
Dintotdeauna oamenii au încercat să-și descifreze 
profunzimile sufletului. În Antichitate, doar câțiva fi- 
losofi au simțit cât este de grea o asemenea sarcină. 
Mulțumită lui Sigmund Freud, la sfârşitul secolului al 
XIX-lea, au putut fi explicate unele mistere ale perso- 
nalității. Freud a făcut principalele descoperiri despre 
psihism studiindu-se pe sine însuşi. Visele, ticurile 
nervoase, lapsusurile proprii i-au fost primele subiecte 
de analiză. Prin urmare, autoanaliza este posibilă, nu- 
mai că trebuie să respectăm anumite condiţii şi să nu 
ne confruntăm cu o veritabilă boală psihică, situație în 
care este nevoie de intervenţia unui analist. Cu alte cu- 
vinte, autoanaliza poate fi de folos oricui, cu excepția 
persoanelor care suferă de o maladie mintală gravă. 

Introducere 


intotdeauna oamenii au încercat să-și desci- 

freze profunzimile sufletului. În Antichitate, 

doar câțiva filosofi au simţit cât este de grea 
o asemenea sarcină. Mulțumită lui Sigmund Freud, la 
sfârșitul secolului al XIX-lea, au putut fi explicate unele 
mistere ale personalităţii. Freud a făcut principalele des- 
coperiri despre psihism studiindu-se pe sine însuși. Vi- 
sele sale, ticurile nervoase, lapsusurile proprii i-au fost 
primele subiecte de analiză. Prin urmare, autoanaliza 
este posibilă, numai că trebuie să respectăm anumite 
condiții și să nu ne confruntăm cu o veritabilă boală psi- 
hică, situaţie în care este nevoie de intervenţia unui ana- 
list. Cu alte cuvinte, autoanaliza poate fi de folos oricui, 
cu excepția persoanelor care suferă de o maladie minta- 
lă gravă. 

Oricât de echilibrați am fi, cu toţii suntem supuși pro- 
blemelor pe care ni le pune psihismul; tuturor ni se în- 
tâmplă să cădem pradă îndoielilor, lipsei de încredere în 
sine și slăbiciunilor ce ţin de natura umană: gelozie, tea- 
mă, timiditate etc. Dar nimic nu e rodul întâmplării. Tot 

ceea ce suntem și gândim este consecința mecanismelor 
psihice refulate, ascunse în cele mai adânci tainiţe ale in- 
conștientului nostru și pe care trebuie să le înțelegem. 

Psihanaliza nu este o filosofie, dar nu este nici un fel 
de magie sau de superstiție, după cum afirmă unii. Este 
o știință în toată puterea cuvântului, ceea ce o face im- 
posibil de rezumat în câteva pagini de carte. Aceasta în- 
seamnă că prezentul manual nu este destinat celor ce vor 
să studieze psihanaliza: în schimb, cel ce îl citește va găsi 
o metodă care îi va permite să înțeleagă anumite mani- 
festări bizare ale personalității sale, care, în ciuda bana- 
lităţii lor, sunt cât se poate de misterioase, ca și cum ar 
țâșni în mod spontan, mânate de o forță interioară im- 
posibil de stăvilit. Visele joacă și ele un rol important în 
viața omului, căci ele sunt cheia care ne ajută să înţele- 
gem unele dintre stările sufletești prin care trecem. Deși 
interpretarea psihanalitică nu trebuie să fie confundată 
cu o știință ocultă, în anumite cazuri poate fi necesar să 
se recurgă la o simbolistică prin care să fie exprimate în- 
depărtate frustrări sexuale, dorințe neîmplinite și pul- 
siuni reprimate. l 

Acesta este unicul scop pe care ni-l propunem. Lec- 
tura cărții de față nu vă va da o viziune științifică asu- 
pra psihanalizei, dar vă poate ajuta să vă cunoașteţi mai 
bine și, astfel, să-i înțelegeți mai ușor pe ceilalți. 


Cum să devii 
propriul psihanalist 


sihanaliza ne este necesară tuturor. Cel puțin 

asta e părerea psihiatrilor și a psihologilor, as- 

tăzi mai mult decât oricând, fie pentru că sun- 
tem într-adevăr nevrozați, fie pentru că așa ni se pare că 
suntem. Stresului pe care îl induce viața modernă nu-i 
pot rezista decât foarte puține persoane, iar acestea reu- 
șesc mai mult din ignoranță sau datorită mediului în 
care trăiesc. 

Dar nevroza nu e același lucru cu nebunia; e un mod 
de a reacționa la obstacolele pe care ni le scoate în cale 
viața modernă, la grijile, decepțiile și suferinţele care ne 
marchează psihismul în diferite moduri și care se traduc 
prin mii de stări de rău care își ascund cu grijă originea. 
Un om care suferă de frustrări, de angoase, de temeri, de 
complexe, de idei fixe, de obsesii, de inhibiţii, de crize de 
isterie nu este nebun, cum se crede mult prea des, ci doar 
nevrotic și putem spune că, într-o anumită măsură, toți 
suntem atinși de acest rău. Știm bine cât de greu ne este 
astăzi să ne păstrăm calmul și echilibrul, grav amenința- 

te de lumea exterioară actuală. Totuși, putem reuși acest 
lucru ori regăsi pacea și armonia interioară chiar și atunci 
când nevroza se află într-un stadiu foarte avansat; nu ui- 
taţi că o nevroză înfrântă acționează ca un vaccin defini- 
tiv împotriva oricărei eventuale recidive. 


Ce este un psihanalist? 


Cheia care ne permite să găsim rezolvarea celor mai 
intime conflicte și suferinţe care ne macină se găsește în 
psihanaliză, care înseamnă ad litteram: „analiza psychă-u- 
lui“, adică a spiritului. Freud o definește ca „o metodă 
de tratare pe cale medicală a bolilor nervoase“ admițând 
însă că, de cele mai multe ori, procedeele folosite sunt 
total opuse celor ale medicinei convenţionale. 

Din chiar acest motiv, psihanaliza se arată a fi o știin- 
tă dificilă, pentru că nu se sprijină pe fapte, ci pe cuvin- 
te, amintiri, gesturi, senzații, emoții, vise etc. E o știință 
abstractă, în măsura în care câmpul ei de observaţie nu 
este tangibil, cum e cel al unei științe exacte. 

Maladiile psihicului, deși mai dificil de diagnosticat 
și de tratat, nu sunt mai puţin grave decât cele ale cor- 
pului. De exemplu, dacă vom compara un complex de 
inferioritate cu un defect fizic, vom observa că, pe ter- 
men lung, complexul implică o suferință mult mai mare 
decât defectul fizic. Anomaliile mintale provoacă o sta- 
re de rău continuă, care condiționează întreaga persona- 
litate a omului. 

Un orb sau un invalid care se bucură de liniște inte- 
rioară și de o mare forță de caracter poate fi fericit. În 
schimb, un om sănătos din punct de vedere fizic, dar 

care suferă de complexe și frustrări, nu va reuși nicioda- 
tă să ia viața în piept, nici să se bucure de momentele ei 
bune. 

Prin urmare, psihanaliza se definește oarecum ca un 
mod de educaţie ce-i permite individului să elibereze 
energia consumată în nevroză și să o dirijeze spre înde- 
plinirea adevăratelor sale dorințe. Această terapie dez- 
văluie cauzele nevrozei și încearcă să o vindece. Orice 
nevroză poate face obiectul unei psihanalize, care, de alt- 
fel, demonstrează cu prisosinţă că nimic în viaţă nu este 
rodul întâmplării. 


Uitarea nu rezolvă nimic 


Nu se poate spune că secretul fericirii este memoria 
proastă. Suferințele și traumele nu pot fi uitate, căci lasă 
întotdeauna o cicatrice de neșters în inconștient, așa că 
este nevoie să ne înarmăm cu cât mai mult curaj și să ne 
confruntăm cu ele în mod direct. 

Lăsarea unui fapt neplăcut în colțul cel mai îndepăr- 
tat al memoriei nu duce deloc la dispariția lui. Iluzia ui- 
tării are, de obicei, consecințe mult mai grave decât ceea 
ce încercăm să uităm. Faptul respectiv nu va dispărea, 
dimpotrivă, va țâșni mai târziu, monstruos transformat 
și de nerecunoscut. În paralel cu o suferință concretă, alte 
stări de rău, mai ambigue, mai imprecise, se vor răs- 
pândi ca un cancer, având nenumărate ramificații dez- 
voltate în inconștient. E cazul să consultăm un psihana- 
list și să-i explicăm trecutul nostru? 

Nu, desigur. E evident că nu toate nevrozele au ne- 
voie de un tratament medical. În schimb, trebuie înfrun- 

tată realitatea ca atare, după cum e nevoie și să învăţăm 
să ne observăm din interior. Astfel ne vom îmbunătăți 
atitudinea față de viață și față de cei apropiaţi, ne vom 
mări potenţialul intelectual, care, foarte des, este mai mic 
decât ar putea fi, pentru că nu știm să ne folosim cât mai 
bine capacităţile intelectuale. Viaţa de zi cu zi, care mult 
prea des este doar o înșiruire de momente nefericite — 
căci, din pur masochism, nevroticul renunţă la fericirea 
pe care și-o dorește cu ardoare —, va părea de acum îna- 
inte diferită. Problemele care se manifestau ca o frână 
pusă în calea dezvoltării personale a celui nevrozat își 
vor găsi, încetul cu încetul, rezolvarea, iar acesta își va 
regăsi cheful de viață. 


Dezavantajele vieţii moderne 


Citind această introducere, ați putea avea impresia că 
postulăm existența unei nevroze unice, generale și colec- 
tive, care ar transforma într-un fenomen social o boală 
ce, dimpotrivă, este individuală și nu poate fi tratată și 
vindecată decât individual. 

Deși inexactă, această impresie e cu totul justificată. 
O dată cu progresele și dezvoltarea societăţii de consum, 
tulburările neuropsihice se multiplică într-un ritm ex- 
trem de rapid. Civilizaţia actuală ne pune pe toți să par- 
ticipăm la o adevărată cursă pentru a câștiga și a o lua 
înaintea prietenilor noștri, a dușmanilor, a verilor, a ve- 
cinilor etc. Viața modernă îl îndepărtează pe om de na- 
tură, îl mecanizează și îl transformă într-un robot, îl per- 
turbă, îl supune unor schimbări bruște, unor perturbări 
continue și obsedante, unor regimuri dezechilibrate, 

unor informații contradictorii care se acumulează fără ca 
el să le poată judeca în mod echilibrat și cu maturitate. 
Orice nucleu urban tinde să se transforme foarte repede 
într-un ansamblu haotic care adăpostește oameni sufe- 
rind de tulburări psihice. 

Dacă vom compara omul secolului XX cu cel al seco- 
lului anterior, vom observa o enormă diferenţă între ei. 
În timp ce altădată călătorul putea să contemple, de la 
fereastra trăsurii, lenta defilare a peisajelor, astăzi, șofe- 
rul zăvorât în mașină sau călare pe motocicleta pe care 
accelerează la maximum nu-și mai permite plăcerea de 
a admira peisajul, pentru că privirea îi este continuu so- 
licitată de noi și noi imagini, succedându-se fără înceta- 
re. Desigur, altădată omul ajungea la sfârșitul călătoriei 
mult mai obosit, dar era doar o oboseală fizică, în timp 
ce călătorul de azi se confruntă cu o oboseală mintală 
mult mai greu de suportat decât cea fizică. 

E adevărat că acum trăim mai mult. Corpul se apără 
mai bine de boli, deoarece, datorită progreselor medici- 
nei și descoperirii unor noi medicamente, speranţa de 
viaţă s-a mărit. În schimb, psihicul nostru a devenit mult 
mai vulnerabil și, tocmai de aceea, este nevoie să ne 
luăm toate măsurile de apărare. Nu putem începe o ana- 
liză sau o autoanaliză fără să ținem seama de anumite 
reguli stricte sau fără să dăm dovadă de perseverenţă, 
așa cum vom vedea în paginile care urmează. 


Obiecţii 


Ajunși aici, vă puteți întreba dacă ceea ce s-a spus este 
într-adevăr necesar. E oare util să ne analizăm noi înși- 

ne, raportând fapte care s-au petrecut demult la altele cu 
care, aparent, nu au nici o legătură? Nu riscăm astfel să 
ne pierdem spontaneitatea și sinceritatea, să devenim 
mai artificiali, mai puțin naturali? Nu e oare preferabil, 
în anumite cazuri, să ignorăm totul? N-ar fi mai bine să 
ne facem că totul merge foarte bine în inconștient și că 
ne confruntăm cu o nervozitate generală pe care o scur- 
tă vacanţă sau un tranchilizant o poate anihila? 

Altfel spus, nu-i mai înțelept să punem totul pe sea- 
ma sănătăţii? La toate aceste întrebări vom răspunde că 
ignoranta nu poate fi decât nefastă. Nu are nici un sens 
să trăim ca struţul, cu capul în nisip, ca să nu vedem pe- 
ricolele ce ne pândesc. 

Ignoranţa face din oameni niște ființe fragile și ne- 
ajutorate. Dacă am învăța să ne cunoaștem mai bine, 
fără să închidem ochii la greșelile pe care le comitem, 
fără să ne tolerăm în mod pasiv frustrările, cu sigu- 
ranță că am contribui la crearea unei lumi mai bune. 
Analiza sufletului nu înseamnă doar eliberarea de acte 
mai mult sau mai puţin nevrotice, ci ne face să deve- 
nim mai toleranţi, mai înțelegători cu ceilalți. Nu e un 
motiv suficient? A cunoaște cauzele tulburărilor de 
care suferim implică, de fapt, cunoașterea aspectelor 
celor mai neplăcute și mai rușinoase ale propriei per- 
- sonalități. Tot răul de care suferă lumea nu este, pro- 
babil, decât o formă anormală de nevroză; pe de altă 
parte, nu e liniștea semnul unui perfect echilibru in- 
terior? 

Unii pretind că introspecția trebuie evitată, pentru că 
singurul ei rezultat este de a mări angoasele, ticurile ner- 
voase, maniile, chiar și bolile psihice, deoarece ea ne az- 
vârle într-un labirint în care dorm monștrii cărora le dă 

naștere inconștientul și a cărui ieșire este imposibil de 
găsit. 

Scepticismul acesta se regăsește în orice mediu social, 
indiferent de nivelul intelectual al celor care fac parte din 
el. Dintre toate științele, fără îndoială că psihanaliza este 
cea mai criticată, cea mai disprețuită, dar de cele mai 
multe ori criticii ei nu-și dau seama că ei au cel mai mult 
nevoie de un psihanalist competent. 

Într-adevăr, atitudinea lor nu-i decât o reacție de apă- 
rare produsă de inconștient, ca și când n-ar vrea să re- 
cunoască în ce măsură au o reală nevoie de a-și desco- 
peri personalitatea. Unii fac pe moraliștii, invocând cre- 
dinta, alții consideră că psihanaliștii explică totul prin 
sex iar alții își bat joc de această terapie într-un mod 
prostesc. Ne putem întreba, în acest caz, de ce sunt atât 
de îngrijoraţi de un lucru de care, în principiu, n-ar tre- 
bui să le pese deloc și de ce îi preocupă soarta celor care 
se hotărăsc să meargă la un psihanalist pentru a-și re- 
zolva problemele. 

La drept vorbind, mulţi sunt împinși de un sentiment 
ascuns de culpabilitate, atât de refulat, încât nici măcar 
n-au habar de existența sa. Le e frică de psihanalist la fel 
cum copiilor le e frică de părinţi atunci când fac vreo 
prostie. Se tem să nu fie descoperiți; în rest, Freud însuși 
scrie că:.,, Toată teoria psihanalitică se bazează pe percep- 
ţia rezistenței pe care o opune pacientul în momentul în 
care se încearcă aducerea sentimentelor refulate în incon- 
știent la nivelul conștientului“. 

Psihanalistul preferă să asculte confesiunile pacientu- 
lui ascuns vederii lui, pentru ca acesta să nu fie tulburat 
de un dialog direct, față în față, să nu se simtă tensionat, 
nervos și să-și poată învinge mai ușor mecanismele de 

apărare care îi blochează adevărata cunoaștere de sine și 
nu îi permit să afle adevărul. Psihanaliștii ar putea cita 
sute de cazuri în care analizantult, deși vine de bunăvo- 
ie, nu îndrăznește să spună nimic și așteaptă ca specia- 
listul să poată, ca prin minune, să-i rezolve dintr-odată 
problemele, fără ca el să colaboreze în vreun fel. Nu tre- 
buie să ne temem să consultăm un psihanalist, dacă sim- 
țim nevoia, pentru că în mod sigur ne vom simţi mai 
bine după aceea. 


Semnificaţia, utilitatea și riscurile autoanalizei 


Sigmund Freud spunea că „psihanaliza se învață mai 
ales pe propria persoană, prin analiza propriei persona- 
lități”. 

Să precizăm că nu este de ajuns să ne observăm com- 
portamentul de suprafaţă, ci, la fel cum făcea Freud, în- 
tregul ansamblu de fenomene psihice care pot face obiec- 
tul unei analize. 

E logic deci ca un psihanalist să fie el însuși psihana- 
lizat, înainte de a începe să practice, pentru ca să se eli- 
bereze de neliniștile, de tulburările și simptomele nevro- 
tice care i-ar putea tulbura diagnosticele și echilibrul pro- 
fesional. De altfel, orice persoană care se hotărăște să 


1 În terminologia psihanalitică, analizant este numele dat pacientu- 
lui (numit uneori și subiect), care analizează, împreună cu psihana- 
listul, datele pe care i le furnizează visele proprii, amintirile și aso- 
ciaţiile libere de idei. Termenul este folosit de psihanaliză pentru a 
marca distanţa față de pacientul „clasic“, care se supune în mod 
pasiv indicațiilor și tratamentului medicului și nu participă în mod 
activ la procesul de vindecare. (N. t.) 

meargă la un psihanalist nu trebuie să-și închipuie că va 
rămâne pasivă și că nu va face nici cel mai mic efort pen- 
tru a-l ajuta pe specialist, pentru că acesta nu poate face 
nimic pentru subiect fără colaborarea lui. Analizantul 
este cel ce trebuie să găsească forța necesară vindecării, 
prin chiar examinarea experienţelor și amintirilor sale 
din copilărie, în asta constând întreaga putere de vinde- 
care. 

Mintea noastră seamănă cu un dulap căruia putem 
să-i facem inventarul, studiind unul câte unul obiectele 
pe care le conţine. Psihanalistul nu este nici ghicitor, nici 
preot, ci un ghid, a cărui sarcină constă în găsirea celui 
mai bun drum de urmat pentru aflarea adevărului. 

În schimb, cel ce ia hotărârea să se analizeze singur, 
fără ajutorul unui specialist, trebuie să știe că un atare 
demers implică un efort de voinţă enorm, că trebuie să 
se opună oricărei tentative de abandon, care nu duce de- 
cât la demoralizare sau la pasivitate. Avertismentul aces- 
ta nu este fără rost, deoarece nimeni nu poate lua deci- 
zia de a se autoanaliza fără să cunoască dinainte riscu- 
rile la care se expune în cazul în care, înspăimântat de 
propriile descoperiri, ar abandona introspecţia. lar acest 
lucru are mari șanse să se întâmple; de aceea, renunța- 
rea la analiză trebuie evitată cu orice preț, pentru a nu 
cădea într-o contemplare morbidă a celor mai neplăcu- 
te amintiri, fapt ce ar putea da naștere autocompasiunii 
și ar oferi un nou motiv de frustrare. 

De aceea, înainte să începeți autoanaliza, este necesar 
să ţineţi cont de următoarele sfaturi: 

1. Fiţi hotărât să mergeţi până la capăt, cu curaj, fără să 
vă ascundeți de amintirile rele și fără să vă compla- 
ceți în contemplarea lor. 

2. Fiți convins că puteți fi fericit, pentru că fericirea nu 
este decât proiectarea stărilor noastre sufletești asu- 
pra lumii, care ni se poate părea bună sau rea, după 
cum o privim. 

3. Din momentul în care ați luat hotărârea să vă autoa- 
nalizați, nu faceţi greșeala să amânaţi începerea ana- 
lizei, deoarece asta ar echivala cu renunţarea de frica 
unei deziluzii. 

4. Nu renunțați la speranţa că analiza vă va permite să 
vă simțiți mai bine. 

5. Respectaţi, de la bun început, următoarele reguli fun- 
damentale: 

a) consacraţi autoanalizei cel puțin o jumătate de oră 
pe zi, de preferinţă seara, înainte de culcare; 

b) notațţi tot ce vi se pare folositor într-un jurnal care 
va juca rolul psihanalistului; 

c) răspundeţi cât se poate de sincer la întrebările ce 
vor fi puse în capitolele următoare; 

d) nu vorbiţi cu oricine despre ceea ce faceţi, deoare- 
ce riscați să vă lăsaţi influențat de sfaturile proas- 
te, care v-ar putea face chiar să abandonaţi anali- 
za. 

Un alt sfat important: cartea nu se adresează persoane- 
lor care suferă de o nevroză deja foarte avansată și care 
trebuie să meargă cât mai repede la un psihanalist. 

Volumul de față e un fel de manual de gimnastică 
mentală ușoară și nu are contraindicații, nu prezintă ris- 
curi, îi permite cititorului să se cunoască mai bine, să-și 
păstreze sănătatea psihică și să ajungă o persoană per- 
fect echilibrată, cu alte cuvinte, să se simtă cât mai bine 
și să accepte cât mai ușor lumea în care trăiește. Totuși, 
această carte nu vrea nici să se substituie unui analist, a 


wc 

cărui importanță e mai presus de orice îndoială, nici să 
propună metode științifice noi de autoanaliză. 


Un autointerogatoriu 


Începeţi cu un examen de conștiință, asemănător cu 
cele pe care am învățat să ni le facem în copilărie. Închi- 
puiți-vă că vă aflați înaintea unei oglinzi magice, în sta- 
re să reflecte esenţa a ceea ce sunteți, și observați ce „ve- 
deți“ în ea. Acest prim examen vă va permite să obţineţi 
o serie de date care vă vor ajuta să vă delimitaţi bazele 
personalităţii. Întrebările sunt numeroase, așa că va fi ar- 
hisuficient să răspundețţi în fiecare seară la cel mult zece 
dintre ele. Dacă vă e greu să vă concentrați, notați-le și 
daţi-vă răspunsul pe caietul de observații. Respectivele 
întrebări, la care pot fi adăugate încă multe altele, nu au 
răspunsuri bune sau rele, căci nu e vorba de un concurs, 
ci de o metodă de reflecţie, de a ne judeca pe noi înșine 
și de a ne face o imagine cât mai clară a ceea ce suntem 
în realitate. 

Sunt timid? 

Sunt agresiv? 

Sunt nepăsător? 
Sunt hipersensibil? 


2 În religia catolică, în vederea pregătirii confesiunii, care în general 
e săptămânală, copiii sunt învățați să procedeze la un examen de 
conștiință, constând în anumite întrebări pe care și le pun și la care 
trebuie să răspundă cu cea mai mare sinceritate. Deși religia orto- 
doxă nu impune spovedania săptămânală, astfel de examene de 
conștiință sunt recomandate și aici, existând chiar și rugăciuni spe- 
ciale care trebuie spuse în pregătirea lor. (N. t.) 

— Există vreun om față de care am, fără nici un motiv, 
o profundă antipatie? 

- Mi se pare că sunt simpatic? 

- E vina cuiva că n-am putut până acum să realizez 
ceea ce mi-am dorit? 

- E vina cuiva că n-am reușit în viaţă (de exemplu în 
viața profesională, în dragoste etc.)? 

- Sunt intransigent? 

- Sunt slab? 

- Le reproșez părinţilor educaţia pe care mi-au dat-o? 

- Fac abuz de alcool? 

- Fumez prea mult? 

- lau somnifere ca să pot dormi? 

— Iau tranchilizante? 

- Beau prea multă cafea? 

- . Evit să sun un prieten (ca să aflu ce mai face și să mai 
discut cu el), de teamă să nu-l deranjez? 

- Mă consider mai inteligent decât prietenii mei, dar 
neapreciat la adevărata mea valoare? 

- Cred în destin? 

— Îi critic pe tinerii din ziua de azi? 

- Critic generația părinților mei? 

— Critic comportamentul adoptat de sexul opus? 

— Critic societatea actuală și sunt convins că nimic n-o 
va putea schimba? 

- Mi se pare rușinos să-mi schimb ideile? 

- Sunt ateu? 

- Sunt credincios practicant? 

— Sunt superstițios? 

- Sufăr de insomnii? 

- Dorm mai mult decât e nevoie? 

-— Mănânc puțin? 


Kia) 

Mi se pare că se vorbește prea mult despre sexualita- 
te? 

Consider că nu se vorbește niciodată îndeajuns de- 
spre sexualitate? 

Mi se face deseori milă de mine? 


Să vorbim acum despre ticurile nervoase. În jurnalul 


sau caietul pe care îl veţi ține, notaţi toate gesturile ridi- 
cole și lipsite de importanţă pe care le faceți mașinal și 
pe care nu puteți să le explicați, răspunzând la întrebă- 
rile care urmează: 


Îmi ating adesea nasul ori urechea sau părul, mai ales 
când mă concentrez? 

Mi se întâmplă să-mi rod unghiile sau vârful unui cre- 
ion? 

Când vorbesc la telefon, nu rezist tentaţiei de a dese- 
na sau de a scrie ceva fără sens pe o bucată de hârtie 
sau chiar în agenda mea? 

Am obiceiul să-mi frec încontinuu mâinile, ca și cum 
le-aș spăla? 

Dau tot timpul din picioare când stau jos? 

Mă concentrez mai bine dacă încrunt ușor sprâncene- 
le sau dacă scot un pic limba? | 

Încep uneori să tușesc fără motiv? Mă scarpin în cap, 
pe frunte, pe gât? Mă frec la ochi? 


Ticurile nu sunt doar contracții spasmodice ale mușchi- 


lor feţei, ci și niște acte incontrolabile, care par comandate 
de un alt eu. Dacă nu puteți să vă dați seama singur ce ti- 
curi aveţi, cereți-le apropiaților dumneavoastră să vă spu- 
nă care sunt, deoarece ele vă vor permite să cunoașteți mai 
bine secretele cele mai ascunse ale propriei personalități. 

Conceptul de normalitate: 
psihotic, psihopatic și debil 


Tot interogatoriul acesta este geherat, de fapt, de o în- 
trebare esenţială, de îndoiala care v-a făcut să recurgeți 
la autoanaliză: „Sunt oare normal?“. 

De fapt, întrebarea în sine este prost pusă, pentru că 
trebuie să abandonaţi conceptul de normalitate dacă 
vreți să vă lansați în introspecție. Prin definiţie, este nor- 
mal tot ceea ce se conformează normelor, adică majori- 
tății cazurilor; dar, dacă presupunem că această majori- 
tate este nevrozată, trebuie să deducem de aici că nevro- 
za este o stare normală? 

În realitate, normalitatea umană este făcută din cazuri 
anormale și de aceea este inutil să vorbim despre per- 
soane normale și persoane nevrozate. Cu toate acestea, 
pentru a deosebi normalul de patologic, trebuie să fim 
mai preciși. Este imposibil să-i împărțim pe oameni în 
normali, pe de o parte, și în nevrotici (adică incapabili 
să reacționeze într-un mod pozitiv în fața greutăților) de 
cealaltă parte, pentru că există și psihotici (adică nebuni), 
și psihopațţi (criminali, alcoolici, perverși, drogaţi etc.), 
și debili mintali. Această diferenţiere este necesară pen- 
tru a nu confunda nevroza cu multitudinea de boli min- 
tale grave. 

Numeroși scriitori și psihanaliști folosesc termenul 
„normal“ pentru a descrie un individ sănătos din punct 
de vedere psihic. La nevoie, cuvântul respectiv poate fi 
utilizat prin opoziție cu o anomalie care trebuie vinde- 
cată („normal“ fiind acel om în stare să-și ducă viața fără 
să fie antrenat tot timpul în conflicte fără ieșire cu cei din 
mediul lui social și familial). : 

Totuși, pentru autoanaliză vom evita această compa- 
rație, deoarece ar putea crea o situație echivocă și ar con- 
duce la o confuzie între conceptul de normalitate și cel 
de nebunie. 

Să presupunem, de exemplu, că ați descoperit și no- 
tat în carnețelul dumneavoastră vreo zece ticuri pe care 
nu le remarcaseți până acum și că v-aţi dat seama că sun- 
teți timid, intransigent, suspicios etc. Văzând lista tutu- 
ror punctelor slabe enumerate astfel (și la care nu v-aţi 
gândit niciodată decât luate separat), ați putea să trageţi 
concluzii pripite, să vă spuneți că este imposibil să vă 
corijați atâtea defecte și că nimic nu va putea pune capăt 
frustrărilor care vă chinuie. În acest caz, mai bine lăsaţi 
creionul, închideți caietul și să renunţați la orice autoa- 
naliză. Este necesar să încercați mai întâi să învingeţi 
această tendinţă de a abandona, care vă va asalta de în- 
dată ce veţi termina chestionarul. Dacă vă ajută, gân- 
diți-vă că ceilalți nu sunt deloc mai buni decât dumnea- 
voastră, nici măcar cei pentru care aveţi cel mai mare res- 
pect. Neplăcerea pe care o veţi simţi recitindu-vă răspun- 
surile — dintre care multe vor fi contradictorii — va fi 
chiar proba că acest prim pas nu a fost făcut degeaba, 
deoarece v-a permis să descoperiți anumite lucruri pe 
care aţi fi preferat să le ignorați. 

După ce aţi terminat cu examenul de conștiință, veți 
relua răspunsurile cele mai importante și mai folositoa- 
re și le veți grupa pe rubrici; de exemplu: 

a) sunt agresiv; 

b) urăsc să călătoresc; 

c) nu sunt prea fidel, dar sunt foarte gelos; 

d) sufăr de insomnii; 

e) îmi rod unghiile. 

Pentru fiecare dintre aceste răspunsuri veți încerca să 
explicaţi motivele (deoarece, odată cunoscută cauza, sunt 
mai ușor de remediat incapacitățile și slăbiciunile), veți 
gândi fiecare problemă separat, încercând să faceți deo- 
sebirea între defectele care vă fac să suferiți cel mai mult 
(sau îi fac să sufere pe cei apropiați) și cele care vi se pare 
că fac parte integrantă din felul dumneavoastră de a fi. 
Astfel, nu vă veți neliniști pentru că sunteți un om cre- 
dincios; în schimb, vă veți pune întrebări în legătură cu 
religiozitatea dumneavoastră. Lăcomia poate fi interpre- 
tată ca o nevoie fiziologică de a te hrăni, dar de cele mai 
multe ori este consecința unei lipse de afecțiune. 

Luaţi, de exemplu, afirmaţia de la punctul b) Urăsc să 
călătoresc și întrebaţi-vă dacă: 

1. Această aversiune față de călătorii este atât de mare, 
încât vi se face rău numai la ideea de a pleca undeva, 
sau aveți mereu la îndemână un bun pretext pentru 
a nu pleca, ori simţiţi nevoia unui tranchilizant îna- 
intea unei călătorii, sau vă e teamă, de exemplu, că vă 
va lua foc casa în timp ce sunteți plecat ori că vă veți 
îmbolnăvi în timpul călătoriei și nu va fi nimeni care 
să vă îngrijească etc. 

2. Aversiunea dumneavoastră se datorează probabil 
unui motiv cât de poate de clar (de exemplu, în tim- 
pul călătoriei anterioare ați scăpat, ca prin minune, 
dintr-un accident teribil sau v-au spart hoţii casa când 
ați fost plecat). 

Dacă nu este vorba de o adevărată oroare de călăto- 
rii, acest tip de intoleranţă poate fi anihilat ușor, doar cu 
puţină voinţă și cu stăpânire de sine; totuși, când aver- 
siunea este justificată, ca în cel de-al doilea caz, ne lovim 
de o reacție normală și logică a psihicului în fața unui 

fapt neplăcut. Atunci când dezgustul de ceva nu pare a 
avea cauze logice, trebuie să-i găsim cauzele, chiar dacă 
de mulți ani ne străduim să-l uităm. 

Să presupunem că ați văzut, cu mult timp în urmă, 
un accident de mașină care s-a soldat cu moartea cuiva, 
poate chiar a unei persoane dragi. Deși nu v-aţi dat sea- 
ma, accidentul poate să vă fi provocat o rană adâncă în 
inconștient și, astfel, să stea la originea repulsiei de a că- 
lători; iată de ce, dacă apar aversiuni nejustificate, este 
necesar să le găsiţi cauzele prime. 

Tristeţea este o suferinţă a spiritului, dar poate fi de- 
pășită. În schimb, angoasa este mult mai subtilă, mai 
crispantă și ne afectează absolut toate acțiunile. 


Ce este spiritul uman? 


Transformarea unei traume într-un simptom nevro- 
tic se produce în inconștient. Freud spune: „Procesele 
psihice... sunt inconștiente, pe când procesele conștien- 
te nu sunt decât o parte din viața noastră mentală“. Alt- 
fel spus, nu ne putem struni spiritul, iar el acționează 
într-un fel de neînțeles, ca și când ar fi străin de noi; dar 
trebuie să evităm ca așa ceva să se întâmple și să reu- 
șim să punem stăpânire pe propriul spirit, astfel încât 
să ne putem folosi la maxim capacităţile, să ne ținem 
sub control pasiunile și să ne străduim să ne păstrăm 
echilibrul psihic. lar în acest scop nu e suficient să re- 
curgem la credinţă sau la educația primită în familie. 
Nici credința, nici mediul în care trăim și nici familia 
nu pot rezolva singure instabilitatea emoțională a omu- 
lui, ele permițând doar compensarea dezechilibrului 

prin impunerea unei discipline, a unor constrângeri 

care, la suprafață, pot avea rezultate bune, dar care, în 

unele cazuri, nu fac decât să agraveze, în adâncuri, dez- 
echilibrul nevrotic. 

Nimic nu poate ajuta individul să-și recapete pacea 
interioară pe care a pierdut-o, astfel de tratamente ris- 
când chiar să declanșeze o stare cu adevărat patologică. 

În realitate, nu putem considera că spiritul este ceva 
tangibil și unic. Meritul lui Freud constă chiar în faptul 
de a fi recunoscut existenţa a trei instanţe psihice, fieca- 
re dintre ele îndeplinind funcţii specifice: 

1. Eul (numit și Ego sau Conștient). Este acel element al 
personalității aflat în mod conștient în raport cu lu- 
mea exterioară și care servește de intermediar între 
realitate și inconștient. 

2. Se-ulS(sau inconstientul). Partea cea mai inaccesibilă 
a personalităţii, care se află dincolo de morală și de 
orice idee de bine sau de rău. Își trage energia din 
pulsiunile primitive și iraționale, aflate în serviciul 
împlinirii tuturor dorințelor și plăcerilor. 

Îi este străină ideea de timp, spre deosebire de Eu, iar 

dorinţele și pulsiunile au pentru el un caracter per- 

manent, atât de puternic, încât agresivitatea i se păs- 

trează intactă pentru mulți ani. Doar atunci când 

aceste pulsiuni sunt aduse în conștient, cu ajutorul 

psihoterapiei, ele își pierd energia ȘI devin ceva ră- 
- mas în trecut. 


3 Se (în germ. Es) — termen introdus de Sigmund Freud pentru a de- ` 
semna una dintre cele trei instanţe ale psihicului; Se-ul este conce- 
put ca un ansamblu de conţinuturi de natură pulsională și de or- 
din inconștient. (N. t., cf. Elisabeth Roudinesco, Michel Plon, Dic- 
tionar de psihanaliză, Editura Trei, București, 2002) 

3. Supraeul. Se constituie ca fundament al simțului mo- 
ral, deoarece supune Eul celor mai rigide principii 
morale. Se dezvoltă imediat ce individul depășește 
prima copilărie și se consolidează în perioada adoles- 
cenţei; prin urmare, copilului mic îi lipsește conștiin- 
ta morală. O dată cu trecerea timpului, Supraeul se 
substituie autorității părinților și celei a profesorilor, 
a căror prelungire directă este de fapt. Severitatea Su- 
praeului este de neclintit, nu are nici urmă de indul- 
genţă, iar idealul său este perfecțiunea și îl forțează 
neîncetat pe bietul Eu s-o atingă. 

Granițele dintre Eu, Se și Supraeu sunt foarte neclare 
și confuze. De fapt, raporturile instituite între aceste trei 
instanţe constituie un ansamblu unic, o personalitate 
unică. 

Eul este supus exigenţelor celorlalte două forțe. Pe de 
o parte, Supraeul îl controlează și îl critică neîncetat, ceea 
ce provoacă frustrări și complexe de vinovăţie, atunci 
când normele morale impuse de el nu sunt respectate. 

Pe de altă parte, Se-ul acționează ca un cazan sub pre- 
siune, care dă pe-afară de pulsiuni și dorințe. Referin- 
du-se la raporturile dintre Eu și Se, Freud spunea că Eul 
este călărețul, iar Se-ul calul său. Calul are energia și for- 
ţa necesare pentru a alerga, dar călăreţul îl conduce și 
alege drumul. Totuși, de cele mai multe ori, ceea ce se 
întâmplă este exact contrariul: călărețul se lasă dus de 
cal, dând drumul frâului și, în consecință, abandonând 
posibilitatea de a-și alege destinul în mod conștient. 

Astfel, Eul îndură despotismul a doi tirani (Se-ul și 
Supraeul). Fără îndoială că, în acest fel, sunt pe deplin 
justificate nevrozele, angoasele, frustrările și complexe- 
le. Sarcina conștientului nostru (adică a Eului) este cât se 

poate de grea, pentru că trebuie să realizeze armonia în- 
tre forțele contrare care își dispută întâietatea asupra lui 
(Se-ul îl împinge să acționeze, iar Supraeul îi pune frâne), 
fără a avea la îndemână mijloacele care să-i permită de- 
pășirea acestei dificultăți. 

Obligat să-și recunoască neputința, Eul se afundă în 
angoasă, o angoasă nevrotică, prin raportare la Se, și mo- 
rală, față de un Supraeu rigid, ca și când cele două instan- 
te ale structurii psihice ar pedepsi Eul, una (Supraeul) 
pentru că acesta nu i se supune, iar cealaltă (Se-ul) pen- 
tru că rezistă la puternicele sale pulsiuni. 


Misterele vieţii psihice 


Se-ul înmagazinează toate experienţele noastre trans- 
formate în pulsiuni și dorințe care bolborosesc ca lava 
unui vulcan, manifestându-și continuu dorința de înde- 
plinire imediată. Dacă Supraeul nu ar interveni ca o frå- 
nă, Eul s-ar lăsa în totalitate în seama Se-ului. 

Să presupunem, de exemplu, că o tânără ia de bărbat 
un miliardar, fără să-l iubească. Evident că ceea ce o îm- 
pinge spre această căsătorie din interes este dorința de a 
duce o viață ușoară, în lux, care să-i permită să-și cum- 
pere haine frumoase, bijuterii, călătorii etc. 

Vocea conștiinței îi șoptește să nu-și înșele soțul cu 
jurăminte false de dragoste, dar ea preferă să nu o as- 
culte și nu se gândește decât la luxul în care va trăi. 
Amintindu-și de copilăria ei petrecută în sărăcie, tână- 
ra aspiră să-și depășească starea socială și nu vrea să 
facă aceeași greșeală ca mama ei, măritată de foarte tâ- 
nără cu un bărbat sărac, care nu i-a dat decât o grăma- 

dă de plozi și o mulțime de necazuri. Ea crede că acest 
mariaj îi va permite să-și vadă împlinite visurile; în 
sfârșit, va avea tot ce-și dorește și nu va mai trebui să 
facă sacrificii. Dar, la puțin timp după nuntă, începe 
dintr-o dată să sufere de insomnii și e nevoită să ape- 
leze la tranchilizante și la somnifere; o chinuie îngro- 
zitor migrene violente, care aparent n-au nici o cauză. 
Deși tânără, e asaltată de frica de moarte și se teme de 
călătorii cu avionul, cu trenul sau cu mașina, ca să nu 
i se întâmple vreun accident; în sfârșit, i se pare mereu 
că e bolnavă de ceva. Toate acestea nu sunt, în defini- 
tiv, decât simptomele răzbunării Supraeului, care o 
sancţionează pe tânăra noastră pentru că nu l-a ascul- 
tat. Ea însă nu-și dă seama și nu poate face legătura în- 
tre migrenele de care suferă și iubirea trucată pe care 
i-o oferă soțului ei. Conștiinţa sa o pedepsește, dar ea 
nu știe de ce suferă. 


Să luăm acum cazul unei fete care se îndrăgostește de 
cumnatul ei. Contrar celor observate în cazul anterior, 
fata se supune ordinelor dictate de conștiința morală (Su- 
praeul) și își reprimă pulsiunile; dar, nefiind în stare să 
menţină echilibrul între forțele opuse ale Se-ului și Su- 
praeului și să facă faţă cu îndrăzneală realității sentimen- 
telor sale, ea preferă să le uite; dar uitarea e imposibilă, 
pentru că dorința nesatisfăcută renaște sub diverse ma- 
nifestări de tip nevrotic. Ea nu mai este interesată de pro- 
fesia ei, devine apatică și, de asemenea, are frecvent mi- 
grene. Doctorul o sfătuiește să-și ia o vacanţă, însă nu e 
vorba de o oboseală nervoasă, deoarece nevroza respec- 
tivă a apărut ca o consecinţă a reprimării sentimentelor 
pe care le are față de cumnatul său. 

Inconștientul e misterios și complex; nu-i deloc ușor 
să-l descifrăm, deși, uneori, un simplu detaliu ne poate 
brusc permite să pătrundem în cele mai complexe me- 
canisme ale sale. 

Cum să facem ca să aflăm ce ne poate dezvălui incon- 
știentul? 

Lasând deoparte cazul celor ce preferă să consulte un 
psihanalist, să vedem în ce fel trebuie să procedeze cel 
care, cu toată modestia, hotărăște să se așeze față în față 
cu sine însuși. Pentru asta, va avea nevoie să se foloseas- 
că de Eu, adică de acea parte din structura sa psihică ce 
intervine în mod conștient și voluntar pentru a impune 
un program. 

lată câteva sfaturi: 

1. Încercați să găsiţi o explicaţie pentru lucrurile care vi 
s-au întâmplat în trecut, chiar dacă asta ar putea pă- 
rea neimportant. Întrebați-vă fără teamă: de ce am 
luat o decizie sau alta? Trecutul e trecut; prin urma- 
re, ar fi logic să dați dovadă de o anumită obiectivi- 
tate, de o anumită capacitate de judecată în ceea ce-l 
privește. Totuși, s-a constatat că nu e deloc așa, deoa- 
rece în inconștient vechile nedreptăţi continuă să ne 
macine, ca și cum s-ar fi petrecut ieri, iar încurcături 
care au avut loc cu mult timp în urmă tot ne mai fac 
să roșim. Trebuie să înfruntaţi cu curaj, unul câte 
unul, toate lucrurile care vă sunt dezagreabile. Nu în- 
cercați să vă mințiți singuri, pentru că ar fi stupid. 

2. Străduiţi-vă să vă placă persoanele care vi se par dez- 
agreabile și, de asemenea, de fiecare dată când vă 
simțiți ameninţaţi de gânduri pesimiste, încercaţi să 
vedeți partea bună a lucrurilor, căci, de fapt, nu exis- 
tă nimic care să nu aibă și o parte pozitivă. 

Să presupunem, de exemplu, că vă pătaţi o haină cu 
cerneală. Prima reacţie este de enervare: dar dacă vă 
gândiţi că, de fapt, nu vă plăcea deloc culoarea hai- 
nei și că pata ar fi un bun pretext s-o vopsiți ori să vă 
luaţi ceva nou, atunci veți accepta mult mai ușor în- 
tâmplarea. Și încă un exemplu: să presupunem că vă 
lăsaţi cuprins de frica de a fi concediat. Această tea- 
mă nu va servi decât la scăderea randamentului la 
serviciu și la creșterea posibilității unei concedieri; pe 
de altă parte, dacă încercaţi să vă convingeţi că nu 
aveţi de ce să vă temeți și, chiar dacă aţi avea, conce- 
dierea nu ar fi sfârșitul lumii, pentru că puteți oricând 
să vă găsiţi o slujbă mai bună și mai bine plătită, 
atunci angoasa de care suferiți ar putea dispărea. 


„. Încercați să ţineţi un jurnal intim și să notaţi în el tot 


ce vă trece prin cap, fără să vă gândiţi prea mult și 
fără să vă străduiți să găsiți o explicație logică pentru 
gândurile respective. 


4. Gândiţi-vă la copilăria dumneavoastră. Dacă, în mod 


instinctiv, există vreo amintire care vă deranjează, în- 
cercaţi să v-o amintiţi în cele mai mici detalii, cu fide- 
litate față de propria persoană, fără să încercaţi să vă 
minţii ori să inventați. 


. Reflectaţi la defectele pe care le aveți, faceți o listă cu 


ele și întrebaţi-vă care sunt cele mai noi. Străduiţi-vă 
să aflaţi de ce, cum și când au apărut. Poate că le veţi 
găsi cauzele și, astfel, un mod de a vă descoperi ade- 
vărata personalitate. 


„ Nu vă temeţi să vorbiti cu alții despre îndoielile dum- 


neavoastră, mai ales dacă aceștia nu sunt prieteni sau 
apropiaţi. Orice ocazie e bună pentru a porni un dia- 
log; aceste confidente vă vor fi benefice, chiar cu ris- 

cul să fiți crezuţi pisălogi de către cei ce vor fi nevoiți 
să vă asculte. Adesea, unele lucruri devin conștiente 
dintr-odată, stimulate de discuția purtată cu un străin. 


Lapsusurile 


Cu siguranţă vi s-a întâmplat uneori să folosiți un cu- 
vânt în locul altuia ori să citiți o frază în loc de alta, fapt 
pe care l-aţi atribuit până acum neatenţiei. Pentru înce- 
put, să vedem ce este un lapsus. Freud îl definește ca un 
„act ratat”. În mod esenţial, ne aflăm în fața unui feno- 
men care nu are nici o legătură cu bolile psihice și care 
poate afecta orice persoană sănătoasă și normală care 
poate comite o greșeală în timp ce vorbește (fenomenul 
este numit lapsus linguae ori limba care „a călcat pe ală- 
turi”), în timp ce scrie, în timp ce ascultă sau citește. Poa- 
te fi vorba și despre uitarea unui nume, a unei întâlniri, 
a unui obiect; chiar dacă faptul în sine poate părea abso- 
lut insignifiant, în spatele acestei greșeli se ascunde în- 
totdeauna un motiv puternic. 

De exemplu, a uita un cuvânt, a-l deforma sau a-l în- 
locui cu altul este de multe ori un incident important și 
revelator, cum e cazul — exemplu dat chiar de Freud — 
unui tânăr care, abordând o fată pe stradă, i-a spus: 
„Domnișoară, îmi permiteți să vă insult?“, înlocuind cu- 
vântul „invit“ cu „insult“. 

De multe ori, căutarea motivului lapsusului este mult 
mai grea: este cazul unui profesor care, în timpul unei 
conferințe ce avea loc în amfiteatrul școlii unde preda, 
nu reușea să-și amintească numele autorului Decamero- 
nului. Acest lapsus, care i-a făcut să râdă pe elevii săi, era 

aparent de neînțeles, cu atât mai mult cu cât subiectul 
conferinței era chiar Boccaccio. De fapt, profesorul uita- 
se numele în cauză pentru că îi aducea aminte de un ac- 
cident de mașină pe care îl avusese pe o stradă care pur- 
ta numele autorului Decameronului. La originea amneziei 
se găsea deci intenţia lui de a uita incidentul neplăcut și 
de a șterge din amintire enervarea pe care o încercase în 
acel loc. 

Acest mecanism de apărare împotriva neplăcerilor pe 
care le provoacă amintirea unor anumite fapte duce la 
uitarea numelor, a cuvintelor, a faptelor. Raportul între 
ceea ce se uită și evenimente este când foarte ușor, când 
foarte greu de observat. Să presupunem că uitaţi de o în- 
tâlnire pe care o aveți; e foarte probabil că uitarea aceas- 
ta nu e întâmplătoare și inconștientul dumneavoastră se 
revoltă, de fapt, în faţa perspectivei de a întâlni persoa- 
na în cauză. La fel se întâmplă și când uitaţi să faceți 
ceva; e foarte posibil să fie vorba de ceva ce nu vă place 
deloc, deși efortul conștient de voinţă v-a permis înain- 
te să-l acceptaţi. Eul care vrea și Se-ul care nu vrea pro- 
duc împreună uitarea, lapsusul. 

Uitarea (sau, chiar mai mult, pierderea) unui obiect 
poate fi explicată în același mod, acest lucru fiind legat, 
în acest caz, de persoana care v-a oferit obiectul respec- 
tiv sau de un alt lucru aflat într-un raport cu aceasta din 
urmă. A pierde un obiect este mai puţin dezagreabil de- 
cât pare. Să presupunem că un om își pierde portofelul; 
din acest motiv, va fi foarte enervat, îl va căuta peste tot 
și nimeni nu va reuși să-l convingă că asta se întâmplă 
din vina inconştientului. Este cazul lui Fred T. din Man- 
chester, forțat să admită, în ciuda voinței sale, că porto- 
felul îi fusese dăruit de fosta lui logodnică. Aceasta îl pă- 

răsise cu șase luni în urmă și se măritase cu prietenul lui 
cel mai bun. Un alt exemplu ne este oferit chiar de 
Freud: cel al unui om care găsește la un moment dat în- 
tr-un sertar cartea pe care o pierduse chiar în ziua în care 
i-o dăruise soţia sa. El a reușit s-o găsească în momentul 
în care, din diferite motive, și-a modificat atitudinea, 
până atunci ostilă, față de soţia sa. 

Lapsusurile se produc împotriva voinței individului 
și revelează pulsiunile inconștientului. 

Există și lapsusuri care constau în faptul că apucăm 
un obiect în locul altuia sau că ne împiedicăm și lăsăm 
să cadă ceea ce avem în mână. Asta li se întâmplă mai 
des servitorilor decât stăpânei casei. Motivul ascuns al 
acestei lipse de atenţie poate fi invidia față de clasele bo- 
gate, un fel de ciudă izvorâtă din necesitatea de a lucra 
pentru oameni ce pot inspira ostilitate și gelozie. 

Un tip mai rar întâlnit de lapsus, dar la fel de intere- 
sant și semnificativ, este cel care decurge dintr-un senti- 
ment profund și inconștient de culpabilitate. E cazul mi- 
cilor (sau gravelor) incidente provocate de fapte aparent 
insignifiante. Exemplele sunt nenumărate: persoane care 
se ciocnesc tot timpul de uși, de mobile, care cad și se lo- 
vesc, care într-un mod inexplicabil se rănesc cu orice cu- 
țit sau cu orice obiect ascuțit. 

Nimic din tot ce am înșirat aici nu e rodul hazardu- 
lui, deoarece viața psihică este o suită de cauze și efec- 
te. Sigmund Freud citează incidentul în care a fost im- 
plicată o doamnă care se împiedicase de niște pietre și 
se lovise de zidul unei case, desfigurându-se groaznic. 
S-a aflat pe urmă că femeia căzuse în momentul în care 
se hotărâse să traverseze ca să cumpere un tablou pen- 
tru camera copiilor dintr-un magazin situat pe partea 

cealaltă a străzii. În acel moment, fără ca ea să aibă cea 
mai mică bănuială, se manifestase un complex de vino- 
văţie datorat faptului că avortase de curând, nemaido- 
rind să aibă alți copii. După cum a mărturisit mai târziu, 
ea se acuzase că și-a omorât copilul și era convinsă că 
vina ei nu va rămâne nepedepsită. 

În concluzie, se poate spune că lapsusul se naște din 
influența manifestată de două tendințe psihice opuse. 
Faptul de a ne pune întrebări nu numai în legătură cu pro- 
priile lapsusuri, ci și cu ale celorlalţi, este un exercițiu foar- 
te bun, iar dacă vă înșelaţi în privința găsirii adevăratei 
lor semnificații, asta nu vă va face rău și vă va permite să 
înțelegeți multe atitudini despre care vi se părea că nu au 
nici un sens. Oricum, nu vă apucaţi să-i prezentaţi încă de 
la început persoanei interesate concluziile la care aţi ajuns 
și care probabil că nu sunt foarte corecte, deoarece ea ris- 
că să vă reproșeze că aţi luat-o drept țintă. 

Să presupunem că soțul ori soția dumneavoastră vă 
mărturisește că a pierdut un cadou pe care tocmai i l-aţi 
dat. Nu-i faceţi, din această cauză, o scenă de gelozie și 
nu consideraţi că e vorba despre o lipsă de dragoste. 

Acesta e momentul în care e cazul să vă puneţi între- 
bări referitoare la relaţiile conjugale, să vă întrebaţi dacă 
totul merge bine în cuplu, dacă el/ea vă iubește la fel de 
mult ca la început. Pierderea cadoului poate fi un sem- 
nal de alarmă, anunțând că e ceva ce lasă de dorit în re- 
lația dumneavoastră. 

Tot așa, nu e cazul să considerați un sabotaj faptul că 
o servitoare vă sparge vaza preferată; mai bine gân- 
diți-vă că nu are nici o importanţă. 

Dacă veți observa că aceste mici incidente au loc mai 
des sau chiar dacă sunt întâmplătoare și izolate, veți pu- 

tea, probabil, să vă dați seama care este cauza lor psihi- 
că și să le privaţi de conţinutul inconștient pe care îl au. 

Dar pentru asta e nevoie să reconstruiți momentele 
care au precedat uitarea sau lapsusul, cu alte cuvinte, tre- 
buie să știți unde vă aflaţi, cu ce vă îndeletniceaţi, la ce 
vă gândeați, cu cine vorbeaţi, ce obiect sau fapt a declan- 
șat incidentul etc. 

Dacă vă e dificil să vă concentrați, luaţi-vă caietul și 
pixul și notați-vă răspunsurile; chiar dacă vă va fi greu 
să scrieți despre aceste lucruri, o să vă daţi seama cât de 
mult vă este ușurată sarcina. 


Doctorul Jekyll și domnul Hyde 


Toată lumea are o dublă personalitate. Nimeni nu e 
doar bun sau doar rău; fiecare este ceea ce este și, de ase- 
menea, contrariul a ceea ce este. 

Doctorul Jekyll și domnul Hyde trăiesc în fiecare din- 
tre noi eternul conflict între bine și rău, punând partea 
conștientă a personalității noastre (adică Eul) în fața unei 
dileme perpetue. 

Persoana sănătoasă din punct de vedere psihic rezol- 
vă această problemă cu ajutorul bunului-simţ, căutând 
o nouă dimensiune în dependenţa de Supraeu și încer- 
când să-și lărgească și câmpul percepţiei, pentru a adu- 
ce în conștiință zonele inconștiente ale Se-ului. 

Printre cele mai primejdioase soluții la care poate recur- 
ge omul pentru a scăpa de angoasele care îl macină se află 
fuga de realitate. Doar înfruntând situațiile în care ne aflăm 
putem învinge și depăși angoasa. În nici un caz nu trebuie 
să facem apel la alcool, droguri, să ne refugiem în apatie 

ori în visarea cu ochii deschiși (care este o atitudine mult 
mai periculoasă decât se spune); aceste false remedii nu 
fac decât să agraveze situaţia, slăbindu-l pe Eu, care se află 
astfel la cheremul celor doi tirani, Se-ul și Supraeul. 


Cei ce renunţă 


Nu trebuie niciodată să renunțați, pentru că abandonul 
duce la apariţia altor probleme în viitor. Dimpotrivă, tre- 
buie să reacționați, să trăiţi, să suportaţi suferinţele, atât fi- 
zice, cât și psihice, toate greutățile posibile sau deziluziile. 

Personalitatea dublă e un reflex al acestui dublu as- 
pect al vieții, uneori calmă și plăcută, alteori grea și ama- 
ră. Persoana sănătoasă psihic nu cere ca viața să fie doar 
într-un fel sau în altul, ci, ținând cont de aceste contra- 
dicții, se adaptează la suferinţe, atunci când trebuie să 
sufere, și la bucurii, atunci când viața i le oferă. De fapt, 
se poate spune că lucrurile încep să meargă prost în mo- 
mentul în care apare suferința fără motiv. 


Nostalgicii 


Nici refugierea în trecut nu este o soluție, pentru că 
nu folosește la nimic. 

Cine se agaţă prea mult de trecut nu mai poate pro- 
fita de prezent. Ascunderea în trecut e o evaziune peri- 
culoasă, pentru că îl împiedică pe individ să fie obiectiv 
în aprecieri (el transferând, în mod romantic, anumite 
valori ale prezentului către lucrurile din trecut), ceea ce 
îl face să cadă în pesimismul cel mai negru. 

Nostalgicul e un individ steril și nefericit, care plânge pe 
ruinele trecutului său și se hrănește cu amintiri pe care le tot 
înfrumusețează, stimulat de o imaginaţie debordantă. 

E] trăiește, dar, din punct de vedere social, se poartă 
ca și cum nu s-ar mai afla pe această lume. 


Visătorii 


În aproximativ aceeași situație se află și cei care vi- 
sează cu ochii deschişi. A-ţi închipui lucruri care nu se 
vor întâmpla vreodată e totuna cu a te droga și a te dis- 
truge încetul cu încetul. 

Imaginile frumoase pe care ne complacem să le creăm 
cu ajutorul fanteziei nu fac decât să ne opună într-un 
mod violent realităţii care, în sine, nu e niciodată perfec- 
tă. Cel ce se ascunde, ca un pustnic, în imaginația pro- 
prie, crede că a descoperit secretul fericirii, deoarece în 
acest fel își poate oferi tot ceea ce dorește. Lumea e a lui, 
dar această lume nu e reală, ci iluzorie și, la contactul cu 
realitatea, se destramă brusc, ca o stafie. 

Iluzia este efemeră și slăbește voinţa, iar visătorii cei 
mai mari ies înfrânți din toate încercările, fără să aibă cu- 
rajul să privească lucrurile în faţă și la adevărata lor va- 
loare, acumulând astfel greșeli după greșeli. 


Sinucigașii 
Sinuciderea reprezintă o altfel de fugă din fața reali- 


tății — o fugă totală, castratoare și care coincide cu au- 
todistrugerea. 


e 
ot 

Pentru unii, renunțarea la viață e singura soluţie de 
luat în seamă pentru anihilarea angoaselor. Conflictele 
emoționale din psihicul lor ating limite intolerabile, in- 
compatibile cu realitatea, iar Eul devine absolut nepu- 
tincios, incapabil să reziste dublei presiuni exercitate de 
Se și Supraeu. 

Sinuciderea adevărată constă în a-ţi lua viața (prin 
aruncare în gol, luând otravă etc.) pentru a pune ca- 
păt suferințelor. Dar sinuciderea poate fi și psihică, 
atunci când se manifestă prin renunţarea progresivă 
la tot, la dragoste, la muncă, la ambiţii, la familie. 
Aceste persoane, extrem de nefericite, incapabile să 
acorde vreun interes lucrurilor pe care le fac, asistă 
inerte la ruinarea lor psihică și se transformă într-un 
fel de obiecte pe care nimeni și nimic nu le poate clinti 
din nepăsare. 

Ele nu trăiesc, ci vegetează până la sfârșitul zile- 
lor, întoarcerea lor la viața reală devenind din ce în ce 
mai improbabilă. Această autodistrugere sistematică, 
ce poate fi foarte lentă și progresivă, se face uneori 
fără ca subiectul să-și dea seama de ceea ce i se întâm- 
plă. 3 
Ea se poate manifesta mai întâi prin dezinteresul 
bolnavului față de munca proprie sau printr-o dorință 
bruscă de a se afunda în singurătate: pacientul respin- 
ge prietenii și iubirea familiei, se refugiază într-o izola- 
re din ce în ce mai accentuată și se transformă într-o 
„non-ființă“, ca și cum și-ar purta epitaful scris pe frun- 
te: „Aici zace X, care a hotărât să nu mai lupte și să se 
retragă pentru totdeauna din această lume“. Fuga 
aceasta din realitate este generată de cel mai perfid duș- 
man al omului: teama. 

Bunul-simţ 


Adesea, bunul-simț poate face miracole. „Count your 
blessings“, spun englezii, adică „gândește-te la părțile 
bune ale vieții și consideră-te fericit cu ceea ce ai“. A trăi 
înseamnă a lupta și, în primul rând, a te lupta cu tine. 
Cu siguranţă, nu-i mereu ușor să punem în practică une- 
le precepte care par a fi scoase dintr-o lucrare pedagogi- 
că scrisă în alte vremuri, dar, pentru cel ce vrea să fie în 
măsură să se judece și să se analizeze, e important să 
facă acest efort esențial. 

Uneori, poate fi de folos să ne întoarcem în copilărie 
și să adoptăm faţă de inconștient atitudinea tandră și in- 
dulgentă pe care o are o mamă faţă de singurul ei copil. 
Fără să facem recurs la Supraeu și la pretenţiile sale („tre- 
buie să faci asta, nu poţi să faci asta“), vă veți apleca 
timp de o săptămână asupra fiecăreia dintre următoare- 
le reflecţii: 

1.  Profitați de momentul prezent, fără să permiteţi 
vreunei amintiri ori speranțe să otrăvească ceea ce 
faceți ori sunteți și mai ales ce puteți face ori ce pu- 
teți fi și dacă înainte ați făcut greșeli încercați să nu 
le repetați. Încercați să vedeți viața sub forma unei 
linii drepte, alcătuită din puncte foarte apropiate 
unele de altele, și străduiți-vă să vă faceți o imagine 
corectă despre fiecare punct. Dacă vă daţi seama că 
sunteți pe punctul de a ceda în fața unei remușcări 
sterile sau a unei amintiri nostalgice, ori că sunteți 
pe punctul de a sacrifica plăcerea momentului pre- 
zent pentru a o lăsa pe mai târziu, gândiţi-vă la ce 
sunteți pe cale să pierdeţi. 


U 

Îngrijiți-vă sănătatea. Fără îndoială că multe boli 
sunt consecința unei nevroze, dar la fel de adevărat 
este și că un om fizic sănătos e mai puțin expus stre- 
sului vieții moderne și festelor pe care i le poate juca 
psihicul. 

E indicat chiar să practicați un sport. Corpul și spi- 
ritul sunt în strânsă legătură, iar statisticile probea- 
ză faptul că printre sportivi se află cei mai puţini ne- 
vrotici. 

Think happy, cu alte cuvinte gândiţi-vă la lucrurile 
care vă pot face fericiți. Treziţi-vă cu un gând vesel 
în minte, sau cel puțin cu unul care să vă facă plăce- 
re, și care să vă însoțească pe tot parcursul zile. Poa- 
te fi un plan pentru un program de seară care să vă 
facă ziua mai ușoară, mai puţin stresantă. De ce să 
nu faceţi efortul de a vedea în jurul dumneavoastră 
lucrurile cele mai plăcute, de a asculta cuvintele cele 
mai amabile, cântecul păsărilor (da, desigur! chiar și 
în marile orașe)? Descoperiţi latura cea mai simpa- 
tică a tuturor celor din jurul dumneavoastră. Vă veți 
simţi astfel fericiți; de altfel, fericirea nu este decât o 
atitudine a spiritului pentru care trebuie să te simţi 
predispus. 

„Nu lăsa pe mâine ce poți face azi.“ 

Acest proverb e foarte folositor ca regulă de viaţă, 
nu numai ca să câștigăm timp, ci și ca să evităm an- 
goasa provocată de terminarea în ultimul moment a 
sarcinilor pe care le avem sau de lăsarea lor neter- 
minate. Pentru liniștea dumneavoastră, e preferabil 
să nu amânaţi îndeplinirea obligaţiilor pe care le 
aveți. | 

Pe de altă parte, e mai bine să lăsăm pe mâine ceea 
ce ne-ar costa prea mult să facem azi. Nu e interzis 
să ne mai și relaxăm din când în când. 

Încetaţi să vă lamentaţi continuu, tot spunând: „Pe 
vremea mea...“, pentru că vremea dumneavoastră 
este cea în care trăiţi acum și trebuie să încercaţi să 
fiți în armonie cu ea. 

Învăţaţi să nu vă plângeți, nu numai ca să nu deve- 
niți nesuferit celorlalți, ci și pentru că asta ne împie- 
dică de multe ori să vedem lucrurile care ne-ar pu- 
tea face mulțumiți. 

Comparaţi-vă problemele pe care le aveți cu ale ce- 
lorlalţi. Constatarea că problemele noastre nu sunt 
cele mai grave din câte există poate uneori să ne aju- 
te să trecem mai ușor peste unele greutăți care par 
de neînvins. 

lubiți-vă familia, dar și aproapele. Nu așteptați ca al- 
ţii să facă primul pas. Iubirea de oameni ne recom- 
pensează pentru toate sacrificiile pe care le facem. 
Nu vă încărcați cu amintirea nenorocirilor care vi 
s-au întâmplat. Nu e nevoie să le uitaţi pentru a vă 
convinge că aparțin trecutului; e de ajuns să vă bu- 
curați că rămân în trecut. 

Nu stăruiți în credinţa naivă că o schimbare radica- 
lă de viaţă o să vă aducă în sfârșit fericirea, deoare- 
ce fericirea o putem afla doar în inima noastră, nu 
în condiţiile exterioare. 

Acceptaţi cu dragă inimă responsabilitățile familia- 
le, de serviciu sau din viaţă, în general. 

Nu pretindeţi ca toată lumea să fie amabilă și nu fa- 
ceți o dramă din orice situație neplăcută. A da prea 
multă importanţă detaliilor este semn de nevroză, 

comportamentul unei persoane sănătoase din punct 
de vedere psihic fiind de a-i lua pe bădărani așa cum 
sunt, fără să le atribuie intenţii specifice. 

. Nu vă pierdeţi niciodată simțul umorului; inclu- 
siv problemele neprevăzute care pot apărea au o 
parte comică, dacă învățați să le priviţi în mod co- 
rect. 


5. Chiar dacă aveţi treabă până peste cap, faceți în așa 


fel încât să vă găsiți puţin timp liber (cel puţin o oră) 
în care să faceți ceea ce vă place sau pur și simplu să 
vă odihniți. 

. Nu regretați niciodată ceea ce aţi pierdut în adoles- 
cență, așa ceva neavând decât o influenţă negativă 
asupra vieții de adult. 

Tinereţea durează atâta timp cât vrem noi. Regăsiți 
lucrurile care vă umpleau de entuziasm în tinerețe 
și alegeţi-vă un hobby cu care să vă ocupați timpul 
liber. 

. Reflectaţi la greșelile pe care le-aţi făcut. Gândiţi-vă 
și la cele pe care credeți că le-au făcut alții și răspun- 
deţi cu sinceritate la întrebarea dacă, în locul lor, ați 
fi făcut același lucru. 

. Ca să evitaţi singurătatea, răul care bântuie orice 
oraș mare, faceți-vă cât mai mulți prieteni, de exem- 
plu printre vecini, și încercați să vă împrieteniți cu 
oamenii care vi se par simpatici. Ţineţi cont de fap- 
tul că nu sunteți singurul care vrea să întâlnească 
alte persoane. 

. Dacă sunteţi căsătorit, nu-i cereţi partenerului(ei) im- 
posibilul. 

. Telefonaţi sau scrieţi-i în fiecare zi unui prieten pe 
care nu l-aţi mai văzut de mult și care vă plăcea. E 

un mod excelent de a ne apropia și de alte persoane 
decât colegii de serviciu. 

21. Învățaţi să vă destindeţi. Culcat pe podea, gândiţi-vă 
la ceva banal, fără să vă forțați intelectul, fără să vă 
aduceţi în minte amintiri neplăcute ori proiecte ispi- 
titoare. Încercaţi mai întâi să vă relaxaţi tălpile, apoi 
picioarele, pe urmă trunchiul, în mod progresiv, 
până la braţe. E foarte greu să nu vă gândiţi la ni- 
mic: e nevoie de o lungă ucenicie, înainte de a vă su- 
pune spiritul la acest exerciţiu. Fazele unei relaxări 
eficiente sunt trei, și anume: 

a) senzaţia de greutate în întregul corp; 
b) senzația de frig; 
c) senzația că trupul vă e ușor ca un fulg. 


Frustrările 


În final, un sfat: nu vă înduioșați de problemele și gre- 
utățile prin care treceţi. Mulţi nevrotici ajung astfel la de- 
presie, iar asta le micșorează și mai mult rezistența la 
frustrări. 

Frustrările reprezintă niște deziluzii, însoţite de sen- 
timentul că am fost privaţi de ceva esențial și pe care 
nu-l putem recupera. Exact acest sentiment este ceea ce-l 
împiedică pe nevrotic să acționeze, în timp ce subiectul 
psihic sănătos este în stare nu numai să acţioneze, dar și 
să opună greutăților de neevitat ale vieții dorința de re- 
vanșă, de luptă. 

Nevroticul deprimat își imaginează că e victima so- 
cietății și a circumstanțelor; adesea, el transformă totul 
în frustrare și e convins că tot ce va întreprinde va fi pre- 

sărat cu obstacole de netrecut, iar această idee e de ajuns 
ca să-i declanșeze apatia. 

Totuși, cum se nasc frustrările? 

Ele rezultă din neputința de a înfrunta realitatea și de 
a face deosebirea între problemele reale, cu adevărat im- 
portante, și cele fictive. 

Unii oameni se simt frustraţi în dragoste sau în mun- 
că; alții, în schimb, simt că toată viaţa lor este o imensă 
frustrare și cea mai mică decepţie îi face și mai abătuți și 
indiferenți față de ceilalți. Și persoanele sănătoase psihic 
trăiesc decepțţii, dar le depășesc și le acceptă ca pe niște 
experienţe de viaţă. 

În schimb, în ceea ce-l privește pe nevrotic, experien- 
tele cu adevărat negative sunt cele care pătrund și influ- 
ențează toate actele și gândurile sale. 

Cei care nu suferă de nevroze reușesc, impunându-și 
o anume autodisciplină, să-și rezolve crizele fără să re- 
curgă la un psihanalist, deoarece sunt îndeajuns de echi- 
libraţi. În schimb, când persoanele nevrotice încearcă 
să-și învingă singuri frustrările și își dau seama că ră- 
mân neputincioși în fața lor, ajung de multe ori să reca- 
dă într-o frustrare și mai mare. 

Frustrările de care suferă un nevrotic nu pot fi vinde- 
cate decât aflând care este originea nevrozei. Aceasta este 
aproape întotdeauna foarte veche, uneori datând chiar 
din copilărie, când părinţii și învățătorii îl judecau pe co- 
pil și îl pedepseau urmând niște reguli stricte, fără să țină 
cont de alte circumstanţe. Să luăm un exemplu: un ado- 
lescent de 16 ani, Terence N., care locuiește în Newcast- 
le, în nordul Angliei, îi îngrijora pe părinţii săi. Deși la 
școală era mereu printre primii, acasă se comporta pros- 
tește, răspunzând aiurea la întrebările care i se puneau 

și nefiind niciodată în stare să ducă la îndeplinire sarci- 
nile care i se dădeau. Adesea, când ieșea împreună cu 
părinţii, se împiedica și cădea; cu toate acestea, era per- 
fect sănătos și avea o alură sportivă. În afara cercului fa- 
milial, era sincer, simpatic și avea mulți prieteni (pe care 
evita să-i prezinte părinților). 

Misterul acestui comportament a fost elucidat de un 
psiholog pe care l-a consultat mama lui. 

Terence nu putea depăși starea de anxietate și de fri- 
că pe care tatăl lui, în mod involuntar, i-o inspirase cu 
ani în urmă. Atunci când băiatul, aflat la primii pași, 
cădea și se lovea, tatăl îl certa și îi ordona să se ridice. 
Dacă nu voia să mănânce sau făcea vreo prostie, evi- 
dent că tatăl îl pedepsea. Deși părinții săi nu avusese- 
ră niciodată intenţia să-l umilească, Terence începuse, 
mai târziu, să se teamă de o mustrare imediat ce își ve- 
dea tatăl. Senzaţia că nu știe să facă bine nimic și că e 
considerat prost apărea, din fericire pentru copil, nu- 
mai în prezența părinților, din moment ce la școală el 
era un elev foarte bun. Acasă însă, inconștientul, care 
păstra amintirea rănii cauzate de umilinţele la care fu- 
sese supus în copilărie, era cel care dicta comportamen- 
tul straniu al băiatului, iar asta nu făcea decât să-l ener- 
veze și mai tare pe tată, care își înmulţea dojenile și 
agrava astfel situaţia. 

Încă un exemplu: o ziaristă, obligată de munca ei să 
scrie articole în mare grabă, avea mereu sentimentul că 
a uitat ceva, că s-a înșelat în privinţa a ceva, fapt care o 
făcea să recitească de mai multe ori ceea ce scrisese, ener- 
vându-l în acest fel pe directorul ziarului, pentru că de 
multe ori articolele erau incomplete sau ajungeau la el 
mult prea târziu. 

Deşi era o ziaristă bună, pasionată de ceea ce făcea, 
ea a fost concediată. Pe moment, sentimentul pe care l-a 
incercat o fost unul de ușurare, ca și când ar fi fost elibe- 
rată, dar în curând și-a dat seama că dorea un singur lu- 
cru: să lucreze din nou în redacția unui ziar. Așa că se 
reangajă, însă frica de a nu se înșela o apucase iarăși; 
ajunsese chiar să uite nume și date și să comită lapsusuri 
peste lapsusuri. 

De ce i se întâmpla asta? Originea fenomenului se afla 
în școala generală, într-un moment când primise nota ma- 
ximă pentru cea mai bună compunere. Fata se grăbise să 
le arate părinților creația ei: dar tatăl ei nu-și făcuse deloc 
timp să o citească, în timp ce mama, care era învăţătoare, 
nu remarcase decât greșelile și stângăciile stilistice. 

Comentariul mamei a reprezentat pentru eleva de 
atunci o profundă umilire, care, refulată, a rămas puter- 
nic gravată în inconştientul ei și își făcea apariția de fie- 
care dată când încerca să scrie ceva. Bucuria obținerii no- 
tei foarte bune, întunecată de indiferența tatălui și dis- 
trusă de severitatea mamei, se transformase în amără- 
ciune, nesiguranță și în impresia că a obținut ceva pe ne- 
meritate. 

Bineînţeles, în momentul în care a descoperit cauza 
blocajului ei mental, tânăra a putut să-și pună în valoa- 
re talentul, iar astăzi este una dintre cele mai cunoscute 
ziariste din Franţa. 

Cine cedează în faţa frustrărilor sfârșește prin a ceda 
în faţa a orice. Cel ce capitulează și nu reușește să se ri- 
dice deasupra slăbiciunilor sale psihice cade, încetul cu 
încetul, într-un fel de letargie. Dacă, prin definiţie, omul 
manifestă interes față de viaţă, atunci subiectul frustrat 
sfârșește prin a nu mai fi un om întreg. 

Nu este absurd să lăsăm ca o decepţie din copilărie 
să ne controleze existenţa? lată de ce e indicat să ţineţi 
un jurnal, în care veți putea să vă notaţi descoperirile, 
încercând să vă amintiţi faptele trecute, îngrămădite în 
cotloanele memoriei și care pot sta la originea probleme- 
lor cu care vă confruntaţi în prezent. 

Trebuie să știm ce vrem, dar trebuie să știm mai ales 
ce suntem. Viaţa e scurtă, de aceea nu trebuie să ne pier- 
dem timpul doar pentru că nu suntem în stare să-l folo- 
sim. 

O persoană matură și echilibrată e una care nu-și ri- 
sipește inutil energia și nu se complace în evocări steri- 
le ale trecutului, ci, dimpotrivă, știe să aprecieze lucru- 
rile la justa lor valoare, să-și păstreze independenţa și se 
simte liberă în forul său interior. În chiar această atitudi- 
ne se află secretul fericirii. 

n Antichitate, visele erau considerate deosebit 

de importante. 

Cărţile de istorie sunt pline de relatări despre 
personaje celebre care, înainte de a lua o hotărâre, o ini- 
țiativă sau de a pleca la luptă, mergeau la oracole sau la 
ghicitori, pentru ca aceștia să le dezlege visele pe care le 
avuseseră în timpul nopții. Din interpretarea lor, ei înțe- 
legeau că primesc sfaturi, promisiuni sau chiar amenin- 
țări ori pedepse. 

Pentru greci, romani, etrusci, egipteni sau fenicieni, 
interpretarea viselor era o artă pe care nimeni n-o puse- 
se vreodată la îndoială și care era în general lăsată în sea- 
ma marilor preoți. Pentru omul antic, visele erau ceva 
supranatural și îl apropiau de zei, care își făceau cunos- 
cută voinţa prin intermediul lor. 

Să amintim, de exemplu, visul legendar al împăratu- 
lui creștin Constantin: în ajunul bătăliei de la Pons Mil- 
vius (312 d.Ch.), el a văzut o cruce plutind în aer și pur- 
tând inscripția latinească: in hoc signo vinces (sub acest 
semn vei învinge). Ceea ce este explicat la școală ca fi- 

ind un fapt de origine supranaturală, care a dus la îm- 
brățișarea creștinismului în Imperiul Roman și a pus ast- 
fel capăt persecuției creștinilor, își găsește o explicaţie 
mai logică prin intermediul psihanalizei decât prin ace- 
la al recursului la miracole. 

Dacă admitem că, într-adevăr, Constantin a avut vi- 
sul respectiv în care a văzut crucea și inscripţia, atunci 
este clar că e vorba de o proiecție inconștientă a celei mai 
mari dorințe ale sale, aceea de a-și învinge rivalul, pe 
Maxenţiu, și de a deveni domn și stăpân peste Imperiul 
Roman de Apus; însă Constantin a preferat să-i dea aces- 
tui vis o interpretare religioasă și să-i atribuie o semnifi- 
cație creștină, pentru a întări credința supușilor săi. 


Ce este visul? 


Visul poate fi definit ca reprezentarea simbolică a unei 
dorinţe sau a unei pulsiuni. Uneori, dorinţa este ușor de 
descifrat (așa cum se întâmplă în majoritatea viselor pe 
care le au copiii), dar de cele mai multe ori se prezintă 
într-o formă deghizată, în întregime deformată, iar inter- 
pretarea sa cere o analiză riguroasă. 

Dar interpretările viselor nu sunt întotdeauna accep- 
tate și e de înțeles din ce cauză. Visele nu dezvăluie nu- 
mai dorinţe nobile sau care pot fi mărturisite; unele aduc 
la lumină dorinţe obscene sau chiar criminale. Să luăm, 
spre exemplu, cazul unei mame foarte credincioase și 
care ține la familia ei, dar care are într-o noapte un vis 
care trădează anumite tendințe homosexuale; dacă cine- 
va ar încerca să-i dezvăluie semnificaţia visului respec- 
tiv, ea s-ar simți jignită ori ar lua totul în glumă. 


Leda E" i 

Putem să ne gândim și la exemplul unui bărbat îndră- 
gostit de soţia sa și care își iubește mult copiii, dar care 
visează că își omoară toată familia într-un fel monstru- 
os. Cine îl va putea face să înțeleagă că în el zace o do- 
rință profundă de libertate care, deși nu coincide cu pul- 
siunile criminale, se identifică totuși cu dorința de a face 
să dispară tocmai ființele dragi? 

Toate visele reprezintă realizări ale unor dorinţe, chiar 
și cele în care subiectul visează că este bătut, mort sau 
umilit. În aceste cazuri ne aflăm în faţa unei dorințe de 
autopedepsire decurgând dintr-un sentiment inconștient 
de vinovăţie, care, prin intermediul somnului, îndepli- 
nește dorința de a fi pedepsit pentru o greșeală comisă 
ori pe care cel ce visează crede că a comis-o. 

Visele sunt de multe ori angoasante. Teama este ma- 
nifestarea marelui conflict existent în interiorul psihicu- 
lui între pulsiunile care își cer satisfacerea și rezistența 
pe care le-o opune Supraeul. Astfel de vise provoacă ade- 
sea și alte stări de rău, cum ar fi transpirația abundentă, 
lacrimile, durerile de cap și trezirea bruscă. Frica este nu 
numai visată, ci trăită și în realitate. 

Evident că toți oamenii visează în somn. Pentru 
Freud, visul este: „Viaţa pe care o duce psihicul în tim- 
pul somnului“. De altfel, nici nu poate fi vorba de altce- 
va, căci, chiar dacă în timp ce dormim ne refugiem în- 
tr-o situație de renunțare la lumea exterioară (încercând 
să regăsim pacea pe care o simțeam, înainte de naștere, 
în pântecele mamei), cu toate acestea activitatea psihicu- 
lui continuă. 

În timp ce corpul se odihnește, spiritul are o activita- 
te dezlănțuită, ca și când ar exista ceva ce-l împiedică să 
se odihnească și să-și mai domolească mișcarea. 

Am putea crede că un om sănătos din punct de vede- 
re psihic nu ar trebui să viseze, deoarece viața lui psihi- 
că nu suferă perturbări sau, dacă totuși visează, atunci 
ar trebui să o facă la fel ca un copil; dar nu e așa, căci toți 
oamenii visează, chiar dacă la trezire nu-și mai amintesc 
ce au visat. Viaţa psihică este supusă tuturor tipurilor de 
stimuli și, în timpul somnului, spiritul dă frâu liber re- 
acțiilor sale. 

Atunci când Sigmund Freud a început să studieze 
somnul din punct de vedere psihanalitic, el a fost aspru 
criticat. Până la momentul respectiv, visele și interpreta- 
rea lor erau privite drept superstiții, care-i priveau pe cei 
ignoranți; așa că e clar că el a făcut un gest foarte îndrăz- 
net când a luat viața onirică în serios și s-a hotărât să facă 
din ea obiectul de studiu al unei științe, demonstrându-i 
importanţa în diagnosticarea unei boli. Deoarece pacien- 
ţii săi nevropați îi comunicau tot ce le venea în minte în 
timpul viselor, Freud a început să le analizeze ca pe ori- 
care alt simptom și a ajuns astfel la concluzia că, în mod 
efectiv, visele însemnau o parte importantă din viața psi- 
hică a bolnavilor lui. 


Autoanaliza prin interpretarea viselor 


Deși posibilă, interpretarea corectă a viselor nu este 
mereu ușoară. Viața onirică ne dezvăluie în esenţă per- 
sonalitatea, dorinţele noastre cele mai secrete, temerile 
și adevăratele înclinații. În spatele visului celui mai ba- 
nal se ascunde adevărul nostru cel mai profund. 

După cum știm, există mai multe feluri de vise: cel 
irațional, care, prin structură, se aseamănă cu o poveste; 

de asemenea, putem vorbi despre vise liniștite, vise an- 
xioase, ciudate, macabre, confuze, precise, vise în alb și 
negru și vise în culori, vise profetice etc. 

Părţile cele mai interesante într-un vis sunt cele de 
care cel ce visează își amintește, pentru că ele pot permi- 
te cunoașterea mai bună a universului inconștient al ana- 
lizantului. 

Această regulă este valabilă și pentru autoanaliză și, 
deoarece visele sunt de obicei uitate destul de repede la 
trezire (cu excepția unora cărora, dintr-un motiv sau al- 
tul, le este atribuită o semnificație specială), este bine să 
le notaţi de cum vă treziți ori să le povestiţi cuiva, pen- 
tru ca să vi le amintiți mai ușor. 

Poate că ar fi bine să ţineţi pe noptieră un caiet, ca să 
puteţi nota în el, cât mai precis, toate detaliile și senza- 
țiile pe care le încercaţi atunci când vă treziți brusc. Nu 
prezintă importanţă ceea ce visați, ci amintirea viselor 
respective. Deoarece visul reprezintă deformarea unei 
dorinţe, nu deformarea e importantă, pentru că, pe par- 
cursul analizei, veţi ajunge să aflaţi care sunt pulsiunile 
inconștiente aflate la originea visului (sau a amintirii pe 
care o aveţi la trezire despre acesta). 

Visele pot fi explicate în două moduri: prin interpre- 
tarea contextului imediat, care face recurs la faptele pe- 
trecute în ajunul somnului și care pot provoca visul, sau 
printr-o interpretare de ansamblu, adică prin compara- 
ţia mai multor vise care poate ajuta la găsirea cheii mis- 
terului. 

De ce e important să ne amintim visele? Pentru că, 
dacă ne chinuie o nevroză, e posibil să găsim cu ajuto- 
rul visului cauza tulburăriior noastre și, pentru că, deși 
le deformează, visele ne pun în față elementele incon- 

știente ale Se-ului pe care încercăm să le descoperim, și, 
în sfârșit, pentru că, dacă într-adevăr vrem să ne cunoaș- 
tem, vom afla în vise secretele cel mai bine ascunse ale 
personalității noastre. 


Cum apar visele? 


Visul poate fi definit și ca reacție la unul sau mai 
mulţi stimuli care se manifestă în timpul somnului. 
Acești stimuli pot fi externi (provenind din afara orga- 
nismului nostru) sau interni (atunci când provin din pro- 
priul corp). Dacă ne referim la primul caz, să presupu- 
nem că visăm că suntem prinși într-o furtună de zăpa- 
dă, pe vârful muntelui. E logic să ne gândim că gerul pu- 
ternic pe care îl simţim nu are nimic de-a face cu sferele 
ascunse ale Se-ului, ci este generat de faptul că ne este 
pur și simplu frig, fie pentru că nu suntem bine înveliți, 
fie pentru că temperatura din camera în care dormim a 
scăzut brusc. 

Să presupunem acum că visăm că auzim clopote 
sau că dirijăm o orchestră; în general, aceste vise sunt 
întrerupte de un zgomot real, cel al ceasului deșteptă- 
tor, care este chiar cauza sunetelor auzite în vis. În am- 
bele cazuri, stimulul care a provocat visul a venit din 
exterior. 

Experiențele efectuate pe subiecţi adormiţi au permis 
stabilirea unei legături între vis și fenomenele externe. 

De exemplu, dacă peste o persoană care doarme sunt 
lăsate să cadă câteva picături de apă rece, aceasta visea- 
ză că plouă, că e vânt și frig. Aceeași experienţă, făcută 
însă cu un alt individ, dă naștere unui vis diferit, dar în 

care tot apa este elementul predominant (se visează pis- 
cine, înot în mare etc.). 

În schimb, dacă în camera în care doarme subiectul 
se face din ce în ce mai cald, el visează că s-a rătăcit în 
mijlocul deșertului sau că este brutar. Influenţa stimulu- 
lui extern (în acest caz ridicarea temperaturii) este evi- 
dentă. 

În ce privește stimulii interni, ei pot fi de două feluri: 
fizici sau psihici. Stimularea fizică internă provine pur 
și simplu din organele interne și poate fi o durere de bur- 
tă, nevoia de a urina, o dorință sexuală, o răceală etc. În 
schimb, stimularea internă psihică este cea care coincide 
cu o dorință, deși uneori, dar numai în aparenţă, peste 
ea se suprapune o grijă sau o teamă. 

Să luăm ca exemplu visele copiilor, simple, elemen- 
tare, ușor de interpretat și care reflectă un trecut foarte 
recent (în general, din ziua care a precedat visului) și o 
dorință neîmplinită. 

Visul reprezintă, în mod inconștient, satisfacerea aces- 
tei dorinţe. 

Tot astfel, este relativ ușoară interpretarea viselor po- 
pulaţiilor primitive, care seamănă cu cele ale copiilor. Nu 
la fel stau însă lucrurile cu visele adulţilor care trăiesc în 
lumea civilizată și sunt expuși unor multiple condițio- 
nări. În aceste situații, dorința este atât de deformată în- 
cât devine practic de nerecunoscut, apărând adesea sub 
forme exagerate de violenţă și de erotism, ca în cazul 
unei femei în vârstă de șaizeci de ani care visa că între- 
ține o relație incestuoasă cu unul dintre fiii săi. Deși un 
astfel de lucru pare imposibil, Se-ul este un infern de do- 
rințe inconștiente nemărturisite (și de multe ori de ne- 
mărturisit) care se refugiază în somn, fără să țină cont de 

morală sau de lege. Din acest punct de vedere, visul poa- 
te fi considerat o supapă de siguranţă, în lipsa căreia am 
deveni răi, nemiloși, surescitați sau total nevrozaţi, din 
cauza reprimării prea puternice a celor mai rușinoase do- 
rinţe ale noastre. 

Pe lângă prima funcție a visului, care este satisface- 
rea dorințelor celor mai ascunse, mai există încă una, la 
fel de importantă, constând în eliberarea de inhibiţii. 

Să luăm, spre exemplu, cazul unei femei tinere, foar- 
te pasionată, căsătorită și mamă fericită a doi copii. Vi- 
sele ei trădează în mod clar dorința de dragoste și de ra- 
porturi sexuale. Ei îi este rușine să i le mărturisească ana- 
listului, deoarece i se par potrivite mai degrabă pentru 
o prostituată, însă lor le datorează seninătatea sa de fe- 
meie măritată. Ce s-ar întâmpla dacă, în loc să se elibe- 
reze de inhibiţiile sale în vis, ea ar încerca să se elibere- 
ze în viaţa reală? Aceste vise puternic erotice îi liniștesc 
sexualitatea debordantă, astfel încât raporturile sexuale 
cu soțul ei, deși convenționale și nu prea pasionale, o sa- 
tisfac destul de mult, iar temperamentul ei mai arzător 
găsește o compensație în vise. 

Să luăm acum cazul opus, al unei persoane care, toc- 
mai din cauza viselor, își pierde puterea de a se bucura 
de emoțiile autentice; așa se întâmplă cu un individ care 
își satisface aspiraţiile profesionale visând că ocupă un 
post important ori că e respectat și temut de cei care în 
viața reală sunt șefii lui. Astfel de vise îi permit omului 
nostru să se trezească mulțumit, satisfăcut, însă au re- 
percusiuni asupra muncii sale, deoarece el nu mai sim- 
te nevoia să se concentreze asupra sarcinilor pe care le 
are de îndeplinit cu toată energia necesară, astfel încât 
să obțină o satisfacere reală, nu fictivă, a ambițiilor sale. 

Dacă și dumneavoastră faceți parte din această cate- 
gorie, trebuie să vă străduiți să luptaţi împotriva lenei, 
deoarece, visul vă va diminua agresivitatea de care aveţi 
nevoie ca să reușiți în muncă, în dragoste etc. Nu vă 
mulțumiți doar cu amintirea plăcută a acestor vise. În- 
trebaţi-vă în ce măsură visele vă influențează viaţa sau 
relaţiile cu persoanele apropiate și răspundeţi foarte sin- 
cer la această întrebare. 

Asemenea vise îi fac pe unii oameni să resimtă o anu- 
mită insatisfacție și să manifeste un spirit de revanșă. 
Comparaţia între vis și realitate îi stimulează, iar acesta 
e cel mai bun mod de a reacționa, fără a se lăsa în voia 
unor himere zadarnice și înceţoșate. l 

Oricum, uneori, fantezia e cât se poate de plăcută, dar 
alteori nu prea. Riscăm să ne pierdem în ea o mare par- 
te din capacitatea intelectuală și, în consecinţă, să ne pri- 
văm de un minim de agresivitate profesională. 


Metoda de interpretare 


Nu am examinat până acum decât vise a căror sem- 
nificație pare evidentă și nu cere prea multe eforturi de 
interpretare; dar nu toate se pretează la o analiză simplă 
și precisă. Unele par „nebunești“ și nu li se poate găsi 
nici o explicație verosimilă. 

Nu trebuie însă, din acest motiv, să renunțăm la in- 
terpretarea lor, fiindcă, indiferent cât de enigmatice ar 
părea, ele exprimă un lucru pe care cel ce visează îl știe, 
dar nu știe că-l știe. 

Și, când spunem asta, nu facem doar un joc de cuvin- 
te. Este cât se poate de piauzibil să știm ceva fără a șii că 

știm. Unele cunoștințe nu ne sunt revelate de Se decât 
sub hipnoză sau într-un somn profund, pentru că, atunci 
când Eul este treaz, el opune o puternică rezistenţă, ca și 
când s-ar teme sau nu ar vrea să afle ceea ce știe. lar asta 
este atât de adevărat, încât psihanalistul reușește să des- 
cifreze visele făcând apel tocmai la pacient, care la înce- 
put este întotdeauna neîncrezător și suspicios. 

Sarcina analistului constă, prin urmare, în a-i permi- 
te pacientului să comunice ceea ce știe deja și, pentru ca 
acest lucru să devină posibil, analizantul trebuie să spu- 
nă tot ce-i trece prin cap, fără să se gândească, singura 
condiţie fiind ca spusele sale să fie mereu în legătură cu 
obiectul visului. 

Să presupunem că domnul X visează un obiect care 
are dungi roșii și galbene. 

Psihanalistul habar n-are ce știe pacientul său despre 
cele două culori, care, în nici un caz, nu sunt întâmplă- 
toare. E foarte posibil ca domnul X să opună o oarecare 
rezistență, să spună că nu știe nimic, până când va ceda 
la insistenţele analistului și va dezvălui ce-i evocă aceste 
culori. Ele pot fi, de exemplu, culorile cravatei directo- 
rului său ori ale oricărui alt obiect care îi amintește un 
fapt anume; interpretarea va continua tot așa, până când 
psihanalistul va fi în măsură să reconstruiască mecanis- 
mele psihice reale pe baza acestor vise, în aparenţă inex- 
plicabile. 

Visele nu reflectă întotdeauna o experiență unică, li- 
neară. De cele mai multe ori, ele sunt un fel de puz- 
zle-uri încurcate de imagini vagi și greu de interpretat. 
Această dificultate poate fi uneori rezolvată prin des- 
compunerea visului în elementele sale multiple, care 
sunt analizate apoi separat. 

E greu să dăm exemple, deoarece nu există nici o car- 
te care să ofere, fără greșeală, cheia viselor. De multe ori 
va fi util să recurgem la simboluri, mai ales când pacien- 
tul refuză sau nu reușește să colaboreze, dar, în majori- 
tatea cazurilor, cooperarea e posibilă, iar motivaţia este 
foarte mare când subiectul este propriul său interpret. 

E important să spunem ori să notăm ceea ce ne vine în 
mod spontan în minte, chiar dacă nu-i sigur că adevărul 
va țâșni din această primă asociație de idei; dar numai fă- 
când în mod constant asociaţii libere, fără să vă demorali- 
zaţi după primul eșec, veți reuși să vă atingeţi scopul. 

În momentul în care veți termina interpretarea fiecă- 
ruia dintre fragmentele care compun visul, vă va fi ușor 
să-l înțelegeți. Veţi observa că elemente disparate, căro- 
ra nu le dădeați nici o importanţă, devin interesante da- 
torită metodei asocierilor libere și pentru că se află în le- 
gătură cu fapte, gânduri sau dorinţe care aparțin trecu- 
tului mai apropiat sau mai îndepărtat. 

Vă veţi da seama atunci că visul nu e o activitate psi- 
hică abstractă, ci că înlocuiește o idee și că exact această 
idee încercaţi s-o descoperiți. Drumul ce trebuie făcut 
până să ajungeţi la originea visului este lung, dar e sin- 
gurul mod în care veți putea ajunge la înțelegerea moti- 
vaţiei anumitor acte. 


Rezistența 


Pentru a înțelege complexitatea activității de interpreta- 
re pe care o întreprinde psihanalistul, precum și a rezisten- 
tei peste care trebuie să treacă pacientul cu ajutorul lui, poa- 
te fi folositoare încercarea de a interpreta un vis concret. 

Imediat ce dăm o interpretare unui vis pe care l-am 
avut, prima reacție e să o respingem, fie pentru că ni se 
pare neimportantă, fie pentru că nu e prea agreabilă pen- 
tru noi; această respingere ne împiedică să progresăm 
sau, cel puţin, întârzie analiza. 

Lucrurile se întâmplă ca și cum ne-ar fi rușine de pri- 
mul gând care ne vine în minte în legătură cu visul avut 
(sau cu unul dintre elementele sale), iar ideea care, pen- 
tru o clipă, a văzut lumina conștiinței, e refulată iar în 
inconștient. Ca să putem analiza un vis, nu trebuie să lă- 
săm deoparte detaliile. Să nu credeți însă că visele liniș- 
tite și plăcute trimit în mod necesar la gânduri nobile. 
Vă puteți aștepta la ce-i mai rău. 

Cunoașterea ne permite în multe situații să ne învin- 
gem tulburările. În consecință, dacă veţi descoperi brusc 
lucruri care vă îngrozesc, nu abandonaţi căutarea, con- 
vinși că n-are nici un rost să mergeţi mai departe, pen- 
tru că ipocrizia poate fi mai rea decât ceea ce încercați să 
uitaţi. Iar lucrurile respective sunt interesante tocmai din 
cauza acestei dorinţe de a le ascunde. 

Evident, rezistența se poate manifesta în diferite fe- 
luri, în funcție de timpul consacrat interpretării. Atunci 
când e intensă și ia diverse forme, analiza e lungă și 
complicată, în timp ce, dacă rezistența e destul de sla- 
bă, va fi mai ușor să se ajungă destul de repede la rădă- 
cinile răului. 


Visele simbolice 


Uneori asocierile nu duc nicăieri sau rezistenţa este 
atât de puternică, încât analiza pur și simplu nu poate 

continua. Faceţi o încercare descriind un vis pe care 
l-aţi avut pe o pagină a caietului și toate asociaţiile 
(adică ideile pe care le puneţi în legătură cu visul) pe 
pagina următoare. Atunci când interpretarea e foarte 
greu de făcut și rezistența pare de neînvins, nu vă ră- 
mâne altă soluție decât să faceţi apel la simboluri, care, 
în cea mai mare parte, provin din tradiţie (fabule, fol- 
clor, poezii, mituri, cântece, proverbe etc.) și care fac 
de multe ori aluzie la organele genitale și la activitatea 
sexuală. Este important să rețineți că interpretarea sim- 
bolică nu o poate înlocui pe cea asociativă, dar trebuie 
luată în consideraţie în momentul în care devine im- 
posibil să ajungem pe altă cale la inconștient. De alt- 
fel, obiectele folosite în mod simbolic își păstrează și 
semnificaţiile proprii. 

Visul poate fi explicat cu ajutorul simbolurilor în mă- 
sura în care este manifestarea cea mai primitivă a omu- 
lui. Conţinutul lui se comunică prin limbajul imaginilor 
și obiectelor pe care le foloseau popoarele primitive și 
care a fost preluat de tradiția folclorică. 

Visul (sau, mai precis, acea parte pe care ne-o amin- 
tim la trezire) și gândurile latente (adică ideile pe care le 
asociem cu visul) nu se află totuși neapărat în raport cu 
simbolurile. 

Simbolistica la care face recurs psihanaliza fără a-i 
consulta pe pacienți (sau fără a ne consulta pe noi înși- 
ne atunci când încercăm să ne interpretăm propriile vi- 
se) nu poate fi considerată un cod infailibil. 

Simbolurile propuse de psihanaliză sunt folositoare 
numai în măsura ajutorului pe care-l oferă psihanalistu- 
lui în circumstanțele pe care le-am menționat. 

Iată câteva simboluri și semnificațiile lor: 


ABIS 
AC 


ACOPERIȘ 


ACVILĂ 


ALERGA (A) 


ALUNECA (A) 
ANIMALE FEROCE 
APĂ 


stare de profundă anxietate, ne- 
motivată de nimic 

stare de anxietate datorată unui 
gând care nu dă pace 

simbol feminin, în măsura în 
care adăpostește și face parte din 
casă (simbol al feminității prin 
excelenţă) 

dorinţă de putere; aviditate, me- 
galomanie, simbol al virilității și 
al forței 

griji și anxietate profundă; emo- 
tivitate 

dorință de plăceri solitare 
agresivitate; pasiuni dezlănțuite 
dorință de a avea copii; în vis, 
nașterea se exprimă întotdeauna 
prin raportare la apă; de exem- 
plu, a intra sau a ieși din apă are 
legătură cu nașterea (cu aduce- 
rea pe lume sau cu a fi adus pe 
lume, într-un sens spiritual); pro- 
babil că e inutil să explicăm ori- 
ginea acestui simbol: căci apa re- 
prezintă lichidul amniotic în care 
plutește fetusul în timpul sarci- 
nii. În tradiția populară, apa este, 
de asemenea, legată de dorința 
de maternitate. 

ARBORE 


ARDE (A) 


ARME (albe și de foc): 


AUR 
BANI 
BASTON 


BALDACHIN 


BISERICĂ 
BOALĂ 
BOGAT (a deveni) 


BOU 
BROASCĂ (a ușii) 
BUCĂTĂRIE 


unul dintre numeroasele simbo- 
luri ale virilității; poate semnifi- 
ca și o dorinţă de prestigiu mo- 
ral și ambiţii mari 

simbol al unei dorinţe nesatisfă- 
cute; frustrare sexuală 

simbol al virilității; tipic la ado- 
lescenţi; multe fete visează că 
sunt agresate ori speriate de băr- 
baţi înarmați, ceea ce denotă o 
teamă inconștientă a fetei încă 
virgine de raporturile sexuale 
dorință de compromisuri 
dorinţă de a fi iubit cu adevărat 
dorință sexuală; simbol al virili- 
tății 

megalomanie; dorință de a fi res- 
pectat și onorat; exhibiționism; 
compensează un puternic senti- 
ment de inferioritate 

simbol al feminității 

teamă de o situație anume 
compensează un sentiment de 
inferioritate generat de probleme 
financiare 

simbol al prieteniei 

simbol al feminității 

simbol tipic feminin; semnifică, 
de asemenea, plăceri, distracții și 
viaţă activă 

BUCURIE 
CALAMITATE 
CAMERĂ 


CAPELĂ 
CARDINAL 


CASĂ 


CĂDEA (A) 


CĂLĂTORIE 


CĂSĂTORI (A SE) 
CĂSĂTORIE 

dorință de a părăsi un mediu 
monoton sau care nu ne face fe- 
riciți 

supărare inconștientă pe destinul 
propriu; resemnare 

simbol al feminității 

simbol al feminității 

ca orice persoană ilustră, indică 
un profund complex de inferio- 
ritate și dorința inconștientă de a 
compensa frustrările sociale, eco- 
nomice sau intelectuale 

unul dintre numeroasele simbo- 
luri ale agresivității nemanifesta- 
te, nesatisfăcute, adică ale unei 
dorinţe de libertate mai multă; 
dacă pereţii casei sunt netezi, 
aceasta semnifică virilitatea și for- 
ţa; dacă nu sunt astfel (de exem- 
plu, dacă au balcoane ori alte or- 
namente), atunci ne aflăm în fața 
unui perfect simbol al feminității. 
griji; frică de a nu ceda în fața 
cuiva sau a ceva cenzurat de 
conștiința morală 

teamă de o despărțire definitivă, 
stare de anxietate și dorință de a 
fugi din fața realității 

dorință de dragoste 

teamă imensă de singurătate; 
dorință puternică de dragoste și 
prietenie 

CÂINE 
CÂNTA (A) 


CEARȘAF 


CHEIE 


CIMITIR 
COCINĂ 


COCOȘ 


COLIER 


COMANDA (A) 


CONCERT 
COPIL 
COPIL (a redeveni) 


CRAVATĂ 
CREION 


dorinţă de a se destăinui 
exhibiționism; nevoia de a primi 
onoruri 

simbol sexual feminin, dar și tea- 
mă de ceilalţi și dorință de a dis- 
părea 

simbol sexual masculin, dar și 
dorinţă de a triumfa, de a învin- 
ge 

teamă fizică de ceva de care ne 
temem în viitor; anxietate 
mulțumire cu ceea ce subiectul 
posedă; euforie 

simbol masculin; megalomanie 
și exhibiționism; dorință de a 
atrage atenţia 

dorinţă de a fugi de o situație ne- 
plăcută sau de o persoană care 
ne asuprește ori ne copleșește 
complex de inferioritate și dorin- 
ţa de a-l compensa; acesta e un 
caz de vis care exprimă exact 
contrariul 

plăceri sexuale solitare 

dorinţă de a fi iubit 

vis foarte frecvent întâlnit la 
persoanele în vârstă; trădează 
teama de moarte și, în consecin- 
tă, dorinţa de a se întoarce în co- 
pilărie 

simbol sexual masculin 

alt simbol sexual masculin 

CRUCE 


CUI 


CULESUL VIEI 
CUPTOR 
CUTIE 


CUTIE CU BIJUTERII 


CUȚIT 


DANSA (A) 


DINTE 

simbol de origine religioasă; in- 
dică nevoia de a se dedica celor- 
lalți și de a se sacrifica pentru ei 
simbol sexual masculin; indică, 
de asemenea, încăpățânarea, do- 
rința de a obține ceea ce vrem 
dorinţă de plăceri sexuale și spi- 
rituale 

dorință de graviditate, simbol al 
pântecelui matern 

simbol al sexualității feminine, 
dorinţă de feminitate 

simbol al persoanei iubite; dorin- 
tă senzuală 

hice; indică și o puternică agresi- 
vitate îndreptată împotriva cui- 
va; dacă persoana visează că e 
atacată de cineva înarmat cu un 
cuțit, înseamnă că dorește să fie 
dominată din punct de vedere 
sexual; vis tipic pentru adoles- 
cenți 

ca orice activitate ritmică și mu- 
zicală, indică dorința de relaţii 
intime; vis tipic al indivizilor in- 
hibaţi, influenţaţi de o educaţie 
prea rigidă și conformistă 
smulgerea lui indică dorința de 
a-și apăra personalitatea; de ase- 
menea, simbol de castrare ca pe- 
depsire a organismului 

DOICĂ 
DOLIU 


DUEL 
DULCEAȚĂ 


ELEFANT 


EMBLEMĂ 


EȘEC 
EXCREMENTE 


FALIMENT 
FÂN 


FÂNTÂNĂ 
FEBRĂ 


FECIOARĂ 
FEREASTRĂ 


nevoie și dorinţă imensă de a fi 
protejat de cineva 

dorinţă de a se elibera de persoa- 
nele pentru care se poartă doliu 
în vis 

autosatisfacere sexuală 

ca orice lucru dulce, indică plă- 
cerea sexuală și dorința de rela- 
ţii intime 

simbol al agresivității și al pasiu- 
nilor puternice; de asemenea, poa- 
te manifesta și convingerea incon- 
știentă de a fi superior celorlalți 
dorinţă de goliciune, adică de a 
se dezveli prin mărturisirea sen- 
timentelor 

teamă de impotenţa sexuală 
tradiția populară leagă acest vis 
neplăcut și foarte frecvent de 
bani și de noroc; în psihanaliză, 
el reprezintă doar risipa 

teamă de impotența sexuală 
frică de nenorociri viitoare; groa- 
ză de înfometare 

simbol al fericirii și prosperității 
simbol al unei stări de anxietate; 
emotivitate 

agresivitate în dragoste 

simbol al feminității, ca majorita- 
tea elementelor unei case; pentru 
un bărbat care visează, poate în- 
semna dorința de cucerire 

FIARĂ SĂLBATICĂ: 
(atac al unei ~) 
FLOARE 
FOC 
FRATE 
FRIPTURĂ 
FRUCT 
FURA (A) 


FURCULIȚĂ 
FURT (a fi furat) 


GEAMANTAN 


GEANTĂ 

frică de agresiune; la virgine, tea- 
mă de viol 

dorință sexuală, dar mai ales 
simbol al virginității; vis tipic de 
adolescent 

teamă de ispitele legate de puter- 
nicele pulsiuni pasionale 
simbol al autorității paterne 
frică de a descoperi ceva grav 
sau de a fi surprins de un lucru 
neplăcut; stare de anxietate 
simbol tipic feminin; poate indi- 
ca sânul 

tendinţe criminale reprimate, do- 
rință de a fi iubit 

dorință de a se îndrăgosti 
teamă de obligația de a rezolva 
anumite probleme financiare; fri- 
că de nesiguranţă financiară, dar 
și morală și afectivă 

nostalgie excesivă; dorință de în- 
toarcere în trecut 

în mod simbolic, reprezintă sâ- 
nul, mai ales pieptul mamei și 
denotă o mare feminitate 


GOLICIUNE ÎN PUBLIC dorință de a se elibera de inhibi- 


GRĂDINĂ 


GREBLĂ 


țiile proprii 

simbol sexual feminin; dorinţă 
de a ieși dintr-un mediu deza- 
greabil; nemulțumire 

simbol sexual masculin 

GRINDINĂ 
GURĂ 


HAINĂ 


HAN 


HÂRTIE 


HOTEL 


IERTA (A) 


INCENDIU 


INCIDENT 
INSECTĂ 
INSTRUMENTE 


MUZICALE 
ÎMPĂRAT 


ÎMPĂRĂTEASĂ 


teamă pentru familie sau parte- 
nerul(a) de viață 

simbol feminin al pasiunii; do- 
rinţă de relaţii sexuale 

dorință de a se dezvălui din 
punct de vedere spiritual, de a se 
încredința cuiva 

dorință de a cunoaște bine fe- 
meile și de a avea acces la lumea 
lor (vezi CASĂ) 

simbol al feminităţii; poate expri- 
ma și o grijă față de niște fiinţe 
dragi care se află departe 
dorinţă de prietenie și de veselie 
senzație de a nu fi apreciat la 
adevărata valoare 

dorință de a se defula și, în 
același timp, teamă a persoanei 
de a nu putea să se stăpâneas- 
că 

stare de anxietate generală, dato- 
rată stresului 

copil; poate fi și simbol al frate- 
lui sau al surorii 

simboluri ale plăcerilor sexuale; 
pasiuni 

simbol identificat, în psihanaliză, 
cu figura tatălui și cu autoritatea 
acestuia 

simbol al mamei și al autorității 
ei 

ÎNCHISOARE 

sentiment profund de culpabili- 
tate, în relaţie cu dorinţa de a fi 
judecat și pedepsit 


ÎNCHISOARE (a fi în) frică de a nu putea depăși an- 


ÎNECA (A SE) 

ÎNGER 

ÎNGROPA (A) 
ÎNTÂRZIERE (a sosi cu) 
JANDARM 

JET DE APĂ 

JUCA (A SE) 
JUDECĂTOR 


LABIRINT 


LACRIMI 
LAMPĂ 


LEAGĂN 


goasa provocată de propriile 
frustrări 

neputinţă de a înfrunta greutăți- 
le care apar în viață 

neliniști spirituale; dorință de 
purificare 

dorinţă de a-și uita propriile gre- 
șeli și de a scăpa de remușcări 
vis tipic pentru femeile frigide; 
răceală a sentimentelor 
simbolizează un individ față de 
care simțim teamă sau respect 
vezi FÂNTÂNĂ 

simbol de infantilism și imaturi- 
tate; incapacitatea de a trăi îm- 
preună cu ceilalți 

simbol al autorităţii paterne; de 
asemenea, frică de a fi judecat 
frică de hotărârile proprii; nesi- 
guranţă, lipsă de încredere în 
sine; neputinţă de a rezolva o 
problemă 

complex de culpabilitate și do- 
rință de a îi pedepsit 

simbol masculin; poate exprima 
și încredere în sine și optimism 
simbol feminin, care indică do- 
rința de a fi mamă 

LEBĂDĂ 


LENJERIE 


LEU 


LOVI (A) 


LUMÂNARE 


MAMĂ 


MASĂ 
MĂGAR 
MĂSLINĂ 
MĂTURĂ 
MÂNCA (A) 


MELC 


dorinţă de a fi admirat; exhibiţio- 
nism; poate reflecta un complex 
de inferioritate socială 

simbol al feminităţii, mai ales 
dacă e de mătase 

orgoliu, exhibiţionism, dorință 
de a fi admirat și de a triumfa; 
crize de agresivitate; pasiuni pu- 
ternice 

impulsuri agresive, violente, dar 
și dorință de raporturi sexuale 
simbol al virilităţii; de asemenea, 
poate simboliza remușcarea și 
căința 

dacă cel ce visează e un bărbat, 
atunci simbolizează teama de fe- 
mei în general; dacă e o femeie, 
poate indica o mare dorinţă de 
afecțiune 

simbol al prudenţei, dar și al fe- 
minității, ca toate obiectele din 
lemn 

teamă de scandaluri 

simbol al feminităţii; capacitate 
de a iubi 

teamă de a fi iresponsabil; dorin- 
tă de afecțiune 

dorinţă de a fi iubit; lipsă de dra- 
goste 

simbol sexual feminin; indică și 
nevoia de a avea relații mai inti- 
me cu cineva 

MERGE (A) 


MONEDE 


MONSTRU 
MOȘTENI (A) 


MUNTE 


MURI ÎNTR-UN 
ACCIDENT (A) 


MUZICĂ 


NAȘTERE 
NEBUN (a deveni) 


NEBUNIE 
NEGRU 


NEHOTĂRÂRE 


OAIE 


OBEZITATE 

dorință de a recâștiga poziţii 
pierdute; la trezire, acest vis lasă 
o senzație de oboseală 

simţ al datoriei și teamă de a 
nu-și pierde slujba 

simbol al autorității părintești 
angoase, griji din cauza greutăți- 
lor financiare 

simbol sexual masculin 

nevoie de pedeapsă, derivată 
dintr-un sentiment inconștient 
de culpabilitate; poate masca 
pulsiuni sinucigașe 

orice vis care trimite la muzică 
poate fi pus în legătură cu plă- 
cerile solitare și cu incapacitatea 
de a iubi sexul opus și de a fi iu- 
bit 


NAȘTERE (actul de a naște) dorință de a evita o sufe- 


rință de care subiectul se teme 
dorinţă de a avea copii 

frică de a face un lucru de care 
cel ce visează nu este vinovat 
frică de îmbolnăvire 
nonconformism; dorinţă de rela- 
ţii sexuale 

teamă de viitor și senzația incon- 
știentă de a nu putea depăși gre- 
utăţile ce vor veni 

dorinţă de a fi iubit; nefericire 
sentimentală 

dorinţă de a fi lângă mamă 

OCHI 
OGLINDĂ 


OGOARE ARATE 


OU 
PAJIȘTE 


PALAT 
PANĂ 


PAPĂ 


PAPUC 
PARADIS 


PASĂRE 
PATĂ 
PĂDURE 


PĂIANJEN 
PĂLĂRIE 
PĂMÂNT 


PĂRINTE MORT 
(a vorbi despre) 
PÂINE 

PÂRÂU 


virilitate 

ambiguitate, îndoieli și dorință 
de a clarifica totul 

senzualitate puternică; dorință 
de a iubi și de a fi iubit 

simbol al vieții 

aspirație către lucrurile simple; de 
asemenea, dorinţă de feminitate 
ca și casa, poate fi un simbol fe- 
minin 

simbol al virilităţii, dar și al de- 
pășirii celorlalți 

autoritate paternă; exhibiționism 
care compensează un complex 
de inferioritate 

simbol sexual feminin 

dorinţă de spiritualitate, de a se 
detașa de lucrurile materiale 
dorință de nou, de schimbare 
sentiment de vinovăţie 

simbol al organelor genitale fe- 
minine 

timiditate față de sexul opus 
simbol sexual feminin 

simbol al feminităţii, în sensul fe- 
cundităţii și al prosperității 
dorinţă de a nega realitatea mor- 
ţii acestuia 

dorinţă de sinceritate 

simbol al feminității; dorinţă de 
maternitate 

PEȘTERĂ 
PIATRĂ 

PILĂ DE UNGHII 
PIRAMIDĂ 


PISICĂ 


PISTOL 
PLUG 


PORC 
PORT 


PRAF 


PRĂJITURĂ 


PRIETEN 


PRIETENI ILUȘTRI 

simbol al feminității; indică do- 
rința de iubire 

dorinţă de a fi pedepsit pentru o 
vină de care, în mod inconștient, 
subiectul se crede responsabil 
simbol sexual masculin 

dorință de viaţă intelectuală și 
spirituală 

acest animal, asociat adesea cu 
ideea de infidelitate și de trăda- 
re, se raportează în psihanaliză 
la bărbat 

simbol al virilității 

senzualitate puternică și dorință 
de a iubi sau de a fi iubit; simbol 
al virilității 

simbol al fecundității = 
simbol al feminităţii; pace și do- 
rință de liniște, care urmează 
după manifestarea unor ambiţii 
anxietate; persoana care visează 
este nemulțumită de ceea ce po- 
sedă în momentul respectiv 
simbol al plăcerii sexuale, dar și 
dorinţă de a fi foarte iubit 
dorinţă de mai mult confort (ma- 
terial, spiritual sau social) 
compensează un complex de in- 
ferioritate social; lipsă de încre- 
dere în sine; visul în care apar 
personaje celebre intră în aceeași 
categorie. 

PROCES 
PUPITRU 


RĂNI 
RĂZBOI 

A RÂDE 
RÂNDUNICĂ 
REGE 


REGINĂ 


REPTILĂ 


vezi ÎNCHISOARE 
exhibiționism; dorință de a fi su- 
perior celorlalți 

teama de cei împreună cu care 
trăim 

agresivitate sexuală și dorință de 
a-și calma propriile pulsiuni 
invidie ascunsă; dorință de pace 
dorinţă de a fi pus la încercare 
pentru a-și demonstra adevărata 
valoare 

simbol al autorității paterne 
(vezi și ÎMPĂRAT) 

simbol al autorității materne (vezi 
și ÎMPĂRĂTEASĂ); visele despre 
altețe regale pot trăda și sentimen- 
te inconștiente de inferioritate 
simbol al virilității 


REVERIE ROMANTICĂ dorinţă de dragoste 


SACRILEGIU 


SATIR 


SĂGEATĂ 
SÂN 


SÂNGE 


sentiment de culpabilitate; an- 
goasă din cauza unei fapte rele 
comise în trecut 

vis tipic feminin; trădează frica 
de bărbat în general și de actul 
sexual în special; vis întâlnit frec- 
vent la adolescente și la femeile 
fără experienţă sexuală 

simbol sexual masculin 
infantilism și respingere incon- 
știentă a lumii adulților 

frică de cineva sau de ceva; an- 
Xietate 

SCĂLDA (A SE) 
(într-un râu): 


SCĂRI (a urca) 


SCRISOARE 
SEX 


SINUCIDERE 

dorinţă de a avea copii; baia 
este un simbol al nașterii (vezi și 
APĂ) 

simbol al plăcerii sexuale inten- 
se, dorință de relaţii cu persoa- 
nele de sex opus 

stare de anxietate; problemă de 
rezolvat 

dorințe reprimate; inhibiții cau- 
zate de o morală prea rigidă 
dorinţă de a atrage atenţia; frus- 
trări 


SLUJBĂ RELIGIOASĂ lipsă de siguranţă; nehotărâre și 


SOARE 
SPĂLA (A) 
SPITAL 
STEJAR 


STICLĂ 
SUBSOL 


SUCCES 
TABLOU 


TAUR 
TÂMPLAR 


emotivitate 

dorința de a fugi din faţa unei si- 
tuații neplăcute sau dintr-un me- 
diu plictisitor 

sentiment obscur de vinovăție 
teamă de a pierde ceva sau pe ci- 
neva 

simbol al virilității, al forței și au- 
torității; statornicie 

dorință de dragoste 

teamă de propriul inconștient și 
de forțele pe care le adăpostește 
indică de fapt contrariul; com- 
plex de inferioritate 

dorinţă senzuală 

violenţă reprimată 
simbolizează echilibrul moral; 
dorinţă de a fi de folos cuiva 

TELEGRAMĂ 


TENEBRE 
TIGRU 


TOBĂ 


TOC (de ochelari) 


TOPOR 


TRANDAFIR 
TREI (cifra) 


TRIBUNAL 
TREN 
TUB, ȚEAVĂ 


TUFIȘ 


TURN 


UCIDE (A) 


teamă de ceva nefast care poate 
apărea în viitorul apropiat 

frică de sine însuși și de viitor 
agresivitate care se vrea satisfă- 
cută 

dorință de a se face remarcat; 
complex de inferioritate 

simbol al feminităţii, ca orice 
obiect care poate conține ceva; 
este simbol al pântecelui matern 
ca toate armele care taie, simbo- 
lizează violenţa, agresivitatea și 
dorinţa de a tăia legăturile afec- 
tive; de asemenea, simbol sexual 
masculin 

simbol feminin 

reprezentare simbolică a sexului 
masculin 

sentiment de culpabilitate și do- 
rință de a fi judecat 

dorință de a avea relații fericite 
cu persoanele de sex opus 

unul dintre numeroasele simbo- 
luri ale virilității 

simbol al organelor genitale fe- 
minine; indică și o tendinţă exce- 
sivă spre introspecție 

dorinţă de a-și apăra punctul de 
vedere în fața celorlalți 
puternice instincte agresive și 
tendinţe criminale 

ULEI 
UMBRELĂ 


UNIVERSITATE 


URS 


UȘĂ 
VALIZĂ 


VALS (a dansa) 
VAPOR 
VÂRTEJ 
VIOARĂ 

VITE 


VRĂJITOARE 
VULTUR 


ZAHĂR 
ZĂPADĂ 


ZID 

dorință de a-și face viața mai 
ușoară 

simbol sexual masculin; tenacita- 
te și încredere în sine 

dorinţă de a se autodepăși și de 
a învinge, pentru a compensa 
un puternic complex de inferio- 
ritate 

agresivitate, dorință de singură- 
tate 

simbol al feminității 

simbol sexual feminin; dorință 
de iubire 

dorinţă de a fi într-o armonie se- 
xuală perfectă cu ființa iubită 
dorință de a-și părăsi mediul; 
teamă de o viaţă de rutină 
emotivitate, excitabilitate, angoa- 
să datorată unui sentiment de 
culpabilitate 

dorinţă de a-și satisface simţurile 
prosperitate, seninătate, echili- 
bru și pace interioară 

dorință de răzbunare 

dorinţă de a elimina o persoană 
care ne este ostilă 

plăcere sexuală, dar și dorință de 
afecțiune 

dorinţă de spiritualitate și de pu- 
rificare 

postură defensivă; dorință de a 
construi o barieră între ceilalți și 

sine; lipsă de siguranţă; dorinţă 
de a se ascunde 


Aproape toate visele au o semnificație sexuală preci- 
să. Freud a insistat în mod special asupra importanţei 
sexului, impresionându-i astfel pe cei din timpul său, 
foarte tributari moralei secolului al XIX-lea. Psihanaliza 
i-a permis să descopere lumea simțurilor și a pasiunilor 
care nu mai fusese studiată până atunci; el a luptat îm- 
potriva ipocriziei și s-a străduit să explice motivele in- 
conștiente ale inhibiţiilor ființei umane. 

Limbajul simbolurilor este, prin urmare, una dintre 
numeroasele caracteristici ale visului; ne aflăm în fața 
unui fel de limbaj al imaginilor pe care opinia publică a 
ezitat mult până să-l accepte, deoarece semnificațiile sale 
erau considerate obscene. Vise în aparenţă foarte fru- 
moase pot indica, în realitate, dorințe nebunești, pe care 
conștiința le respinge. 

Dacă visul exprimă o dorinţă inconștientă, atunci cu 
siguranță că este una respinsă de conștiința noastră, pen- 
tru că, dacă lucrurile ar sta altfel, nu ar fi nevoie să re- 
curgem la vis ca s-o îndeplinim ori ca s-o exprimăm în 
zona Se-ului; ea ar ajunge pur și simplu în conștiință și 
ar putea să se manifeste pe față, pentru a fi satisfăcută. 


Cenzura onirică 


Atunci când încercăm să ne amintim un vis de care 
ne poate fi rușine, unele părți ale acestuia, de multe ori 
cele mai interesante, rămân neclare sau aproape șterse 
din memorie. Am vorbit deja despre rezistenţa pe care o 

opune de obicei individul interpretării viselor și am ară- 
tat în ce fel, în cadrul metodei asociative, el tinde să res- 
pingă ori să considere neimportante toate ideile care au 
vreo legătură cu visul, atunci când acesta e resimțit ca 
jenant. O asemenea rezistență se produce și în vis, ruși- 
nea fiind simțită chiar și în timpul aventurii onirice. 

Să dăm încă un exemplu. Să presupunem că am avut 
un vis în care ne apărea un văr (sau o verișoară), față de 
care simţeam o atracţie irezistibilă. A doua zi, reușim să 
ne amintim toate detaliile întâlnirii și cele care fac parte 
din preludiul relației sexuale, dar, în mod bizar, nu ne 
aducem aminte de punctul culminant al relației, ceea ce 
ne enervează, deoarece ne dăm seama că aici se află che- 
ia visului. De fapt, episodul cu pricina a fost cenzurat în 
vis, din cauza legăturii de rudenie care îl făcea incestu- 
os. Înclinația către plăceri (sau libidoul) care, în incon- 
știent, se manifestă prin dorințe și pulsiuni ce contrazic 
regulile morale general acceptate, s-a lovit, chiar și în vis, 
de rezistenţa subiectului. 

În consecință, nu trebuie să ne mirăm că visul face re- 
curs la diferite simboluri, cum sunt cele pe care le-am 
prezentat, pentru a exprima instincte sexuale sau pentru 
a face referinţă la anatomia masculină sau feminină. Sim- 
bolul nu-i decât o idee care o înlocuiește pe alta și cu care 
are puncte comune (de exemplu, a arde, folosit în locul 
lui a iubi cu înflăcărare) sau un raport logic (apa, de 
exemplu, trimite la ideea de naștere, deoarece aminteș- 
te de lichidul amniotic în care plutește fetusul). Ipocri- 
zia noastră se manifestă chiar și în vis, distorsionând fap- 
tele cu ajutorul unor transformări succesive și, în acest 
mod, reușește să disimuleze rușinea asociată de obicei 
cu sexul, cu dorinţa de răzbunare, cu complexul de in- 

ferioritate și cu nevoia de autopedepsire, aflată în strân- 
să legătură cu sentimentul de culpabilitate. 

Astfel că nu este deloc surprinzător că, după ce e ana- 
lizat cu multă atenţie, un vis în aparenţă poetic și exal- 
tant se dezvăluie ca fiind total opus față de ceea ce con- 
ține în mod manifest. Libidoul ascunde întotdeauna do- 
rinţe interzise, inclusiv pulsiuni incestuoase sau chiar 
aberante pentru codul nostru moral, dar destul de pu- 
ternice încât să provoace apariția viselor. În acest fel, ura 
pe care o simţim față de ființe pe care putem jura că le 
iubim cu o dragoste nebună se deghizează în mod dis- 
cret în vis, acolo unde poate fi eliberată, găsindu-și o por- 
tiță de scăpare, iar acest subterfugiu se dovedește cât se 
poate de util, pentru că astfel energia agresivă a incon- 
știentului e diminuată. 

Freud ne învaţă că: „Eliberat de orice legături mora- 
le, Eul se solidarizează cu presiunile exercitate de dorin- 
ţa sexuală, de mult timp condamnate de educație și mer- 
gând împotriva constrângerilor morale. Libidoul nu cu- 
noaște nici o inhibiţie în alegerea obiectelor sale și le pre- 
feră tocmai pe cele interzise. El își ia ca obiect nu numai 
femeia măritată, ci manifestă și dorinţe incestuoase față 
de mamă ori soră, în cazul bărbaţilor, sau față de tată și 
frate, în cazul femeilor... Dorinţele de răzbunare și de 
ucidere a ființelor celor mai dragi, cum sunt părinții, fra- 
tele, sora, partenerul(a) de viață sau propriii copii nu 
sunt deloc neobișnuite. Atare pulsiuni par că vin direct 
din infern și, la trezire, nici o cenzură nu pare îndeajuns 
de puternică pentru confruntarea noastră cu visul“. 

Doamna F. visează că-și omoară fiica, în vârstă de 18 
ani și aflată pe punctul de a se căsători. La trezire, biata 
femeie nu poate întelege cum de a avut un astfel de cos- 

mar, pe care îl pune pe seama unei digestii prea greoa- 
ie. Doamna F. își iubește mult fiica și regretă că aceasta 
se căsătorește și se îndepărtează astfel de ea. Nimeni nu 
s-ar gândi vreodată că ea ar putea avea instincte uciga- 
șe. Dar visul respectiv e mai puţin irațional și lipsit de 
sens decât pare. Doamna F. nu era încă măritată când 
și-a dat seama că e însărcinată cu fiica sa și s-a simțit 
atunci forțată să se căsătorească. A trebuit să recunoas- 
că pe urmă că nu dorise nașterea copilului. De fapt, îi fu- 
sese chiar teamă că iubitul său o va părăsi când va afla; 
imaginându-și cu groază reacția părinţilor, ea se gândi- 
se un timp să avorteze. Câte femei nu se gândesc, la fel 
ca doamna F., să omoare copilul pe care îl poartă în pân- 
tece? Unele din motive economice sau din cauza proble- 
melor familiale, altele din egoism. Nu are importanţă că 
după aceea devin mame fericite și mândre de progeni- 
tura lor, pentru că o urmă a dorinței iniţiale rămâne gra- 
vată în inconștientul lor. 

Să luăm acum ca exemplu cazul în care visăm că ne 
omorâm unul dintre părinţi sau că asistăm la înmormân- 
tarea lui. Și aici visul a adus la lumină o dorinţă, aceea 
de a se elibera de autoritatea paternă sau maternă pe 
care inconștientul o consideră o piatră atârnată de gât. 
Nu contează cât sunt de tandre relaţiile pe care le avem 
cu tatăl sau mama și nu servește la nimic să susţinem că, 
din punct de vedere moral, n-am avut niciodată o astfel 
de dorinţă criminală. În realitate, Se-ul clocește o revol- 
tă mai veche, într-o pulsiune agresivă care ajunge să se 
manifeste prin intermediul visului. 

Negarea unor dorinţe sau pulsiuni nu le împiedică să 
existe. Codul nostru moral este astfel alcătuit încât nu 
admite nici măcar prezența eventuală a acestor dorințe 

în mintea noastră, dar asta nu le împiedică să facă par- 
te din noi, în ciuda obscenităţii și perversității anumitor 
tendințe inconștiente. De ce să le negăm? La urma ur- 
mei, toți sfinţii au cunoscut iadul ispitelor. 


Condensarea onirică 


Caracteristicile principale ale visului pe care le-am ob- 
servat până aici constituie simbolistica și structura aces- 
tuia. Să ne aplecăm acum asupra unui alt aspect al vie- 
ţii onirice: condensarea. 

Ni se întâmplă destul de des să visăm persoane căro- 
ra, la trezire, nu putem să le găsim o identitate precisă. 
Persoana care ne apare în vis poate lua aparența mamei, 
dar având tonul și expresiile unei tinere și celebre cân- 
tărețe, iar peste ele două se suprapun uneori încă o a tre- 
ia sau a patra figură; una e îmbrăcată ca o prietenă, alta 
trăncănește la fel ca o colegă de birou etc. Patru persoa- 
ne pot fi deci reunite într-un singur personaj. 

La fel se poate întâmpla cu locurile și obiectele. De 
exemplu, visăm că ne aflăm în orașul natal, dar nu pu- 
tem găsi nimic comun între acesta și locul din vis, care 
seamănă mult mai mult cu cel în care ne petrecem va- 
canja. Știm că e vorba de orașul nostru, dar acesta e di- 
ferit. 

Bineînţeles, acesta nu-i decât un exemplu, dar ne per- 
mite să ilustrăm fenomenul condensării onirice, care este 
uneori extrem de complex, ceea ce face ca visul să devi- 
nă cu atât mai straniu. La fel se întâmplă cu discuţiile. 
Visele ne sunt de multe ori mute, dar, atunci când vor- 
bim în ele, aproape întotdeauna frazele pe care le rostim 

sunt scoase din dialoguri pe care le-am avut în urmă cu 
mai mult sau mai puţin timp. De fapt, visul nu inven- 
tează nimic, ci transpune și jonglează cu amintirile și in- 
stinctele noastre. 

Rezultatul condensării onirice este suprapunerea 
unor gânduri diferite și adesea contradictorii; iată de ce, 
pentru o analiză pertinentă a unui vis, nu trebuie să ne 
mulțumim cu prima interpretare, ci să luăm în calcul 
toate posibilitățile. 


Deplasarea (îndepărtarea) onirică 


Visele sunt aluzive, adică nu fac niciodată în mod di- 
rect referire la o problemă, ci recurg la aluzii. 

La nivel conștient, orice aluzie este construită astfel 
încât să fie înțeleasă. În vis însă, lucrurile stau cu totul 
altfel, pentru că aluzia e atât de complexă, încât cere un 
studiu exact. 

E imposibil să găsim vreo asemănare cu gândirea con- 
știentă, deoarece numai un nebun ar face aluzii atât de 
stranii și substituiri atât de îndepărtate și de vagi precum 
cele din vis. În consecință, înainte de a trece la analizarea 
unui vis, trebuie să ținem cont de această complicație, 
precum și de faptul că interpretarea sa e mult mai difi- 
cilă decât pare la prima vedere. 

Un exemplu? Dar cum să-l dăm fără să cădem în vul- 
garitate sau în fantezie? Deplasarea (sau îndepărtarea) 
are loc în virtutea asocierilor făcute de subiect în timpul 
somnului. De altfel, nu este corect să dezvăluim visele 
cuiva, fiindcă în acest mod pătrundem și descoperim 
partea cea mai intimă și mai tainică a personalității sale. 

În orice caz, putem să încercăm să simplificăm. Să pre- 
supunem că X a visat obiectul A și că A este substitutul 
obiectului Z, de care X este legat printr-o legătură înde- 
părtată, dar reală, constituită din (a, b, c, ... z). Doar re- 
luând toate etapele „a“, „b“, „c“, „d“, până la „z“, vom 
reuși să descifrăm semnificaţia visului, care doar în apa- 
rentă este unul de neînțeles. 


Transpunerea viselor în imagini 


Nu toate gândurile pot fi transpuse în imagini. Totuși, 
marea majoritate a viselor sunt mute. Asta înseamnă că 
sentimentele, pulsiunile și dorințele noastre reușesc să 
se manifeste în vise prin intermediul unor reprezentări 
vizuale. 

Cazul e asemănător într-o oarecare măsură cu cel al 
scrierilor primitive, de dinaintea apariției semnelor care 
să noteze sunetele: se făcea apel la desenul unui om, al 
unui obiect, al unui animal pentru a reprezenta nu nu- 
mai omul, obiectul sau animalul respectiv, ci și pentru a 
exprima gânduri și acțiuni aflate în raport cu acesta. 

Această acțiune pare ușoară, dar nu-i deloc așa. În- 
cercaţi să traduceţi în imagini un pasaj dintr-un roman 
sau dintr-un eseu și vă veți da seama cât este de necesar 
să procedăm prin deformări succesive ale ideilor pe care 
vrem să le exprimăm. De exemplu, ca să traducem pro- 
poziţia „țăranul culege merele din pom“, desenul va tre- 
bui să reprezinte un fermier care culege merele dintr-un 
măr, iar asta e cât se poate de ușor. Dar ce putem face în 
cazul unei propoziţii cum ar fi „mâine va fi prea târziu“ 
sau „toate eforturile sale au fost zadarnice“ etc.? Va tre- 

bui să recurgem la simboluri, la aluzii, la imagini care, 
într-un fel sau altul, ne permit să captăm sensul respec- 
tivei fraze. Sarcina interpretului nu va consta doar într-o 
simplă lectură, ci într-un studiu aprofundat al tuturor in- 
terpretărilor posibile ale imaginilor alese. 

Încă și mai complicată este reprezentarea cuvintelor 
care leagă frazele una de alta, așa cum sunt „pentru că“, 
„totuși“, „dacă“, „în timp ce“ etc. și de care depinde 
semnificația unui grup de enunţuri. Imaginile care le vor 
explicita vor fi și mai complexe. Probabil că va fi nevo- 
ie să le multiplicăm, să dăm mai multe exemple care, ex- 
plicând aceste cuvinte, vor complica și mai mult sarcina 
interpretării celorlalți termeni din frază peste care se vor 
suprapune. 

Cine n-a jucat niciodată mimul? Se alege titlul unui 
film sau al unui roman și cel ce mimează încearcă, prin 
intermediul gesturilor și al expresiilor feței, să se facă în- 
teles de partenerii săi de joc. Să ne imaginăm că trebuie 
să mimăm filmul (și romanul) Război și pace. Jucătorul, 
recurgând la tot felul de gesturi, va trebui să reprezinte 
primul termen (trăgând cu arma, făcând pe mortul sau 
pe rănitul etc.). În ceea ce privește cuvântul de legătură 
„Și“, el nu va trebui transpus, pentru că poate fi ușor de- 
dus, în momentul în care sunt cunoscute celelalte două 
cuvinte. Dar, dacă titlul e mai lung, mai elaborat, dacă 
are în el cuvinte abstracte, conjuncții, pronume relative 
etc., atunci dificultățile se acumulează. Cum le poate re- 
zolva mimul? Cum vor putea înțelege tovarășii de joc? 

Munca efectuată în mintea noastră în timpul visului 
seamănă foarte tare cu efortul pe care îl face jucătorul 
care încearcă să mimeze, iar concentrarea tovarășilor săi 
de joc e asemănătoare cu cea a analistului care explorea- 

ză visul pentru a ajunge la ideea ce i-a dat naștere. Dar 
această comparaţie nu se referă decât la o mică parte din 
dificultățile pe care le presupune interpretarea corectă a 
viselor. 


Sfaturi pentru interpretarea viselor 


Ajunși până aici, probabil că numeroși cititori s-au 
descurajat deja în fața numeroaselor obstacole ce trebuie 
depășite. E adevărat că stavilele sunt nenumărate. Ori- 
ce vis e un fel de hieroglifă, dar, la fel cum cei pasionaţi 
de enigme reușesc să le rezolve, visul poate trezi în su- 
biectul-analist un interes atât de mare, încât acesta se 
simte motivat să învingă obstacolele apărute în calea sa. 
La început, interpretarea viselor proprii se poate face în 
mod greșit, dar dacă, o dată cu trecerea timpului, subiec- 
tul reușește să-și învingă definitiv rezistenţele și să ur- 
meze cu atenţie toate pistele posibile, nu există nici un 
motiv pentru care el să nu reușească să-și atingă scopul. 
Cu cât mai dificilă este interpretarea visului, cu atât mai 
mare devine satisfacția de a-i dezlega misterul, mai ales 
că acestei satisfacţii i se adaugă și un sentiment de elibe- 
rare. Pentru aceasta, iată câteva sfaturi: 

].  Notaţi-vă visele într-un carnet. E preferabil să le 
scrieţi întotdeauna imediat ce vă treziţi, fără să aş- 
teptaţi prea mult timp și astfel să le pierdeţi firul. 

2.  Împărțiţi-vă visul în elementele componente. Nu-i 
dați o interpretare de ansamblu și rezistați tentației 
de a-i acorda un sens premonitoriu. 

3. Nu uitaţi că visul cel mai frumos și mai plăcut poa- 
te ascunde dorinţe de nemărturisit. 

10. 


11. 


12. 

Faceți asocieri între gândurile dumneavoastră și di- 
feritele părți ale visului, fără să excludeți ideile care 
vi se par neînsemnate sau obscene. 

Faceţi apel la simboluri doar atunci când nu reușiți 
să le atribuiţi lucrurilor visate o valoare în sine. 

Nu vă scandalizaţi dacă majoritatea viselor pe care 
le aveţi ascund pulsiuni de violență, de ură sau, mai 
ales, dorinţe sexuale (și anume de tip incestuos). 
Nu vă încredeți în memorie și notaţi asocierile sau 
interpretările simbolice lângă fiecare element al vi- 
sului care le corespunde. 

Comparaţi-vă visele și interpretările pe care le-aţi 
dat. Probabil că toate sau aproape toate au un punct 
comun sau un fir conducător. 

Nu neglijați ceea ce am spus despre condensare și 
despre deplasarea onirică. 

Ţineţi cont și de o eventuală suprainterpretare, care 
poate veni să se adauge primei interpretări și să o 
completeze. 

Amintiţi-vă că visele pot fi influențate și de factori 
externi sau de bolile fizice. Foame, sete, căldură, frig, 
dureri de burtă etc., toate pot funcționa ca stimuli 
responsabili de apariția unor coșmaruri. 
Abţineţi-vă să le explicați altora rezultatele investi- 
gaţiilor personale, deoarece în acest mod riscaţi să 
apară tot felul de confuzii și, astfel, greșelile altora 
se vor adăuga celor făcute de dumneavoastră în tim- 
pul interpretării; dacă poate vă înșelaţi, mai bine să 
o faceţi singuri. Nu renunțaţi încă de la prima difi- 
cultate cu care vă confruntaţi, căci interpretarea ra- 
pidă a viselor nu-i deloc ușoară, iar obstacolele sunt 
de neocolit. 

13. În momentul în care ajungeţi să vă confruntați cu re- 
alitatea dorințelor dumneavoastră inconștiente, nu 
le transformați într-o boală. Interpretarea viselor îl 
pune pe individ faţă în faţă cu răul de care suferă, 
permițându-i astfel să se vindece și să-și asume o ati- 
tudine pozitivă în fața greutăților vieții. 


Suntem nevrotici cu toții? 


ât de groaznică este angoasa! Probabil că e una 
dintre cele mai mari și mai de neînțeles sufe- 
rinţe care îi chinuie pe oameni. 

Să ne gândim la exemplul unei femei căsătorite, în 
vârstă de aproape 40 de ani, ai cărei copii sunt deja mari, 
și care se află în ghearele acestei maladii ciudate. De la 
cine poate să aștepte ea înțelegere și sprijin? De la soț? 
Cu siguranţă că nu. Dacă ar avea dureri de dinţi sau o 
colică hepatică, s-ar duce imediat la dentist sau la doc- 
tor. Dar de mult prea multe ori nimeni nu ia în serios an- 
goasele; și, dacă femeia respectivă ar hotărî să consulte 
un psihanalist, toată familia și-ar bate joc de ea și s-ar 
grăbi s-o facă să-și schimbe intenția. În anumite medii, 
psihanaliza este încă obiectul suspiciunilor și al ironiei, 
ca și cum ar fi vorba de tehnici de magie neagră, proprii 
vrăjitorilor africani. Între timp, doamna despre care vor- 
bim continuă să sufere, iar starea ei se tot înrăutățește. 
Uneori îi e teamă că va înnebuni, iar în sufletul ei simte 
că se manifestă dorințe îngrozitoare. În unele zile, ajun- 
ge chiar să dorească dispariția unei ființe dragi (soţul sau 

fiul), dar își alungă imediat din minte gândul acesta, ceea 
ce face ca angoasa să crească mai mult ca oricând. Ca să 
se pedepsească pentru aceste pulsiuni criminale, ea se 
supune unor pedepse și renunţări dintre cele mai diver- 
se, iar sentimentul de culpabilitate (pentru ceva de care 
nu este vinovată) îi cere să se căiască încontinuu. 

Viaţa îi devine un adevărat iad, deși la suprafaţă lu- 
crurile par să fie normale, la fel ca întotdeauna. Cămăși- 
le soțului sunt bine călcate, încălțămintea lustruită, co- 
piii bine îngrijiţi și tratați cu afecțiune, iar mesele conti- 
nuă să fie pregătite cu dragoste. Cine și-ar putea imagi- 
na, fie și pentru un singur moment, ce se petrece în su- 
fletul acestei biete femei casnice? 

E adevărat, apropiații ei o consideră ceva mai nervoa- 
să și mai tensionată decât de obicei și o sfătuiesc să nu-și 
mai ia atâtea pe cap, să se mai și odihnească. Soţul îi re- 
proșează că plânge prea des din cauza unor fleacuri, iar 
asta, evident, reușește să o enerveze groaznic. 

Femeia respectivă se întreabă ce se întâmplă cu ea. 
De ce își distruge viața așa? De ce vrea să distrugă tot 
ceea ce iubește, chiar și copiii? De ce trăiește ca într-o 
închisoare? De ce se simte epuizată, ca și când gându- 
rile macabre ar măcina-o pe dinăuntru? De ce se tot 
gândește la războaie, la boli și la toate relele de pe 
lume? De ce? Răspunsul e simplu: persoana în cauză 
e victima unei nevroze obsesionale și, deși bănuiește 
că tulburările sale sunt de origine psihică, totuși nu are 
cum să fie sigură de asta. Și ca ea sunt atâţia alţii care 
trăiesc la fel, tremurând de frica a ceea ce li s-ar putea 
întâmpla și acumulând angoase peste angoase, care 
nu-i lasă nici să trăiască, nici să-și desfășoare activită- 
tile zilnice. 

În sinea lui, nevroticul simte că ceva nu mai func- 
ționează; totuși, el se fereşte să vorbească despre asta, 
de teamă să nu fie considerat nebun. Se teme să ia în 
calcul ipoteza unei boli mintale. Simte de multe ori 
nevoia imperioasă de a face, a spune sau a gândi lu- 
cruri absurde; nevoia e atât de mare, încât nu-i poate 
rezista, iar asta nu face decât să-i agraveze anxietatea 
și angoasa. Angoasă și anxietate care nu încetează de- 
cât atunci când persoana nevrotică se supune puter- 
nicelor impulsuri care o forțează să facă ori să spună 
ceva împotriva voinţei sale și fără nici o urmă de lo- 
gică. 


Cum se manifestă nevroza? 


Nevroza obsesională se manifestă prin idei, impulsuri 
și acțiuni obsedante. 

Foarte des, ideile respective sunt lipsite de logică, de 
multe ori prostești, chiar pline de cruzime, pentru că bol- 
navul nu poate să le controleze, deși suferă îngrozitor 
din cauza lor. Ore și chiar zile întregi, una după alta, nu 
face decât să se gândească la același lucru, ca și când ar 
fi vorba de un punct esenţial al existenţei sale. Ideile 
acestea sunt total obsesive și îl chinuie pe individ, care 
nu este în stare să și le alunge din minte, ca și când ar fi 
prizonierul lor. 

Pulsiunile nevrozei coincid uneori cu ispite grave, 
cum ar fi aceea de a fura, de a comite acte împotriva 
naturii sau, de multe ori, chiar de a ucide. Din ferici- 
re, astfel de pulsiuni nu ajung mai niciodată să fie 
puse în act, pentru că nevroticul ascultă de vocea Su- 

praeului său, adică a conștiinței sale morale, care îl în- 
frânează. Cu toate acestea, complexul său de culpabi- 
litate nu dispare, căci pulsiunile nesatisfăcute fac să 
se nască o angoasă comparabilă cu cea pe care o re- 
simte cineva care se lasă în voia lor. Sentimentul de a 
fi greșit ajunge la o asemenea exacerbare, încât pro- 
voacă la persoana care suferă de nevroză o mare do- 
rință de a se pedepsi, iar aceasta, la rândul ei, îi limi- 
tează mult libertatea. Și actele obsesionale sunt mani- 
festări ale nevrozei. Ele constau în repetarea unei anu- 
mite acţiuni sau în complicarea unor activități cotidie- 
ne până când acestea se transformă în adevărate ritu- 
aluri. 

Să luăm cazul unei persoane care nu poate rezista 
ispitei de a număra literele unor cuvinte sau de a adu- 
na numerele de telefon sau cele de pe plăcuţele de în- 
matriculare ale mașinilor. Asemenea obiceiuri nu au 
nici un sens, nici o utilitate, dar, deși își dă seama de 
stupiditatea lor, nevroticul nu se poate dezbăra de ele. 
Dacă nu ar asculta de constrângerea care îl obligă să 
îndeplinească aceste acte, ar fi atât de angoasat, încât 
n-ar putea face nimic altceva, ca și când viața lui ar fi 
în strânsă legătură cu realizarea acestor lucruri lipsite 
de sens. Numeroase persoane care suferă de nevroză 
își spun fraze de genul: „Dacă nu-mi încrucișez dege- 
tele de fiecare dată când văd un bărbos, mi se poate în- 
tâmpla ceva“. „Dacă nu număr treptele acestei scări, o 
să mă împiedic la ultima dintre ele“, „Dacă nu ating a 
cincea ulucă a gardului ăstuia, familiei mele o să i se 
întâmple o nenorocire“ etc. 

Tendinţa de a efectua acțiuni repetitive și obsesiona- 
le se manifestă adesea în viața de zi cu zi. Unele persoa- 

ne, de exemplu, se supun unui ritual foarte lung și pre- 
cis înainte de a merge la culcare, altele verifică de cinci 
ori la rând dacă gazele sunt închise ori se uită sub pat 
sau în șifonier, ca să se asigure că nu-i ascuns nimeni 
acolo; altele nu pot dormi dacă obiectele de pe noptieră 
nu sunt așezate într-un fel anume. Ce se va întâmpla 
dacă, la un moment dat, nevroticul va rezista acestor im- 
pulsuri? Pur și simplu el nu va putea închide ochii toa- 
tă noaptea. 

Anumiți indivizi se spală într-un mod obsesional; de 
exemplu, nu-și pot da cu săpun pe gât dacă nu și-au fre- 
cat mai întâi urechile, pentru alții e necesar ca săpunul 
să fie alb (ei n-ar folosi niciodată un săpun de altă culoa- 
re); alții se spală pe mâini de mai multe ori la rând, șter- 
gându-se după fiecare spălare, ori fac doar duș, pentru 
că nu suportă să facă baie etc. Unii au manii legate de 
momentul trezirii și trebuie să se dea întotdeauna jos din 
pat cu piciorul drept (sau cu cel stâng) ori fac adevărate 
acrobațţii ca să se poată îmbrăca în pat și ca să se încalțe 
înainte de a atinge podeaua cu picioarele. 

Asemenea acte obsesionale pot afecta felul în care 
persoanele respective mănâncă, merg, salută etc. Unii 
merg, cu vârfurile picioarelor îndreptate spre exterior, 
deși își dau seama că sunt ridicoli, alții nu mănâncă ni- 
mic înainte de a bea trei înghițituri de apă (nici mai mul- 
te, nici mai puține) sau nu strâng mâna nimănui înainte 
de a-și încrucișa degetele. Absurditatea lor face ca astfel 
de acțiuni să pară doar niște jocuri inofensive. Doar ne- 
vroticul știe cât de angoasat ar fi dacă, măcar o dată, nu 
s-ar lăsa în seama lor. 

Cauza tuturor acestor comportamente, calificate drept 
„fenomene compulsive”, se află în fenomenele psihice 

inconștiente. În consecinţă, nevroza poate fi definită ca 
o „nevroză obsesională-compulsivă“, compulsia îngră- 
dind folosirea timpului, a libertății de gândire și de ac- 
țiune, ca și atenţia celui suferind. 

Pacientul atins de nevroză obsesională-compulsivă se 
află mereu la capătul puterilor, chiar dacă nu suferă de 
tulburări de natură fizică. 


Cazurile cele mai grave de nevroză 


În ciuda absurdității și inutilității acestor acte, persoa- 
nele cel mai afectate de nevroza obsesională sunt foarte 
dotate din punct de vedere intelectual și aparţin de obi- 
cei mai curând sexului masculin decât celui feminin. De 
asemenea, înainte de a fi atins de boală, nevroticul era o 
persoană cu o mare voinţă, foarte dinamică, energică și 
foarte inteligentă; astfel de calități sunt atacate fără milă 
de nevroză. 

De multe ori, cad pradă nevrozelor ființele dotate cu 
o mare sensibilitate, cum sunt pictorii, muzicienii, scrii- 
torii și toţi cei care depind în mod fundamental de latu- 
ra lor emotivă. Cu toate acestea, apariția nevrozei este 
posibilă încă de la vârsta de trei ani, din cauza greșelilor 
de educaţie sau a traumelor apărute brusc. 

Nevroticul are o idee extrem de bine formată despre 
morală; codul lui etic e cu atât mai rigid, cu cât sunt 
mai puternice pulsiunile obsesionale care îl împing să 
facă, să spună ori să gândească un lucru care contravi- 
ne acestui cod. În general, cel atins de nevroză com- 
pulsivă nu-și permite nici cea mai mică abatere de la 
morală. 

Cu toate acestea, indiferent de cât de puternică ar fi 
nevroza, putem fi siguri că niciodată un nevrotic nu va 
acționa ca un nebun sau ca un delincvent. În cazul în 
care compulsia ar reuși să facă să dispară pulsiunea ini- 
țială, nu ar fi vorba decât de o simplă defulare firească 
a spiritului. Dar asta nu se întâmplă niciodată. Com- 
pulsia sau constrângerea nu rezolvă cererile instinctu- 
lui originar, ci se limitează (de exemplu) să repete anu- 
mite acte în mod obsesional, fără să calmeze însă agre- 
sivitatea. 

În general, bolnavul e cât se poate de conștient de 
boala sa, ceilalți fiind cei care o subestimează, catalo- 
gând-o cu un termen căruia, pe nedrept, i se acordă 
o prea mică importanţă: depresie nervoasă. Nevroza 
obsesională-compulsivă e mult mai dureroasă; cei 
care suferă din cauza ei se află într-o situație asemă- 
nătoare cu cea a copiilor sau a oamenilor primitivi, 
adică sunt sfâșiaţi între iubire și ură în orice act pe 
care îl întreprind, în tot ce gândesc. Orice intenţie a 
lor, orice gest pe care îl fac poartă încărcătura ostili- 
tăţii. Prinsă între două sentimente radical opuse, per- 
soana nevrotică nu mai e sigură nici de ceea ce-i pla- 
ce, nici de ceea ce detestă, sentimentele respective fi- 
indu-i amestecate, în ciuda faptului că se află în con- 
tradicţie. 

Mulţi dintre cei ce suferă de nevroză obsesiona- 
lă-compulsivă nu îndrăznesc să mărturisească nimănui 
chinurile prin care trec. Sunt singuri în fața compulsiilor 
și a absurdităţii lui „trebuie să“ și „nu trebuie să“. Ei în- 
cearcă să se camufleze, să treacă neobservaţi, dar întot- 
deauna un ochi atent îi poate remarca. De multe ori ti- 
curile sunt cele care îi trădează. 

Personalitatea nevroticului 


Asemenea ființe chinuite, pline de zel și de înfocare, 
nu sunt întotdeauna ușor de recunoscut, deși există ceva 
în felul lor de a se purta care îi poate trăda. Nevroticii au 
un aer îngrijorat, nu sunt siguri pe ei, par rigizi și prea 
prudențţi. Pot trece de la timiditate la o extremă agresi- 
vitate, împinși de o forță pe care nici măcar ei nu reușesc 
s-o înțeleagă și de care se căiesc aproape întotdeauna. 

Îndoiala îi angoasează în toate alegerile pe care tre- 
buie să le facă. Nu se simt siguri pe ei, neștiind nicioda- 
tă nici cum să facă, nici ce pot sau trebuie să facă. Mulţi 
nevrotici au chipul tensionat din cauza angoasei, expre- 
sia feței le este încăpățânată, iar buzele strânse. Sunt de- 
primați, ca și când ar fi urmăriți de o ameninţare necu- 
noscută. 

Nevroticii reacționează disproporționat la orice situa- 
ție neplăcută, pe care spiritul lor o mărește și o defor- 
mează. Continua lor anxietate îi împiedică să se bucure 
de clipele frumoase ale vieții, tulburându-i chiar și într-o 
atmosferă de liniște, de relaxare sau când se bucură de 
timpul liber. 

Ei sunt egocentrici, se gândesc în primul rând la ei (în 
timp ce unul dintre cele mai bune moduri de a găsi ieși- 
rea din labirintul gândurilor este chiar preocuparea pen- 
tru nevoile celorlalţi). Sunt mereu conștienți de cele mai 
mici gesturi pe care le fac și consideră întruna că sunt în 
centul atenţiei tuturor. În această privinţă timiditatea lor 
nu trebuie să ne înșele. 

Nimic nu le agravează situația mai mult ca ironia. În- 
cercarea de a-i face să se simtă responsabili pentru ca- 
racterul lor este absolut inutilă, pentru că defectele lor 

nu depind de ei, ci sunt generate de o reală maladie psi- 
hică și anume nevroza. 

Foarte adesea nevroticul preferă să se izoleze. Une- 
ori, el își manifestă agresivitatea față de ceilalți prin 
scene violente, pe care le regretă imediat. Când ţipă, 
știe că o face pentru un nimic, pentru o prostie, dar e 
absolut incapabil să se abțină. Cei din familie consi- 
deră că e o persoană foarte nervoasă, dar în același 
timp știu că dacă se ceartă cu el nu fac decât să înrău- 
tățească situația, iar dacă cei apropiaţi cedează, atunci 
ajung și ei să sufere de nevroze. De multe ori, toți 
membrii familiei unui nevrotic încep să acuze, unul 
după altul, aceleași simptome, ca și când ar fi vorba 
de o epidemie. În aceste cazuri, ne aflăm în fața a ceea 
ce se numește „nevroză de grup“ sau „nevroză colec- 

-tivă”. 

Nevroticul e și un visător care răspunde la frustrări 
prin refugiere în reverii, în loc să acţioneze. În locul răz- 
bunării, el își imaginează succesul și gloria și, distras de 
aceste visuri fără folos, lasă să-i scape printre degete ade- 
văratele ocazii de a se revanșa din punct de vedere mo- 
ral și profesional. Nimeni nu știe mai bine ca el cum să-și 
piardă timpul. 


Tipuri de nevroză 


Nevrozele pot fi de multe feluri; n-o să ne referim aici 
decât la câteva dintre ele. Ca o regulă generală, ele sunt 
determinate de procese psihice inconștiente și provoacă 
de multe ori o perturbare reală a activității unuia sau mai 
multor organe. 

Să reținem că nu e întotdeauna posibil să delimităm 
precis fiecare tip de nevroză deoarece de multe ori simp- 
tomele lor se confundă și fac cu atât mai dificilă diagnos- 
ticarea. 


Neurastenia 


Este cea mai importantă nevroză organică. Termenul 
înseamnă „tendință spre oboseală a nervilor“. Neuraste- 
nicii suferă de migrene și tulburări gastrointestinale, su- 
portă greu oboseala fizică sau mentală în general și nu 
reușesc decât într-o foarte mică măsură să se concentre- 
ze pe un subiect anume, deși sunt foarte sensibili la sti- 
mulii externi. Foarte des, viața sexuală a bărbaţilor neu- 
rastenici poate fi caracterizată ca fiind foarte problema- 
tică. 

Printre cauzele neurasteniei, să menţionăm în primul 
rând o educaţie sexuală deplorabilă. Cauza tulburărilor 
multor neurastenici constă în faptul că plăcerile solitare 
le creează în mod artificial o stare de excitare fizică, ne- 
datorată actului în sine, ci sentimentului de culpabilita- 
te pe care acesta îl provoacă. Numeroase neurastenii ar 
dispărea dacă masturbarea ar fi considerată o etapă nor- 
mală a dezvoltării sexuale, mai ales în perioada critică a 
adolescenţei. 


Nevroza de angoasă 


Simptomele sunt în același timp fizice și psihice. Bol- 
navului îi este tot timpul frică de ceva ce i se poate întâm- 
pla și trăiește într-o așteptare angoasantă a nenorocirilor 
care se pot abate peste el ori peste o ființă dragă. Uneori, 

criza se manifestă prin transpirații abundente, palpitații, 
tremur, senzații de frig, coșmaruri sau chiar diaree. Deoa- 
rece această simptomatologie se regăsește și în alte tipuri 
de nevroză, e nevoie de un examen psihoanalitic, pentru 
a determina cu care dintre ele ne confruntăm. 

La originea unei asemenea nevroze se descoperă în 
general o viaţă sexuală problematică. Mulţi dintre cei su- 
ferinzi nu pot realiza coitul în mod normal, din cauză că 
le e frică de o eventuală sarcină sau pentru că se încăpă- 
țânează să prelungească durata actului. 

Printre femeile afectate de această boală se găsesc 
foarte multe soții absorbite de munca și familia lor. Sea- 
ra, frânte de oboseală, ele nu mai pot simţi plăcerea în 
braţele soţului, fiindcă în loc să se abandoneze și să dea 
frâu liber corpului și spiritului, ele sunt crispate de tea- 
ma de a rămâne gravide. Iar această teamă sfârșește, mai 
devreme sau mai târziu, prin a avea repercusiuni de tip 
nevrotic. 


Nevroza monosimptomatică 


Cine nu a simţit niciodată o durere groaznică, de mă- 
sele sau de plămâni, de exemplu, care a dispărut ime- 
diat ce persoana respectivă a intrat în sala de așteptare 
a specialistului? Și aceasta e tot un fel de nevroză, dar la 
o scară redusă. 

Mult mai grav e cazul subiectului căruia i se pare că 
are toate simptomele unei boli grave, dar aceasta, fiind 
de origine psihică, nu poate fi tratată și vindecată cu aju- 
torul medicamentelor. 

Aceste tulburări de natură nevrotică se vindecă în 
mod miraculos în urma unui tratament psihic. 

Bolnavul, mult prea impresionabil, nu reușește să sca- 
pe de simptomele sale decât dacă vor fi tratate cauzele 
lor primare cu ajutorul unei terapii care influențează psi- 
hicul. Originea acestei nevroze urcă uneori până la ra- 
porturile dintre copil și părinţii săi. Anumiți medici, care, 
pe lângă metodele științifice, au în plus și putere de su- 
gestie, îl fac pe pacient să-și amintească influența auto- 
rității părintești. La fel ca un copil care s-a julit la ge- 
nunchi și se duce plângând la mama lui să-i arate lovi- 
tura și să fie consolat și alintat (ceea ce-l face să uite de 
ce a plâns și să se întoarcă la jocul cu prietenii ca și cum 
nu s-ar fi întâmplat nimic), adultul nevrotic îi atribuie 
medicului toate meritele vindecării sale. 

Nevroza monosimptomatică poate explica, de aseme- 
nea, succesul unor medici sau terapeuți. Puterea de su- 
gestie pe care o au aceștia e de ajuns ca să înlăture răul, 
ca și când ar fi vorba de un miracol sau de o intervenţie 
supranaturală. 


Isteria 


Această manifestare nevrotică se caracterizează prin 
instabilitate emoțională și o mulțime de simptome fizi- 
ce. E cunoscută încă din Antichitate, când era considera- 
tă o boală în exclusivitate feminină. De altfel, chiar nu- 
mele îi vine de la cuvântul grecesc hystera, care înseam- 
nă „uter“. Recurgând la fantezia tipică celor ce încearcă 
să explice anumite fenomene fără să aibă vreo cunoștin- 
tă științifică despre ele, anticii afirmau că uterul se de- 
plasează prin corpul femeii, pe unde hoinărește și pro- 
voacă dureri acolo unde se fixează, indiferent dacă e vor- 
ba de cap, de stomac sau chiar de picioare. 


106 A. Roberti 


Într-adevăr, simptomele organice ale isteriei afectea- 
ză practic întregul corp. Istericul poate suferi de o tuse 
de neînvins, de grețuri sau poate să-și piardă memoria. 
Poate avea o foame de lup sau, dimpotrivă, mâncarea îl 
poate dezgusta. De asemenea, putem întâlni paralizii de 
origine isterică sau mari dureri de spate, care îl chinuie 
atât de tare pe bolnav, încât acesta preferă să rămână în 
pat, de teamă ca răul să nu înceapă să se manifeste din 
nou ori să se înrăutățească. 

Anumite persoane sunt afectate de dureri de rinichi, 
de greutatea de a urina sau vomită fără nici un motiv 
aparent. Femeile pot crede chiar că sunt însărcinate. Une- 
le crize de isterie sunt însoțite de surescitare și de vio- 
lență, iar altele de deprimare și de abulie. În cazurile mai 
grave, bolnavul poate chiar să-și piardă cunoștința în 
timpul crizelor: el ţipă, se agită, e total rupt de sine, dar 
în momentul în care își revine nu-și mai amintește nimic. 

Unii bolnavi nu mai pot vorbi sau merge, după cum 
alţii își pierd simţul mirosului ori simţul tactil. Cazurile 
de amnezie sunt și ele destul de frecvente, limitate în 
special la anumite zone ale conștiinței. De asemenea, pot 
apărea erupții ale epidermei, mâncărimi de nesuportat, 
umflături sau chiar răni care se pare că sunt datorate 
unei forme speciale de isterie. 

Chiar și iubirea poate fi afectată de isterie, deoare- 
ce istericul nu e niciodată o persoană normală și poa- 
te trece într-un mod surprinzător de la râs la plâns. 
Toată ființa lui e hipersensibilizată de stimulii veniţi 
din exterior. Ca o regulă generală, el e mai degrabă 
melancolic, deși cunoaște și momente de bucurie ne- 
înfrânată. E foarte influențabil, fără personalitate și ex- 
trem de fragil din punct de vedere emoțional. Într-o 

zi cade în adoraţie față de o persoană și e hotărât s-o 
urmeze până la capătul pământului, în timp ce în ziua 
următoare nu mai are deloc încredere în ea și o jude- 
că aspru. 

În orice caz, istericul nu poate fi considerat matur din 
punct de vedere psihic. Infantilismul lui poate fi obser- 
vat din instabilitatea sentimentelor și a emoțiilor, com- 
binată cu neputinţa de a fi perseverent și constant în ceea 
ce face. Cu toate acestea, printre isterici se pot întâlni oa- 
meni (bărbaţi, la fel de bine ca și femei) foarte talentați, 
aproape întotdeauna artiști, scriitori sau dansatori care 
se simt probabil împinși spre exprimarea artistică tocmai 
de aceste tulburări care îi chinuie. 

Toate simptomele prezentate sunt cunoscute sub nu- 
mele de „simptomatologie de conversie“, fiindcă ele se 
substituie conflictelor mentale care le cauzează. Fiecare 
simptom exprimă un mod de a se apăra al psihicului și 
înlocuiește o dorinţă frustrantă și refulată de conștiința 
morală a bolnavului. 

Acest comportament specific de apărare al istericului 
se manifestă și în temerile sale, care pot fi extrem de di- 
ferite și care sunt cunoscute în psihanaliză sub numele 
de „fobii“. Suferinţa și angoasa provocate de ele le sunt 
probabil cunoscute multor cititori, care au simţit poate 
teama bruscă de a rămâne blocați în lift (claustrofobie) 
ori de a traversa singuri o piață pustie (agorafobie), de 
a se apleca de la balcon (acrofobie) etc. 

Asta nu înseamnă că oricine suferă din cauza unei 
frici inexplicabile este isteric. Am cunoscut cu toții, mai 
mult sau mai puțin, angoasa pe care o suscită astfel de 
fobii inevitabile și în aparenţă atât de absurde. Un indi- 
vid sănătos din punct de vedere psihic poate să treacă 


ze 

printr-o etapă de conflicte mentale, pe care să le rezolve 
în mod progresiv. 

Din fericire, isteria poate fi vindecată chiar și în lipsa 
unui tratament medical adecvat; vindecarea poate fi da- 
torată destinului, unei schimbări în viața sexuală a bol- 
navului ori satisfacerii neprevăzute a unei dorinţe (un 
succes profesional, o îmbunătăţire a situației financiare 
etc.). Tot astfel, o schimbare neașteptată în activitatea is- 
tericului poate constitui un remediu excelent contra aces- 
tei boli. 

Uneori, isteria se vindecă în momentul în care se de- 
clanșează o boală reală, a cărei gravitate duce la uitarea 
angoaselor provocate de durerile imaginare, după cum 
se poate atenua, la femei, în momentul menopauzei, sta- 
bilizându-se ca o melancolie inofensivă. 


Ipohondria 


De câte ori nu este calificată drept ipohondră o per- 
soană care se vaită continuu de o boală sau de alta? De 
câte ori n-am auzit spunându-se astfel de lucruri? Într-a- 
devăr, în accepţia curentă, ipohondria este un termen fo- 
losit greșit și cu mult prea mare ușurință. De fapt, ne 
aflăm în fața unei maladii reale a psihicului, care cere un 
tratament psihanalitic. Totuși, mai întâi să încercăm să 
separăm mitul de realitate și adevărul de minciună. Ipo- 
hondrul e afectat de foarte multe boli fizice, rezultat al 
tristeţii sale, manifestate prin tulburări digestive, ame- 
teli, angoase și mai ales prin depresie. Un ipohondru nu 
vrea niciodată să se trezească dimineața, pentru că lu- 
mea i se pare lipsită de orice interes. Își simte trupul os- 
tenit, lumina soarelui îl chinuie. Zilele lui trec ca în vis, 

fiindcă el nu dorește nici să vadă, nici să trăiască. Mun- 
cește și vorbește deoarece așa îi dictează simţul datoriei, 
dar e lipsit de orice entuziasm și convins de inutilitatea 
cuvintelor sau a oricărui gest în plus. 

Gândul sinuciderii îi dă uneori târcoale. Trăiește ca o 
lampă stinsă, ca un mort-viu. E abulic și, imediat ce i se 
ivește ocazia, se tolănește într-un fotoliu ori se întinde în 
pat, cu ochii în gol, prefirând în minte gânduri fără rost, 
mereu aceleași, și se pierde în divagaţii pornind de la ele. 

E convins că e foarte bolnav și nici nu-i trece prin cap 
că boala lui e una închipuită. De fapt, singurul lucru de 
care e interesat sunt tulburările pe care le are. În plus, 
deși consultă diferiți medici, e convins că nimeni și ni- 
mic nu-i va putea aduce vindecarea. Ipohondrul se sim- 
te marcat de destin și, așteptându-și moartea, se poartă 
de parcă n-ar avea nici un rost să trăiască. În fond, ade- 
vărata lui vocație este de a fi bolnav. 


Cum să ne purtăm cu nevroticii 


În general, persoanele care suferă de nevroze nu sunt 
în mod fundamental „rele“, chiar dacă starea lor menta- 
lă le face de multe ori insuportabile. Irascibilitatea lor și, 
în special, lipsa oricărui simţ al umorului fac din nevro- 
tici persoane greu de acceptat în societate. Majoritatea 
rudelor și prietenilor lor sfârșesc prin a-i respinge, deoa- 
rece nu le mai pot suporta caracterul deplorabil. 

Dar problema e că nevroticul suferă tocmai din cau- 
za lipsei de înțelegere și de afecțiune; e ca un copil răs- 
fățat care caută dragostea mamei. E capricios, fantast și 
are întotdeauna impresia că oamenii o să-l ierte pentru 

ceea ce face, deși lucrurile nu stau mereu așa. Dimpotri- 
vă, de foarte multe ori e criticat și lăsat în voia impulsu- 
rilor sale obsesive. Cel ce trăiește cu un nevrotic are ten- 
dința să pozeze în martir și să se revolte brusc împotri- 
va acceselor de mânie nedrepte și aleatorii ale neferici- 
tului său partener (sau partenere). Cei mai mulți sfârșesc 
prin a abandona relaţia, mai ales în cazul celor conjuga- 
le. Puţini soți sunt dispuși să accepte să trăiască lângă o 
nevrotică și viceversa, iar asta duce inevitabil la divorţ. 

Dacă lectura cărții de faţă vă permite să recunoașteți, 
în chiar comportamentul dumneavoastră, unele dintre 
simptomele despre care am vorbit până acum și, în con- 
secință, să reflectaţi la cauzele acestora, veți putea în 
acest caz să simţiți compasiune față de nevrotici, care nu 
trebuie confundați cu bădăranii. Și așa e și normal să se 
întâmple, pentru că, dacă față de cei grav bolnavi fizic 
avem milă și afecţiune, de ce o boală psihică, a cărei ma- 
nifestare creează probleme grave, n-ar trebui să provoa- 
ce decât indiferenţă, ironie sau chiar mânie? 

După cum spuneam, persoanele care suferă de nevro- 
ze nu sunt sigure pe forțele lor și, confruntate cu neînțe- 
legerea de care dau dovadă familia și pretenii, nesigu- 
ranța lor devine și mai mare. Pe de altă parte, dacă ne- 
vroticul găsește o persoană în stare să-l înțeleagă, să-i re- 
dea încrederea în el, să-l iubească și să nu pună la inimă 
accesele sale de furie, el poate ajunge să o „câștige“ pe 
aceasta din punct de vedere afectiv, apoi să o nevrozeze. 
„Dacă nu faci asta, eu o să fac asta“, îi spune nevroticul 
fiinţei iubite, care se grăbește să-i satisfacă dorințele. „O 
să mă omor dacă nu te porți cum vreau eu“, iar celălalt, 
înnebunit, se grăbește să-i facă bolnavului capriciile și, 
pe termen lung, se nevrozează la rândul său, înfundân- 

du-se încetul cu încetul în acest labirint de emoții și hi- 
persensibilități, în loc să-l ajute pe cel suferind să-și de- 
pășească problemele psihice. 

Cum să ne comportăm cu un nevrotic? În primul și 
în primul rând, cu tărie de caracter. Nu trebuie să ne ară- 
tăm intoleranți, dar nici nu e indicat să cedăm în fața ca- 
priciilor sale extravagante. 

El nu trebuie să fie nici disprețuit, nici ridiculizat, dar 
nici nu e cazul să i se plângă de milă. Evident că are ne- 
voie să fie susținut în clipele de nehotărâre, dar lucrul 
ăsta nu trebuie făcut orbește. E inutil să i se spună min- 
ciuni pioase; în schimb, e indicat să i se întărească mij- 
loacele de apărare, să fie atras către lucruri care să-l in- 
tereseze și al căror număr să fie mărit continuu, să fie 
scos din gândurile sale obsedante și îndreptat către alte 
puncte de interes, care să-i țină atenția ocupată. Nimeni 
nu are atâta nevoie de susținere cum are nevroticul. Nu 
trebuie să-i refuzăm sprijinul, chiar dacă de multe ori ne 
pierdem răbdarea pentru că, în fond, boala nu s-a pro- 
dus din vina lui (după cum un bolnav fizic nu e vinovat 
de faptul că îi crește brusc temperatura). 


Avantajele nevrozei 


Nevroza poate avea uneori și un aspect pozitiv, deși 
relativ și nu prea de invidiat, care constă în faptul că ne- 
vroticul e dotat cu o hipersensibilitate aproape ca de fe- 
lină, mult mai mare decât a oamenilor sănătoși. Din acest 
punct de vedere, el poate fi comparat cu o pisică. Insta- 
bilitatea lui emoțională are rezultate foarte bune (chiar 
dacă e mediată de suferință), atât în domeniul artistic, 

cât și în cel intelectual. Scriitori și pictori celebri au su- 
ferit de nevroze. Bineînţeles că nu erau persoane ordo- 
nate și metodice, dar genialele lor opere au luat naștere 
din chiar haosul lor mental. 

Deși nu este înțeles, în cazul unui eșec, nevroticul va 
recurge la scuza că a ratat din cauza bolii sale. 

Întotdeauna poate apărea o explicație. În momentul 
în care își deplânge starea, rămâne convins, în ciuda a 
orice, că în condiții normale ar fi putut să ajungă pe cele 
mai înalte culmi în profesia pe care o exercită. De ase- 
menea, în momentul în care resimte un complex de in- 
ferioritate față de ceilalți, de fapt, el acumulează un pu- 
ternic complex de superioritate potenţial și în orice caz 
suficient, pentru a se autoconvinge că este un geniu ne- 
înţeles. 


Autocompasiunea 


Nevropaţii au o mare tendinţă să se înduioșeze de 
soarta lor și să uite de simpatia pe care ar putea-o avea 
ceilalți pentru ei. N-ar fi nimic rău în asta, dacă aceas- 
tă autocompasiune n-ar avea alte consecințe sau dacă 
ar fi pur și simplu catalogată drept un simplu simp- 
tom al nevrozei. Lucrurile nu stau însă așa, iar auto- 
compasiunea implică respingerea totală de către bol- 
nav a oricărui remediu sau tratament. Să ne gândim la 
cazul Ullei B., o tânără în vârstă de 25 de ani, care su- 
ferea de un puternic complex de inferioritate din cau- 
za aspectului fizic nu prea plăcut și a obezității. Încer- 
când să câștige simpatia celorlalți, dar văitându-se tot 
timpul de urâţenia ei, ea își înrăutățea continuu situa- 

ţia, mânca fără încetare, ducea o viață sedentară și se 
gândea să se sinucidă. 

Evident că o atare formă de a-și plânge de milă ar 
fi putut s-o facă să-și ia viața. Fiindcă simţea că oa- 
menii nu o înţeleg și, mai ales, deoarece îi era foarte 
milă de ea însăși, Ulla nu lua decizia absolut necesa- 
ră de a ţine un regim. Din fericire, un prieten al fra- 
telui ei a făcut-o să se gândească la ce se întâmplă cu 
ea, spunându-i adevărul verde în faţă, aproape cu 
brutalitate. Ulla a început deci să mănânce mai puţin, 
să numere caloriile, să facă sport și, într-un timp des- 
tul de scurt, a pierdut câteva kilograme bune. Rezul- 
tatul a încurajat-o să continue, iar după un an se 
schimbase total: slăbise considerabil, se făcuse mai 
frumoasă, dar și mai liniștită și mai simpatică. Și via- 
ţa psihică i se îmbunătățise. Faptul că se simțea mai 
bine din punct de vedere fizic o pusese pe calea cea 
bună pentru a-și perfecționa spiritul. Rezultatele pe 
care le obținuse cu un pic de efort i-au demonstrat că 
nimic nu e imposibil în viaţă și că de multe ori voin- 
ţa e singurul prieten de care avem nevoie ca să ne îm- 
plinim dorinţele. 

Nevropatul care se încăpățânează în suferință și arun- 
că vina pe soartă pentru starea lui nu poate trezi decât 
milă. Totuși, un minim de voinţă e absolut necesar, mai 
ales când bolnavul vrea să se vindece prin forțele pro- 
prii. Voința ne poate ajuta să nu ne ascundem de încer- 
cările la care ne supune viața și să nu ne declarăm în- 
vinși încă din start. Resemnarea nu e o virtute, ci un duș- 
man nemilos, care îi micșorează omului toate forțele și 
îl lipsește de orice urmă de agresivitate pozitivă, pusă în 
slujba ambițiilor sale. 

Rezistenţele 


Oricine se supune unei analize trebuie să țină cont de 
problema rezistențelor. Nu trebuie să credem că fără pre- 
zența unui psihanalist autoanaliza va merge ușor, de la 
sine; lucrurile stau cu totul invers, pentru că, de fapt, ne 
e teamă de noi înșine, nu de ceilalți. 

Gândiţi-vă măcar un moment la ceva ce ați făcut îm- 
potriva cuiva; veți vedea că imedat, în adâncul sufletu- 
lui, veți simţi un impuls care vă va împinge să respin- 
geţi această amintire jenantă, pe care o credeați uitată, și 
vă e greu să vă aduceţi aminte episodul respectiv fără să 
vă deprimați. Va fi ceva ce vă va pune frână gândurilor. 

De aceea vom trece în revistă rezistențele pe care le 
opune de obicei un pacient față de analist. 

Să luăm pe rând patru dintre ele. 

1. Rezistenţa tehnică. Aici e inclusă rezistența pe care o 
manifestă subiectul față de invitația psihanalistului 
de a spune tot ce-i trece prin minte, fără să reflecteze 
la ceea ce spune și chiar în ordinea în care îi apare fie- 
care idee. Pacientul știe deja foarte bine că nu există 
gânduri fără importanţă și că toate pot fi de ajutor 
pentru găsirea cheii conflictului inconștient care se 
află la originea nevrozei de care suferă. 

Această regulă este acceptată la început, dar analizan- 

tul nu o respectă decât foarte rar. 

Cu toate că știe foarte bine că succesul tratamentului 

depinde în mod esenţial de sinceritatea lui, bolnavul 

se apără cum poate mai bine, făcând apel la orice por- 
tiță de scăpare și alegând cu multă grijă ceea ce spu- 
ne. Se rușinează să-și mărturisească unele gânduri, 
iar altele i se par prostești; dar pudoarea nu face de- 

cât să-i îngreuneze sarcina celui ce se analizează. Prin 
urmare, trebuie să vă străduiţi să scrieţi într-un caiet, 
fără să vă lăsaţi constrâns de nimic, toate gândurile, 
amintirile și senzațiile pe care le aveți, fără să vă pese 
dacă au sau nu vreo logică ori dacă se înlănţuie în- 
tr-un mod acceptabil. Nu are rost să vă gândiţi la dru- 
mul pe care îl veți parcurge până când veţi ajunge la 
punctul nevralgic, care este cauza suferinței pe care o 
resimţiți. „A spune totul, precizează Freud, înseamnă 
chiar a spune totul“. 

. Rezistenţa intelectuală. E vorba despre al doilea stadiu 
al opoziţiei crescânde pe care o manifestă nevroticul, 
de o nouă încercare de a ascunde rădăcinile profun- 
de ale răului de care suferă. 

În momentul în care rezistența tehnică a fost învinsă, 
începe să se manifeste un nou comportament, care în- 
cetinește iar cursul analizei. Pacientul devine brusc 
pasionat de psihanaliză, se interesează de tot soiul de 
cazuri fără nici o legătură cu al lui, simte o mare ne- 
voie să citească tot felul de cărți legate de subiectul 
acesta și îi pune de zor întrebări analistului, ca să afle 
cât mai multe despre disciplina în cauză, deși curio- 
zitatea sa e a unui simplu amator. Evident că ne aflăm 
în fața unui interes fals, înșelător, al cărui rol e de a 
îndepărta tot ce are vreo legătură cu propriile proble- 
me. Oricine a fost supus unui tratament psihanalitic 
cunoaște foarte bine faza respectivă, în cursul căreia 
el analizează tot ce întâlnește, cu excepția sa și a tre- 
cutului propriu. 

. Îndoiala. În sfârșit, subiectul se supune de bună voie 
analizei, răspunde aparent foarte sincer la toate între- 
bările, nu mai încearcă să ascundă lucrurile care-i trec 

prin minte, și-a depășit curiozitatea intelectuală, dar, 
cu toate acestea, analiza nu înaintează absolut deloc. 
Așa începe să se manifeste cel de-al treilea stadiu al 
rezistenței, numit al îndoielii, deoarece nimeni și ni- 
mic nu-l poate convinge pe bolnav că se poate vinde- 
ca; scepticismul lui e prea mare, recunoaște că lucru- 
rile pe care le află sunt foarte interesante din punct de 
vedere intelectual, dar susţine că boala sa e incurabi- 
lă. El consideră că psihanaliza e un exercițiu mental 
extrem de pasionant, dar nimic mai mult. 

4. Transferul. În acest caz ne aflăm în fața unei proiecții 
sau a raportării subiectului la altcineva. În ciuda în- 
doielilor, analiza continuă, ceea ce înseamnă că al trei- 
lea stadiu al rezistenţei nu e cel mai puternic și că ezi- 
tările cedează în fața curiozității de a vedea „ce se 
poate întâmpla“. În același timp, între pacient și ana- 
list se stabilește o relaţie specială (care, în mod clar, 
nu poate apărea în timpul autoanalizei): pacientul îl 
identifică pe psihanalist cu tatăl său, cu mama, cu so- 
ţia, cu o persoană iubită. În acest moment, lupta de- 
vine îndârjită, pentru că analistul nu-i poate răspun- 
de subiectului ca un tată ori ca ființa îndrăgită. 
Unicul aliat al celui care se autoanalizează e caietul 

de însemnări, care, într-o anumită măsură, îl poate înlo- 

cui pe analist. Nu trebuie să ștergem nimic din ceea ce 
tocmai am scris, chiar dacă regretăm, nici nu trebuie să 
recitim. Nu e nevoie să reflectăm la cele scrise, nici să ne 
încăpățânăm să găsim un fir conducător în ceea ce gân- 

dim. 

Logica lor va apărea în timpul unei lecturi făcute cu 
atenţie, după ce s-a scurs ceva timp. Trebuie să evităm 
să ne lăsăm distrași de la ceea ce facem; de altfel, auto- 

analiza implică atât constantă, cât și concentrare; trebuie 
să scriem într-o atmosferă de calm și liniște. Nu are rost 
să ne analizăm propria persoană în momentele de răgaz 
din timpul zilei, ar însemna să lucrăm în zadar. Proba- 
bil că la început va apărea o oarecare rezistență față de 
această condiție, necesară totuși pentru o observaţie fă- 
cută cu calm; dar, cu un pic de bunăvoință, veţi reuși să 
treceţi peste ea. 


Responsabilitatea familiei 


De ce sunt ceea ce sunt? V-aţi pus deja această între- 
bare? Probabil că da; și poate că v-aţi atribuit meritele, 
aruncând greșelile în spinarea familiei și a educației jal- 
nice pe care ați primit-o în mediul în care ați crescut. To- 
tuși, puțină prudenţă și reflecţie nu strică, atunci când 
vă pregătiți să lansați asemenea acuzații. Evident că lu- 
crurile pe care le susțineți conţin și o parte de adevăr, dar 
nu puteți să vă justificaţi, continuând să colecționaţi 
complexe și conflicte emoționale. Dacă daţi vina pe alții, 
cu siguranţă nu veți reuși să treceţi peste handicapurile 
care vă trag în jos și, dacă educaţia primită în familie în 
timpul copilăriei și al adolescenţei e cu siguranţă foarte 
importantă pentru evoluţia psihică a unui individ, e la 
fel de adevărat că justificările și scuzele nu folosesc de- 
cât la întărirea înclinației spre lene și pasivitate, ambele 
defecte fiind la fel de nocive pentru o persoană care a 
luat-o pe panta nevrozei. 

Fără a fi ereditară, nevroza e totuși contagioasă. Din 
această cauză unele familii se contruntă cu fenomenul 
nevrozei de grup sau „colective“, despre care am amin- 

tit deja. În astfel de situații, se poate ajunge chiar ca o fe- 
meie să se sinucidă, la fel ca mama ei; cu toate acestea, 
nu putem vorbi de o tară ereditară. În schimb, e clar că 
amândouă au reacționat la fel în fața aceluiași tip de 
frustrare. 

De ce pot deveni nevrotici toți membrii unei familii? 
De ce autosugestia poate merge atât de departe, încât în 
familia în care se află un nevrotic toți ceilalți ajung să-i 
preia simptomele? Dacă o femeie suferă de o nevroză ob- 
sesională-compulsivă, probabil că, după un timp, soțul 
său va fi și el afectat și va sfârși prin a avea aceleași 
simptome ca ea, fapt care ne demonstreză cu prisosință 
că factorul ereditar nu are nici un rol în declanșarea bo- 
lii. 

E absolut necesar ca tinerii (bărbați sau femei) care 
acuză simptome nevrotice să se trateze înainte de nun- 
tă, nu după. Mariajul nu e, cum cred unii, un spital. Vin- 
decarea se va produce foarte rar datorită lui, deși în pri- 
mele momente e posibilă o ameliorare. Însă, mai devre- 
me sau mai târziu, simptomele vor reapărea, mai angoa- 
sante ca oricând, iar partenerul va descoperi că își îm- 
parte viaţa cu o fiinţă foarte schimbătoare, instabilă din 
punct de vedere emoțional, imatură, cu un comporta- 
ment infantil și, mai ales, care e în stare să-l contamine- 
ze cu tulburările sale, deși poate că bietul om are o na- 
tură mai curând calmă. 

Același lucru se întâmplă și cu bărbaţii nevropați care, 
însurându-se, comit marea greșeală de a-i asigura nefe- 
ricirea partenerei lor. Aproape întotdeauna victime ale 
unor mame dominante și pretențioase, ei nu reușesc să-și 
construiască o viață conjugală armonioasă și sfârșesc 
prin a le face și pe soțiile lor predispuse la nevroză. lată 

de ce e absolut necesar tratamentul înaintea căsătoriei, 
din respect pentru sine însuși, pentru ființa iubită și chiar 
pentru copiii care se vor naște. Altfel, consecinţa va fi cu 
siguranţă creșterea numărului de indivizi isterici sau ne- 
vrotici, de criminali sau de marginali, număr care ori- 
cum se mărește, din cauza dispariției simțului responsa- 
bilității. Nevroza, boala secolului, se răspândește ca o 
pată de ulei pe apă, ca o epidemie care nu iartă pe ni- 
meni. 


Mediul 


Mediul are o influență mult mai evidentă asupra ne- 
vrozei decât factorul ereditar. Prin acest termen desem- 
năm nu numai familia, ci și locul de muncă, școala, con- 
textul religios, grupul de prieteni, casa, cartierul, orașul, 
clima etc. Tot ceea ce ne înconjoară constituie un ansam- 
blu de stimuli externi pe care îi percepe psihicul nostru 
și care contribuie la crearea a ceea ce poartă numele de 
„personalitate“. 

Nașterea nu este unicul factor care determină felul de 
a fi al unui individ. Viaţa și condiţiile în care trăim ne fac 
să ne naștem de mii de ori, modelându-ne încontinuu 
caracterul și „personalitatea“. Cine nu și-a pus deja în- 
trebarea: unde și cum am trăit până acum? Cât de mult 
sunt produsul celorlalți și cât de mult eu însumi și pro- 
dusul voinţei mele? 

Luaţi-vă caietul de notițe și descrieți mediul în care 
trăiţi. Faceţi compuneri, ca la școală, numite: „Părinţii 
mei“ (cine sunt, de unde provin, care le sunt atitudinea, 
manierele, prejudecățile, meritele, defectele etc.); „Fraţii 

și surorile mele“, „Copilăria mea“, „Orașul meu“, „Casa 
mea“, „Studiile mele“, „Prietenii mei“ etc. Veţi face ast- 
fel analiza mediului de viaţă, împărțindu-l în elemente- 
le esenţiale, ceea ce vă permite să vă limpeziți gânduri- 
le și să înțelegeți mai bine de ce reacționaţi uneori în anu- 
mite moduri. Așa puteți descoperi o cantitate imensă de 
lucruri pe care nu le știați sau pe care le știați de mult, 
dar le uitaseți. Din când în când, e bine să ne împrospă- 
tăm memoria, eliberând-o de prejudecățile care nu ne 
aparţin, dar ne-au fost inculcate de alții, în virtutea au- 
torității pe care o aveau asupra noastră. 

Obiectivitate, sinceritate. Din cea mai fragedă prun- 
cie, suntem învățați să trăim în societate, dar această în- 
vățătură e și un pretext pentru ca alții să ne impună idei- 
le sau tradiţiile, care, la urma urmei, reprezintă doar niș- 
te precauţii de care nu mai e nevoie. În acest caz, ce mai 
rămâne din noi? Ce le-am dat celorlalți din noi înșine? 
De fapt, termenii se confundă, căci nimeni nu e nicioda- 
tă doar sine însuși. Nu vi s-a întâmplat niciodată să re- 
petaţi fraze sau expresii auzite de la alții? Să prezentaţi 
anumite idei cu care nu sunteți de acord, dar pe care vă 
simțiți împinși în mod inexplicabil să le repetaţi? Unii 
pot fi convinși că personalitatea este în exclusivitate re- 
zultatul aptitudinilor noastre, dar nu e și cazul nostru. E 
de ajuns să ne gândim la câți oameni, pe care nimeni nu 
i-ar crede proști, se lasă seduși de câte o doctrină politi- 
că și apără puncte de vedere răspândite cu ingeniozita- 
te de mass-media, de partidul lor sau de prieteni. Lumea 
n-ar fi cunoscut atâtea dictaturi, încă din cele mai vechi 
timpuri, dacă mii și mii de oameni nu ar fi contribuit la 
apariția lor. Dictatorul (sau partidul) își asumă, pentru 
fiecare om, rolul unui tată care prin educaţie își impune 

prejudecățile și experienţele (care nu sunt în mod nece- 
sar valabile și în cazul copiilor), fiind, adică, cel ce are 
întotdeauna dreptate. 

Pentru un nevrotic, a se integra într-un grup e cea mai 
bună cale de scăpare din faţa responsabilităților și a obli- 
gaţiei de a se trata. Nevropatul nu e niciodată liber, ci are 
nevoie de alții și, mai ales, simte nevoia să i se spună ce 
trebuie să facă ori să gândească. El nu-și poate depăși an- 
goasa; dimpotrivă, în virtutea fenomenului de contagiu- 
ne pe care l-am descris mai sus, nevroza lui duce la creș- 
terea tensiunii nevrotice în grupul din care face parte. 

Să nu uităm să spunem că, în momentul actual, e la 
modă să-ți acuzi părinţii: ei sunt fapii ispășitori. Dacă un 
nevrotic este conștient de răul de care suferă, el se aga- 
tă imediat de primul concept din psihanaliză pe care îl 
găsește și îl ajustează în așa fel încât să fie pe măsura lui, 
proclamând: „e vina părinţilor mei; nu pot face nimic ca 
să scap de toate problemele astea pe care mi le-au trans- 
mis ei“. Nimeni nu pune la îndoială importanţa educa- 
ției pe care le-o dau părinţii copiilor. Dar de ce să insis- 
tăm asupra acestui punct? Nu e cazul să cădem și noi în 
greșeala oricărui nevrotic care reacționează prost în fața 
unei situații grele. 

Se știe cât de mare e influența exercitată de mamă 
asupra băieţilor și a viitoarei lor vieți sexuale, dar de ce 
să ne resemnăm în mod definitiv și să lăsăm lucrurile 
așa cum sunt, fără să încercăm să rezolvăm problemele 
cu care ne confruntăm? Evident că suntem conștienți că 
traumele suferite în copilărie pot provoca grave dezechi- 
libre psihice mai târziu, dar de ce să le acceptăm ca pe 
un dat al sorții și să nu ne supunem unei psihoterapii 
profunde? 

Nu există familii bune sau rele, ci familia „mea“, la 
care fiecare trebuie să se adapteze și fiecare, dacă e cazul, 
să-și amintească perioadele critice ale copilăriei și adoles- 
cenţei ca să-și poată privi în față vechile răni și să-și asu- 
me responsabilitatea pentru greșelile proprii. Dacă un tâ- 
năr ucide sau fură, e vina... părinților; de câte ori n-am 
auzit asta, în epoca noastră, atât de receptivă la ideile 
psihanalizei și ale sociologiei? E vina părinților, se spu- 
ne, pentru că nu au știut să-l educe. Copilul este inocent. 
Părinţii trebuie acuzați, că doar ei sunt vinovați, acuza- 
ţii, delincvențţii, criminalii. Să nu exagerăm, totuși. Mulţi 
dintre noi am avut parte de o educaţie traumatizantă, 
mult prea severă. Era regula epocii în care am crescut și 
nu pot fi acuzați toți părinții, care sunt produse ale unei 
societăți diferite de a noastră; dar, din fericire, noi nu am 
devenit o masă de criminali, de nevrotici, de isterici și de 
nebuni! De fapt, toți avem posibilitatea de a rezista în fața 
împrejurărilor nefavorabile și de a ne adapta, încetul cu 
încetul, la ele, fără să ne pierdem echilibrul psihic. 

Ca un argument, ne vom referi la câteva cazuri reale, 
pe care le cunoaștem personal. 


Primul caz: Esther T., 23 de ani, un mariaj ratat. Vina 
pentru eșecul conjugal le revine părinților, în opinia ei, 
pentru că nu au iubit-o niciodată cu adevărat. Într-ade- 
văr, ea admite că s-a măritat ca să scape de acasă, unde 
simţea că nimeni nu o înțelege. Prin urmare, vinovațţii 
sunt mama și tatăl ei. Dacă ar fi știut să-i ofere fiicei lor 
copilăria și adolescenţa la care avea dreptul, ea n-ar fi 
simţit niciodată nevoia să-și părăsească familia și să se 
mărite atât de tânără. Esther l-a luat de bărbat pe primul 
care a cerut-o. 

În aparenţă, raționamentul acestei femei nu ne ajută 
prea mult sau, în orice caz, nu ar servi la mare lucru dacă 
ea nu s-ar mulțumi cu această explicaţie ca să pună defi- 
nitiv capăt căsătoriei. Esther e convinsă că nu are nici o 
vină, că părinţii o poartă pe toată și, în concluzie, prefe- 
ră să lase lucrurile așa cum sunt, fără să reacționeze în 
vreun fel. Ea dă vina pe trecut, dar nu găsește altceva mai 
bun de făcut ca să-și ducă viața decât să-și plângă de zor 
de milă, fără să arate nici cea mai mică urmă de interes 
pentru lumea exterioară, fapt care a dus-o la o nevroză 
foarte gravă și la o profundă insatisfacție generală. 

„Astfel, lipsa de responsabilitate față de propriile hotă- 
râri, combinată cu o atitudine acuzatoare la adresa celor- 
lalți (în cazul de față, părinţii), nu face decât să arunce to- 
tul din lac în puț. Dacă într-adevăr Esther s-a înșelat în 
alegerea făcută din cauza părinților, care n-au știut s-o în- 
țeleagă și, fără să vrea, au îndepărtat-o de casă, edu- 
când-o într-un mod mult prea strict și frustrant, în acest 
moment ea se păcălește singură și e singura vinovată 
pentru ce i se întâmplă. Să consideri că nefericirea pro- 
prie îţi este predestinată sau că toată existenţa ta ar de- 
pinde de voinţa altora înseamnă să-ți ratezi toată viața. 

Al doilea caz: un tânăr de 20 de ani, Robert S., pune 
toate eșecurile profesionale pe care le-a avut (nu și-a pu- 
tut lua bacalaureatul și a fost concediat de câteva ori din 
cauza lenei) pe seama frustrărilor pe care le-a suferit din 
cauza fratelui său, mai arătos și mai inteligent decât el 
și care îi sugruma personalitatea. Chiar dacă fără să vrea 
mama lui a lăsat mereu impresia că-l iubește mai mult 
pe acesta. Așa că tânărul a nutrit încă de mic convinge- 
rea că e destinat ratării și pe ea și-a întemeiat existenţa, 
care în acest fel a devenit iremediabil nefericită. 


124 A. Roberti 


„Eu chiar n-am noroc, spune el acum de zor, dar nu 
din vina mea.“ Și acest raționament steril îl face să ra- 
teze toate posibilitățile pe care i le oferă viața. Nu are 
rost să i se spună că nu e nici prost, nici urât, nici pre- 
destinat, așa cum crede el. În fond, îi e mult mai ușor 
să continue să creadă că nu are noroc în viață din cau- 
za părinţilor care nu-l iubesc. Ar putea să reacționeze, 
încercând să găsească în dragoste energia care-i lipseș- 
te, dar nu face nimic, iar caracterul său abulic devine 
din ce în ce mai pronunţat. El își acuză fără încetare pă- 
rinţii și, într-un fel, se și complace în acest pretext din- 
tre cele mai solide. 

Cam superficial, nu? În ce ne privește, ne vom feri să 
o luăm pe acest drum periculos, deși recunoaștem că pă- 
rinții (și mai ales mama) au o mare responsabilitate în 
formarea psihică a copilului. Totuși, e de preferat să des- 
coperim cauzele propriei nevroze, căci în asta constă 
adevăratul scop al analizei. Dar ea nu e prea fructuoasă 
dacă nu ne dă avântul necesar ca să ne eliberăm de in- 
fluenţele nefaste care se exercită de mult timp asupra 
noastră. 

Mulţi tineri nu au învăţat să reacționeze în mod po- 
zitiv la constrângerile pe care le scoate destinul în ca- 
lea lor. Părinţii, care sunt responsabili de creșterea lor, 
ar fi trebuit să-i pregătească pentru viață și să-i înve- 
te să depășească obstacolele pe care nimeni nu le poa- 
te evita. Dar dacă ei nu au făcut-o, nu-i oare dreptul 
și datoria copiilor înșiși, o dată ajunși adulți pe picioa- 
rele lor, să se lupte pentru a-și afirma propria perso- 
nalitate? A continua să atribuim părinților vina pen- 
tru orice e la fel de nefast ca această greșeală de edu- 
caţie. 

Cazul mamelor cloșcă 


Să ne oprim acum la cazul indivizilor mult prea insta- 
bili și imaturi din punct de vedere emoțional, care nu re- 
ușesc să se separe de părinţi și mai ales de mamă. Ei nu 
fac parte din aceeași categorie cu Esther sau Robert, care 
ies din custodia părinţilor, dar își condiționează în mod 
voit existența de aprobarea unuia sau altuia dintre ei. 

Vorbim aici despre indivizi fragili, „sclavi“ ai afecţiu- 
nii filiale, care atinge uneori forme și limite morbide. 
Cordonul lor ombilical nu a fost niciodată rupt, iar asta 
le creează probleme imense. Astfel de indivizi acționea- 
ză ca și când nu ar fi adulți și ar sta încă ascunși după 
fustele mamei. 

Aceste legături patologice le influențează într-un mod 
negativ viața și mai ales viața sexuală, care nu este nici 
armonioasă, nici normală. Spre deosebire de cazul Esthe- 
rei și al lui Robert, care își acuză părinții pentru conse- 
cințele educaţiei prea stricte, persoanele de care vorbim, 
rămase într-un stadiu de imaturitate, nu vor accepta nici- 
odată că mama sau tatăl s-ar putea înșela în vreun fel. 

Ei sunt ființe infantile, influenţabile, timide ori, dim- 
potrivă, extrem de agresive (ca niște copii cu toane) și se 
comportă în orice situație ca niște copii răsfățați. Dacă 
pentru Esther și Robert părinţii sunt întotdeauna vino- 
vaţi, în schimb, pentru persoanele nevrozate din cauza 
excesivei protecţii a mamei vina nu le aparţine nici lor, 
nici părinţilor, ci întotdeauna celorlalți. Ei sunt mereu 
ușor disprețuitori față de oamenii cu care intră în rela- 
ție, socotindu-i ignoranți, proști, fără inimă și ingrați. În 
asemenea cazuri, eșecul nu e o rană în amorul propriu, 
ci îi lasă absolut perplecși. 

De exemplu, ei își vor pune întrebări cum ar fi: Se 
poate oare să nu-mi fie recunoscut talentul? Cum e po- 
sibil să nu-și dea nimeni seama cât sunt de frumos, de 
puternic, de inteligent, cât valorez? 


Cum să ne apărăm de părinţi? 


Din tot ceea ce am spus, reiese că părinţii se manifes- 
tă de multe ori ca un obstacol care se opune dezvoltării 
armonioase a copiilor lor. De aceea, ar trebui să reținem 
lecţia pe care ne-o dau animalele: ursoaica își lovește 
blând puiul atunci când acesta vrea s-o urmeze, deși 
poate să se descurce singur, iar rândunica își împinge 
puii afară din cuib, ca să poată învăţa să zboare. 

În schimb, omul nu vrea să renunţe la drepturile pe 
care le are și pe care tinde să le ia drept obligaţii. 

Sub pretextul că l-au făcut, părinții continnuă să aibă 
grijă de copii chiar și după perioada adolescenţei, deși 
aceștia se pot separa de acum înainte de căminul fami- 
lial. 

Rezultatul afecțiunii excesive pentru copii sunt, așa 
cum am văzut, indivizii care aruncă vina pentru toate 
eșecurile lor în spinarea părinţilor, încercând astfel să-și 
motiveze propriile neputinţe, iar asta îi duce spre noi și 
noi eșecuri. 

Evident că nu vrem să condamnăm aprioric toți pă- 
rinţii. Dar cu siguranţă îi condamnăm pe cei care se pre- 
tind părinţi, însă nu sunt decât niște paznici de închisoa- 
re deghizați, dictatori, arbitri care decid cum trebuie să 
fie viața copiilor până în cele mai intime și mai tainice 
amănunte. E adevărat că nu-i deloc ușor să fii mamă sau 

tată în zilele noastre, dar, din păcate, ne confruntăm cu 

o mare tendinţă de a transmite copiilor frustrările de care 

au suferit părinţii în copilărie. „Așa am fost crescut, gân- 

dește un bărbat care se crede un tată nemaipomenit, și 
așa o să-mi cresc și eu copiii“, fără să devină conștient 
de suferințele pe care le-a îndurat tocmai din cauza edu- 

cației primite și pe care se încăpățânează acum să i-o im- 

pună și copilului său. De fapt, în ciuda iubirii pe care i-o 

poartă, el își folosește întreaga autoritate paternă ca să 

se răzbune pe fiul său pentru toate nedreptăţile pe care 
le-a îndurat de la tatăl lui. 

Să fie ăsta un cerc vicios? Nu e cazul să fim chiar așa 
de pesimiști. E însă necesar să nu ne adăpostim în spa- 
tele experienţei unei educaţii severe și să renunțăm la a 
trăi în armonie cu noi înșine. În momentul în care ne-am 
dat seama care e problema cu care ne confruntăm, e tim- 
pul să o rezolvăm; iar a recunoaște existența unui con- 
flict înseamnă a-l rezolva pe jumătate. 

Dacă nu aţi făcut până acum experiența pe care 
vrem să v-o sugerăm, e timpul să recurgeți la ea: încer- 
caţi să vă priviţi părinţii ca pe niște străini, ca și când 
n-ar exista între voi nici o legătură afectivă. Fiţi judecă- 
tori imparţiali, chiar dacă simţiți o oarecare cruzime în 
ceea ce-i privește, și nu cedaţi ispitei de a-i apăra în 
mod aprioric, adică fără a lua în considerație motivele 
și meritele lor. Răspundeţi, de exemplu, la întrebările 
care urmează (și la toate celelalte pe care vi le-aţi putea 
pune): 

- Dacă aș avea o soție care ar semăna întru totul cu 
mama, aș fi un bărbat fericit (sau invers: dacă soțul 
meu ar semăna total cu tata, aș fi o femeie fericită)? 

— Părinţii mei se iubesc? 

— Există vreo persoană foarte nervoasă în familia noas- 
tră? 

- Am asistat, când eram mic(ă), la certuri între părinţii 
mei? 

- Îmi aduc aminte de vreo ceartă mai neplăcută, care, 
dintr-un motiv sau altul, mi-a rămas întipărită în me- 
morie? Care e aceasta? 

— Mi se pare că părinţii mei (sau doar unul dintre ei) 
l-au iubit mai mult pe fratele meu (sau pe sora mea) 
ori, dimpotrivă, că eu am fost copilul preferat? 

- După părerea mea, faptul că m-am născut a dus la 
îmbunătăţirea sau la deteriorarea relației lor conjuga- 
le? 

- Le dau (sau le voi da) copiilor mei aceeași educaţie 
pe care am primit-o eu? 

— Îmi iubesc mai mult tatăl (sau mama)? 

- Am fost gelos pe tatăl meu (dacă sunt bărbat) sau pe 
mama mea (dacă sunt femeie)? 

- L-am urât uneori pe unul dintre părinţii mei, chiar 
dacă doar pentru scurt timp, poate din cauza unei pe- 
depse pe care am considerat-o nedreaptă? 

— Consider că sunt un fiu bun (sau o fiică bună)? 

— M-am simţit vreodată oprimat și împiedicat să reali- 
zez ceea ce mi-am propus? 

— Consider că mama mea nu e îndeajuns de cochetă? 

- Dacă aș fi putut alege, aș fi preferat să am alţi părinţi? 

- Atunci când mă copleșește tristețea, mă gândesc oare 
mult la mama și doresc să fie lângă mine și să mă con- 
soleze? 

— Am renunţat la persoana iubită pentru că unul sau 
amândoi părinții mei s-au opus? 

— Părinţii mă ceartă imediat ce fac ceva de capul meu? 

- Mi s-a întâmplat, în vreo împrejurare, să-mi fie ruși- 
ne de părinţii mei (sau doar de unul dintre ei)? 

— Îmi amintesc să fi primit mai multe palme în copilă- 
rie? 

- Eram supus față de tata sau de mama? 

- Foarte sincer, m-am gândit vreodată că mama e o fe- 
meie enervantă și agasantă? 

- Refuz să-mi judec părinţii pentru că o voce interioa- 
ră îmi interzice s-o fac (e un păcat)? 

Aceste întrebări se pot înmulți la infinit și puteți să vă 
puneţi orice altă întrebare care vi s-ar părea necesară. Nu 
există răspunsuri bune sau proaste. Nu ne aflăm în fața 
unui test al memoriei, ci doar în fața unui chestionar pe 
care îl veți folosi ca bază pentru a reflecta la relaţiile din 
familia dumneavoastră. 

Poate că aţi avut părinți nevrotici, iar copilăria v-a 
fost foarte influenţată de asta. Nu prea se întâmplă ca 
un copil să poată crește într-un mod armonios într-un 
climat tensionat, în ciuda eforturilor pe care le depun 
părinții ca să pară ceea ce nu sunt, adică persoane echi- 
librate. lată cazul unor părinţi care luaseră hotărârea 
de a nu-l lăsa pe copilul lor să vadă puternicul deza- 
cord (atât fizic, cât și intelectual) în care se aflau. Fe- 
meia, nevrotică, se purta foarte calm de fiecare dată 
când băiatul era prin preajma ei. Nu țipa și nu se su- 
păra niciodată și se străduia să se poarte cât mai fru- 
mos cu soțul ei. Aparent, formau o familie perfectă. 
Dar micuțul simţea, ghicea adevărul și, în ciuda apa- 
renţelor și a bunelor intenții ale părinților, a sfârșit prin 
a se nevroza la rândul său. Dacă, așa cum am spus 
deja, nevroza nu e ereditară, ci contagioasă, atunci pe- 
ricolul care trebuie evitat e cel al transmiterii ei. În 

această privinţă, familia nu e mai nefastă decât o insti- 

tuție în care lucrează mai multe persoane nevrotice. De 

altfel, multe nevroze atribuite stresului muncii sunt ca- 
uzate, de fapt, de influenţa unui coleg de birou care su- 
feră de această boală. 

Prin urmare, cum ne putem apăra de influența nevro- 
ticilor? Cu bun-simt și cu ajutorul câtorva sfaturi ușor de 
urmat: 

1.  Observaţi defectele celorlalți și pe cele ale persoane- 
lor de care sunteți legat din punct de vedere afectiv; 
nu cedaţi presiunilor sentimentale cu caracter nevro- 
tic, dar asta nu trebuie să însemne că îi veți abando- 
na pe cei apropiaţi care suferă de nevroză, ci că îi 
veți trata ca pe niște bolnavi. Veţi adopta astfel o ati- 
tudine care, într-un anumit sens, vă va ajuta să vă 
protejaţi împotriva unor pericole. Ajutaţi-i pe cei 
aflaţi în prada angoaselor, dar nu vă lăsați duși pe 
urmele lor către nevroză. 

2. Nu încercați niciodată să imitați pe nimeni, ci fiți me- 
reu în acord cu propria ființă. Uneori, admiraţia ex- 
cesivă pe care o nutrim față de cineva ne poate înă- 
buși personalitatea. Nevroticul reușește uneori să 
impresioneze o persoană sănătoasă din punct de ve- 
dere psihic și echilibrată, deoarece poate părea inte- 
ligent, sensibil, perspicace, receptiv, reflexiv, chib- 
zuit, subtil și original. Dar toate astea nu sunt decât 
iluzii, în cea mai mare parte. 

3.  Alegeţi-vă în fiecare zi un gând care să vă bucure și 
să vă ajute în clipele cele mai grele. Trebuie să pri- 
viți partea bună a vieții și, chiar dacă acest sfat nu 
are nimic de-a face cu psihanaliza, ar fi foarte bine 
să-l urmați. 

Păstraţi-vă independenţa cu orice preţ. Nu vă în- 
cătușaţi sufletul din dragoste sau afecțiune. Con- 
fruntați-vă singur cu decepţiile și durerile și rezol- 
vați-vă singur problemele. Persoanele cel mai pu- 
țin potrivite ca să ne ajute în clipele de chin și tea- 
mă sunt chiar cele pe care destinul ni le-a așezat 
alături. 

Dacă sunteți căsătorit, în nici un caz nu suprapuneți 
imaginea mamei peste cea a soției (ori pe cea a tată- 
lui peste a soțului). Fiecare om e diferit, din fericire, 
și a căuta o asemănare cu orice preț nu numai că e 
un act de violenţă, dar asta duce în mod inevitabil 
la dezamăgiri și neînţelegeri. 

Rămânețţi în orice împrejurare consecvent cu propria 
persoană, trăiți-vă propriile experienţe. De ce să do- 
riți să adăugaţi problemele altora peste slăbiciunile 
psihice pe care le aveţi? De obicei, începem prin a fi 
înţelegători și indulgenti cu un prieten care are o cri- 
ză, dar cu timpul ajungem și noi niște angoasați. Ne- 
vroza e ca o pânză de păianjen și nu trebuie să vă lă- 
sați prins în ea ca o muscă. 

Hotărâţi-vă să vă dezbărați de tot ceea ce aveți pu- 
eril în caracter. Ce-ar fi chiar să vă notați aceste as- 
pecte în caietul de observații? lar dacă nu veți găsi 
nici un defect pueril pe care să vi-l reproșaţi, vorbiţi 
despre ele cu partenerul(a) de viață, care poate că vă 
va surprinde, spunându-vă cât de enervant și capri- 
cios puteți fi uneori, exact ca un țânc neobrăzat. 
Nu visaţi la succese ori la onoruri, ci ţineţi ochii larg 
deschişi și observați ce se află în jurul vostru. 
Trăiţi-vă viaţa cu entuziasm, pentru că, în cele din 
urmă, vă aparţine numai dumneavoastră și nu aveţi 

decât una. Învățați să profitați de clipa prezentă și 
nu vă pierdeţi în reverii himerice. 

Nu afirmați niciodată că e prea târziu ca să mai în- 
cepeţi ceva. Orice moment e bun ca să ştergeţi totul 
cu buretele și să o luaţi de la capăt. 

Nu fiți fatalist. Amintiţi-vă că pe lume totul e posi- 
bil, chiar și să ne schimbăm soarta, care nu e chiar 
atât de implacabilă pe cât se spune. 

Învăţaţi să zâmbiţi și veţi vedea cum oamenii o să 
vă răspundă, aproape automat, la surâs, iar dacă nu 
o vor face, asta e, nu trebuie să vă pese. | 

Nu vă lăsaţi niciodată copleșit de tristețe și de de- 
cepții și luaţi-le ca pe o provocare menită să vă facă 
mai bun. 


Cu nervii în pioneze 


A 
n momentul actual ne auzim de foarte multe ori 


rudele sau prietenii plângându-se: „Suntem 

epuizați, tensionaţi“ (iar noi ne grăbim să le îm- 
părtășim lamentaţiile). Deși astăzi programul de lucru 
s-a redus în mod considerabil, raportat la cel al bunici- 
lor, care nici nu știau ce este săptămâna de cinci zile lu- 
crătoare, ne simțim adesea îngrozitor de obosiţi la sfâr- 
șitul zilei, cu capul greu și nervii întinși la maximum. 

Ca să te vaiţi de oboseală nu e neapărat nevoie să fi 
avut o zi imposibilă la slujbă ori să fii mamă a cinci co- 
pii mici. Fetele care se întorc de la ora de tenis, casnice- 
le care vin de la piaţă, adolescenții care își petrec după-a- 
miezele pe la terase, jucând uneori biliard, cu toţii se 
plâng de osteneală. Nu-i deloc nevoie să ne punem muș- 
chii la treabă ca să încercăm sentimentul de neputinţă fi- 
zică pe care îl identificăm de obicei cu oboseala. 

Astfel de osteneli zilnice au, de fapt, o origine psihi- 
că și afectează sistemul nervos, alterându-l și favorizând 
producția de toxine, ceea ce declanșează un mecanism 
psihic și fizic care duce rapid la epuizare. 

Uneori, oboseala e atât de mare, încât ne împiedică să 
ne destindem și cel mai mic efort devine dureros. 

Să ne gândim, de exemplu, la cazul domnului Perez, 
care se întoarce acasă de la serviciu. 

Dacă ar fi sincer cu el însuși, ar recunoaște că n-a fă- 
cut mare lucru la birou și nici nu a avut prea mare băta- 
ie de cap: mai degrabă s-a plictisit. Și totuși, abia ajunge 
acasă că se și prăbușește în fotoliu și exclamă: „Nu mai 
pot!“, „Doamne, ce zi!“, „Mor de oboseală!“. De altfel, 
asta e tot ce poate să mai spună, pentru că nici măcar de 
conversaţia cu nevasta nu mai are chef. După ce a înghi- 
tit ceva fără mare poftă și într-o liniște aproape ca de 
mormânt, el se așază în fața televizorului aprins și înce- 
pe să moţăie, fără să fie interesat de vreun program. 

Nici nevasta lui nu se simte mult mai bine. E tare de- 
parte de a se vedea ca „zâna“ casei, iar dragostea pen- 
tru copii îi este umbrită de prea desele schimbări de dis- 
poziţie. Închisă între patru pereţi, ea are impresia că-și 
pierde timpul și se „îndoapă“ cu reviste care, prin clișee 
false de genul „femei-mame-angajate-soţii-fericite“ care 
trăiesc în case de vis și se îmbracă după ultima modă, 
reușesc să-i sporească și mai mult frustrările. 

Doamna Perez se simte incapabilă să reacționeze și 
turbează în mod secret, tot întrebându-se de ce nu poa- 
te fi și ea ca femeile alea fericite și active. Îndatoririle i 
se adună pe cap toată ziua și nu reușește să găsească nici 
măcar o clipă pentru sine. „Cu trei copii, un bărbat și o 
casă, de unde să-mi mai fac timp și pentru un hobby sau 
pentru o slujbă cu jumătate de normă?“ se plânge ea. 

Consecința: doamna Perez își îndeplinește treburile 
casei fără cel mai mic chef, cu mutra dezgustată a unei 
victime pe care nimeni n-o înțelege. 

Ea își iubește soțul și copiii, dar se subînțelege că ei 
sunt „temnicerii“” săi. Tot ceea ce face o obosește, o plic- 
tisește, o epuizează. Ca și bărbatul ei, doamna Perez e 
cu nervii în pioneze. Cât despre copii, și ei sunt tensio- 
naţi. Mama îi ceartă întruna că sunt apatici. „La vârsta 
voastră, le reproșează tatăl, minţind cu nerușinare, eram 
un băiat sportiv, isteţ, plin de antren și cu mult chef de 
muncă...“ Dar copiii se lasă în continuare în voia sorții, 
nu au pic de entuziasm și stau cocoșați, ca și când ar 
purta o imensă povară de oboseală. Ei „visează cu ochii 
deschişi” toată ziua, nu învaţă nimic, dar se plâng cât de 
lung e orarul la școală; cât despre sport, nici să nu audă: 
e prea obositor! Preferă să-și petreacă timpul cu priete- 
nii, cu care se pierd în discuţii apatice și blazate. Dacă 
sunt întrebaţi: „Ce mai faci?“, răspund automat, zâm- 
bind șters și trist: „Binișor. Tu?”. 

Cu siguranţă, tabloul acestei familii e foarte depri- 
mant. Dar nu am exagerat nimic. Există mii și mii de ast- 
fel de cămine. 

Prin urmare, oboseala nu e deloc un simptom negli- 
jabil. De cele mai multe ori, vacanţa nu este de ajuns ca 
s-o înlăture. Ca probă stă faptul că, după trei sau patru 
săptămâni de vacanţă la munte sau la mare, mulți se în- 
torc chiar mai obosiţi și mai tensionaţi decât când au ple- 
cat; faptul acesta e pus pe seama schimbării de aer. De 
multe ori primele semne de oboseală apar încă de la scu- 
lare: ne e rău, avem ochii roșii, ne doare tot corpul și sun- 
tem într-o dispoziție foarte proastă. 

Nu putem continua așa sau mai degrabă nu trebuie să 
continuăm așa. E nevoie să spunem la timp „Ajunge!”, 
deoarece a trăi, a supraviețui într-o stare de continuă obo- 
seală e calea cea mai sigură spre apariția unor probleme 

psihice din ce în ce mai grave. Evident, prima decizie pe 
care trebuie s-o luăm e să mergem la doctor și să-i spunem 
foarte clar: „Domnule doctor, mă simt din ce în ce mai obo- 
sit, nu mă mai țin picioarele, ceea ce fac nu-mi mai trezeș- 
te nici un interes, nu-mi mai pasă nici măcar de viața de 
familie. Nu am chef de nimic și după ce mă odihnesc mă 
simt la fel de obosit...“. Medicul ne va face un consult com- 
plet. Într-adevăr, oboseala poate fi de origine fiziologică și, 
în acest caz, va trebui să se înceapă imediat un tratament; 
dar e posibil — și circa 95% din cazuri intră în această ca- 
tegorie — ca tulburările să fie de origine pur psihică, sta- 
rea de sănătate fizică fiind absolut perfectă. 

Semnalul de alarmă pe care îl trage oboseala trebuie 
să fie neapărat luat în serios, altfel am putea ajunge foar- 
te repede să regretăm că, din vina noastră, am pierdut 
atâtea clipe care ar fi putut fi excelente, dacă nu am fi 
fost atât de prost dispuși. 


Astenia nervoasă 


Sub numele de astenie nervoasă sunt strânse la un loc 
fenomenele care contractă atât corpul, cât și sufletul, pro- 
vocând tot felul de stări de rău, cea mai frecventă fiind 
oboseala generalizată, și care au de multe ori legătură cu 
neputinţa de a ne odihni cum trebuie. Trupul și sufletul 
se află sub o presiune constantă. Nu reușim să facem ni- 
mic cum trebuie și ne convingem că nu putem face ni- 
mic fără să cădem laţi de oboseală. Unde se află cauze- 
le unei asemenea osteneli? 

Dacă îndepărtăm explicaţiile care trimit la o origi- 
ne fizică (de exemplu o boală sau munca în exces), 


Cu nervii în pioneze 137 


atunci rădăcinile răului care ne macină trebuie căuta- 
te în psihic. 

De ce aproape că „ne-am născut obosiţi“? Pentru că, 
în perioada actuală, oamenii sunt confruntaţi cu prea 
mulți stimuli externi, ceea ce duce la apariția angoaselor 
și a frustrărilor. De fapt, totul pare să se alieze împotri- 
va noastră, împotriva liniștii noastre sufletești, de la zia- 
re până la filme, de la circulaţia prin oraș până la relaţi- 
ile profesionale, de la radio până la toate celelalte forme 
de mass-media. 

Nu trece o zi fără să aflăm de încă o revoluție, o cri- 
ză economică sau guvernamentală, de vreo răpire etc. 

Ni se va replica, poate, că dintotdeauna lumea a tre- 
cut prin astfel de momente grele. Cu siguranţă că așa e, 
dar până în vremea noastră nu s-a făcut atâta publicita- 
te în jurul unor astfel de lucruri. lar psihicul nostru re- 
acționează prost atunci când receptează imagini ce ne 
pot trezi la viață angoasele. 

Dar asta nu-i tot. Liniștea ne este amenințată și de ten- 
dința delirantă de a distruge toate bazele pe care, de 
bine, de rău, s-au sprijinit oamenii până de curând. Ne 
gândim la bazele morale, cum ar fi religia, cultul fami- 
liei, încrederea în sine, speranţa, iubirea de aproape, 
onestitatea. O dezbatere pe marginea tuturor acestor 
teme poate fi o probă de maturitate, dar pentru asta tre- 
buie să fim cu adevărat maturi în spirit, adulți, iar ma- 
joritatea dintre noi suntem departe de acest deziderat. 
Ca să spunem lucrurilor pe lume, din nefericire, nimeni 
nu e suficient de matur. Nu e cazul să credem că a de- 
veni adult înseamnă a distruge dintr-o lovitură toate lu- 
crurile în care am crezut orbește ani de-a rândul. O ase- 
menea demenţă distructivă nu face decât să dea naștere 

nevrozei, apatiei și nebuniei. De fapt, care e în momen- 
tul actual consecința acestei confuzii generale? Pur și 
simplu apariţia unor mase de oameni care gesticulează 
fără rost, nemulțumiți, sceptici, fără încredere în forțele 
proprii, prea puţin iubiţi și care iubesc prea puţin, deoa- 
rece sexualitatea (în mod corect luată în calcul de psih- 
analiză, care s-a opus astfel pudibonderiei excesive și 
ipocriziei de altădată) a devenit un obiect de consum 
care înlocuiește și anulează tandreţea și mângâierea pe 
care o oferă anumite sentimente. 

Și pe urmă? Pe urmă tot restul! Conflictele intime, 
invidia, ostilitatea față de aproapele nostru și vicever- 
sa, competiția neîncetată, nevoia de a părea mai tineri, 
ca să nu fim depășiți de generațiile care vin după noi, 
tendinţa de a simula că suntem culți și inteligenţi, re- 
petând fără rost tot ce auzim, prejudecățile, inevitabi- 
lele decepții, graba, teama de poluare, frica de bătrâne- 
te, nevoia de succes, de bani, de glorie, falsele nevoi (de 
blănuri, de călătorii, de a avea televizor, video etc.), lip- 
sa de ajutoare (adică de servitori, dar și absenţa buni- 
cilor, a unchilor și mătușilor care făceau ca viața de fa- 
milie să fie mai însuflețită altădată), teama de viitor, in- 
certitudinea privind educaţia copiilor și lipsa de res- 
pect față de cei mai în vârstă, remușcările, relațiile su- 
perficiale și, în sfârșit, singurătatea profundă în care se 
refugiază fiecare în diferite feluri și în care ajungem 
până la urmă prizonieri. 

Asta ne obosește, nu munca sau activitățile sportive. 
Iar oboseala e cu atât mai mare, cu cât subestimăm aceste 
probleme și le respingem, crezând cu naivitate că așa le 
și rezolvăm. Cei mai mulţi oameni se confruntă cu ast- 
fel de dificultăți, dar asta nu ne încălzește cu nimic. Dim- 

potrivă, fiecare dintre noi trebuie să înfrunte asemenea 
probleme grave și să găsească soluţia cea mai potrivită 
pentru existența sa. Nu ne ajută cu nimic să închidem 
ochii. E mai bine să discutăm și să reflectăm asupra aces- 
tor chestiuni. 

Să ne întoarcem la cazul domnului Perez. El ar putea 
fi un om fericit, dacă nu ar fi bântuit de sentimentul că 
„nu va reuși niciodată“. Orice succes, orice mic moment 
de fericire nu reușește să trezească în el decât o plăcere 
trecătoare, pentru că imediat după aceea se lasă invadat 
din nou de regrete și resentimente. Pe de altă parte, chiar 
dacă ar reuși în sfârșit să deschidă ochii și să profite de 
clipele bune din viaţă, el tot nu ar fi salvat. Lângă el tră- 
iesc soția și copiii lui, pe care îi macină același rău. Și ei 
ar trebui să se gândească mai degrabă la ceea ce au de- 
cât la ce cred că le lipsește. 

Dar, în realitate, nici o dorință pe care și-o satisfac n-o 
să-i mulțumească; și, uneori, ajung să nu mai aibă nici o 
dorinţă. Nu mai știu ce vor și au obosit să dorească ceva. 


Frica de viitor 


Nu ne putem permite să subestimăm frica de viitor, 
căci e una dintre cauzele asteniei nervoase. E vorba de o 
teamă subtilă, perfidă, pe care mulți nu vor s-o recunoas- 
că. 

Acest sentiment o face pe mamă să-i spună copilului: 
„Da, bineînţeles, fă ce vrei“, renunțând astfel la orice ten- 
tativă de educație și arătând o indulgență totală, pentru 
că, în mod inconștient, îi e frică pentru viitorul copilu- 
lui, de ce i s-ar putea întâmpla mai târziu; cine știe unde 

o să fie mâine, ce-o să facă și dacă va mai fi în viață 

(„Așa că mai bine să profite și să facă tot ce-i place”). 

La epuizarea provocată de această mulțime de factori 
psihologici se adaugă și o autentică oboseală fizică, ale că- 
rei cauze ar putea fi eliminate cu puţină bunăvoință. Ele 
sunt legate de o viață dezordonată: absenţa unor ore fixe 
pentru luarea mesei, pentru somn, mâncăruri înghiţite pe 
fugă, fără ca măcar să fie simţit gustul alimentelor, cu uni- 
cul scop de a umple burta, lipsa de exerciţii fizice, obiș- 
nuința de a considera amuzante activități care numai re- 
laxante nu sunt, cum e cazul filmelor de acţiune sau al 
week-end-urilor petrecute pe șosele aglomerate și pline 
de poluare. În sfârșit, suntem în prada unor mari îndoieli, 
iar problemele familiei Perez sunt în parte justificate. Cu 
siguranţă că e greu să te aperi de atâtea agresiuni. 

Se poate face ceva ca să învingem nevroza? E cazul 
să ne recunoaștem înfrânți? Bineînţeles că nu, pentru că 
a capitula încă de la apariția primelor simptome de ne- 
vroză înseamnă să alegem pe vecie angoasa și să ne con- 
damnăm pe viaţă. În schimb, e absolut necesar să încer- 
căm să găsim soluții. 

1.  Dormiţi atât cât aveţi nevoie. Există destui oameni 
cărora nu le ajung cele opt ore zilnice de somn și au 
nevoie de mai mult timp pentru odihnă. Alții, dim- 
potrivă, se simt rău dacă dorm mai mult decât de 
obicei. De fapt, ceea ce trebuie să faceți e să dormiți 
suficient, pentru ca organismul să-și poată regăsi for- 
ţa și vigoarea, și în condiţii bune, adică învelit bine 
(prea multe pături vă vor face să transpirați, dar cu 
prea puţine vă va fi frig) și într-o cameră bine aeri- 
sită (se poate dormi cu fereastra întredeschisă chiar 
și în nopțile mai răcoroase). 

Dacă e ceva ce vă preocupă sau nu vă lasă să dormiţi, 
notaţi despre ce e vorba sau discutați despre asta cu 
partenerul(a) dumneavoastră. Chiar dacă au trecut 
mulţi ani de la căsătorie, e preferabil pentru un cu- 
plu să doarmă într-un pat mare, deoarece prezența 
celuilalt, contactul cu acesta în timpul somnului are 
ceva extrem de reconfortant. De altfel, patul conju- 
gal ar trebui considerat locul unde se topește orice 
ranchiună. 

2.  Odihniţi-vă oricând simțiţi nevoia și, dacă asta nu 
se poate, din cauza obligaţiilor pe care le aveți, odih- 
niți-vă măcar o jumătate de oră după prânz, chiar 
dacă nu dormiţi. Se poate și fără somn. Lungiţi-vă 
într-un pat sau într-un fotoliu confortabil și, cu-ochii 
închiși și picioarele mai sus decât corpul, încercați 
să vă destindeți. E mai bine să nu vă împiedicaţi di- 
gestia citind ziarul. Știrile rele pe care le-aţi putea 
găsi acolo vă vor strica ziua. Mai bine le aflați la în- 
ceputul zilei. Veţi fi astfel la curent încă de diminea- 
tă cu ceea ce se petrece în lume și veţi putea să tem- 
peraţi neliniștea și supărarea pricinuite de anumite 
vești cu satisfacția de a ști că sunteţi printre primii 
care au aflat mersul evenimentelor. 

3. Ebinesăvă gândiţi din când în când că munciţi ca 
să vă câștigați viața, nu ca să v-o distrugeți. Așa că, 
la slujbă, nu vă lăsaţi influenţat de jigniri, de ostili- 
tăți și de invidiile dintre colegi. Nu există nici un 
motiv pentru care să vă stricați relaţiile cu familia și 
cu prietenii din cauza unor probleme care trebuie să 
rămână circumscrise serviciului. 

4. Btimpulsă amintim că numărul de ore petrecute la 
serviciu contează mai puțin decât felul în care sunt 

folosite. Nu e adevărat că cine stă mai mult la sluj- 
bă e și mai productiv. Unii știu să-și folosească mai 
bine capacitățile și dispun astfel de mai mult timp 
liber. 

E important să vă organizaţi cât mai bine timpul li- 
ber, ca să nu devină o sursă de enervare și de frustra- 
re. Încercați să vă întoarceți la un hobby din adoles- 
cență. Puteţi încerca și să alternați oboseala fizică și 
pe cea intelectuală. Dacă la serviciu staţi toată ziua pe 
scaun, alegeți pentru timpul liber o activitate care cere 
o anumită mișcare fizică; dacă nu sunteți genul spor- 
tiv, faceţi plimbări lungi sau alegeți o activitate ma- 
nuală care să vă facă să uitaţi de oboseala intelectua- 
lă căreia îi sunteți supus la lucru. Dacă, dimpotrivă, 
la slujbă faceţi activități fizice, amuzaţi-vă cu lecturi 
bune sau cu studiul unei limbi străine ori cu orice ar 
putea să vă pasioneze (de exemplu o colecție de tim- 
bre) și, pe cât posibil, încercați să vă menţineţi curio- 
zitatea pentru hobbyul pe care l-aţi ales. De altfel, 
poate fi foarte plăcut ca și partenerul(a) sau copiii să 
vă însoțească în activitățile ce vă fac plăcere, evident, 
numai dacă acest lucru e distractiv și pentru ei. Într-a- 
devăr, nimic nu-i mai dezolant decât să vezi o nevas- 
tă care își însoțește în silă bărbatul la pescuit sau un 
soț care e târât de nevastă la un concert, deși e clar că 
muzica nu-i place deloc, ba chiar îl plictisește. 
Încercaţi să reflectaţi puțin la lucrurile pe care le fa- 
ceți în momentul respectiv, chiar dacă nu-i vorba de- 
cât despre treburi care vi se par banale sau de ruti- 
nă. În felul acesta n-o să fie nevoie să o luaţi de la 
capăt și, după ce veţi termina, n-o să vă mai gândiţi 
la ce aţi făcut. 

Pe de altă parte, e mai bine să evitaţi să faceţi prea 
multe în același timp. A vă scula de dimineaţă gân- 
dindu-vă la tot ce trebuie să faceți în timpul zilei e o 
cale care duce fără îndoială drept spre oboseală. Așa 
că nu vă faceți griji degeaba și luaţi problemele pe 
rând, în ordinea importanţei lor. 

Nu folosește la nimic să alergaţi... lar dacă sunteți 
în întârziere, nu vă neliniștiţi fără rost, pentru că asta 
n-o să vă facă să mergeţi mai repede. Mai bine să 
respirați adânc și să vă gândiţi la o scuză valabilă 
care, dacă e însoțită de un zâmbet, va fi mai convin- 
gătoare decât o faţă transfigurată și o privire înne- 
bunită. Acţionaţi așa în orice împrejurare. 

Să presupunem, de exemplu, că trebuie să mergeţi 
cu mașina. Dacă sunteți prins într-un ambuteiaj, nu 
vă enervaţi. Mai curând organizaţi-vă. Deschideţi ra- 
dioul sau casetofonul și încercaţi să vă distraţi în 
acest timp. Dacă mai e vreo persoană în mașină, nu 
o obligaţi să vă suporte înjurăturile ori suspinele, ci 
încercați să găsiți un subiect interesant de conversa- 
ție și veți vedea că timpul va trece mai repede. 
Străduiţi-vă să vă organizați cât mai bine weeken- 
durile și vacantele, pentru că nimic nu-i mai obosi- 
tor decât să plecați undeva sâmbătă dimineaţa fără 
să aveți un program bine stabilit. Pregătiţi-vă tim- 
pul liber, căci așa veți profita mai bine de el. Dacă, 
de exemplu, ați plănuit să petreceţi două săptămâni 
în timpul verii în Danemarca, înainte să plecaţi, în- 
cercați să aflați cât mai multe despre țara respectivă, 
despre locuitorii ei și obiceiurile locale, consultați 
hărți și pliante turistice, vorbiţi cu partenerii de 
drum despre ce o să faceţi. Nu e necesar să lăsaţi im- 

presia de pedanterie în organizarea plecării, ci doar 
să fiți entuziast. Pentru cine nu pleacă din oraș în va- 
canță, momentul poate reprezenta o ocazie excelen- 
tă ca să viziteze muzee, galerii de artă, să meargă la 
cinema ori să se apuce în sfârșit de lucrurile pe care 
nu a avut timp să le facă de-a lungul anului. 
Învăţați să vă satisfaceţi uneori și câte o plăcere. În 
fiecare dintre noi doarme un copil; fiți indulgent cu 
el, evident, fără să exageraţi. Dacă vă place whis- 
kyul, beţi din când în când câte un pahar înainte de 
prânz. Dacă vă place să mergeţi la teatru sau la con- 
certe, nu vă sacrificați sub pretextul că sunt prea 
scumpe; puteţi să luaţi bilete mai ieftine ori să re- 
nunțați la alte cheltuieli, mai folositoare, poate, dar 
mai puţin satisfăcătoare. Dacă aveţi copii mici, amin- 
tiți-vă că nu trebuie să sacrificați totul pentru ei. Nu 
le cumpăraţi încă o jucărie și faceţi-vă măcar o dată 
o plăcere. 

Prudenţa e bună, dar fără exagerare. Persoanele ge- 
neroase și exuberante sunt întotdeauna foarte sim- 
patice, dar această generozitate nu trebuie să se 
transforme în risipă și să devină o sursă de proble- 
me și de dureri de cap. Altfel spus, încercaţi să fiți 
în același timp și greierele, și furnica din fabulă. 
Nu vă plângeți fără încetare. Lamentările nu servesc 
la nimic, în afară de a-l plictisi pe cel care le ascultă 
și de a-l descuraja pe cel ce se plânge. Pe de altă par- 
te, feriți-vă să strigaţi în gura mare cât de minunat 
vă merge, căci oamenilor nu le place să afle că alții 
o duc mai bine ca ei. 

Trebuie să încercați să înfruntați piedicile care apar în 
cel mai simplu mod cu putință. Unii au tendinţa să 

facă mereu din țânţar armăsar, indiferent despre ce ar 
fi vorba, deși e mult mai sănătos să minimalizăm lu- 
crurile. Problemele vor rămâne aceleași, indiferent 
cum sunt privite, dar persoana care le abordează cu 
optimism va avea șanse mai mari să le rezolve. 


Bolile psihosomatice 


Oboseala nu-i decât primul și cel mai general dintre 
simptomele nevrozei. Uniunea dintre trup și suflet era 
un fapt cunoscut deja foarte bine încă din Antichitate. În 
formula Mens sana in corpore sano cei vechi au exprimat 
într-un mod foarte concis necesitatea de a ne îngriji de 
problemele fizice fără să neglijăm tulburările psihice. 

Din nefericire, tindem să uităm mult prea des acest vechi 
adevăr și, când ne doare ceva, nu ne gândim deloc că ar pu- 
tea fi vorba și de ceva psihic. Mergem la medicul de fami- 
lie sau, dacă durerea e ușoară, trăim cu ea toată viața. 

Acesta e unul dintre motivele pentru care, în anumite 
cazuri, deși medicina actuală manifestă tendinţa de a se 
împărți în specialități dintre cele mai diverse, e preferabil 
totuși să consultați un medic generalist, adică unul care 
are avantajul de a-și cunoaște personal pacienții și care, în 
consecință, poate să-și dea seama mai bine dacă anumite 
simptome sunt ori nu imputabile unor factori psihologici. 

Orice medic trebuie să încerce să afle care sunt con- 
dițiile psihice ale pacienţilor săi. Nici un simptom nu 
poate fi interpretat fără să se țină cont de status mentis. 
Pe de altă parte, după cum vom vedea mai târziu, atunci 
când o persoană se simte în mod real și fizic bolnavă, 
șansele ei de vindecare sunt direct proporționale cu do- 

rința de a se face bine; de aceea, când bolnavul suferă și 
din cauza unei traume emoționale, sunt toate șansele ca 
situaţia lui să se înrăutățească. 

Când un doctor vorbește despre boli psihice, în opo- 
ziţie cu cele fizice, avem senzația că ne găsim în faţa unui 
individ cam superficial, care nu are nici cel mai mic strop 
din acea intuiţie care face dintr-un licenţiat în medicină 
un medic adevărat. Ca o regulă generală, orice mamă își 
dă seama când toanele copilului trădează o problemă fi- 
zică reală. Dacă odorul începe să plângă fără motiv și e 
mai capricios decât de obicei, mama realizează adesea 
că el e pe punctul de a se îmbolnăvi. Iritabilitatea și toa- 
nele anunţă deci de multe ori instalarea unei boli fizice. 

Calmul ne permite nu numai să trăim mai bine, ci și 
să ne simțim mai bine (și să avem o sănătate mai bună). 
Persoanele stresate ajung până la urmă la doctor, pentru 
că ceva nu mai funcţionează bine în ele. Stresul e de mul- 
te ori însoțit de tulburări fiziologice. E foarte greu de gă- 
sit un individ nefericit care să afirme că se simte exce- - 
lent din punct de vedere fizic. 

Dureri de cap, transpiraţii, palpitații, dizenterie, lipsa 
poftei de mâncare, arsuri la stomac, turburări hepatice, du- 
reri de mușchi sau de oase, astm, erupții cutanate, toate 
pot fi puse în legătură, într-un anumit fel, cu tulburările 
psihice. Orice simptom se află aproape întotdeauna în ra- 
port cu un conflict emoțional. Să vedem câteva exemple: 


MIGRENE — tensiune nervoasă, griji, neputinţa de a lua 
o hotărâre dificilă, îndoieli, lipsă de încredere în 
sine, sentiment de culpabilitate 

DIZENTERIE — irascibilitate, lipsă de sânge rece, instabi- 
litate emoțională 

CONSTIPAȚIE — zgârcenie (în sens emoțional și economic) 
sau nesiguranţă financiară, precum și grijă pentru 
viitor 

ANOREXIE — sentimente (complexe) de culpabilitate, do- 
rință de autopedepsire, tendinţe suicidare 

TRANSPIRAȚIE ABUNDENTĂ — timiditate, complex de infe- 
rioritate, frică, anxietate 

DURERI ALE CORPULUI SAU DE OASE — nemulțumire de pro- 
pria condiţie, tristețe și deprimare 

MENSTRUAȚIE DUREROASĂ — incapacitate de a-și accepta 
sexul și dorință de a avea relaţii sexuale cu bărba- 
ii 

DURERI DE INIMĂ ȘI PALPITAȚII — complexe de vinovăţie, 
frică de o moarte subită 

URTICARII ȘI ERUPȚII CUTANATE — nervozitate, dorință de 
a evada, insatisfacție 

AMEȚELI — prea multă muncă, dorinţă de a fugi de res- 
ponsabilități, stare de anxietate 


Chiar și bolile infecțioase pot fi în strânsă legătură cu 
starea psihică a bolnavului. S-a demonstrat în mod ști- 
inţific că oamenii sănătoși și robuști, dar zdruncinați din 
punct de vedere psihic sunt mai predispuși infecțiilor 
decât alții, aparent mai fragili, dar care au un psihic foar- 
te bun. În plus, totul depinde de condițiile psihice ale 
bolnavului la momentul respectiv. 

Asta înseamnă că de multe ori ne expunem în mod 
voit contagiunii, ca și când ne-am dori într-adevăr să ne 
îmbolnăvim. E greu să admitem că acest aparent para- 
dox ar putea fi adevărat, dar dacă ne gândim cu mai mul- 
tă atenție la problema respectivă și dacă analizăm starea 
psihică a bolnavului, avem mari șanse să descoperim 

complexe de culpabilitate, dorințe de a fi pedepsit sau de 
a pedepsi, stări de abandon emoțional și dorința de a 
atrage atenţia și de a fi îngrijit. Așa stau lucrurile cu unii 
copii care se îmbolnăvesc mult mai des decât alții, chiar 
dacă par foarte sănătoși. Bolile lor mai dese sunt datora- 
te faptului că nu se simt prea iubiți și, dacă s-ar face un 
studiu pe această temă, s-ar descoperi că ei sunt mai ex- 
puși la infecții sau la contagiuni, ca și cum, fiind bolnavi, 
ar putea atrage mai mult atenția mamei, care li se pare 
nedrept de mică în raport cu cea acordată unui alt frate. 

Totul se petrece la un nivel inconștient. Nimeni nu re- 
cunoaște că e atât de fraier încât să vrea să se îmbolnă- 
vească, dar uneori chiar dialogul cu persoanele respec- 
tive trădează astfel de tendinţe nerecunoscute. De exem- 
plu, cineva poate spune: „Am luat o hepatită virală“, în- 
tr-un fel și pe un ton care aproape că lasă să iasă la su- 
prafață o dorinţă secretă de îmbolnăvire, adică de a se 
pedepsi ori de a-i pedepsi pe cei apropiați, care trebuie 
să-l îngrijească pe cel bolnav. | 

Unele răceli nu se vindecă niciodată. De unde știm că 
rezistenţa la un tratament nu este chiar efectul dorinței 
inconștiente de a putea spune: „Mă simt rău; uitaţi, și eu 
sunt foarte bolnav“ sau: „Îmi merit soarta; sunt destul 
de pedepsit?“? Nu există medicament care să reușească 
să vindece o astfel de gripă. Ea nu va trece decât atunci 
când îi va fi eliminată cauza psihică. 


Migrena 


Florence T., în vârstă de 38 de ani, suferea periodic de 
dureri de cap atât de puternice, „încât îi venea să vomi- 

te“, după cum spunea. În cea mai mare parte a timpului 
ea stătea în pat, pe întuneric, punându-și prosoape cal- 
de pe frunte pentru a-și domoli durerea. Încercase toate 
medicamentele posibile, dar nimic nu reușea să-i atenu- 
eze puternica migrenă. 

Era descurajată și-i critica pe doctorii care „habar nu 
au să o trateze“. Cei din familie sfârșiseră prin a-i accep- 
ta migrena ca pe o caracteristică fizică, ca pe o manie a 
Florencei și, în loc să mai plece urechea la plângerile și 
gemetele sale neîncetate, preferau să o lase singură în ca- 
meră și să-și ducă viaţa ca și când ea n-ar fi existat. 

De fapt, durerile ei de cap erau de natură psihică și 
nici un doctor, cu excepția unui psihanalist, n-ar fi putut 
pătrunde într-un loc atât de intim și tainic ca acela în 
care bolboroseau pulsiunile și dorinţele cele mai refula- 
te ale Florencei T. Cu toate acestea, tânăra femeie a dat 
într-o zi, din întâmplare, peste o carte de psihanaliză și 
a avut destulă curiozitate și inteligenţă încât să încerce 
să-și dea seama care era originea tulburărilor sale și să 
vrea să se vindece. Ea a procedat astfel la o autoanaliză 
amănunţită, cu ajutorul unui caiet în care își nota per- 
cepțiile, senzațiile, amintirile și visele, iar în final a ajuns 
la o concluzie atât de simplă și de evidentă, că a sur- 
prins-o și pe ea. 

Durerile de cap de care suferea nu erau altceva decât 
un pretext inconștient ca să evite orice relație sexuală cu 
soțul ei. Florence T. se măritase foarte tânără, fără să fie 
cu adevărat pregătită pentru viața conjugală, iar noap- 
tea nunții fusese de-a dreptul traumatizantă. După aceea, 
ea nu a mai putut să găsească nici o plăcere în relațiile 
intime cu soțul său, deși îl iubea și se căsătorise cu el de 
bunăvoie. 

Timiditatea și inhibiţiile o împiedicaseră să vorbeas- 
că cu soțul ei despre „anumite lucruri“ și, deși avusese 
doi copii cu el, tânăra femeie ajunsese să aibă o imagine 
de-a dreptul stranie despre viața matrimonială. Ea con- 
cepea dragostea femeii față de bărbat ca pe o datorie și 
fără nici o îndoială că își iubea soţul, dar nu pasional, 
mai ales că suferea și de un complex de rușine pe care 
nu putuse deloc să-l depășească, nici măcar după a doua 
naștere. 

E clar că migrena era consecința acestei suferințe psi- 
hice. Datorită ei putea să-i spună soțului: „Nu, în seara 
asta nu, nu mă simt prea bine“ și astfel devenise o justi- 
ficare perpetuă. Durerile de cap care fuseseră folosite la 
început ca un bun pretext deveniseră apoi reale, otrăvin- 
du-i orice plăcere în viaţă. 

În cazul ei, era vorba de o adevărată autopedepsire, 
ca urmare a sentimentului de vinovăție pe care-l simțea 
față de soț pentru că i se refuza, deși acesta era, potrivit 
propriilor sale cuvinte, „un bărbat pentru care simţea sti- 
mă și o imensă admiraţie“. 

Tânăra femeie a găsit astfel, în sfârșit, curajul de a 
înfrunta o situaţie care dura de mai mult de opt ani. 
I-a vorbit deschis soțului ei, i-a spus în ce stare se află 
și l-a rugat să o ajute. l-a mărturisit cu sinceritate ce 
anume îi crea o stare de neplăcere în raporturile inti- 
me, i-a vorbit despre trauma primei nopți, a plâns și 
i-a cerut iertare. 

Soţul a putut s-o ajute; de altfel, era cât se poate de 
fericit să elimine în sfârșit neînțelegerea care domnea în- 
tre ei și să vorbească despre un subiect care, până atunci, 
fusese tabu pentru amândoi. Ei s-au adresat unui consi- 
lier conjugal, ceea ce i-a făcut să se simtă ușurați. Rezul- 

tatul: Florence T. s-a vindecat de migrenele care o înspăi- 
mântaseră, iar soțul ei a avut în sfârșit noaptea lângă el 
o femeie sinceră și pasionată. 

Încă un exemplu: cel al lui Henry J., care suferea de 
migrene persistente din cauza scrupulelor. I se făcuse 
propunerea să meargă să muncească în străinătate, pe 
un post care îl interesa enorm și pe care și-l dorise din- 
totdeauna. Pe de altă parte, el avea de întreținut o fa- 
milie formată din patru persoane și o slujbă care nu-i 
dădea mari satisfacţii, dar era bine plătită, ceea ce fă- 
cea ca dorința de expatriere să pară o nebunie. Migre- 
nele lui au dispărut brusc, din momentul în care soția 
sa, o femeie inteligentă și înțelegătoare, a aflat din în- 
tâmplare de oferta care i se făcuse soțului. În loc să se 
opună, ea l-a încurajat să facă ceea ce-și dorea: „Vom. 
face câteva sacrificii, a admis ea, dar slujba asta le me- 
rită din plin“. 

Și într-adevăr așa a fost. Nu numai că Henry nu a mai 
suferit de dureri de cap, dar, într-un timp scurt, a reușit 
să facă o carieră strălucită. 


Voma și greața 


Voma și greaţa pot fi în raport cu anumite situaţii pe 
care subiectul le respinge în mod inconștient. 

Din acest punct de vedere, sunt simptomatice stările 
de greață și vomă ale femeii însărcinate. Pentru o feme- 
ie care așteaptă un copil, a voma înseamnă de multe ori 
o respingere inconștientă a maternității. Raportul unei 
psihanalize relatează cazul straniu al unei femei care își 
examina cu atenție voma ca să vadă dacă găsește în ea 

„fragmente de embrion“. Dacă voma este un simptom 
fizic curent în cursul primelor trei luni de sarcină, asta 
nu înseamnă că nu are și o origine psihică. Dar greata, 
voma și anorexia sunt interpretate în psihanaliză ca o 
tendinţă de a elimina ființa pe care femeia o poartă în 
pântece. Cazul constipaţiei, care este și ea un simptom 
clasic al primelor luni de sarcină, are o semnificație psih- 
analitică totalmente opusă. Constipaţia indică o dorință 
imensă de a fi mamă, prin frica de a nu expulza embrio- 
nul. Uneori constipaţia și voma alternează și pot fi ex- 
plicate prin nehotărârea femeii între dorinţa și teama de 
maternitate. 

Cea mai mare parte a avorturilor sunt de origine psi- 
hică. Asta poate să le îngrozească pe multe femei care 
cred, în mod eronat, că sunt destinate maternității. În re- 
alitate, stările de rău, mai ales la femeile gravide, se ac- 
centuează cu atât mai mult cu cât, în mod inconștient, 
ele doresc să se agraveze. Adesea, simptomele nașterii 
false sunt rezultatul luptei acerbe duse împotriva ființei 
care urmează să se nască (ostilitatea este inconștientă, in- 
sistăm asupra acestui lucru). 

Astfel de simptome se manifestă mai ales în timpul 
primei sarcini, deoarece femeia, tânără, se teme de 
naștere, chiar dacă se bucură că va fi mamă. Din punc- 
tul său de vedere, e vorba de ceva necunoscut și înfri- 
coșător. Pe de altă parte, cel puţin în cursul primelor 
luni, ea percepe copilul ca pe cineva care întrerupe o 
viață conjugală fericită și îi deformează silueta. De 
asemenea, apariţia lui implică numeroase sacrificii și 
suferințe viitoare, iar mama se simte, într-un fel, în- 
demnată să respingă copilul, să-l elimine, să-i doreas- 
că dispariţia. 

Tulburările intestinale 


E de domeniul evidenţei că între viața psihică și func- 
iile aparatului digestiv există o legătură strânsă. Toţi oa- 
menii de afaceri știu cât le vine de greu să savureze un 
dejun de afaceri. E imposibil să mănânci bine și să ai o 
digestie bună dacă în timpul mesei vorbești despre su- 
biecte care te preocupă. 

Trebuie să evităm să discutăm la masă despre ceea ce 
ne frământă într-o măsură mai mică sau mai mare. Gre- 
șeala asta o fac multe cupluri care profită de momentul 
respectiv ca să facă „bilanţul zilei”. („Pierre a căzut și s-a 
lovit la genunchi“, „Bona a spart două cești de porțelan“, 
„Sunt obosit, nu mai pot“.) Din păcate, sunt subiecte de 
conversație mult prea frecvente în toate familiile care, în 
loc să se adune la masă pentru o cină liniștită, folosesc 
timpul petrecut împreună ca să-și verse între două feluri 
toate nemulțumirile. 

Bătrânii spun că „e mai bună o bucată de pâine goa- 
lă mâncată în liniște decât o friptură de fazan cu noduri 
în gât“. E un mod foarte simplu de a exprima o regulă 
de viaţă înțeleaptă și sănătoasă, care nu mai e însă res- 
pectată în zilele noastre. Graba și munca la serviciu re- 
duc din ce în ce mai mult timpul petrecut în familie, care, 
de multe ori, se rezumă la a fi doar un prilej pentru dis- 
cuții și certuri epuizante. 

Și iată cum apare la orizont un întreg cortegiu de ul- 
cere la stomac, de dureri de ficat, de tulburări digestive, 
de colite, de arsuri la stomac și de intoxicații. Într-adevăr, 
emoțiile afectează producția de sucuri gastrice și duc la 
tot felul de stări de rău, cea mai cunoscută fiind cea de 
„greutate în stomac“. În momentul actual, puţini sunt cei 

care se pot ridica de la masă cu o senzație agreabilă. Am 
ajuns să mâncăm ca și când am face plinul la mașină. 

Ca să frânaţi un asemenea mecanism, care riscă să 
ducă la ulcer sau chiar la boli mai grave, e absolut nece- 
sar să vă impuneţi un anumit tip de conduită. Astfel, în 
cazul în care partenerul(a) profită de mesele luate împre- 
ună ca să vă spună ce lucruri rele s-au mai întâmplat, 
împiedicaţi-l(o) să o facă, într-un mod cât mai agreabil, 
dar cu hotărâre. Spuneţi-i, de exemplu: „Vorbim mai târ- 
ziu despre asta, nu te superi, nu-i așa?“. Și, dacă totuși 
continuă, încercați să răspundeți monosilabic ori să-i în- 
trerupeți din când în când monologul ca să apreciaţi 
mâncarea servită ori să-i atrageţi atenția asupra unui su- 
biect mai puţin dramatic. Mai târziu, într-o atmosferă 
mai liniștită, reluați conversaţia întreruptă, ca să nu fiți 
acuzat de indiferenţă. E posibil ca la început comporta- 
mentul acesta să vă irite partenerul(a), dar, cu timpul, va 
înțelege că un pic de calm la ora mesei îi face bine și apa- 
ratului său digestiv. 

Totuși, mulţi oameni fac ulcer din cauze mult mai pro- 
funde. De cele mai multe ori, e vorba de indivizi care; în 
copilărie, au fost foarte legați de mamă și care, o dată de- 
veniţi adulți, au înţeles necesitatea de a ieși din acest co- 
con afectiv care îi făcea mult prea dependenți. Contrastul 
dintre cele două sentimente opuse (dragoste filială și do- 
rință de independenţă) provoacă adesea o adevărată fur- 
tună de griji și de oboseală. În nouă cazuri din zece, la ast- 
fel de subiecți se poate remarca un început de ulcer sau 
apariţia unor probleme cardiace. Dacă aparțineţi acestei 
categorii de indivizi, faceți-vă un examen de conștiință și 
încercați să vă analizaţi copilăria. Probabil că veți găsi ca- 
uze asemănătoare cu cele pe care le-am descris aici. 

Tulburările cardiace, 
complexele de culpabilitate și autopedepsirea 


Stomacul e sensibil la emoțiile și la problemele care 
ne macină, așa că nu e de mirare că el e primul organ 
care suferă din cauza loviturilor unei vieți emoţionale 
intense și complicate și că reacționează adesea negativ 
la ele. Dar și inima are reacții violente și de nebănuit. 

Să analizăm puțin cazul lui Hector P., un rezident grec 
care trăiește de mulți ani, în mare lux, la Marsilia. În apa- 
rență, nu-i lipsește nimic. Are o casă splendidă, o soție 
frumoasă, copii extraordinari... dar Hector P. e terorizat 
de teama de o moarte subită. El merge mereu la doctori; 
a plecat chiar și în străinătate, ca să consulte diverși spe- 
cialiști de renume mondial. Numai că problemele sale 
cardiace rămân inexplicabile, pentru că diagnosticul e 
mereu același: „Aveţi o inimă tânără și cât se poate de 
sănătoasă“. 

Nu contează. Hector P. nu e satisfăcut și susține că 
medicii nu pricep deloc ce-l doare. În sfârșit, diagnosti- 
cul corect i-a fost pus, absolut din întâmplare, de unul 
dintre prietenii săi, care i-a spus că suferă de o nevoie de 
autopedepsire avându-și originea într-un complex de 
culpabilitate. La auzul acestor cuvinte, Hector P. a fost 
stupefiat și a rămas perplex un timp destul de lung, ca 
și când ar fi fost trăsnit. Apoi a reacționat, exclamând: 
„Nu cred nimic! Astea-s baliverne!“. 

El e atât de încăpățânat, încât nu vrea nici măcar să 
admită existența complexului de cuipabilitate (căruia 
mulți locuitori ai Marsiliei ar putea să-i identifice cauze- 
le, dat fiind că se știe că averea sa e bazată pe afaceri mai 
curând suspecte, deși permise de lege). Din pricina lui, 

numeroase persoane au fost ruinate, dar Hector P. nu are 
nici cea mai mică intenţie să recunoască: „Afacerile sunt 
afaceri“, își spune el fără încetare, ca și cum ar căuta in- 
dulgenţa și înțelegerea cuiva. Dar această tentativă nai- 
vă de a se justifica față de sine însuși și față de ceilalți nu 
folosește la mai nimic, deoarece sentimentul de culpabi- 
litate se tot agravează, îl macină în mod inconștient și nu 
va putea dispărea decât atunci când omul nostru va fi în 
stare să-l accepte. Până atunci, el continuă să sufere din 
cauza falselor sale dureri de inimă și să se teamă de o 
moarte subită. Conștiinţa sa morală se răzbună astfel pe 
el pentru răul pe care l-a făcut celor ce au avut încrede- 
re în el și pe care i-a înșelat. 


Durerile de spate și complexele erotice 


Multe femei suferă de dureri de spate. Dar, când me- 
dicul le cere să explice mai clar ce simptome au, ele nu 
sunt în stare să spună nimic precis. Se contrazic, ezită, 
afirmă într-un mod destul de vag că nu se simt bine, însă 
nu sunt în stare să-și prezinte simptomele. 

Cele care acuză o astfel de suferință sunt de obicei ce- 
libatare de vârstă mijlocie sau femei cu un mariaj nefe- 
ricit. Și unele, și altele au în general un temperament pa- 
sionat, dar tendinţele lor naturale au fost supuse unor 
frustrări diverse. Pe de altă parte, ele suferă și de un fel 
de timiditate sau de rușine care le face să-și ascundă ori 
să-și deghizeze pulsiunile, ca și când ar fi vorba de ceva 
murdar și vinovat. 

Dar natura se răzbună pe represiunea nedreaptă, pro- 
vocând dureri psihosomatice în diferite părți ale corpu- 

lui. Nu e vorba de dureri reumatismale sau musculare, 
cum sunt ele explicate adesea. Astfel de dureri se nasc 
dintr-un complex erotic și din insatisfacerea libidoului. 
Nu e rușinos să ai dorinţe amoroase. Este dreptul și as- 
pirația tuturor. 

Să amintim cazul unei tinere măritate de puţin timp 
și țintuită la pat de o așa-zisă durere de spate „atât de 
puternică, încât nu puteam nici măcar să mă ridic“, după 
cum explica ea. Semnificaţia acestui simptom a fost des- 
coperită ceva mai târziu. Căsătorită din dragoste cu un 
bărbat care, în timpul logodnei, „o respectase“, ea își dă- 
duse destul de repede seama că soțul ei era de fapt im- 
potent. Descoperirea respectivă o traumatizase enorm. 
Deoarece primise o educaţie ipocrită, ea nu era în stare 
să explice problemele pe care le avea și nu îndrăznea să 
se confeseze nimănui, nici măcar mamei ei. Așa că ac- 
ceptase faptele cu o resemnare aparentă și se hotărâse 
să-și iubească soțul ca și înainte, dar într-un mod plato- 
nic, reproșându-i însă lipsa de sinceritate față de ea. 

La puţin timp după asta au apărut durerile la nivelul 
mijlocului. Tânăra femeie nu se putea scula din pat și își 
pierdea încetul cu încetul forțele și sănătatea. Doctorii 
vorbeau în mod vag de epuizare nervoasă și o încurajau 
să se ridice și să facă diverse lucruri plăcute, să nu rămâ- 
nă în pat cât e ziua de lungă. Dar ea nici nu-i asculta și 
repeta că se simte rău, foarte rău. Cazul a fost în sfârșit 
rezolvat datorită unei întregi serii de împrejurări, a că- 
ror relatare ne-ar lua prea mult timp. Mariajul neconsu- 
mat a fost anulat. În momentul actual, tânăra noastră e 
măritată cu un arhitect și e foarte fericită, având trei co- 
pii superbi. Durerile cele ciudate au dispărut ca prin mi- 
nune. Povestea ei e exemplară și demonstrează că o 

boală psihosomatică nu poate fi vindecată decât atunci 
când se revelează motivul inconștient care a provocat-o. 


Bâlbâiala 


Bâlbâiala nu provoacă deloc durere fizică; cu toate 
acestea, considerăm că trebuie inclusă printre tulburări- 
le apărute din cauza conflictelor psihice. Ea constă în 
constricția unor mușchi ai limbii, ai laringelui și ai bu- 
zelor, care e produsă de o crampă, și are ca efect faptul 
că împiedică pronunția corectă a anumitor cuvinte ori si- 
labe. 

Cuvântul este scuipat dintr-odată, după câteva încer- 

„cări nereușite. Nu e nevoie să dăm explicații mai deta- 
liate, deoarece cunoaștem cu toții ce greutăți implică 
acest defect. Din nefericire, prostia sau răutatea celorlalți 
fac frecvent din bâlbâială obiectul bătăilor de joc. Efor- 
tul enorm pe care îl depun bâlbâiţii ca să se poată expri- 
ma îi face pe unii să-și înghită saliva, pe alții să-și strân- 
gă pumnii cu furie ori să bată din picior ca și când ar fi 
în prada unui acces de mânie, iar pe alții să-și țină res- 
pirația. 

Bâlbâiala e identificată cu nevroza compulsivă, deși 
în numeroase cazuri ea depinde de o mică inhibiţie care 
poate fi lesne ținută în frâu. Se observă că bâlbâitul poa- 
te vorbi corect și fără greutate atunci când se simte liniș- 
tit și în largul său, înconjurat de persoane care îl aprecia- 
ză și nu-l critică. Problema apare mai ales când se află în 
prezența unui superior (profesor, părinte, șef sau direc- 
tor foarte temut). Defectul se accentuează și cuvintele ies 
cu mare greutate de pe buze. Rezultă astfel că bâlbâiala 

provine dintr-o tulburare emoțională, aflată în legătură 
cu starea de subordonare în care se află persoana respec- 
tivă în orice confruntare cu o persoană față de care sim- 
te frică sau respect. 

Anumiți bâlbâiţi, care știu cu ce greutate pronunță 
dintr-odată anumite silabe sau consoane (de exemplu 
„P“, „d“ sau „n“), recurg la alte cuvinte, pentru a evita 
pronunţarea sunetelor cu probleme. Aparent, ei nu se 
bâlbâie, dar, din cauza efortului psihic pe care trebuie 
să-l facă, precum și din cauza tensiunii nervoase pe care 
o presupune teama de a se înșela, ei devin persoane ciu- 
date și plictisitoare, care se exprimă într-un fel din ce în 
ce mai bizar și mai complicat. 

Personalitatea lor e foarte complexă. Sunt meticuloși 
și se află deseori în prada unei purtări impulsive și a 
unor acte obsesionale (cum ar fi acela de a se spăla con- 
tinuu pe mâini ori de a verifica de zece ori dacă au în- 
chis robinetele de gaz și apă). În relațiile cu ceilalți, ei 
sunt exagerat de amabili, cam nerozi și servili. De obi- 
cei, sunt interesaţi de probleme în același timp filosofi- 
ce, politice ori religioase, ca și când provocarea de a 
gândi și a reflecta îndelung i-ar putea despăgubi, măcar 
în parte, pentru eșecul verbal. 

Pentru numeroși bâlbâiţi, ironia celorlalți este aproa- 
pe de nesuportat și mulți încearcă să se izoleze cât mai 
mult cu putinţă, fapt care nu le ușurează deloc situația, 
pentru că e din ce în ce mai greu să minimalizeze încăr- 
cătura de autoritate pe care le-o atribuie (de multe ori pe 
nedrept) interlocutorilor lor. Ei tind să devină deprimați 
și angoasaţi. Sunt iritați că bâlbâiala lor îi expune glu- 
melor de prost gust și, dacă au posibilitatea — printr-un 
concurs fericit de împrejurări — să ocupe un post cu res- 


160 A. Roberti 


ponsabilitate ori să devină celebri, ei sunt primii care își 
bat joc de defectul lor de pronunție. Dar nu e cazul să ne 
lăsăm înșelaţi: bâlbâitul continuă să sufere chiar și când 
pare absolut indiferent. La originea bâlbâielii se află 
aproape întotdeauna o inhibiţie sexuală sau un complex 
de culpabilitate datorat autosatisfacerii erotice. Dacă sunt 
supuse unei terapii, multe persoane care se bâlbâie 
ajung, după câteva ședințe, să identifice la originea rău- 
lui de care suferă o cauză pe care aproape că nu îndrăz- 
nesc s-o mărturisească, dar care încetează să acționeze 
abia în momentul când e adusă la lumina conștiinței. E 
tipic cazul unui tânăr (ca mulți alţii) care a recunoscut 
că suferă de un profund complex de culpabilitate pen- 
tru că se masturba când era adolescent. Odată descope- 
rit acest lucru, a fost destul de ușor pentru psihanalist 
să-l vindece de bâlbâială. Ca și când s-ar fi eliberat de o 
povară, tânărul a reînceput să vorbească în mod corect 
și să-și reia viața printre oamenii de care se izolase îna- 
inte. 

Un asemenea exemplu e des întâlnit. Noi l-am ales ca 
să explicăm de ce școlile de reeducare verbală la care 
apelează persoanele care se bâlbâie nu au decât rareori 
efectul scontat. Pacientul se străduiește din răsputeri să 
lupte cu răul care îl chinuie, dar, din moment ce origi- 
nea sa nu e cunoscută, acesta se manifestă iar și iar, în 
alte forme, poate mai puțin spectaculoase, dar la fel de 
penibile pentru persoana respectivă. 

Cauzele inconștiente ale bâlbâielii pot fi de multe 
ori legate de dorinţe erotice și sadice. Numeroși bâl- 
bâiţi nu reușesc să pronunţe anumite consoane, adică 
anumite sunete. E clar însă că majoritatea acestor su- 
nete trimit la zgomotele analoage de origine anală sau 

uretrală (de exemplu „s“ și „p“). Alte consoane, cum e 
„d“, trimit la acţiunea de a mușca. Destul de frecvent 
se întâmplă ca acela care se bâlbâie să încerce să-și as- 
cundă defectul din cauza originii pe care o au dificul- 
tăţile sale de pronunție, el recunoscând foarte rar — și 
numai după o mărturisire făcută unui psihanalist — că 
problemele sale au o cauză inconștientă atât de vulga- 
ră. Totuși, dacă vreţi să vă faceţi o analiză fără să re- 
curgeți la ajutorul unui psihanalist, trebuie să evitați o 
asemenea pudoare. Trebuie să aveți curajul să vă spu- 
neţi adevărul în faţă și să-l înfruntați, indiferent de cât 
ar fi de straniu sau de trivial. lată de ce, ca să evitați 
ispitele îndoielii, e preferabil să scrieți tot: din nou, ca- 
ietul vă va fi un aliat preţios. 

O altă cauză a bâlbâielii constă adesea într-o educa- 
ție prea severă. Un copil foarte sensibil poate să reacțio- 
neze foarte prost la pretenţiile și pedepsele tatălui sau 
ale mamei. Unii pot fi chiar profund traumatizați dacă 
sunt pedepsiţi prea sever pentru o înjurătură pe care au 
spus-o ori pentru curiozitatea inoportună pe care au ară- 
tat-o față de anumite părţi ale corpului lor. Comporta- 
mentul represiv al părinţilor față de copilul care vorbeș- 
te (chiar și în cazul înjurăturilor) poate fi cauza unei in- 
hibiţii care se observă mai apoi în dificultatea de a se ex- 
prima. Părinţii ar trebui să evite să acorde prea multă im- 
portanță unor cuvinte pe care copilul le repetă, probabil 
fără să știe prea bine ce spune și cu o mare inocenţă și 
candoare. 

Ca să rezumăm, dacă vă bâlbâiţi, scuturați-vă de pre- 
judecăţi și de falsele pudori și gândiţi-vă la cauzele in- 
conștiente ale acestui defect. Să fie oare vorba de o edu- 
cație prea strictă sau mai degrabă de un sentiment de 

culpabilitate datorat unor plăceri sadice, masochiste ori 
autoerotice, pe care Supraeul vi le critică fără încetare? 


Depresia nervoasă 


Ca să vedem cum se manifestă depresia nervoasă, ne 
vom referi la un exemplu anume: cazul doamnei D.B., 
care, din cauză că a fost părăsită de soțul ei pentru altă 
femeie, a intrat într-o depresie fizică și mintală. După o 
săptămână de concediu, doamna D.B. nu s-a mai întors 
la slujbă, așa că peste puţin timp a fost concediată. În 
momentul în care a rămas fără lucru, nu a început să-și 
caute alt serviciu; a respins orice ajutor din partea părin- 
ților și a surorilor și le-a închis ușa în nas prietenilor, acu- 
zaţi pe nedrept că „vin s-o chinuie“. 

Crizele de plâns și de disperare durau nopți întregi, 
iar dimineața ea era lividă și avea ochii încercănaţi. Deși 
refuza compania tuturor, se simțea îngrozitor de singu- 
ră, încât ajunsese să sune continuu la informații și să 
pună tot soiul de întrebări, numai ca să audă o voce de 
om la celălalt capăt al firului. Când nu zăcea în pat, cu 
ochii în tavan, încerca să mai uite de gândurile care o 
apăsau uitându-se la televizor sau citind, dar, indiferent 
ce ar fi făcut, angoasa n-o părăsea deloc. Doar îngrijora- 
rea pentru ce i s-ar putea întâmpla o mai făcea câteoda- 
tă să uite de trădarea soțului, dar, până la urmă, și gân- 
durile astea contribuiau la a-i mări temerile. 

Simţea atunci dorința de a se sinucide. Încercase chiar 
să dea drumul la gaze ori să înghită un tub de somnife- 
re, ca și cum ar fi fost satisfăcută de ideea de a-l face pe 
soţ să aibă remușcări; dar instinctul de conservare o fă- 

cuse în cele din urmă să închidă gazele și să nu înghită 
pilulele. Astfel de crize se terminau mereu cu un plâns 
isteric. 

Pe de altă parte, doamna D.B. era îngrijorată de sănă- 
tatea ei, deși nu făcea nimic ca să se îngrijească. „Cu si- 
guranţă că sunt bolnavă“, repeta ea fără oprire, fără să 
precizeze însă de ce suferă. Oricum nu asta conta, căci 
își găsea în fiecare zi alte simptome și cea mai mică du- 
rere în spate o făcea să se teamă de un infarct. De fapt, 
frica de boală a făcut-o până la urmă să iasă din izolare 
și să se ducă la doctorul ei. 

Acesta, care o cunoștea bine, a liniștit-o cât a putut în 
privinţa sănătăţii fizice. I-a spus în schimb că starea ei 
psihică nu era deloc bună și i-a recomandat un psihiatru 
pe care îl cunoștea și care, într-un timp destul de scurt, 
a reușit să-i redea cheful de viață. 

Povestea doamnei D. B. este un caz tipic de depresie 
nervoasă. Dar această boală nu are mereu cauze de or- 
din sentimental. Orice deziluzie, orice frustrare poate 
provoca o tristeţe la fel de mare (să cităm, ca exemple, 
concedierea, lipsa de bani, boala unei ființe dragi, schim- 
barea mediului de viață...), iar subiectul afectat se vede 
dintr-o dată total incapabil să se mai adapteze la ritmul 
său obișnuit de viață. Bolnavul se izolează atunci într-o 
singurătate neliniștitoare, din care nu mai vrea să iasă. 
Nu-i mai pasă de nimic și tinde să rupă legăturile cu fa- 
milia. Ceea ce predomină în el este dorința de a se auto- 
anihila. l 

Cauzele depresiei nervoase nu sunt întotdeauna la fel 
de evidente ca în cazul doamnei D.B. Se poate întâmpla 
ca un individ să se afunde într-o stare de prostrație fizi- 
că și mintală fără ca măcar să știe de ce, singura soluție 

fiind în asemenea situaţii consultarea unui psihanalist. 
Pentru bolnav e foarte greu să iasă singur din labirintul 
în care s-a rătăcit. În timp ce, în cazul nevrozei, pacien- 
tul manifestă voința de a se vindeca, într-o depresie ner- 
voasă gravă nu numai că nu există nici o astfel de dorin- 
tă, ci se manifestă și o puternică tendinţă de a se lăsa dus 
de val, o renunțare la toate valorile vieţii și la iubirea ce- 
lor dragi. 


Durerea pierderii unei ființe dragi 


Se spune că durerea despărțirii de cei dragi e o boală 
vindecabilă. Nu suntem de acord cu această afirmaţie (e 
suficient să ne gândim numai la durerea mamelor care 
au pierdut un copil), dar putem spune că tristețea tinde 
să se atenueze și să se cicatrizeze cu timpul, iar dacă, din 
masochism, rupem mereu coaja formată peste rană, ca 
s-o facem să sângereze, e clar că nu vrem deloc să scă- 
păm de acest sentiment. Plângem din cauza unei mari 
supărări. E reacția cea mai naturală și cea mai sănătoa- 
să. „Fii curajoasă“, i se spune văduvei la înmormântarea 
soțului. Dar lacrimile sunt necesare, pentru că ele îi per- 
mit să micșoreze povara unei dureri care altfel ar fi in- 
suportabilă. 

Adesea, unii oameni copleșiți de o mare durere își 
blochează complet emoţiile. Nu e vorba aici de indife- 
renţă, ci de neputinţa de a se defula, de a da frâu liber 
sentimentelor. Ei ar vrea să-și manifeste disperarea, dar 
nu reușesc deloc; aparent, rămân impasibili, nu le curge 
nici o lacrimă, iar ceilalți cred că „n-au inimă“, că sunt 
„egoiști“, „nesimţitori“. Într-un fel, asemenea indivizi se 

poartă ca și când ar fi adormiti, fără să aibă vreo reacție. 
Unele dureri sunt atât de mari, încât nu găsesc deloc ca- 
lea spre eliberare. 

Numai că, după un timp, când durerea se micșorea- 
ză în amintire, cel care a suportat-o până atunci fără să 
poată spune nimic se prăbușește brusc, atât din punct de 
vedere fizic, cât și psihic. Lacrimile pe care nu le putuse 
plânge până atunci curg acum în valuri și, în aparenţă, 
fără vreun motiv. 

Pe de altă parte, mulți alții, chiar dacă par a fi atinși 
de o depresie nervoasă (pentru că prezintă simptome ca 
oboseala, dorinţa de a muri, anorexia, insomnia, frica de 
singurătate, de a-și pierde mințile etc.), tot nu reușesc 
să-și elibereze izvorul lacrimilor; abia când au reușit să 
învingă în lupta pe care au dus-o cu durerea și se află pe 
cale de vindecare, pot, în sfârșit, să plângă, amintindu-și 
suferinţele prin care au trecut. 

De asemenea, se poate observa și cazul opus, în care 
durerea e purtată ca un stindard. Cel ce nu-și poate re- 
ţine lacrimile are nevoie să fie continuu consolat, plâns, 
susținut și își face din nenorocire un mod de viaţă. Chiar 
și după ce au renunțat la doliu, astfel de persoane își fac 
din văduvie un fel de profesie. Deoarece nu sunt în sta- 
re să reacționeze și să lupte împotriva imensei tristeți de 
care sunt cuprinse, ele preferă să se scufunde într-o sta- 
re de jale perpetuă care le aduce măcar simpatia conso- 
latoare a celorlalți. 

Orice suferinţă trebuie să fie înfruntată și depășită. E 
o probă foarte grea, de multe ori chiar înfricoșătoare, dar 
nu trebuie să lăsăm durerea să ne ia minţile. Raţiona- 
mentul poate părea crud, dar cel ce trăiește are datoria 
să trăiască chiar și atunci când fiinţele iubite nu mai sunt 


166 A. Roberti 


pe lume. Nu vom vorbi aici despre sentimentele religioa- 
se ale unui credincios, dar credinţa în Dumnezeu e cu si- 
guranță de mare ajutor pentru a suporta o astfel de în- 
cercare, pentru că poate consola și le permite celor ce 
cred să pășească dincolo de prăpastia disperării; dar cel 
ce nu o are, cel ce refuză consolarea pe care i-o poate da 
religia trebuie să găsească în sine însuși forța de a reac- 
ționa și de a-și înălța durerea, transformând-o într-un act 
de curaj. A reacționa nu înseamnă a uita, ci a-și privi du- 
rerea drept ceea ce este în mod real, adică o reacție în fața 
unui eveniment îngrozitor, fără a-i permite însă să se 
transforme într-o traumă cu consecințe nocive și poate 
chiar fatale. 


Cum să prevenim depresia nervoasă 


Din ceea ce am spus până acum, reiese că depresia 
nervoasă nu poate fi vindecată numai cu ajutorul auto- 
analizei. Cunoașterea foarte bună a faptelor care au pro- 
vocat-o nu duce la vindecare, pentru că trupul este și el 
perturbat și afectat de această cădere nervoasă. E nevo- 
ie de ajutorul unui specialist, pentru ca bolnavul să de- 
pășească această etapă dificilă. Totuși, se poate evita că- 
derea într-o asemenea stare de prostrație și de slăbiciu- 
ne. De altfel, chiar și un om bogat trebuie să fie atent să 
nu i se întoarcă norocul și să-și ia măsuri de precauție 
atunci când e posibil, adoptând o strategie prudentă de 
repartizare a riscurilor. 

Risipindu-vă acum energia în acțiuni fără rost, în idei 
macabre care, în fond, v-ar fi indiferente dacă nu v-aţi 
gândi că, măcar ipotetic, s-ar putea realiza, nu faceți de- 

cât să vă predispuneți în mod fatal la epuizarea nervoa- 
să. Nu e însă cazul să vă înfrânați, ci să reflectaţi la înțe- 
lepciunea anumitor sportivi care știu cum să-și dozeze 
forțele ca să le poată folosi în momentul în care compe- 
tiția le cere maximum de efort. Altfel spus, vă sfătuim să 
fiți economi: chiar și în momentele de slăbiciune, nimic 
nu stă împotriva economisirii energiei spirituale și psi- 
hice, pentru ca să puteți înfrunta cu o forță nouă momen- 
tele grele din viață. 

În zilele noastre, cu greu putem găsi o persoană care 
la întrebarea: „Ce mai faci?“ să poată răspunde veselă: 
„Mulţumesc, foarte bine“. Putem obține cel mult un 
„Merge“. Asta se întâmplă deoarece ne simțim cu toții 
loviți de o soartă potrivnică sau cel puţin susceptibili de 
a fi loviți, din moment ce ezităm să credem în clipele de 
noroc și de fericire care ni se dau. 

Există mai multe moduri de a accepta un eveniment 
neplăcut. Unii reacționează amplificând problema apă- 
rută și dramatizând totul; alții se poartă demn și cu dis- 
creție și nu lasă să se vadă starea de anxietate în care se 
află; sunt și unii care încearcă mereu să găsească „partea 
plină a paharului“. Să ne imaginăm că domnul Durand 
și domnul Lesage au fost concediaţi. Domnul Durand se 
închide într-un soi de izolare; în timpul primelor zile, nu 
vrea să vadă pe nimeni, vorbește monosilabic, e într-o 
stare foarte proastă și se simte predestinat eșecului. El 
repetă întruna că n-o să-și mai găsească niciodată altă 
slujbă la fel de bună ca prima și din două una: fie se sim- 
te neînțeles și victimă a destinului (considerând că ceea 
ce i s-a întâmplat e nedrept), fie sfârșește prin a se auto- 
convinge că e un prost, că nu valorează nici cât o ceapă 
degerată și că n-o să poată face niciodată carieră. În 

schimb, domnul Lesage e supărat în limitele rezonabilu- 
lui. El ajunge foarte repede la concluzia că această con- 
cediere poate fi o ocazie bună pentru el, că slujba respec- 
tivă nu-i convenea prea tare, nici din punctul de vedere 
al temperamentului, nici din cel al inteligenţei sau al ca- 
pacităţilor sale. Își spune că munca pe care o făcea era 
oricum prea monotonă sau că avea un randament slab 
din cauza programului mult prea înglodat în rutina „ma- 
șină-serviciu-culcărică“, care ajunsese să-i răpescă orice 
plăcere de a munci. Pe scurt, el caută o explicație vala- 
bilă și, indiferent ce i se întâmplă, nu face o dramă din 
asta. Partea bună pentru domnul Lesage va fi chiar efec- 
tul de duș rece pe care l-a avut concedierea și care, o dată 
trecut primul moment de supărare (foarte naturală, de 
altfel), îi va servi de catalizator și îi va reda toată ener- 
gia și combativitatea. 

Dintre cei doi, probabil că domnul Lesage va fi pri- 
mul care-și va rezolva problema, deoarece, în loc să-și 
piardă timpul plângându-se de nedreptatea suferită, își 
va folosi mai bine clipele de răgaz. Pe termen lung, poa- 
te că pesimistul are dreptate, dar, între timp, optimistul 
nu se chinuie și nu-și pune cenușă în cap. Așa că, dacă 
un gând negru vă trece prin minte, alungați-l, dar mai 
întâi cântăriți-l și luați măsurile cele mai bune. De exem- 
plu, se poate să aflați că în orașul în care locuiţi o ban- 
dă de hoți a spart deja mai multe case și apartamente. 
Imediat vă apucă teama că mâine vă va veni rândul. În 
acest caz, se pot adopta două atitudini: să vă lăsaţi cu- 
prins de frică și să ajungeţi să vă autosugestionaţi atât 
de tare, încât să vă treziţi la cel mai mic zgomot sau, 
dimpotrivă, să vă gândiţi că în oraș sunt mii de aparta- 
mente ca al dumneavoastră și că, din punct de vedere 

statistic, nu există nici un motiv ca spărgătorii să-l alea- 
gă tocmai pe acesta. 

Mulţi oameni se neliniștesc și se panichează imediat 
ce citesc în presă un articol despre epidemii, boli sau ac- 
cidente de mașină ori de avion; și când cei dragi trebuie 
să facă o călătorie cu mașina sau cu avionul, aceste per- 
soane se enervează și se angoasează în așa hal, încât nu 
mai pot sta locului să se liniștească și să cugete un mo- 
ment. Alții, cum află că un personaj celebru a murit la o 
anumită vârstă, se apucă să numere anii care le mai ră- 
mân lor de trăit (ca și cum ar trebui neapărat să moară 
și ei la aceeași vârstă). 

„Ce prostie!“, probabil că vă gândiţi în momentul în 
care o astfel de idee vă vine în minte. „N-o să las nicioda- 
tă ca astfel de trăsnăi să-mi strice ziua!“ Dar atenţie, nu 
este bine să priviţi o astfel de teamă ipotetică ca pe ceva 
mult prea complicat ca să vă gândiţi la ea. O astfel de ati- 
tudine nu servește decât la a acumula la nivelul Se-ului, 
adică al inconștientului, forțele tainice care mai târziu se 
vor manifesta într-un mod cât se poate de neplăcut. 

Pe de altă parte, dacă nu încercaţi să vă sustrageți lor, 
gândurile negative pot deveni un obicei morbid. Să pre- 
supunem că doamna Durand a născut un copil superb 
și sănătos, pe care toată lumea vine să-l admire. Ce cre- 
deți că le răspunde fericita mamă celor ce vin s-o felici- 
te? „Săracul copil! Ce viaţă tristă îl așteaptă pe lumea 
asta întoarsă pe dos!“ sau „Da, sigur, acum e drăgălaș și 
cuminte, dar lucrurile se schimbă repede-repede! Copiii 
se transformă cât ai clipi în cei mai mari dușmani! N-au 
nici cel mai mic strop de recunoștință!“ 

Pe scurt, pentru pesimiști, nimic nu merge niciodată 
cum trebuie. Și tot ar fi bine dacă ei s-ar limita la câteva 


ii 2 i E 


170 A. Roberti 


lamentații; dar nemulțumirea e contagioasă și o singură 
persoană e de ajuns ca să răspândească îmbufnarea și 
tristețea într-un grup de oameni care în mod normal sunt 
veseli și mulțumiți. E adevărat că, dacă există ceva ce ne 
macină, dacă suntem îngrijorați sau avem remușcări, e 
bine să vorbim despre asta cu altcineva, pentru că ne pu- 
tem ușura. Totuși, nu trebuie să lăsăm ca gândurile res- 
pective să se transforme într-un complex de culpabilita- 
te. Putem să ne descărcăm sufletul în faţa unui prieten. 
Să-ţi împarţi grijile cu cineva e foarte bine pentru psihic, 
de altfel, o mărturisire o cheamă de multe ori pe alta și 
astfel putem ajunge să descoperim că prietenul pe umă- 
rul căruia am venit să plângem are mult mai multe mo- 
tive de nefericire decât noi. A ști că alţii se află într-o si- 
tuație mai proastă ne poate împinge să ne punem între- 
bări despre propria slăbiciune și să ne rezolvăm cât mai 
repede problemele. 

Dacă veți urma sfaturile pe care vi le vom da în con- 
tinuare, e puțin probabil că veți ajunge vreodată să su- 
feriți de o depresie nervoasă, deoarece astfel veți fi sigur 
că, atunci când va fi nevoie, o să puteţi să vă adunaţi toa- 
te forțele morale și fizice care vă vor ajuta să traversaţi 
cu bine toate încercările, oricât de nemiloase ar fi. 

1. Încercați să descoperiţi noi atracţii în viață, să schim- 
baţi ambianța, chiar mediul în care trăiţi. Plăcerea no- 
ului și a aventurii întinerește, redă forţa și vigoarea 
pierdute și alungă ideile negre. 

2. E absolut necesar să faceţi exerciţii fizice, ca să rămâ- 
neți în formă. Faceţi gimnastică sau practicaţi orice 
sport care vă permite să vă concentrați atenția pe efor- 
tul fizic; un efort sănătos, nobil și care nu vă face nici 
un rău. 

Dacă lucrurile nu merg cum ați vrea, e bine să faceți 
o pauză și să plecați într-o vacanță cât de scurtă, fie 
și de numai două zile, și pe cât posibil singur, pentru 
că singurătatea ne ajută să-i prețuim cu adevărat pe 
cei dragi. 

Încercați, pentru un timp, să citiți numai cărți plăcute, 
din care veți învăța înveselindu-vă. Ca să vă recreaţi, 
vă sfătuim să evitaţi cărțile plictisitoare și să alegeți o 
lectură interesantă, dar neangoasantă sau care pune 
probleme fără să le ofere o rezolvare. Un bun mod de 
a detensiona o situaţie care devine din ce în ce mai 
complexă și greu de descurcat este să urmaţi un curs 
de limbi străine, de desen, de modelaj în lut, de croito- 
rie sau de orice altă muncă manuală. Interesul pe care 
îl veţi manifesta față de noul hobby vă poate ajuta să 
alungaţi norii amenințători care anunţă furtuna. 
Trebuie să-i ajutaţi pe ceilalți, să știți că puteți să-i ve- 
niți aproapelui în ajutor; a ușura suferințele oameni- 
lor e un lucru dătător de mari satisfacţii și, de aseme- 
nea, e un bun mod de a scăpa de ideea că probleme- 
le noastre sunt mult mai mari decât ale celorlalți. 
Trebuie să respingeţi ideea că alcoolul, drogurile sau 
alte vicii pot să vă ușureze chinurile și să vă facă să 
uitaţi de greutăți. Din contră, ele riscă să le facă mai 
mari și, mai devreme sau mai târziu, să vă bage în 
spital. Grijile și necazurile trebuie suportate fără să vă 
lăsaţi copleșiți de ele. 

E un lucru prostesc să vă risipiţi emoțiile. Evitaţi, de 
aceea, filmele de groază sau măcar învăţaţi să le pri- 
viţi cu răceală, să fiți în stare să vă uitaţi la ele cu un 
ochi critic, fără să vă implicați emoțional, deoarece, 
repetăm, asta ar fi o risipă inutilă de sentimente. 


Complexele 
de inferioritate 
și cauzele lor 


ersonalitatea omului nu e una monolitică. Știm 

că, în afară de actele conștiente, există un în- 

treg ansamblu de instincte, de pulsiuni și de 
dorinţe inconștiente care constituie ceea ce Freud a nu- 
mit Se. Activitatea psihică a oricărui om e divizată, în 
principiu, în fenomene conștiente și inconștiente. 

Știm și că în opoziţie cu Se-ul, zonă întunecată a per- 
sonalității, se află Supraeul, cu alte cuvinte conștiința mo- 
rală. 

Din combinaţia Eului, a Supraeului și a Se-ului decurg 
cele patru tipuri caracteriale de bază, în care oricine se 
poate recunoaște mai mult sau mai puțin. 

Primul caracter tip se numește „criminal“. În această 
categorie intră toți indivizii privaţi de simț moral, care 
cedează fără să se gândească presiunilor exercitate de Se. 
Aici pot fi găsiți delincvenții, a căror purtare e tributară 
unei proaste educații și la care echilibrul stricat al Se-ului 


Complexele de inferioritate și cauzele lor 173 


și Supraeului îl fac pe individ să asculte orbește de dorin- 
tele primului și să ignore cenzura celui de-al doilea. 

Al doilea caracter tip se cheamă „nevrotic-impulsiv“. 
Sunt de găsit aici toți indivizii etichetaţi drept „slabi“. 
Supuși pulsiunilor inconștiente, ei ascultă de ele, dar 
cunosc mustrările conștiinței care, dezaprobându-le ac- 
țiunile, dezvoltă în ei un puternic sentiment de culpa- 
bilitate. 

Astfel de oameni oscilează continuu între Se și Supra- 
eu, fără să ajungă niciodată la un bun echilibru, ceea ce 
face să se manifeste în ei tendinţe sinucigașe, prin care 
se pedepsesc pentru acțiunile comise sub impulsul tira- 
nicelor pulsiuni inconștiente. 

Al treilea caracter tip e cel numit „reținut“; la indivi- 
zii care fac parte din această categorie, conștiința mora- 
lă e atât de puternică, încât blochează orice act sau gând 
pe care nu-l aprobă. Supraeul cel sever și autoritar redu- 
ce personalitatea individului la o stare de autocontrol 
continuă și epuizantă. Persoanele aparținând acestui 
grup sunt în general timide și inhibate; ele suferă din ca- 
uza unui enorm complex de inferioritate și adoptă ade- 
sea o atitudine intransigentă în ce-i privește pe ceilalți. 

Al patrulea caracter tip e cel „sănătos“; el simbolizea- 
ză echilibrul perfect între cele trei elemente ale persona- 
lității. La omul psihic sănătos, Se-ul și Supraeul trăiesc în 
armonie, supraveghindu-se reciproc și împiedicând ast- 
fel ca unul să devină mai puternic decât altul. 

Persoanele aparținând acestei categorii sunt senine, | 
liniștite, tolerante și raționale. Deși, la rândul lor, trec 
prin greutăţi în viaţă, ele știu să le înfrunte cu mult cu- 
raj. Supraeul lor acționează mai curând ca moderator de- 
cât ca judecător și nu îi face niciodată să resimtă povara 

vreunui complex de culpabilitate sau a unei dorinţe de 
autopedepsire. 


Defectele personalităţii 


Toţi oamenii, inclusiv cei din a patra categorie, au de- 
fecte și slăbiciuni. 

Nu vom face aici un examen critic al tuturor defecte- 
lor umane, dar le vom examina pe cele care pot defor- 
ma personalitatea, condiționând gândurile și acțiunile 
indivizilor. 


Hipersensibilitatea 


De multe ori, hipersensibilitatea e considerată pe ne- 
drept un dar spiritual rafinat. Ca să înţelegem diferența 
dintre o persoană sensibilă și una hipersensibilă, vom da 
un exemplu: e sensibilă persoana care, găsind pe stradă 
un câine lovit de mașină, dar încă viu, îl duce imediat la 
un veterinar. Hipersensibil e însă individul care, la ve- 
derea sângelui, închide ochii și, deși susține că nu mai 
poate de mila bietului animal, se mărginește să critice 
neglijenţa șoferilor și apoi o rupe la fugă, îngrozit. 


O persoană hipersensibilă se preocupă în primul rând 
de propriile sentimente și își dorește ca nimeni și nimic 
să nu o rănească. Nu-i pasă deloc de sentimentele celor- 
lalți, pe care îi vede ca pe o masă informă și fără sensi- 
bilitate proprie. De obicei, hipersensibilul e foarte dră- 
gut, chiar ceremonios; el se ascunde în spatele acestei de- 
licateţi, așteptând ca lumea să-l trateze chiar mai proto- 

colar decât o face el, dar dorinţa sa e pur și simplu uto- 
pică, pentru că oamenii nu reacționează deloc la fel. Unii 
oameni pot avea un caracter mai brutal sau mai autori- 
tar, fără a fi mai puţin buni sau loiali. Dar hipersensibi- 
lul nu caută neapărat compania ființelor bune, oneste, 
sincere și loiale; lucrul cel mai important, din punctul 
său de vedere, este ca relaţiile lui cu ceilalți să se petrea- 
că într-o atmosferă de politețe amabilă și superficială. 

Hipersensibilitatea e o atitudine antisocială care duce 
la singurătate sau chiar la certuri. lată de ce mamele de 
familie hipersensibile se află la originea unor continue 
dispute și întrețin o atmosferă cât se poate de tensiona- 
tă. E curios, de altfel, că toate persoanele hipersensibile 
știu că se poartă astfel; dar, în loc să se străduiască să 
lupte împotriva acestui defect, ele se laudă cu el, ca și 
când ar fi vorba de o calitate. 

În ceea ce-i privește pe copiii unei asemenea mame, 
ei sunt expuși unor mari pericole! Practic, putem băga 
mâna în foc că, atunci când vor deveni adulți, vor fi și ei 
niște nevrotici sau chiar mai rău. Hipersensibilitatea îi 
face pe oameni să-și însușească un fel de educaţie, de po- 
liteţe care e cât se poate de departe de amabilitatea mult 
mai lăudabilă născută dintr-o predispoziţie naturală a 
spiritului. De aceea fiul unei mame hipersensibile va 
avea o poziție perfectă la masă, va ști să aleagă florile pe 
care i le va oferi unei femei, se va arăta prudent și dis- 
cret ca un om de lume. Dar, pe lângă toate acestea, el va 
păstra un fel de ranchiună față de ceilalți, de care se va 
simţi legat prin relații formale și superficiale, iar în cele 
din urmă va ajunge să simtă o imensă ranchiună chiar 
față de mamă, pe care, nu fără motiv, o va socoti vino- 
vată de timiditatea sa. 

Furia 


lată un alt defect antisocial. Colericul trece prin crize 
violente de furie, fără cauze plauzibile. 

Schimbările lui de dispoziție sunt pe cât de bruște și 
intense, pe atât de imprevizibile. 

Deși nu ar avea nici un motiv să se înfurie, un coleric 
va găsi întotdeauna unul, care va avea o justificare apa- 
rentă. În momentele de acalmie, el poate părea simpatic, 
chiar cordial; de obicei, are mulți prieteni, dar aceștia îi 
sunt foarte des și victime. După ce trece criza, el reușeș- 
te să se facă iertat, deoarece cunoaște o mie și unul de 
moduri de a câștiga și recâștiga simpatia celorlalți. Dar 
ulciorul nu merge de multe ori la apă, așa că, mai devre- 
me sau mai târziu, va fi părăsit de toată lumea. Chiar și 
apropiaților săi li se va face până la urmă lehamite de ca- 
racterul lui și vor înceta să mai creadă în veșnicele sale 
promisiuni că se va liniști. 

Există și colerici încăpățânațţi, care se închistează în 
irascibilitatea lor și sunt absolut incapabili să ceară ier- 
tare. Sunt persoane cu care e greu de trăit, pentru că ei 
consideră că au întotdeauna dreptate și nu acceptă să 
facă nici cel mai mic compromis. Acest tip se diferenția- 
ză de colericul reconciliant prin faptul că nu cere deloc 
înțelegerea celorlalți, deoarece e convins că aceștia sunt 
lipsiţi de bune intenții. 

El nu iubește pe nimeni și nu vrea să fie iubit de ni- 
meni. Nemulțumit și supărat pe toată lumea, nu cere nici 
politeţe, nici prietenie. 

V-aţi recunoscut cumva într-unul dintre cele două ti- 
puri? Atunci nu vă va fi greu să găsiţi cauzele care vă 
împing să vă comportați într-un mod atât de extenuant 

nu numai pentru dumneavoastră, ci și pentru ceilalți. Fu- 
ria e întotdeauna rezultatul unui profund dezacord față 
de ceea ce suntem. Cel ce-i urăște pe alţii se detestă, în 
fond, pe sine însuși, dar nu-și dă seama de asta, pentru 
că ura sa e refulată în inconștient. lată de ce colericul e 
mereu în defensivă și se teme de orice atac. Dar, spre de- 
osebire de individul hipersensibil, care e întotdeauna 
gata să adopte o atitudine de maiestate rănită în orgo- 
liul său, colericul reacționează „explodând“, adică des- 
cărcându-și pe ceilalți toată fierea (umoare despre care 
se consideră că e legată de manifestările de furie) desti- 
nată de fapt propriei persoane. „Biliosul“ nu se simte 
ofensat, cum face hipersensibilul, ci, la cea mai mică sus- 
piciune, trece imediat la atac, desfășurând o energie exa- 
gerată. 

Evident că nu trebuie să generalizăm, deoarece am 
trecut cu toții prin momente de mânie, de furie nebună, 
ca și prin accese de hipersensibilitate. Dar excepţiile nu 
constituie niciodată regula. Colericul are nevoie să ex- 
plodeze la cea mai mică provocare. El nu e niciodată 
calm, destins, nu are încredere în nimeni, nici măcar în 
prietenii cei mai buni. E mereu dispus să pună în evi- 
denţă orice i-ar putea jigni, într-un fel sau altul, perso- 
nalitatea turbulentă. 

Numeroși colerici nu recunosc niciodată că au greșit. 
Spre deosebire de hipersensibili, care fac din defectul lor 
o virtute, ei se consideră corecţi și obiectivi. Privesc via- 
ţa într-un mod greșit și confuz și nu-și dau seama cât 
sunt de suspicioși, de irascibili și de imprevizibili. 

Cum putem să ne dăm seama dacă suntem colerici? 
Ca să aflați, răspundeți sincer la întrebările de mai jos. 
Cu cât vor fi mai numeroase răspunsurile afirmative, cu 

atât vă veţi apropia de imaginea clasică a colericului per- 
fect. 


Dacă, pe stradă, o persoană pe care o cunoașteți nu 
vă salută sau nu vă răspunde la salut, nu vă trece prin 
minte că poate nu v-a văzut sau nu v-a recunoscut, ci 
jurați imediat că o să-i daţi o lecţie. 

Nu încetaţi să aruncaţi insulte? 

Aţi remarcat că există un membru al familiei care nu 
îndrăznește să aibă o discuţie deschisă cu dumnea- 
voastră? V-aţi întrebat vreodată de ce? 

Aţi lovit vreodată o persoană mai slabă (deși v-aţi căit 
imediat după aceea)? 

Vă treziți cu senzaţia că aveţi de dat piept cu lumea 
și cu viaţa, ca și cum existenţa v-ar fi o luptă neînce- 
tată? 

Nu puteți suporta ca oamenii să-și bată joc de dum- 
neavoastră sau să nu creadă ce spuneți? 

V-aţi certat vreodată cu un prieten? 

V-a trecut prin minte să-i trageţi un pumn unui supe- 
rior? 

Vi se urcă de multe ori sângele la cap? 


„Alcoolul vă excită? 


Dacă aţi răspuns afirmativ la toate aceste întrebări, 


singurul sfat pe care vi-l putem da e să vă gândiţi la mo- 
tivele care vă împing să vă luptaţi mereu cu ceilalți și cu 
propria persoană. De ce nu aveţi încredere în cei apro- 
piaţi? De ce nu vă iubiţi? Încercaţi să vă zâmbiţi dimi- 
neața, când vă priviți în oglindă. 


Încercaţi să vă deveniți prieten. E primul pas pe ca- 


re-l aveţi de făcut ca să puteţi depăși obstacolul de osti- 
litate ce vă desparte de oameni și vă împiedică să trăiţi 
momentele de fericire pe care vi le-ar putea oferi viața. 

Nemulțumirea 


A se plânge de orice nu e o caracteristică doar a fe- 
meilor bătrâne și singure. Și bărbații pot fi maeștri în arta 
de a se lamenta. Ca să vă convingeţi, n-aveţi decât să 
spionaţi o discuţie între câțiva colegi de birou, când vor- 
besc despre îndatoririle pe care le au. Veţi vedea că, fără 
cea mai mică urmă de ipocrizie, toți sunt nemulțumiți și 
că fiecare va da în mod clar de înţeles că face mai multe 
parale decât ceilalţi. În acest caz, nu e vorba de revendi- 
cări sindicale, ci de adevărate lamentaţii, pentru că fie- 
care se gândește doar la sine și consideră că e normal să 
fie promovat înaintea altora. 

Cel ce se plânge fără încetare are însă puţine șanse să 
facă o carieră. 

E imposibil să alergăm stând jos. O persoană care se 
tot lamentează e atât de ocupată să descopere și să-și ex- 
plice motivele de nemulțumire, că nu-i mai rămâne de- 
loc timp să se gândească serios la munca sa. 

Și, în cazul în care cineva își pleacă urechea să-i as- 
culte jelania, atunci el continuă evocând și problemele 
familiale, iar foarte curând ajunge să condamne pe toată 
lumea. Un astfel de individ e genul care va spune, la un 
moment dat: „Pe vremea mea...“, lăsând apoi o pauză 
în vorbire, pentru ca persoana care-l ascultă să aibă pri- 
vilegiul de a ghici ce se petrecea pe vremea sa! 

Multe femei își petrec și ele timpul în lamentaţii. De 
multe ori soțul e obiectul neîncetatelor lor reproșuri, dar 
nici părinţii și copiii nu scapă; în mod normal, mai întâi 
sunt zdravăn criticați toți apropiații, apoi ele se iau de 
prietenii acestora, se plâng de greutăţile financiare prin 
care trec, de proasta educaţie a tineretului din ziua de 

azi etc. Dacă încercăm să aflăm mai multe despre viața 
particulară a acestor femei, aproape întotdeauna dăm 
peste o viață sexuală plină de frustrări: un soț distrat sau 
prea exigent, care-și consideră soția un obiect aflat la dis- 
poziția lui pentru a-și satisface plăcerile, fără să-i pese 
de ceea ce simte sau dorește ea; câțiva copii nedoriți, deși 
foarte iubiți; amintirea unei iubiri care e considerată uni- 
că și veritabilă; o zi epuizantă, care face ca raporturile 
sexuale să pară o povară în plus... Cauzele sunt diferi- 
te și numeroase, dar rezultatul e mereu același: o puter- 
nică tendinţă de a se plânge de tot și de toate, cu excep- 
ţia propriilor probleme intime, deoarece pudoarea le in- 
terzice să vorbească despre astfel de decepții. 

Un caracter plângăreţ, mereu nemulțumit e și un ca- 
racter antisocial. La fel cum colericul are nevoie de cei- 
lalți ca să-și descarce mânia, nemulțumitul are și el ne- 
voie de ceilalți ca de un public. Nu-i nici o plăcere în a 
te plânge de unul singur. Dar așa nefericitul, frustratul 
nostru devine un pericol public, pe care ceilalți îl evită 
cât pot de mult. Știm din experienţă cât de îngrozitoare 
poate fi o persoană care, cu o voce fără inflexiuni, le ex- 
plică tuturor problemele sale — în general, fără impor- 
tanță —, iar această constatare ne dă o senzaţie de leha- 
mite, foarte asemănătoare cu frustrarea pe care o simte 
morocănosul nostru prieten. 


Scepticismul 


Scepticul e acel individ care se îndoiește de orice și e 
înclinat să nege totul. Întreaga sa viaţă e o atitudine. El 
nu ia nimic în serios, nici măcar dragostea. În plus, e și 
o persoană care reușește să strice cheful tuturor. El nu 

reușește să se entuziasmeze de nimic și vede numai par- 
tea neagră a lucrurilor. Să presupunem că scepticul 
domn Durand și optimistul domn Lesage întâlnesc o fată 
frumoasă. Dl. Lesage îi va admira frumusețea, în timp 
ce dl. Durand, pe un ton disprețuitor, va spune: „Mi-ar 
plăcea să o văd o dată fără pic de machiaj“ sau „Da, nu-i 
urâtă, dar pare tare proastă“ sau, dacă vrea să fie crud: 
„O floricică de fată, dar nu-i miroase a bine!“ 

Scepticul nu-și face niciodată proiecte pe termen lung, 
pentru că se teme de lucrurile neprevăzute care ar putea 
apărea în ultimul moment. Nu crede nici în sentimente, 
nici în muncă, nici în politică, nici în Dumnezeu, iar res- 
pingerea tuturor acestor valori sfârșește prin a-l izola de 
ceilalți. Nimeni și nimic nu poate sparge cochilia de ne- 
încredere în care s-a refugiat. 

Ce se ascunde în spatele unui asemenea defect? Evi- 
dent, lipsa de încredere în sine. Dacă ne aplecăm asupra 
copilăriei și adolescenţei unui individ bolnav de scepti- 
cism, vom găsi întotdeauna un personaj care e în mod in- 
voluntar responsabil pentru defectul respectiv: un tată 
care, în ultimă clipă, a refuzat ceea ce promisese; o mamă 
care l-a dezamăgit pentru că l-a abandonat, fugind cu al- 
tul; o soră care, după părerea lui, i-a răpit dragostea părin- 
ților; un profesor care nu l-a apreciat și l-a luat drept prost. 
La baza scepticismului se află întotdeauna o traumă care, 
deși nesemnificativă pentru adult, rămâne în inconștient 
de neșters și e dotată cu toată puterea ce o poate avea pen- 
tru un copil. Faptul poate să fi fost cu totul uitat, dar aceas- 
tă vagă senzație de insecuritate, transformată încetul cu în- 
cetul într-un scepticism obsedant, rămâne în Se. 

Adultul nu mai crede în nimic, deoarece copilul a cre- 
zut prea mult (în ceva sau cineva) și s-a simţit trădat... 

Egoismul 


Unii consideră că egoismul este un mare defect. 

Lucrul acesta e doar în parte adevărat. Un egoist este 
o ființă antisocială, pentru că nu se gândește decât la el. 
Să reflectăm însă puţin la modul în care s-ar schimba lu- 
mea dacă am fi cu toții egoiști, dacă nu ne-ar păsa decât 
de noi înșine, fără să depindem de alţii și fără să accep- 
tăm ca alții să depindă de noi. 

Evident, e vorba de o ipoteză paradoxală, deoarece, 
în principiu, într-o lume de egoiști lucrurile ar trebui să 
meargă mai bine, fiindcă toți oamenii ar fi liberi de ori- 
ce legătură afectivă, de orice ură socială, de spiritul de 
grup care, de foarte multe ori, duce la lupta împotriva 
grupurilor opuse; dar, în același timp, ar trebui ca nimeni 
să nu aibă posibilitatea să le impună celorlalţi propriul 
egoism. 

Acestea fiind spuse în apărarea sa, e totuși cazul să 
recunoaștem că egoistul nu e un tip prea simpatic. Pri- 
ma lui grijă, înainte de a lua o decizie, este de a vedea 
cu ce-l avantajează pe el lucrul respectiv. Dacă, pentru 
a-și apăra interesele, încearcă să le impună altora voin- 
ţa sa, nu-i trece deloc prin cap că și alții au dreptul să tră- 
iască așa cum vor ei, după reguli sau preferinţe care pot 
fi diferite de ale sale. 

Personalitatea lui e total opacă la orice experienţă care 
ar putea decurge dintr-o relaţie stimulantă cu ceilalți. 
Egoistul trăiește într-un univers strâmt, închis, în centrul 
căruia se află propria persoană; credinţa lui cea mai pro- 
fundă e că lumea trebuie să se învârtă în jurul său. 

Freud face distincția între narcisism și egoism; după 
el, primul e complementul libidinal al celui de-al doi- 

lea. Astfel, el notează că: „Atunci când vorbim de 
egoism, nu ne raportăm decât la avantajele pe care le 
are individul, în timp ce în cazul narcisismului luăm 
în calcul și satisfacția sa libidinală“. Cineva poate fi 
egoist fără să fie narcisiac, dar poate fi și una și alta, în 
același timp; în ambele cazuri, egoismul e prezent ca 
un fundal. 


Intoleranța 


Foarte multe persoane sunt intolerante, adică incapa- 
bile să suporte din partea celorlalți un mod de compor- 
tament cu care ele nu sunt de acord. De altfel, nici mă- 
car nu e nevoie ca alții să se poarte într-un mod pe care 
astfel de indivizi nu-l aprobă, pentru ca să-i condamne 
cu asprime. Pentru asta, e de ajuns să existe doar o dife- 
renţă de opinii. 

E intolerant cel care nu suportă să se fumeze lângă 
el sau care îl critică pe prietenul ale cărui idei politice 
sau religioase sunt diferite de ale sale. Câmpul său de 
acțiune e foarte amplu, deoarece intolerantul nu cu- 
noaște nici o limită. De fapt, intoleranța nu se naște 
dintr-o mare încredere în sine, dimpotrivă, ea se ba- 
zează pe un profund sentiment de nesiguranţă. Atunci 
când apare ceva care îi ameninţă ceea ce posedă sau 
are impresia că posedă, intolerantul reacționează și se 
supără, având în același timp nevoie să se asigure că 
dreptatea îi aparține, că este corect ceea ce crede el. O 
persoană sigură pe ea nu e niciodată intolerantă. Și e 
un fapt bine cunoscut că guvernele cele mai intoleran- 
te sunt cele care fac uz de forță pentru a-și asigura 
menţinerea la putere. 

Valoarea introspecţiei 


Așa cum în fiecare an facem curăţenia de primăvară, 
tot astfel trebuie ca omul să se supună în mod regulat 
unei „curăţări“ interioare. 

Înainte de a ne apuca să facem curat într-o cameră, 
trebuie să punem totul în ordine, să înlăturăm pânzele 
de păianjen, să ștergem praful, să măturăm pe sub pat 
etc. Dacă n-am face așa, asta n-ar mai fi curăţenie. Tot 
astfel și oamenii, ca să poată să se realizeze, au nevoie 
să-și pună din când în când ordine în gânduri. 

Introspecţia e cel mai bun mod de a șterge praful și 
de a înlătura pânzele de păianjen așezate pe Eul nostru 
cel mai tainic; ea ne permite să reflectăm la ceea ce sun- 
tem, să înțelegem de ce suntem așa și nu cum am dori 
să fim. 

Atunci când circumstanțele sunt favorabile sau chiar 
cer o introspecţie, e bine să ţineţi cont de părerea celor- 
lalţi. Analizaţi-vă defectele și întrebaţi-vă dacă aţi fost 
întotdeauna coleric, egoist sau pretențios, așa cum vă 
spun apropiații. Încercaţi să vă aduceți aminte de copi- 
lărie și întrebați-vă, de exemplu: „De ce, când eram mic, 
eram ascultător și drăguţ cu toată lumea, în timp ce 
acum, ca adult, sunt nervos și irascibil?“ Nu ne schim- 
băm niciodată dacă nu avem un motiv. Căutaţi acest 
motiv în amintirile din copilărie și adolescenţă, printre 
primele traume inevitabile care apar la contactul cu lu- 
mea exterioară (diferită de cea în care aţi trăit până 
atunci, înconjurat de părinți, de frați și surori). Căutaţi 
apoi și mai departe, gândiţi-vă la primii prieteni și la 
motivul pentru care i-ai pierdut, amintiţi-vă de pedep- 
sele pe care le-aţi primit și de primele decepţii. Gân- 

diți-vă la primele curiozități și descoperiri legate de sex 
și nu roșiți din cauza unor gânduri pe care le au toți co- 
piii și adolescenţii din lume. 

Dacă vi se reproșează destul de des un anumit defect 
pe care, indiferent cât v-aţi gândi, nu puteți admite că-l 
aveţi, încercaţi să înțelegeți de ce cred ceilalți că sunteți 
așa. De ce dați impresia că sunteţi egoist? Sau mereu ne- 
mulțumit? Ori chiar intransigent? 

Încercaţi apoi să vă vedeți așa cum vă văd alții. Știţi 
că nu sunteți neapărat așa, dar de ce păreți astfel în ochii 
celorlalți? 

De ce vă tăinuiți adevărata față? De ce vă e teamă să 
vă arătați așa cum sunteţi de fapt? De ce vă ascundeți în 
spatele unor defecte care lasă impresia că sunteți mai pu- 
ternic decât în realitate? 

Trebuie să vă deghizați ca să nu se vadă că vă lipseș- 
te încrederea în dumneavoastră? Educaţia pe care v-au 
dat-o părinţii nu v-a permis să trăiţi așa cum aţi fost pro- 
gramat de la natură? Duceţi o viaţă diferită de cea pen- 
tru care ați fost născut? Să fie oare chiar așa? 

Sunteţi fără încetare influențat de imaginea pe care 
și-o fac alții despre caracterul dumneavoastră, astfel 
încât aţi ajuns să deveniți așa cum vă văd ceilalți? lată 
un cerc vicios, care duce la deformarea personalităţii. 
În acest caz, e absolut necesar să o luaţi în direcția 
opusă și să vă întoarceţi în punctul de unde ați ple- 
cat. 

Introspecția e prețioasă, pentru că ne poate ajuta să 
elucidăm numeroase probleme și ne poate răspunde la 
multe întrebări. E folositor să ne interogăm singuri; ast- 
fel ne putem permite să fim cât se poate de sinceri și să 
nu ne ascundem nimic. 

Alte modalităţi de recâștigare a echilibrului 


Un om echilibrat e un om fericit. Nu numai că nu cu- 
noaște suferințele sau grijile, dar știe și cum să le trate- 
ze atunci când apar. 

O persoană echilibrată privește lucrurile la adevăra- 
ta lor valoare. Ea nu-și minimalizează și nici nu-și exa- 
gerează inutil emoţiile. Relaţiile cu ceilalți sunt calme, ea 
strălucește, dând și primind simpatie și prietenie. Evi- 
dent, nu e perfectă, pentru că totuși nu-i decât un om ca 
și ceilalți, cu calități și defecte, dar nu posedă trăsături 
de caracter ce o pot face antipatică în ochii apropiaților. 

Un individ echilibrat e întotdeauna dispus să-i ajute 
pe ceilalți, indiferent dacă acest lucru i se cere sau nu (dar 
fără să insiste, pentru că nu e indiscret). El are nervii tari 
și poate face față unei jigniri fără să-și piardă sângele rece 
și fără să dramatizeze. Știe că nu merită să dea importan- 
tă atacurilor, pentru că de multe ori izvorăsc dintr-o ne- 
înţelegere, din invidie sau dintr-o proastă educație. 

Din punct de vedere psihanalitic, omul echilibrat 
aparţine celui de-al patrulea grup de personalităţi, adi- 
că tipului numit „sănătos“; la astfel de persoane, echili- 
brul dintre Eu, Supraeu și Se funcţionează perfect. Ele nu 
se lasă influențate în mod greșit de tirania conștiinței 
morale, dar nici nu acceptă ca pulsiunile din inconștient 
să le împingă pe căi greșite; cu alte cuvinte, sunt indivizi 
care știu să se controleze și să tragă foloase din asta. 
Acesta e portretul omului echilibrat, căruia am dori cu 
toții să ne asemănăm. 

Dar cum putem să fim așa atunci când cădem pradă 
angoasei, anxietății, tuturor simptomelor care indică o 
nevroză galopantă? 

În primul rând, trebuie să nu neglijăm nevroza; am 
spus deja cum trebuie procedat într-un asemenea caz: fă- 
cându-ne o analiză minuțioasă, amintindu-ne de trecut, 
studiindu-ne visele și comparându-le după sistemul aso- 
ciaţiilor libere și, în sfârșit, identificând cauza care se află 
la originea tulburării psihice de care suferim. O dată de- 
tectată respectiva cauză, e relativ ușor să-i anihilăm agre- 
sivitatea. 

Adus în conștiință, faptul traumatizant își pierde im- 
portanța (și trebuie să insistăm că vorbim aici despre ne- 
vroze care nu sunt datorate unor cauze grave, deoarece 
în asemenea cazuri intervenţia psihanalistului e indis- 
pensabilă). Doar din acest moment putem începe să lup- 
tăm ca să nu cădem din nou în aceleași greșeli. 

În orice caz, sfaturile următoare pot fi folositoare ori- 
cui: 

1. Fiți mai atent cu ceilalți. Nu vă temețţi dacă sunt mai 
puternici. Nu-i disprețuiți dacă se află într-o poziție 
inferioară. Nu-i criticați dacă vă sunt egali. Suntem 
cu toții ființe umane; doar apartenența la un sex sau 
la altul ne deosebește, dar asta nu implică în nici un 
caz o discriminare socială sau profesională. De aceea, 
începând de mâine, sau mai bine chiar din acest mo- 
ment, trebuie să ne străduim să dăm dovadă de mai 
multă consideraţie față de ceilalți, indiferent dacă e 
vorba de femeia de serviciu, de sora mai mică, de 
vânzătoarea de la magazin sau de avocatul nostru, 
pentru că toți sunt egali, toți sunt neajutoraţi în fața 
greutăților pe care le ridică viața în lumea modernă, 
toţi sunt la fel de expuși grijilor și suferințelor. 

2. Fiți mai amabil cu toată lumea, chiar dacă nu vi se răs- 
punde cu aceeași monedă. De ce să-i judecăm pe cei- 

lalţi? Asta nu ne privește. Datoria noastră e să ne pur- 
tăm cu ceilalți așa cum vrem să se poarte și ei cu noi. 
Un foarte bun exerciţiu este să încercăm să descope- 
rim printre necunoscuți (în metrou, pe stradă, în au- 
tobuz) fețele cele mai simpatice. Ele vor constitui ga- 
leria noastră de feţe prietenoase și asta ne va obiș- 
nui să-i observăm mai bine pe ceilalți, să avem o to- 
leranță mai mare față de ei. 

Daţi dovadă de mai mult tact. Mulţi oameni se lau- 
dă că sunt sinceri, dar se înșală dacă, în numele sin- 
cerităţii, se apucă să le trântească lucruri neplăcute 
celorlalți. Respectaţi sensibilitatea fiecăruia. 

Fiţi mai ambițios, căci astfel viața vă va fi mai puțin 
monotonă, cenușie și tristă. Ambiţia nu trebuie să fie 
neapărat legată de munca pe care o faceţi. Anumite 
persoane desfășoară o activitate modestă și liniștită, 
dar au ambiţii mari în domeniul afectiv, cultural sau 
chiar politic. Astfel de oameni au un „ideal“, cum se 
spunea altădată. 

Îngrijiți-vă de aspectul fizic. Rareori un individ 
șleampăt și nepieptănat are inima ușoară. 

Și nu zâmbiţi dacă vi se spune că o baie bună — în 
afară de psihanaliză — are un efect reconfortant și 
înviorător asupra spiritului. 

Atunci când vorbiţi cu cineva, fiți deschis și accep- 
tați-i punctul de vedere. Un om care-și expune idei- 
le cu prea mult patos, căruia îi place să se asculte 
vorbind, reușește să transforme rapid o conversație 
prietenească într-un dialog al surzilor. Ascultaţi-l pe 
partenerul de discuţie. E posibil să trebuiască să re- 
cunoașteți că are dreptate sau că opiniile voastre se 
aseamănă foarte mult. 

Fiți conștient de meritele pe care le aveți, dar nu de- 
veniți prea pretențios din acest motiv. E reconfortant, 
de exemplu, să știm că suntem toleranți, simpatici și 
generoși. Asta ne poate ajuta să ne îmbunătăţim cali- 
tățile și ne face plăcere, iar un astfel de sentiment ne 
încurajează să luptăm împotriva defectelor noastre. 
Nu abandonaţi niciodată ceea ce aţi început. Nu tre- 
buie să ne declarăm vreodată învinși; devenim „ra- 
taţi“ abia atunci când proclamăm asta, nu înainte. 
Evitaţi să deveniți fanatic. E logic să avem idealuri; 
ele sunt ceva nobil și care, de altfel, îi fac pe oameni 
mai siguri pe ei. Dar când pasiunea se transformă în 
fanatism, la orizont începe să se profileze spectrul 
distrugerii. 

Nu vă ponegriţi singur, nu pronunțați fraze ca: 
„Sunt timid, de-asta nu mi-am croit drum în viață“ 
sau „E de înțeles că celorlalți le par antipatic“. Dacă 
noi înșine vorbim astfel despre noi, ce să mai aștep- 
tăm de la alţii? 

Nu vă lăsaţi influenţat de temerile celorlalți. 

Ca și curajul, teama e o stare de excitație. Nu accep- 
taţi ca gândurile negre sau pesimismul altora, nici 
măcar al celor apropiaţi, să vă distrugă viața. 

Nu vă neglijaţi viața sexuală. Nu vă arătați apatic 
sau fără inițiativă față de partenerul(a) de viaţă, dar 
nu fiți nici prea constrângător față de el(ea). 

Pentru a face dragoste e nevoie de doi, iar un ase- 
menea act nu treuie să fie niciodată privit ca o dato- 
rie. Nu vă folosiţi partenerul(a) ca pe un obiect. Un 
comportament sexual greșit poate duce la apariția 
unor simptome nevrotice sau a unei stări de insatis- 
facție perpetuă. 

14. În măsura în care vă este posibil, încercaţi să vă stă- 
pâniți antipatiile. De multe ori, se poate ca o persoa- 
nă să nu ne placă doar pentru că o trăsătură fizică 
sau felul ei de a fi trezește în inconștientul nostru 
aversiunea față de alte persoane pe care le-am cu- 
noscut în copilărie și de care nu ne mai amintim la 
nivel conștient. 

15. Nu vă lăsaţi influenţat de ritmul trepidant al vieţii 
moderne. Deoarece, cu sau fără voia noastră, sun- 
tem obligați să suportăm anumite orare de lucru, e 
cazul să ne asigurăm măcar că timpul liber ne e des- 
tinat în exclusivitate destinderii. 

De aceea, nu trebuie să vă simțiți obligat să vă petre- 
ceți toate serile în fața televizorului, indiferent de pro- 
gramul ales. Organizaţi-vă, planificaţi încă din timpul 
zilei ce veți face seara: puteți să începeți ori să terminați 
o carte, să ieșiți cu prietenii, să mergeţi la un film, să as- 
cultați puțină muzică. Puteţi, de asemenea, să petreceți 
o seară romantică împreună cu partenerul(a) de viață, 
pregătind-o cu grijă, ca și cum ar fi vorba de o întâlnire 
amoroasă. 


Complexul de inferioritate — 
o suferinţă stânjenitoare 


Multe persoane consideră că sunt condamnate la o 
poziţie inferioară în viaţă, atât din punct de vedere so- 
cial, cât și fizic sau chiar spiritual. Ele nu fac nimic pen- 
tru a reacționa împotriva acestei senzaţii stranii, care are 
o influenţă hotărâtoare asupra tuturor deciziilor și acțiu- 
nilor lor. 

Astfel de oameni sunt blocaţi într-un fel de resemna- 
re fatalistă, cu care nu încearcă deloc să lupte. 

Complexul acesta nu este mereu însoțit de un senti- 
ment de invidie față de alții. 

E adevărat că unii își petrec timpul enervându-se 
din cauza succesului celorlalți, în loc să facă cele nece- 
sare pentru a-și asigura propriul succes; există însă și 
ființe abulice, care își acceptă atât de bine inferiorita- 
tea, încât ajung să considere că e drept și normal ca alții 
să aibă succes și că la fel de drept și de natural este eșe- 
cul lor. 

Cel ce se simte inferior nu o spune niciodată, dimpotrivă; 
alegerea acestui verb nu e rezultatul întâmplării, pentru 
că el reprezintă o posibilă portiţă de scăpare. 

E ca și cum ar spune: „Nu-i decât un complex, o im- 
presie absolut ireală; o boală care mă face să mă văd mai 
prejos decât ceilalți. De fapt, este un mod vicios de a 
privi lucrurile și senzația pe care-o am nu reflectă deloc 
realitatea; deoarece aș putea fi și poate chiar sunt cel mai 
bun dintre toți“. 

De fapt, extremele se atrag. Cel ce suferă de un com- 
plex de inferioritate se crede superior sau, cel puțin, di- 
ferit de ceilalți. Numai aparenţa este cea care înșală. 
„Complexul“ îl face timid, lipsit de entuziasm și mai 
mult sau mai puțin agresiv. 

Dar individul afectat de o asemenea suferinţă ar fi 
foarte surprins dacă ar afla că, de fapt, aceasta nu-i de- 
cât un artificiu care îi permite să disimuleze o groază 
de lucruri. Altfel spus, complexul de inferioritate nu 
este altceva decât un complex de superioritate, adică 
un refuz de a lupta și de a învinge; individul își închi- 
puie că soarta îi e potrivnică, în ciuda evidentei lui su- 

periorități față de cei pe care se preface că îi crede mai 
buni decât el. 

Complexul de inferioritate poate fi prețul plătit ca să 
ne „pedepsim“ pentru ceva de care, în mod inconștient, 
ne simțim vinovați. Vina ascunsă este ispășită toată via- 
ţa, frângând aripile ambiţiei, lăsând în mod voit să sca- 
pe printre degete ocaziile favorabile și asta cu o resem- 
nare cu adevărat masochistă. Trebuie, în acest caz, mers 
până la originile acestui sentiment de culpabilitate, as- 
cuns în adâncimile întunecate ale Se-ului și care este atât 
de puternic, încât influențează în mod hotărâtor viața și 
felul de a fi al celor atinși de el. 

Adevărata problemă nu este cum se poate înfrânge 
complexul de inferioritate, ajungând la convingerea că, 
de fapt, nimeni nu este inferior celorlalți și făcând stră- 
danii pentru a depăși obstacolele plasate în fața scopu- 
lui fixat. De fapt, problema constă în a descoperi de ce 
individul a ales să se simtă inferior celorlalți oameni și 
de ce și-a impus o mutilare psihică al cărei efect este că 
anulează atât inițiativele, cât și plăcerile. Numai după 
descoperirea motivului acestui sentiment de culpabilita- 
te, subiectul va putea începe să trăiască într-un mod să- 
nătos și normal. 

Complexul de inferioritate poate apărea din cauza 
unui defect psihic. 

De exemplu, domnul Dante R. afirma că suferă de un 
enorm complex de inferioritate din cauză că este bâlbâit. 
Din momentul în care bâlbâiala a fost înlăturată, a dis- 
părut fără urmă și suferința respectivă. 

Uneori poate fi vorba de o infirmitate fizică reală. 
Astfel, un surd se poate simţi inferior celorlalți tocmai 
pentru că universul lui tăcut îl izolează într-un mediu 

cu totul diferit. Un mutilat, un invalid, un cocoșat pot 
dezvolta un complex de inferioritate nu numai fizic, ci 
și spiritual, ca și cum defectul lor ar ajunge să le atace 
chiar esența personalităţii. În aceste cazuri avem de-a 
face cu o stare sufletească de înțeles, dar nedreaptă și 
nefastă, deoarece asemenea nenorociri nu-i transformă 
pe indivizii respectivi în ființe mai bune sau mai rele de- 
cât ceilalți. 

A-și plânge de milă este întotdeauna o atitudine ne- 
gativă. Celor care se lasă cuprinși de autocompasiune le 
este greu să redevină ceea ce au fost, pentru că este ușor 
să treacă de la o acuză la alta, astfel încât orice ocazie 
este potrivită pentru a le confirma că n-au noroc și că 
sunt nefericiți, că sunt urmăriți de o soartă potrivnică și 
de oamenii răi. Tot criticând în stânga și-n dreapta, mulți 
ajung chiar la sinucidere. Lumea sfârșește prin a li se pă- 
rea atât de ostilă și de agresivă ori, dimpotrivă, atât de 
superficială și de inutilă, încât ei nu-și mai doresc decât 
să dispară. Autocompasiunea poate duce cu ușurință la 
acte disperate. 

Complexul de inferioritate derivă deseori dintr-un 
fapt traumatizant trăit în timpul copilăriei. lată cazul An- 
nabellei, fiica cea mare a domnului și doamnei de R. În 
ciuda aparenţelor (nu i-a lipsit niciodată nimic), ea a avut 
o copilărie nefericită. Ceea ce a zdruncinat-o au fost cri- 
ticile și reproșurile continue ale mamei, care o compara 
tot timpul cu surorile sale. Pentru că nu era la fel de dră- 
guţă ca ele, Annabelle auzea deseori spunându-se de- 
spre ea că „ochii ei n-au nici o expresie“, pe când cei ai 
Roselynei par „două stele“, că e „palidă, fragilă, are un 
aer bolnăvicios“, că „nu e la fel de deșteaptă ca surorile 
ei“, care, deși mai mici, păreau mai inteligente, că „este 

dezordonată și n-are voință“, că „ar trebui să ia exemplu 
de la Roselyne și de la Camille“ și multe altele în același 
stil. 

Crescând, Annabelle s-a făcut o fată foarte frumoasă, 
în ciuda prezicerilor mamei, și, dacă ar fi comparată 
acum cu surorile ei, acest lucru ar fi în avantajul său. Cu 
toate acestea, pusă în fața unei oglinzi, Annabelle pare 
oarbă și surdă la orice compliment. 

Ea se vede urâtă, se simte proastă. Complexul ei de 
inferioritate, care își are originile în copilărie, o stăpâneș- 
te întru totul. Criticile mamei au marcat-o pentru totdea- 
una. De aceea, relațiile Annabellei cu bărbaţii au fost me- 
reu foarte complicate și nici o legătură nu a putut rezis- 
ta sindromului ei. 

Eșecurile sentimentale au făcut-o să creadă din ce în 
ce mai mult că are „ceva ciudat, care nu merge“. „De ce, 
se întreabă ea, alte fete de vârsta mea iubesc și sunt iu- 
bite cu multă ușurință, în timp ce eu nu reușesc să gă- 
sesc un bărbat care să mă accepte așa cum sunt?“ 

Întrebare grea, dar cu un răspuns ușor. De ce felul de 
a fi al Annabellei, crizele ei de depresie, încăpățânarea 
ei de a se considera o victimă, de ce toate acestea reușesc 
să-i convingă iubiții că este altfel decât în realitate? De 
fapt, ea e cea care îi obligă s-o vadă așa cum se vede ea 
însăși: seacă, proastă, fără importanţă. 

Cum s-a terminat totul? La a nu se mai știe câtelea 
eșec în dragoste, Annabelle s-a încuiat în baie, și-a băgat 
mâinile în apă fierbinte și și-a tăiat venele. Din fericire, 
prietena cu care locuia a reușit să o salveze la timp. An- 
nabelle este acum în cură la un psihanalist. 

Complexul de inferioritate se poate naște și din do- 
rința de a atrage atenţia, de a se face plăcut de ceilalți. 

Altfel spus, el poate fi manifestat și de o persoană cu un 
caracter mai curând ambiguu, care va recurge la diver- 
se trucuri pentru a inspira înțelegere și bunăvoință. 

Un astfel de caz e ușor de recunoscut, deoarece com- 
plexul de inferioritate merge mână în mână cu o tendin- 
tă echivocă de adulare, de exaltare a meritelor celorlalți. 
Autodistrugându-se, subiectul își ridică în același timp 
interlocutorul pe un piedestal, făcându-l să creadă că este 
cel mai bun, cel mai inteligent etc. 

Asemenea indivizi reușesc foarte rar să câștige sim- 
patia la care aspiră atât de mult. Până la urmă, persoa- 
na care este obiectul unei atare admiraţii sfârșește prin 
a se plictisi de prezenţa adoratorului și îl abandonează, 
preferându-i niște prieteni mai puțin ceremonioși, dar 
mai sinceri. Nici o problemă, vânătorul nostru de idoli 
nu se dă bătut și pornește în căutarea altor victime. Chiar 
această încăpățânare ne poate face să ne îndoim că sufe- 
ră de un complex: mulți consideră că, de fapt, individul 
caută să-și asigure o poziţie socială cât mai bună și că se 
folosește de prieteni bine situați pentru a-și atinge sco- 
pul. 

În sfârșit, există și un complex de inferioritate care, 
la fel ca o boală a tinereţii, apare în momentul trecerii 
de la copilărie la adolescenţă. leșit din cochilia copilu- 
lui, adolescentul are dintr-odată senzaţia că-i fuge pă- 
mântul de sub picioare. El are de multe ori prieteni mai 
mari ca vârstă, care îl depășesc de obicei în înălțime și 
maturizare, ceea ce îl face să se simtă inferior, chiar 
dacă nu o arată. 

Acum e vârsta înroșirii din nimic a obrajilor, a mani- 
festărilor de timiditate, a replicilor obraznice și violen- 
te. Din fericire, este vorba doar despre tulburări trecă- 

toare, care se transformă repede în simple amintiri stân- 
jenitoare. 

Tinerii nu acceptă un prieten timid și complexat și, în 
cele din urmă, în felul lor brutal de a rezolva probleme- 
le, ei îi impun un ultimatum fără drept de apel: „Ori în- 
cetezi să mai faci pe prostul, ori ne lași“. Aproape întot- 
deauna (cu excepția cazurilor în care intervine o mamă 
cloșcă, mult prea înțelegătoare și dominantă), adolescen- 
tul încetează să mai pară timid și își face intrarea trium- 
fală în gașca de prieteni. 

Într-o măsură mai mică sau mai mare, toți am trecut 
prin perioade de demoralizare, în care am manifestat 
simptomele unui adevărat sentiment de inferioritate. 

Sunt momente de îndoială, pe care, în cele din urmă, 
am reușit să le depășim. Dar este necesar să avem grijă 
să nu ne cuprindă resemnarea și să credem că viața noas- 
tră ar depinde de alţii și de bunul lor plac. Trebuie să re- 
acționăm și, de fapt, omul echilibrat reacționează, trece 
peste decepții, evitând să le transforme în frustrări ge- 
neratoare de nevroze, și analizează obstacolele care l-au 
adus în situația respectivă. El nu se oprește și își urmea- 
ză calea, iar asta este esenţial. 

Ni se întâmplă uneori să trecem prin perioade de în- 
doieli, care n-au nici o legătură cu viața personală, dar 
care ne fac să ne simțim melancolici și să reflectăm la 
motivele pentru care existăm. Sunt momente în viață în 
care avem impresia că nu suntem nimănui de folos, că 
trăim degeaba, că suntem doar o piesă insignifiantă în- 
tr-un joc imens și cu reguli inflexibile. 

În astfel de perioade, se naște în noi convingerea că 
toate eforturile sunt doar pierdere de timp și, bogaţi ori 
săraci, ne transformăm cu toții în frunze duse de vânt. 

Prin asemenea momente dificile poate trece oricine în- 
tr-o etapă sau alta a vieții și nu există nici un motiv să 
vorbim în aceste cazuri de un complex de inferioritate 
ori să consultăm un psihanalist. De fapt, în astfel de si- 
tuații devenim conștienți de lipsa noastră de importan- 
tă prin raport la imensitatea universului și la timpul im- 
placabil. 

Astfel de sentimente de inferioritate îi afectează pe 
toți oamenii, chiar și pe cei mai importanți, și nimeni nu 
ar trebui să se simtă rușinat din această cauză. 


Avantajele complexului de inferioritate 


Totuși, complexul de inferioritate poate avea și anu- 
mite avantaje, cum ar fi cel de a-l face pe individul afec- 
tat să se evalueze continuu. Iar dacă aspectul agnostic al 
complexului se accentuează, acest fapt va duce la depă- 
șirea lui automată. Sentimentul de inferioritate față de 
ceilalți poate să trezească ambiţii foarte puternice, voin- 
ţa de a câștiga, de a-i ajunge din urmă sau chiar de a-i 
depăși pe cei admirați. 

Să ne gândim, de exemplu, la complexul de inferiori- 
tate manifestat de un scriitor tânăr și talentat. Comple- 
xul, pe care, o dată cu Freud, ar trebui să-l numim mai 
curând „senzaţie de inferioritate“, este, în ceea ce-l pri- 
vește, mult mai benefic decât orice satisfacție deșartă pe 
care i-ar putea-o da succesele deja obținute. Pentru tână- 
rul scriitor, conștiința că se află încă departe de scopul 
fixat nu e o senzație frustrantă și mutilantă, ci dimpotri- 
vă, îl incită să se perfecționeze. Vorbim aici de un stimu- 
lent, nu de un motiv de renunțare la tot ce și-a propus. 

În același fel, pe unii defectele fizice grave îi pot mo- 
tiva să reușească în viață, ajutându-se chiar de aceste de- 
fecte. De exemplu, bâlbâitul Demostene a devenit un 
orator de succes, Beethoven, surd, a putut compune o 
muzică de o rară frumusețe, iar Napoleon ori Iuliu Cae- 
sar, mici de statură, au știut să-și cucerească locul meri- 
tat în Istorie. Poate că acestor oameni celebri le-ar fi lip- 
sit îndârjirea și zelul de a cuceri obiective atât de înalte, 
dacă n-ar fi avut conștiința că sunt, într-un fel, inferiori 
celorlalți. 


Cum să depășim complexul de inferioritate 


Nu există leacuri miraculoase care să transforme un 
individ nehotărât într-unul îndrăzneţ, puternic și auto- 
ritar. Complexul de inferioritate nu poate fi înfrânt de- 
cât după ce i-au fost aflate cauzele: așa este întotdeau- 
na regula în psihanaliză. Dar un sfat nu strică nicioda- 
tă. Înainte de toate, trebuie să încercaţi să răspundeţi la 
întrebările pe care le vom prezenta imediat. În funcţie 
de numărul de răspunsuri afirmative, puteţi deduce 
dacă acest complex de inferioritate pe care vi-l atribuiți 
este real sau dacă el coincide cu o criză morală trecă- 
toare. 

- Credeţi că oamenii nu au nici o șansă de a fi arhitec- 
ţii propriei existenţe și că sunt condamnaţi să se su- 
pună destinului implacabil, că trebuie să renunțe la 
încercările de a fi independenţi și de a-și manifesta 
voința? Altfel spus, credeți în predestinare? 

— Sunteţi apatic, în ceea ce vă privește, atât de mult în- 
cât nu vă mai mirați că sunteţi evitat de ceilalți? 

Vă plângeți deseori din cauza problemelor pe care le 
aveţi? 

Sunteţi convins că nu aveţi nici o calitate care să vă 
facă interesant în ochii celorlalți și că sunteți ireme- 
diabil condamnat la mediocritate? 

Îi invidiaţi pe oamenii sociabili și prietenoși? Vă 
schimbaţi orașul și chiar țara, ca și cum aţi vrea să fu- 
giţi de viața pe care o aveţi? 

V-ar plăcea să fiți prietenul unei celebrităţi, dar cre- 
deţi că acest lucru nu se va întâmpla niciodată, deoa- 
rece sunteți un ins plictisitor? 

Sunteţi gelos? 

Aţi renunţat vreodată la vreo întâlnire cu prietenii sau 
la o recepție importantă pentru că „nu aveaţi cu ce să 
vă îmbrăcaţi“ sau „nu eraţi în formă“? 

Vă simţiți umilit dacă nu sunteţi recunoscut, ca și 
când acest lucru v-ar confirma ideea că nu sunteți de- 
cât un individ absolut insignifiant? 

Evitaţi să salutaţi o persoană care v-a fost prezentată 
de curând deoarece sunteți convins că n-o să vă recu- 
noască? 

Credeţi că un curs de dicţie v-ar fi putut ajuta să vă 
depășiți problemele de pronunție sau frica de a ră- 
mâne fără voce ori de a nu ști cum să încheiaţi o fra- 
ză? 

V-aţi gândit vreodată că timiditatea dumneavoastră 
se datorează proastei educaţii pe care v-au dat-o pă- 
rinții? 

Vă este imposibil să vorbiţi de rău pe cineva în pre- 
zenta altora, deși ați avea chef? Și, dimpotrivă, nu mai 
conteniţi cu laudele la adresa unei persoane absente, 
despre care credeţi, de fapt, numai lucruri rele? 

-  Visaţi adesea cu ochii deschişi la ce ați putea fi, închi- 
puindu-vă că sunteți protagonistul unor aventuri fa- 
buloase, care se termină întotdeauna cu triumful 
dumneavoastră și cu umilirea prietenilor-dușmani? 

— Când eraţi mic, aţi fi vrut să luaţi parte la jocurile ce- 
lorlalți copii, dar, dintr-un motiv sau altul, nu eraţi 
niciodată acceptat? 

- Vi s-a întâmplat vreodată să cumpăraţi un lucru de 
care nu aveaţi nevoie, doar pentru că vânzătorul v-a 
convins să o faceţi? 

- Răspundeţi sincer: vă simţiți uneori servil față de per- 
soane pe care nu le apreciați deloc, dar pe care le con- 
siderați folositoare pentru profesie și eventuala ascen- 
siune pe scara socială? 

-  Fumaţi doar ca să faceţi să treacă timpul mai repede 
ori ca să păreți mai interesant? 

- Vă gândiţi din când în când că un pahar de tărie vă 
poate ajuta să vă învingeți timiditatea care vă împie- 
dică să fiți mai apropiat cu ceilalți? 

— Aveţi impresia că, de fapt, nu aveți nici un prieten 
adevărat? 

- Vă confesaţi cu mai mare ușurință unui necunoscut 
decât unei persoane pe care o cunoașteţi de ani de 
zile? 

— Vi s-a spus vreodată că sunteți prea ceremonios ori 
prea pretențios? 

- Orgoliul vă este satisfăcut dacă știți că sunteți mai cult 
și mai bine educat decât alţii, dar aveţi în același timp 
senzația dezagreabilă că vă lipsește acea dezinvoltu- 
ră care îi face pe oameni cu adevărat drăguți și ama- 
bili? 

- V-aţi întrebat vreodată de ce oamenii încep să caște și 
să găsească scuze ca să vă părăsească după ce aţi pe- 
trecut împreună câteva clipe? 

- Văe total indiferent cum vă îmbrăcaţi? 

- Faceţi duș mai puțin de o dată pe săptămână? 

- Preferaţi să vă uitaţi la televizor, în loc să citiți o car- 
te bună? 

- Ați mers vreodată la ghicitori în cărți sau în stele ca 
să aflaţi dacă vi se va schimba viaţa în vreun fel? 

- Părerea pe care o au despre dumneavoastră persoa- 
nele importante pe scara socială vă interesează mai 
mult decât a tuturor celorlalți? 

Cu cât veți cumula mai multe răspunsuri afirmative, 
cu atât veți fi mai aproape de tipul ideal al complexatu- 
lui. Nu vom insista din nou asupra traumelor din copi- 
lărie care puteau să vă aducă în această stare. Dacă sen- 
timentul de inferioritate pe care-l aveţi este autentic și 
vă face să suferiţi, câteva sugestii vă vor permite să vă 
stăpâniți anxietatea care vă ia cu asalt de fiecare dată 
când trebuie să faceţi ceva ce vă face vizibil pentru cei- 
lalți. 

Mulţi timizi se plâng că nu pot susține o conversaţie. 
În afară de recomandarea de a citi ziarul și de a fi la cu- 
rent cu ce se petrece în lume (ceea ce vă permite cu si- 
guranţă să participaţi la multe discuţii), vă sugerăm să 
încercați să vă specializați într-un anumit domeniu, mai 
special, al realității. De exemplu, ecologia ori spiritismul 
sau poezia negrilor americani. Documentaţi-vă cât mai 
mult în privința subiectului ales, până când veţi avea 
sentimentul că, măcar în această privinţă, sunteți mult 
mai informat și mai competent decât mulți alții. 

Nu e vorba, evident, să vă lansați în studii și cercetări 
de durată, cu excepţia cazului în care subiectul ales vă 
pasionează cu adevărat; de fapt, e suficient să faceți apel 
la o documentaţie succintă, care vă va permite să strălu- 
citi în fața celorlalţi atunci când se va aborda tema res- 
pectivă (pe care evident că veţi avea grijă s-o aduceți în 
discuţie). Nimeni nu va fi la curent cu faptele, numele și 
statisticile despre care veţi vorbi; astfel, vă veţi acorda 
plăcerea de a răspunde oricărei obiecții, oricărei între- 
bări, fără să riscaţi să-i jigniți pe ceilalți obligându-i să 
asculte un monolog care, în cele din urmă, poate să fie 
plictisitor și să pară pedant. 

— Atunci când interlocutorul vi se pare superior prin 
cultură, frumusețe ori condiție socială, nu vă lăsaţi 
subjugat și nu vă comparați cu el. Încercaţi să vă ima- 
ginați cum arată în intimitate, în pijama sau certân- 
du-se cu nevasta. Daţi puţin bice imaginaţiei, oricât 
de șocante ar fi imaginile care vă vin în minte, pen- 
tru că lucrul acesta vă poate fi extrem de util ca să vă 
eliberaţi de tirania anumitor mituri. Veţi vedea astfel 
că toți oamenii sunt perfect egali în momentele lor de 
intimitate. 

— Dacă cineva vă măsoară cu privirea, în nici un caz nu 
lăsaţi ochii în jos. 

Recurgeţi la un truc vechi, care constă în a vă privi in- 

terlocutorul în mijlocul frunții, adică puțin deasupra 

ochilor. Astfel veți da impresia că sunteți o persoană 
mândră și care nu se lasă ușor călcată în picioare. 

— Căutaţi să aveţi ceva în mână în momentul în care pă- 
trundeți într-o cameră plină de oameni: o țigară, un 
pahar, mâna altcuiva, orice vă poate ajuta să nu vă 
mai frământaţi ce să faceți cu mâinile. Asta vă va aju- 

ta și să nu mai aveți impresia că toate privirile se în- 
torc spre dumneavoastră și vă judecă. 

Când toate par să meargă prost, iar proiectele vi se 
năruie unul câte unul, lăsați deoparte gândul să vă 
faceți bagajele și începeţi să semănați, adică să între- 
prindeţi ceva ce-și va arăta roadele în viitor. De exem- 
plu, învățați ceva. 

Nu vă mai gândiţi prea mult la propria persoană. În 
loc să vă sară țandăra închipuindu-vă că oamenii vă 
vorbesc de rău, încercați mai bine să vedeţi părțile 
proaste ale celorlalți. Oricine are și defecte; stră- 
duiți-vă să le descoperiţi unul câte unul, ca și cum ar 
fi vorba de un joc. Așa, oamenii vi se vor părea mai 
fragili, mai umani, într-un cuvânt, mai accesibili și 
mai simpatici. 

Încercaţi să vă îndrăgostiţi, poate chiar de partene- 
rul(a) de viaţă... 

Nu vă mai tot gândiţi că sunteți comparat cu alţii. 
Nu sunteți la fel ca ei. Din fericire, toți oamenii sunt 
diferiți unii de alţii. Dacă vă luaţi ca model un prie- 
ten sau o celebritate pe care o admiraţi foarte tare, 
comparaţia pe care o faceți riscă să nu fie nicioda- 
tă în favoarea dumneavoastră. lar asta bineînţeles 
că nu vă convine. Așa că mai bine ridicaţi-vă în 
slăvi calităţile „cele mai interesante“ pe care le 
aveţi, ca să vă accentuaţi trăsăturile de personalita- 
te și să deveniți astfel mai interesant sau mai capti- 
vant. 

Încercaţi să vă definiţi așteptările pe care le aveți de 
la viață. Cu alte cuvinte, încercaţi să precizaţi care 
sunt lucrurile pe care viața pare că vi le-a refuzat până 
acum. A avea un punct de plecare și a-ți identifica 

obiectivele e un mare pas înainte spre vindecare și 
pentru a prinde „gustul vieții“. 

Nu vă demoralizați dacă oamenii nu vă arată prea 
multă simpatie. Poate fi doar o falsă impresie, expli- 
cabilă prin complexul a cărui victimă sunteți. Dar 
dacă totuși, în mod real, le sunteţi antipatic unora pe 
care îi credeți prieteni? Atunci nu-i mai considerați ca 
atare și priviţi-i drept ceea ce sunt în mod real, adică 
simple cunoștințe, de a căror companie vă puteţi lipsi 
cu ușurință și fără urmă de remușcare. 

Alegeţi-vă alți prieteni, priviți în jur, nu vă fie frică să 
o luaţi de la început și să vă simțiți iar tânăr. Trebuie 
să fiți stimulat la gândul că, pentru orice cunoștință 
nouă, sunteţi o persoană fără probleme, fără calități 
sau defecte. E ca și cum ne-am naște din nou de fie- 
care dată când ne împrietenim cu cineva. Ceea ce 
vrem să fim ori să părem în acest caz pentru indivi- 
zii respectivi nu depinde decât de noi. 

Îngăduiți-vă din când în când să daţi curs unei fante- 
zii, unui capriciu, aflat la marginea bunei-cuviințe, 
chiar în răspăr cu conștiința morală strictă pe care o 
aveți (cu Supraeul care dă naștere sentimentului de in- 
ferioritate de care suferiți, obligându-vă să vă compa- 
raţi cu ceilalți). Faptul că vă acordaţi o plăcere cât de 
mică vă va face să uitaţi câteva dintre lucrurile care 
vă pot traumatiza. 

Căutaţi să vă convingeţi că și dumneavoastră aveți 
niște calități extraordinare. Poate că nu sunt cele pe 
care le apreciaţi la alţii, dar asta nu înseamnă că sunt 
lipsite de importanţă. 

Poate că și alții le-au remarcat. De altfel, nu v-aţi gân- 


dit niciodată că anumiţi indivizi vă consideră superior 

lor? Pentru că ați fost absorbit de problemele care vă mă- 
cinau, nu v-aţi dat seama niciodată până acum că le in- 
spiraţi o stare de umilință unor oameni foarte timizi, mai 
complexați decât dumneavoastră și că, pentru ei, poate 
că sunteți un model de urmat. 


Disciplina 


Faceţi un efort să vă reveniţi. E nevoie doar de puţi- 
nă bunăvoință. Începeţi prin a vă fi propriul elev și ur- 
maţi un program pe care-l veţi stabili pe baza sugesti- 
ilor din acest capitol, în funcție, evident, de propriul caz 
și de cauzele complexului de inferioritate de care sufe- 
riți. 

O regulă excelentă pentru crearea unui program con- 
stă în a nu acumula în el prea multe proiecte, ci în a re- 
partiza în mod judicios eforturile, astfel încât cei ce se 
hotărăsc să-și învingă starea de neputinţă să poată asi- 
mila tot ce am propus aici cu perseverența absolut nece- 
sară. 


Supracompensările 


Trebuie să evitaţi soluțiile prea facile, care nu ar face 
decât să vă dăuneze. Nu încercați să recurgeţi la meto- 
de extreme. Dacă aveţi un caracter slab, căutaţi să vă 
dați seama care sunt cauzele acestei slăbiciuni, în loc 
să o mascaţi sub o agresivitate și o violenţă care vă fac 
și mai mult rău. Agresivitatea față de superiorul său 
n-o să-l elibereze pe domnul F.O. de o viață umilă și 

modestă sau de timiditatea lui și de sentimentul că nu 
e niciodată la înălțimea colegilor. Ea nu poate servi de- 
cât la accentuarea stării de angoasă, fără să mai vor- 
bim de faptul că poate duce eventual chiar la conce- 
diere. În plus, după trecerea crizei de furie, vi se va în- 
tări convingerea că nu valoraţi nici cât o ceapă dege- 
rată pe lângă cei ce știu să facă o carieră și să se poar- 
te cu inteligenţă. 

Aceste supracomensări sunt de fapt niște moduri gre- 
șite de a neutraliza frustrările produse de complexul de 
inferioritate. De asemenea, se vorbește despre „supra- 
compensări negative“, tocmai pentru a sublinia perico- 
lul pe care îl reprezintă. Un exemplu interesant este cel 
al unei fete din Warwick, Kay V., care suferea din cauza 
nasului prea lung și curbat. În loc să meargă la un spe- 
cialist în chirurgie estetică, care ar fi putut să-i rezolve 
problema mult mai bine decât ar fi făcut-o orice psihana- 
list, ea s-a lăsat în așa hal pradă „complexului nasului“, 
încât nu mai îndrăznea să iasă din casă, de teamă ca oa- 
menii să nu râdă de ea. 

Apoi, dintr-odată, Kay s-a hotărât să reacționeze. A 
vrut să se convingă că-și poate depăși complexul și să-și 
schimbe stilul de viață. Hotărârea era bună, însă ea a 
pus-o în practică într-un mod cel puţin ciudat, aruncân- 
du-se ca un kamikaze în tot soiul de pericole și de expe- 
riențe stranii. S-a apucat de băut, de droguri și a început 
să se culce cu oricine ar fi vrut s-o aibă pentru o noapte. 
Era aproape tot timpul beată și uitase de mult să mai 
zâmbească. După ceva timp a ajuns în spital, în urma 
unui accident. Aflându-se la volanul mașinii unui prie- 
ten, ameţită de alcool și de excitante, a intrat în plin în- 
tr-un copac. Prietenul ei a murit din cauza rănilor, în 

timp ce ea nu a avut decât câteva zgârieturi ușoare. Dar 
în ce stare psihică a ieșit din spital! 

Complexul de inferioritate ar putea fi depășit foarte 
ușor dacă subiectul ar reuși să se convingă că e iubit de 
cei ce-l iubesc. Un individ care e sigur de dragostea ce- 
lorlalți e foarte sigur pe el în relaţiile cu oamenii. Și cu 
asta am atins o problemă-cheie: nevoia de dragoste. 

Iubirea nu poate fi doar spirituală, ci trebuie să fie și 
fizică. Numeroase cupluri se destramă în momentul în 
care dispare obișnuinţa tandră a anumitor gesturi — o 
mângâiere, un sărut, ținutul de mână — și dacă, în une- 
le familii, se poate remarca o stare de tensiune, de multe 
ori aceasta e datorată lipsei acestor gesturi de afecțiune. 

Într-o familie ai cărei membri se iubesc cu adevărat e 
puţin probabilă apariţia unei crize. Complexul de infe- 
rioritate e o boală care nu pătrunde în casele în care pă- 
rinții se răsfață unul pe celălalt cu gesturi afectuoase și 
în care copiii învață sensul unei iubiri care nu asupreș- 
te, ci, dimpotrivă, dăruiește putere. 

Există soți care își iubesc soțiile, dar care s-ar simţi ri- 
dicoli dacă s-ar apuca dintr-odată să le spună vorbe dulci 
ori să le sărute. 

„Astea-s fleacuri! Contează doar ce simt aici!“, cla- 
mează ei, bătându-se cu pumnul în piept într-un mod 
teatral. Dar se înșală amarnic. Dragostea trebuie să fie și 
afirmată, să fie exprimată; dacă asta nu se întâmplă, ea 
se răcește, devine sterilă și începe să vegeteze. 

Să ne uităm la animalele de casă. Și ele au nevoie de 
o mângâiere, de un gest afectuos sau de o vorbă drăgăs- 
toasă, altfel se întristează și devin apatice. 

Și plantele îngrijite cu dragoste cresc și înfloresc mai 
bine. Așa că, dacă natura are nevoie de dragoste, de ce 

n-ar avea și oamenii, cu atât mai mult? Scuza că de la o 
anumită vârstă nu mai avem nevoie de asta e absolut ne- 
adevărată. Tovarășa de viaţă are probabil tot atâta nevo- 
ie de mângâieri ca și pruncul din leagăn pe care-l admi- 
ră toată lumea. 

Dacă se știe iubit, nevroticul găsește mult mai ușor 
calea spre vindecare. A iubi înseamnă a avea încredere 
în cineva, înseamnă că o parte a sufletului nostru se poa- 
te liniști gustând din plăcerea pe care o poate da doar o 
relație bazată pe tandrețe. 

Multe complexe de inferioritate se formează la parte- 
nerii unui cuplu care s-au bazat numai pe relația sexua- 
lă pură, pentru că, o dată dispărută pasiunea, își dau sea- 
ma că doar întâmplarea i-a adus împreună, nu dragos- 
tea. 

Așa că el se întreabă: „Cum de m-am însurat cu fe- 
meia asta? Ce vrea de la mine? Să-i fac toată viața curte? 
Nu-și dă seama că a îmbătrânit? Doar nu se mai crede o 
tinerică! De ce mă tot sărută pe gură?“. 

Iar ea își spune: „De ce m-oi fi măritat cu ciufutul 
ăsta? Nici n-ajunge bine acasă, că se și pune la masă. E 
gata cina? Da, domnu”, la dispoziția luminăţiei voastre! 
Domnul se crede la hotel... Mare dreptate avea mama... 
nu trebuia să-l iau!“. 

Cam astea sunt, în linii mari, gândurile vesele pe care 
le nutresc unul despre altul un soț și o soție, „luați din 
dragoste“, într-o seară oarecare din plăcuta lor viață co- 
mună. Sunt, de fapt, gândurile a doi străini care trăiesc 
sub același acoperiș, dar nu simt nici urmă de afecțiune 
unul pentru celălalt. 

Relaţiile dintre ei devin din ce în ce mai reci și mai în- 
cărcate de agresivitate. Fiecare pare că așteaptă ceva de 

la celălalt. Aparent, ea ar avea nevoie de mai mult con- 
fort, de haine noi, poate și de bijuterii, adică de bunuri 
materiale. Lui i-ar plăcea o femeie surdomută, ca să poa- 
tă să spună și să facă tot ce are chef, fără să aibă parte de 
critici. Dar toate aceste pretenţii sunt de suprafaţă, căci 
ceea ce le lipsește amândurora e ceva mult mai simplu 
și care nu costă nimic: afecțiunea. 

Am întâlnit cândva doi soţi în vârstă care au încă 
unul pentru celălalt gesturile și micile atenţii tandre pe 
care ne așteptăm de obicei să le vedem doar la tineri, în 
perioada logodnei. El are pentru ea priviri pline de bu- 
nătate și recunoștință. Când se sprijină de braţul lui, ea 
se simte tânără și frumoasă, în ciuda celor optzeci de ani. 
Își zâmbesc, se mângâie unul pe altul. Atunci când unul 
e supărat, celălalt îl bate cu afecțiune pe spate sau pe 
mână. Și își vorbesc cu multă plăcere. Trăiesc împreună 
de atâția ani și încă n-au terminat să-și spună tot ce 
aveau de spus. lată un exemplu de cuplu fericit. Care le 
e secretul? Nu și-au pierdut niciodată afecțiunea unul 
pentru celălalt. Ei se poartă ca niște îndrăgostiţi și sunt 
fericiți. 

Cu toate acestea, dacă le-am analiza viața mai îndea- 
proape, am putea vedea că ea nu a fost deloc ușoară pen- 
tru nici unul dintre ei. Poate că ea ne-ar povesti cu tris- 
teţe, în timp ce el îi strânge mâna spre consolare, cum 
și-au pierdut fiica într-un bombardament; iar el, fără pic 
de frustrare, va recunoaște că n-a făcut niciodată o carie- 
ră („pentru că n-au știut să te aprecieze“, poate că-i va 
spune ea) sau că a fost șomer un timp, moment în care 
amândoi își vor aduce aminte de zilele de foame și de 
sărăcie prin care au trecut. Dar e clar ca bună ziua că 
sunt fericiți. Dacă ar fi puși în același loc cu capetele în- 

coronate, cu starurile de cinema, cu miliardarii, ei s-ar 
simţi cât se poate de în largul lor. Nici frustrările, nici 
complexele nu i-au putut vreodată stăpâni și nu și-ar da 
viața pe alta dacă preţul pe care ar trebui să-l plătească 
ar fi să aibă alt tovarăș de viaţă. 

Puterea iubirii poate face miracole. Dragostea poate 

să facă minunată o viață pe care alții ar crede-o monoto- 
nă și cenușie. Ea ne ajută să deschidem ochii și să vedem 
cu adevărat minunile naturii care ne înconjoară tăcută; 
iubirea știe să ne. facă să apreciem un cuvânt bun, o în- 
tâlnire neașteptată, o prăjitură bună, o scrisoare de la ci- 
neva de departe, un pahar de apă rece când ne e sete, un 
fotoliu confortabil și o pereche de papuci după o plim- 
bare lungă, o seară petrecută la gura sobei sau la televi- 
zor, O ţigară, o ceașcă de cafea sau de ceai. Adică tot fe- 
lul de lucruri mici și care ajung mult prea des mașinale, 
instinctive, de care nu mai știm să ne bucurăm. Numai 
dragostea poate trezi în noi astfel de emoții plăcute și 
calme. 
Evident, „cine n-ar vrea să fie iubit?“, ni se va repli- 
ca. Dar noi ce facem ca să fim iubiți? Cazul femeii fata- 
le care are toți bărbaţii din lume la picioare se întâlneș-. 
te foarte rar (și, la urma urmei, cui îi folosește așa ceva?). 
Și, din fericire, Don Juan e un personaj demodat. Dra- 
gostea care ne ajută să trecem peste griji și decepții, să 
nu ne lăsăm înglodaţi în complexele de inferioritate e 
asemenea unei plante cu două rădăcini bine înfipte în 
pământ și pe care o îngrijim cu multă tandrețe. 


Căsătoria și sexualitatea 


uspiciunile și dezgustul pe care cuvântul „se- 
xualitate“ le provoacă adesea anumitor oameni 
sunt oarecum justificate. 

Folosit și cu rost, și, mai ales, fără rost (în reclame, la 
cinema, în literatură sau reviste etc.), sexul e asociat mult 
prea des cu pornografia de cea mai joasă speţă și cu ob- 
scenitatea. „Personaj principal“ al unor povești despre 
libertinaj, el pare că nu mai poate trezi în mintea oame- 
nilor decât imagini triviale și deplasate. 

Dar e nedrept, pentru că sexualitatea se asociază în 
primul rând cu viața, cu dragostea, cu sănătatea fizică și 
morală. Nu trebuie să ne lăsăm influenţaţi de niște filme 
și publicaţii de un gust îndoielnic, care ne-ar putea face 
să credem că viața sexuală e ceva absolut fad. De fapt, 
nu în orgii, în adulter sau în homosexualitate își găsește 
sexul adevărata înflorire. Un bărbat și o femeie pot gus- 
ta o viaţă întreagă din cele mai mari plăceri sexuale, fără 
să se abată de la normalitate. Poveștile erotice fără sare 
și piper, filmele semipornografice țin de un gen vulgar 
și sunt pline de inepții. 

Viaţa sexuală înseamnă și fericire. Moraliștii care o 
văd doar ca pe un mijloc care servește la reproducerea 
speciei se înșală amarnic, la fel ca și cei ce o consideră 
un act de plăcere pură, o pulsiune carnală și doar atât. 
Sexul nu se lasă înregimentat în aceste interpretări uni- 
laterale, deoarece dorința de a avea urmași nu se opune 
plăcerii carnale, ci îi este complementară acesteia. Și cu 
atât mai mult se înșală cei ce, pornind de la interpretă- 
rile care îi sunt date, cred că sexul e un act rușinos, dar 
plăcut și de care nu trebuie să se vorbească deloc. 


Primele manifestări sexuale ale copilului 


Cine crede că viața sexuală apare brusc și în toată 
splendoarea ei abia în momentul pubertăţii se înșală 
amarnic. Nou-născutul cunoaște deja pulsiunile sexua- 
le, chiar dacă această afirmaţie le-ar putea părea abuzi- 
vă celor ce consideră copilăria ca un tărâm al plăcerilor 
inocente și asexuate. 

Ca să înțelegem mai bine acest lucru, e de ajuns să ob- 
servăm un bebeluș care suge la sânul mamei. Deja, în 
acest act absolut necesar pentru supraviețuire, pe lân- 
gă plăcerea de a-și potoli foamea și setea, putem obser- 
va și satisfacerea unei plăceri pe care copilul sătul o 
exprimă printr-o atitudine statică extrem de asemănă- 
toare cu a adulților după actul sexual. Fără îndoială că 
plăcerea respectivă își are originea în excitaţia fizică a 
buzelor și a limbii (pe care Freud le identifică drept 
„Zone erogene“). 

Ni se va obiecta că o asemenea atitudine e datorată 
satisfacerii nevoii de hrană. Cu siguranţă că așa e; dar, 

ca să demonstrăm că pentru bebeluș plăcerea constă 
chiar în actul de a suge, e de ajuns să ne gândim la felul 
în care sugarul, deși sătul, continuă să vrea să sugă și 
după ce a mâncat. Ei își suge degetul ori suzeta care i se 
dă ca să se evite astfel orice deformare a cavității buca- 
le. Mai târziu, copilul va suge tot ce-i va cădea în mână. 
Suptul îi face o așa de mare plăcere, în ciuda faptului că 
adulții nu prea sunt de acord cu activitatea asta, încât 
afișează aceeași expresie de plăcere intensă pe care o 
avea când sugea la sânul mamei. 

A-i lăsa pe copii să-și sugă degetul sau o suzetă a în- 
tâlnit mereu opoziţia celor care, deși nu au habar de 
psihanaliză, intuiesc scopul acestui act. Copilul mic e cer- 
tat pentru acest obicei „prost“, iar adulții încearcă să-l 
facă să renunţe la cea mai mare plăcere a sa, ca și când 
ar fi vorba de un păcat. „O să te prostești“, le spun une- 
le bunici nepoților care se încăpățânează să-și bage de- 
getul mare sau mijlociu în gură. „Dezobișnuiește-te de 
obiceiul ăsta prost“, le cer altele cu asprime, fără să știe 
prea bine de ce. Dacă ducem mai departe analiza, vom 
descoperi că majoritatea bunicilor sau mamelor care se 
opun cu atâta putere „viciului“ respectiv (definiţia pe 
care i-o dau ele e simptomatică) sunt destul de inculte și 
habar n-au că, în acest fel, copilul riscă să-și deformeze 
bolta palatină. De fapt, opoziţia lor e pur și simplu in- 
stinctivă. 

Suptul este deci una dintre primele manifestări ale 
vieţii sexuale a ființei umane. Copilul, căruia încă nu i 
s-a dezvoltat funcția de reproducere, își învestește sexu- 
al o anumită parte a corpului, adică gura, căutând o plă- 
cere maximă cu o excitație maximă. Abia mai târziu va 
începe să fie atent și la alte părți ale trupului, în momen- 

tul în care a-și goli vezica sau intestinele va deveni pen- 
tru el o nouă ocazie de a-și procura o plăcere fizică. 

Să observăm sugarul care tocmai a avut un scaun; el 
afișează un aer mulțumit și plin de satisfacţie, zâmbeș- 
te, își manifestă starea de bine și e mai vesel și mai so- 
ciabil. Pe lângă plăcerea suptului, corpul lui a mai des- 
coperit încă un mod de a se excita. Ne putem imagina 
reacțiile scandalizate ale tuturor celor în fața cărora 
Freud a expus aceste observaţii. Cu toate acestea, înte- 
meietorul psihanalizei nu a încetat să sublinieze impor- 
tanţa desoperirilor sale, ca și efectele pe care primele ma- 
nifestări ale sexualităţii le au asupra lumii psihice a adul- 
tului. Într-adevăr, el a remarcat afinitățile dintre viaţa se- 
xuală a copilului și perversiuni. „Deoarece copilului îi 
lipsește tot ceea ce dă funcția reproductivă a sexualită- 
ţii, viaţa lui sexuală este în mod necesar perversă“, spu- 
nea Freud. Și, de fapt, caracteristica definitorie a tuturor 
perversiunilor sexuale este renunțarea la funcția de re- 
producere. 

O asemenea interpretare psihanalitică a vieții sexua- 
le a sugarului nu trebuie să vă sperie. Ar fi o greșeală ca 
o mamă tulburată de o astfel de revelație să înceapă să-i 
interzică bebelușului ei suptul degetului. 

Evident, pe lângă interpretările de tip freudian ale ac- 
tului despre care vorbim, există și considerente de ordin 
estetic și, dacă nu vrem cu tot dinadinsul ca bebelușul 
să aibă mai târziu dinţii strâmbi, e bine să-l dezvățăm de 
obiceiul de a-și suge degetul, dar fără să țipăm, fără 
plânsete, fără să facem o dramă din asta și, mai ales, fără 
să-l lovim peste mâna considerată „vinovată“. Prohibi- 
tiile bruște sunt mult mai nefaste și mai periculoase de- 
cât ceea ce încercăm să interzicem. Dimpotrivă, copilul 

trebuie convins treptat, cu blândeţe și în mod constant. 
Încet, încet el va reuși să-și controleze gesturile, fără să 
aibă senzaţia că i se impun restricţii din exterior. 

Relaţia normală cu propria sexualitate poate fi distru- 
să încă din primele luni de viață. Înțărcarea, adică trece- 
rea de la alimentaţia la sân la una artificială, trebuie să 
fie progresivă, nu impusă brusc. Pentru sugar, contactul 
cu corpul mamei este absolut esenţial. Chiar dacă mama 
nu-l poate hrăni la sân, ea este cea care trebuie să-i ofe- 
re biberonul cu lapte, într-o atmosferă calmă și păstrând 
contactul fizic și cât mai liniștitor cu copilul. Legăturile 
care-l unesc pe bebeluș cu mama sa nu pot fi destrăma- 
te fără să provoace traume grave. Aceste scurte conside- 
raţii referitoare la sexualitatea copilului sunt absolut ne- 
cesare ca să putem înţelege universul sexual al adultu- 
lui. Deși amintirile din prima copilărie se șterg din zona 
conștientă a spiritului nostru, în inconștient rămân to- 
tuși anumite pulsiuni violente și care ne condiționează 
existența ulterioară. Astfel de condiţii de mediu, aseme- 
nea contacte cu viața prin intermediul simțurilor pot juca 
un rol important în declanșarea multor nevroze. Și dacă 
primul an de viaţă al copilului a fost greu și plin de tul- 
burări, atunci și viața sexuală a adultului va fi la fel de 
complicată și de plină de tulburări. 


Viaţa sexuală și fericirea 


Nu putem trăi în pace nici cu noi, nici cu lumea dacă 
ne e refuzată o viaţă sexuală fericită. Abstinenţa nu sa- 
tisface pe nimeni. Asceţii nu au toți dorința profundă de 
a deveni astfel și nu devin sfinţi doar pentru că și-au 

mortificat trupul. Regula generală e că devin persoane 
nesociabile. 

Freud a avut intuiţia genială de a recunoaște impor- 
tanţa și influenţa pe care le are sexualitatea asupra oa- 
menilor. La fel de puternic ca foamea, instinctul sexual 
nu poate fi anihilat. Poate doar să fie ascuns uneori, dar 
cu ce preţ! Dacă e mortificat, sexul se răzbună dând naş- 
tere unui întreg cortegiu de nevroze, de tulburări psiho- 
somatice și de angoase. Personalitatea nu e rezultatul 
voinţei noastre; ea e mai degrabă consecința experiențe- 
lor (și frustrărilor) sexuale. În funcție de fiecare caz, via- 
ţa sexuală poate deveni lucrul cel mai frumos ori cel mai 
urât din lume; asta depinde de atitudinea fiecăruia. Pen- 
tru civilizația occidentală, tendinţele de reprimare a ori- 
cărei referiri la sex care s-au manifestat în secolul al 
XIX-lea au fost cât se poate de nocive, deoarece au dus 
la răspândirea multor vicii și nenorociri printre oameni. 
Bărbaţii și femeile nu se pot sustrage pulsiunilor care se 
manifestă în trupul lor fără să-și provoace puternice tra- 
ume psihice, care îi vor afecta și pe copiii lor. Dragostea 
pe care și-o poartă un bărbat și o femeie nu are nici un 
sens în lipsa legăturii trupești. Iubirea platonică e peri- 
culoasă pentru liniștea spiritului. Dacă un om nu a avut 
niciodată parte de iubire sexuală, atunci el începe să se 
afunde în timiditate și disperare ori, dimpotrivă, devine 
rău și plin de ranchiună față de ceilalți. De multe ori, ast- 
fel de persoane nu pot fi trase la răspundere pentru in- 
hibiţiile lor, pentru că au devenit de fapt sclavii unei edu- 
caţii care pune semnul egal între sex și tot ce e urât și 
murdar pe lume. Revolta instinctelor e redusă la tăcere, 
învinsă pe toate planurile și, astfel, modificată. Corpul 
umilit se va răzbuna umilind spiritul. 

În schimb, liniștea sexuală poate da o siguranţă care 
se va reflecta în tot ceea ce facem, în viața privată, în 
muncă, în familie, în relaţiile cu ceilalţi. Mișcările corpu- 
lui sunt calme și relaxate, iar spiritul e limpede și plin de 
seninătate, gata să evalueze problemele cu care se con- 
fruntă. Sănătatea corpului e și ea direct proporțională cu 
pacea simţurilor. 

Sexul mai înseamnă și artă și creație. Un ascet va pu- 
tea cu greu să lase generațiilor viitoare altceva decât me- 
ditațiile și amintirea extravagantului său sacrificiu. Mor- 
tificându-și simțurile, omul se luptă cu el însuși, iar din 
asta nu poate să iasă nimic bun. În plus, viziunea sa de- 
spre viaţă e rigidă, intolerantă și unilaterală. Căci, pust- 
nicul nu numai că nu se mulțumește să trăiască umilin- 
du-și corpul — fapt care, până la urmă, nu-l privește de- 
cât pe el, fiind o problemă de voinţă personală —, ci vrea 
să-i facă și pe alţii să-i urmeze exemplul. De multe ori, 
printre asceţi se găsesc conducători militari, șefi de sec- 
te sau idealiști. Abnegaţia lor are nevoie de discipoli, de 
partizani. Sacrificiul pe care îl fac nu poate fi solitar și 
nu-și este suficient sieși, ci are nevoie de admiraţia ce- 
lorlalți. 

Viaţa sexuală este, de asemenea, sinonimă cu ferici- 
rea, pentru că se identifică în mod clar cu viața, care este 
esențialmente creație. Pentru moraliști și moralizatori, 
actul sexual e înnobilat de faptul că poate duce la naște- 
rea unui om. Dar asta nu înseamnă că sexul trebuie în 
mod obligatoriu pus în relație doar cu funcția de repro- 
ducere; dacă ar fi așa, omul ar fi despuiat de toate in- 
stinctele și dorințele proprii. Dacă necesitatea reprodu- 
cerii ar fi suficientă pentru sexualitate, atunci cuplurile 
ar fi sigure de viitorul lor din momentul în care se naș- 

te primul copil și continuitatea le-ar depinde de numă- 
rul de copii. Dar știm prea bine că lucrurile nu stau așa. 
Dimpotrivă, experiența ne spune că numeroase cupluri 
se despart imediat după nașterea unui copil, în timp ce 
altele rămân perfect unite, deși nu au copii. Asta înseam- 
nă că viața sexuală este fericire și plăcere doar atunci 
când sunt prezenţi simultan doi factori, adică atunci 
când funcţia de reproducere e în relaţie cu o dorinţă au- 
tentică de a iubi și de a fi iubit. Dacă trebuie să alegem 
între aceste două elemente, cu siguranță că e preferabil 
cel de-al doilea. Primul reprezintă o datorie și nimic alt- 
ceva, așa-numita datorie conjugală, care, ca tot ceea ce e 
impus din afară, poate fi cât se poate de neplăcută. 

Pe de altă parte, e o datorie deloc simplă. A face dra- 
goste e o artă dificilă, iar bărbaţii care se cred ași în ma- 
terie sunt de multe ori la fel de lipsiţi de experienţă ca o 
virgină sau violenţi ca un măcelar. Frustrările infantile, 
nevrozele, angoasele, toate acestea influențează în mod 
negativ viața sexuală și dau naștere altor frustrări sau 
duc la complicarea nevrozelor deja existente. lată un cerc 
vicios. 


Educaţia sexuală 


Ignoranţa în tot ceea privește sexul poate fi dezas- 
truoasă. Cel ce subestimează importanța educației se- 
xuale (și nu ne referim aici la educaţia cea mai elemen- 
tară, care le este dată copiilor atunci când își exprimă 
primele curiozități legate de sex) este un individ care 
trăiește prost. Există perechi căsătorite de mulți ani, 
care au copii, dar care, indiferent ce s-ar întâmpla, nu 


Căsătoria și sexualitatea 219 


suportă să vorbească unul cu altul despre aceste „su- 
biecte tabu“. Ei fac dragoste pe întuneric, ca și când 
ar fi vorba de ceva la limita moralității. Evident, soțul 
ar fi extrem de șocat dacă s-ar trezi că soția lui începe 
să vorbească brusc despre „așa ceva“ la masă. Ar 
certa-o pentru că a îndrăznit să abordeze un subiect 
nedemn de o femeie serioasă! Un astfel de bărbat e, de 
altfel, genul care nu se dă în lături să-și înșele nevas- 
ta și să se complacă în conversații obscene cu priete- 
nii. 

Consilierii matrimoniali sunt la curent cu astfel de 
contradicții matrimoniale secrete. Ei știu că există tăceri 
care divizează cuplurile, îndoieli care le chinuie, torturi 
care le distrug, stări de rău de care e vinovată viața se- 
xuală, atunci când nu e trăită în libertate și cu bucurie. 

Dacă sunteţi căsătoriți, încercați să răspundeţi cu toa- 
tă sinceritatea la următoarele întrebări: 

- l-aţi putea dezvălui partenerului(ei) dorințele cele mai 
intime pe care le nutriți? Sau vă e rușine și preferați 
să nu-i spuneți nimic, sperând că data viitoare lucru- 
rile vor merge mai bine? 

- Consideraţi că femeia are obligaţia să fie virgină în 
momentul căsătoriei sau credeţi că ar trebui să acu- 
muleze ceva experienţă înainte de a se mărita? 

- Seara, la culcare, vă dezbrăcați în faţa soţului (soției) 
sau preferaţi baia, în care vă încuiați? 

- Faceţi dragoste pe întuneric sau cu lumina aprinsă? 

— Credeţi că femeia mai trebuie să ia și inițiativa din 
când în când sau vi se pare că nu e un lucru demn de 
ea? 

- Consideraţi că sexul nu poate fi separat de sentimen- 
te și de iubire? 

- Credeţi că poate exista un-mariaj fericit în absenţa 
unei vieți sexuale armonioase? 

— Ați încercat vreodată să le explicați copiilor ce se în- 
țelege prin căsătorie? 

- Bancurile libidinoase vă enervează, ca și revistele por- 
no și filmele erotice sau consideraţi că uneori pot face 
să iasă la lumină emoțiile refulate? 

— Vă interesează studiile științifice despre sexualitate 
sau credeți că știți totul despre asta? Ori, dimpotrivă, 
le clasificați drept niște scrieri pornografice și le con- 
damnați pe toate în bloc? 

- Credeţi că o persoană poate fi senină și relaxată dacă 
nu are o viață intimă satisfăcătoare? Altfel spus, con- 
siderați că liniștea spiritului e independentă de nevoi- 
le corpului? 

— Vă credeţi în mod sincer un bun partener din punct 
de vedere sexual? V-aţi întrebat vreodată ce impresie 
are tovarășul /tovarășa de viață după ce faceți dragos- 
te? 

— Ați privit vreodată actul sexual ca pe o datorie conju- 
gală? 

- Credeţi că trebuie să rezolvați singur anumite proble- 
me și v-aţi simţi jenat să consultați un medic, un psi- 
holog sau un consilier conjugal, pentru a cere ajutor? 

- Consideraţi că pentru un copil educaţia sexuală e un 
lucru bun sau că, dimpotrivă, poate să dăuneze vi- 
itoarei sale dezvoltări psihice? 

Unicul scop al acestui interogatoriu, ca și al celor ce 
l-au precedat, e de a vă face să reflectaţi asupra propriei 
persoane și asupra vieții sexuale pe care o aveți. 

Cel ce se cunoaște mai bine poate să se gândească 
deja la vindecare. A ne înţelege sexualitatea, fără false 


Căsătoria și sexualitatea 221 


pudori, înseamnă să ne eliberăm existenţa de eventua- 
lele nevroze. 

De aceea, nu ocoliți o discuție cu partenerul /partene- 
ra despre ce aţi citit amândoi în cărți care tratează acest 
subiect. 

Nu e cazul să obiectaţi că anumite texte științifice sunt 
mult prea greu de înţeles. În momentul actual există cărți 
de popularizare cât se poate de comprehensibile și care 
nu sunt deloc scrise pentru a ne excita simțurile. Dacă 
aveți vreo problemă legată de comportamentul sexual al 
dumneavoastră sau al partenerului /partenerei, e mai 
bine să încercaţi să o lămuriţi. În secolele trecute, mii de 
femei ar fi putut fi fericite dacă ar fi trăit alături de soți 
înțelegători din punct de vedere sexual. Din păcate, lu- 
crurile nu stăteau deloc astfel. Asprimea epocii le impu- 
nea femeilor o tăcere austeră și o resemnare totală: par- 
ticiparea activă la actul sexual, care nu poate decât să îm- 
bunătățească relația amoroasă, le era interzisă. 

De altfel, pe cămășile de noapte ale tinerelor fete, care 
se măritau cu bărbaţi despre care nu știau mai nimic, 
mamele brodau adesea maxime de genul: „Nu o fac din 
plăcere, ci pentru că așa vrea Dumnezeu“. Ele făceau 
asta ca și cum ar fi vrut să scuze faptul că fiicele lor erau 
nevoite să participe la actul sexual și să le scoată din 
minte orice dorință de a obține plăcere, deoarece, potri- 
vit canoanelor epocii, acest fapt le-ar fi putut face să trea- 
că drept prostituate. 

Primul pas care trebuie făcut ca să ne cunoaștem mai 
bine constă în a afla mai întâi care sunt originea și dez- 
voltarea vieții noastre sexuale. lată de ce insistăm atât 
asupra acestui punct. Modul în care ne purtăm din punct 
de vedere sexual (sau când trebuie să rezolvăm o pro- 

blemă de natură sexuală) reflectă mai bine decât orice 
viața, trecutul și caracterul unei persoane, e un adevărat 
revelator fotografic. 


Homosexualitatea 


Homosexualitatea nu e o boală fizică, ci o direcționa- 
re psihică „anormală“ a instinctelor sexuale. Un individ, 
deși normal constituit, se poate afla într-o dispoziție 
mentală care să-l facă să dorească nu o persoană de sex 
opus, ci una aparținând aceluiași sex. În asta constă 
anormalitatea. Homosexualul e un nevrotic. De obicei, 
nevroza lui are origini îndepărtate, aproape întotdeau- 
na aflate în legătură cu raporturile afective întreținute cu 
părinţii pe când era copil. Se crede de multe ori în mod 
eronat că homosexualitatea e o maladie ereditară; nimic 
nu poate demonstra în mod științific această ipoteză ha- 
zardată, deoarece chiar dacă fiul unui homosexual, adi- 
că al unui nevrotic, devine la rândul său homosexual, 
aceasta se întâmplă pentru că nevrozele au tendinţa să 
fie contagioase; în consecință, fiul ajunge să preia simp- 
tomele tatălui. 

Numeroși homosexuali se căsătoresc nutrind iluzia 
că astfel o să se poată vindeca. Traiul cu o persoană de 
sex opus și, eventual, nașterea unui copil sunt conside- 
rate metode aproape imbatabile care-i permit nevroticu- 
lui să uite dorinţa ce-i fierbe în vene și pe care conștiin- 
ţa morală o dezaprobă. De multe ori chiar părinții, pani- 
cați de ideea de a avea un fiu homosexual, aranjează la 
repezeală o căsătorie. Normal, biata soție neștiutoare, că- 
reia i se ascunde adevărul, adevăr întotdeauna chinui- 

tor și care nu încetează să iasă la lumină, va avea de su- 
portat consecințele acestui aranjament. 

Homosexualitatea se poate manifesta în diferite mo- 
duri; ea poate fi latentă sau manifestă. 


Homosexualitatea latentă 


Pentru Freud, simptomele nevrotice sunt substitute 
ale plăcerilor sexuale. În consecință, din moment ce 
aceste plăceri le includ și pe cele de natură perversă, e 
logic că mulți nevrotici au o tendinţă psihică spre homo- 
sexualitate. De cele mai multe ori, homosexualul latent 
își ignoră tendințele. Conștiința sa morală, Supraeul lui, 
e atât de severă, încât îl face să excludă din start această 
ipoteză. Însă dorința rămâne și se manifestă sub forma 
unor simptome nevrotice și a angoaselor. În acest caz, e 
foarte greu pentru persoana în cauză să devină conștien- 
tă de dorinţele sale homosexuale. Homosexualitatea la- 
tentă rămâne întemnițată în inconștient și, de acolo, se 
răzbună în diferite moduri, „nu rușinoase“, dar care-i 
provoacă o mare suferinţă individului. Anxietate, senti- 
mente de culpabilitate, isterie... viața lui psihică dă naș- 
tere unor monștri. 

În general, homosexualitatea latentă se caracterizea- 
ză printr-o înclinație platonică spre persoana „care nu 
trebuie iubită“; această înclinație nu se exprimă mereu 
prin manifestări afectuoase, ci se poate manifesta prin 
ură și antipatie. De fapt, homosexualul latent e adesea o 
ființă agresivă, nemulțumită, irascibilă și pretențioasă. 
Nu e niciodată mulțumit și critică pe toți și totul. De obi- 
cei e însurat, nu calcă niciodată strâmb și nu se îndoieș- 
te de pornirile sale, dar e clar că mariajul său nu e feri- 


224 A. Roberti 


cit. Cu timpul, soția sa devine o femeie resemnată, su- 
pusă și fără urmă de strălucire. Poate. că nu va ști nicio- 
dată adevărul ascuns în spatele caracterului autoritar și 
auster al bărbatului ei și se vede condamnată de o soar- 
tă crudă să rămână legată de un om ciudat, care nu sim- 
te nimic pentru ea. 

„Nici măcar nu pot să mă plâng de bărbatul meu“, 
spun unele femei. „Nu cred că m-a înșelat nici măcar o 
dată în viaţă. Îmi e credincios și totuși ceva nu merge în- 
tre noi. Îmi dau seama că nu e fericit cu mine. Și nici eu 
nu sunt. Când eram tineri căsătoriți mă străduiam să-l 
înțeleg, să-l ajut să iasă din cochilia lui, dar acum am re- 
nunțat. Toate încercările mele sunt fără rost. E un urs și 
n-o să se schimbe niciodată, e o cauză pierdută.“ 

Astfel de „urși credincioși“ sunt adesea „homosexu- 
ali latenţi“. Eterna lor nemulțumire e pricinuită de fap- 
tul că nu știu nici ce să facă, nici cu cine să vorbească. Ei 
nu și-ar închipui niciodată care e adevărul. De altfel, ar 
putea fi periculos și riscant ca acesta să le fie revelat, pen- 
tru că, în realitate, ei judecă foarte aspru homosexualita- 
tea. 

Dar să mergem mai departe cu analiza caracteristici- 
lor homosexualității latente, astfel încât să-i ajutăm să se 
recunoască pe cei atinși de ea. Am precizat că de obicei 
sunt însurați, dar că mariajul lor e nefericit. De altfel, 
sunt fideli și, deși sunt atașați de familie, sunt amanți jal- 
nici, care își aleg soțiile dintre virginele cele mai inocen- 
te și mai lipsite de apărare, pentru ca ele să nu se mire, 
în timpul logodnei, de lipsa lor de dorinţă fizică. Aceste 
femei ajung să se ofilească fără să fi înflorit sau să se fi 
copt vreodată. Homosexualul latent e foarte legat de 
mamă, care e pentru el femeia ideală. Chiar dacă anii 

trec, el e în continuare sub influența acesteia. De exem- 
plu, poate să ia hotărâri fără să-și consulte nevasta, dar 
nu va putea niciodată să-i ascundă vreun secret adora- 
bilei mămici, care e judecătorul și arbitrul întregii sale 
vieți. Ca taţi, acești nevrotici sunt tradiționaliști, conser- 
vatori, conformiști, retrograzi, ca și cum ar căuta să le 
impună copiilor autoritarismul riguros al conștiinței lor 
morale care i-a asuprit întotdeauna. Sunt maniaci ai obli- 
gaţiilor și îndatoririlor. S-ar zice chiar că încearcă să se 
răzbune pe propriii copii pentru complexele de care su- 
feră. Sunt îngrozitor de severi cu fetele și foarte exigenţi 
cu băieții lor. Codul lor moral e mult mai puternic decât 
afecțiunea paternă. 

De obicei sunt pesimiști. Impresiile pe care și le fac 
despre ceilalți și despre mersul lucrurilor în lume sunt 
dure și nemiloase. Nimeni și nimic nu scapă de judeca- 
ta lor critică, în afară de propria mamă. În general, ho- 
mosexualul latent e o ființă nefericită, care nu e în stare 
să se realizeze, își ignoră tendințele, dar e conștient de 
influenţa pe care o are atitudinea sa și își descarcă toate 
ranchiunele lui de individ ratat pe cei care au ghinionul 
să trăiască sub același acoperiș cu el. 


Homosexualitatea manifestă 


Homosexualitatea manifestă corespunde în general 
unei dorințe de a se autopedepsi, nevoii de a se mortifi- 
ca. În cazurile extreme, această tendință poate merge 
până la „coprofagie“, adică până la dorința de a-și devo- 
ra propriile excremente. Nu e nevoie să precizăm aici 
care sunt semnele ce ne permit să recunoaștem un ho- 
mosexual manifest. Prin chiar definiția termenului, un 

asemenea lucru nu e necesar. Homosexualului manifest 
îi place să se facă remarcat și criticat, așa cum o cere fon- 
dul său masochist. În schimb, ceea ce trebuie să definim 
e ansamblul cauzelor care îl fac pe individ să treacă la 
satisfacerea dorințelor sale perverse și pe care trebuie să 
le căutăm în prima copilărie a acestuia. 

Cauzele homosexualității pe cale să se dezvolte pot 
fi: 

- o relație nevrotică cu unul dintre părinţi (care poate 
fi la fel de bine mama sau tatăl); 

— experienţe sexuale perverse în timpul copilăriei sau 
la începutul pubertății; 

— anumite situații care au putut ameninţa siguranța co- 
pilului; 

- neînțelegerile dintre părinți sau divorțul acestora; 

— o educaţie deficitară; 

— traume care au afectat atmosfera din familie; 

- un sentiment de inferioritate, legat tot de ambianța 
familială; 

— absenţa unuia dintre părinți, combinată cu influența 
excesivă a celuilalt; 

— teama de tată (sau de mamă). 

Toate aceste situații, la care se mai pot adăuga și al- 
tele, împiedică dezvoltarea psihică armonioasă a copi- 
lului. Libidoul său nu ajunge să se dezvolte. Uneori, 
sentimentul de ostilitate față de unul dintre părinţi e 
asociat cu o afecțiune exagerată pentru celălalt, iar asta 
împiedică trecerea copilului spre starea de adult și îl 
condamnă să rămână toată viața „copil“. Afecţiunea 
excesivă a homosexualului pentru mama sa e un semn 
revelator. Dacă săpăm un pic în trecutul mamei, putem 
afla că ea își dorea o fată, nu un băiat. Din momentul 

în care băieţelul a devenit conștient de decepţia pe care 
i-a provocat-o adoratei lui mame, a fost tentat în mod 
inconștient să-i satisfacă dorinţa și astfel să o mulțu- 
mească. 

Homosexualii sunt de multe ori ființe nefericite, su- 
biect al batjocurii altora. Sunt indivizi nevrozaţi, frus- 
trați, cărora le e foarte greu să ia viața în piept și să in- 
tre în contact cu persoanele de sex opus. Totuși, unii 
reușesc să-și sublimeze defectele și se exprimă în mod 
magnific prin intermediul artei sau al erotismului. 
Mulţi regi și împărați din secolele trecute au fost ho- 
mosexuali, la fel și numeroși pictori, muzicieni, scri- 
itori, balerini etc. Homosexualitatea îl poate înzestra 
pe cel atins de ea cu un mare rafinament, cu o sensibi- 
litate ieșită din comun și cu o mare fantezie; dar asta 
nu e o regulă. În plus, homosexualitatea dă naștere și 
multor decepții, unor sentimente de inferioritate, dar 
și unui pseudointelectualism, confuziei, trufiei și nar- 
cisismului. Educaţia sexuală făcută în școală joacă un 
rol hotărâtor în prevenirea dezastrelor pe care le poa- 
te provoca mediul familial, în special prin mamele prea 
puternice, prea grijulii și protectoare care, deși sunt 
convinse că-și iubesc copiii, ajung să-i facă nefericiţi, 
să-i pună într-un conflict neîncetat cu ei înșiși, deoare- 
ce nu sunt capabili să se integreze în societate fără să 
se simtă respinși de aceasta. 

Într-un stadiu nu foarte avansat, un homosexual ma- 
nifest poate recurge la autoanaliză. Totuși, în formele mai 
grave, e mai bine să se renunţe la autoanaliză și să se 
facă apel la un bun psihanalist, evitându-se orice expe- 
riență de analiză solitară, deoarece ar putea dăuna sco- 
pului căutat. 

Impotenta 


Cei mai mulți bărbați nu-și dau seama că au o defi- 
ciență sexuală și sunt total vinovați de mariajul lor ne- 
vrotic și nefericit. Există nenumărate grade ale impoten- 
tei sexuale care micșorează plăcerea și au efecte negati- 
ve asupra caracterului individului, compromițând, în 
același timp, stabilitatea cuplului. 

Prin urmare, oricărui bărbat îi stă în putință să con- 
diționeze în mod pozitiv sau negativ nu numai propria 
viață psihică, dar și pe cea a partenerei sale. 

Astfel, foarte mulţi bărbaţi relativ impotenți, adică a 
căror impotenţă sexuală e incompletă, reușesc să se au- 
toconvingă că sunt perfect normali și pun în spinarea 
partenerei vina pentru absenţa de plăcere sau de satis- 
facţie cu care se încheie actul sexual. lar asta ajunge să-i 
creeze femeii un complex de inferioritate care agravea- 
ză situaţia unui cuplu deja instabil. 

Sexologii pot cita zeci de exemple de femei care cred 
că e vina lor că nu participă la actul sexual cu destulă plă- 
cere și cărora nu le trece nici o secundă prin cap că de 
fapt vina îi aparține în întregime soțului. În general, aces- 
ta refuză să meargă la doctor căci, pentru majoritatea băr- 
baților, a trebui să fie văzuţi de un medic în privinţa pro- 
blemelor sexuale este o umilință pe care ei nu cred că o 
merită. Să le fie însă umilită soția, asta da! Bărbaţii se duc 
la doctor din cauza unor probleme izolate, dar, în reali- 
tate, aflate în strânsă legătură cu impotenta sexuală mas- 
culină. Simptomatologia poate fi extrem de diversă: ner- 
vozitate, apatie, dificultăți de concentrare, meticulozita- 
te excesivă, agorafobie, timiditate ori agresivitate, com- 
plexe de inferioritate, comportament obsesiv, greață, ne- 


Căsătoria și sexualitatea 229 


siguranţă, aciditate gastrică, tulburări ale micțiunii, pro- 
bleme cardiace, arsuri la stomac și lista poate continua. 
Evident, nu sunt simptome pentru tratarea cărora medi- 
cul să poată prescrie medicamente. La baza tuturor aces- 
tor tulburări psihice și nervoase se află de fapt neputin- 
ţa de a duce până la capăt un raport sexual. Refuzul in- 
conștient de a-și admite impotenţa duce la apariţia unui 
dezgust care se exprimă prin diferite stări de rău. 


Impotenţa masculină poate fi declanșată și de o do- 
rință de trădare nesatisfăcută sau chiar de aversiunea 
față de soție. Schimbarea partenerei poate modifica în 
mod radical comportamentul sexual, dar în loc să se con- 
frunte cu certitudinea faptului că e impotent, bărbatul 
preferă să-și complice viața și să o facă și pe soție să su- 
fere, hrănindu-și astfel nevrozele de care e cuprins (ne- 
urastenii, angoase, fobii și nevroze obsesionale). Secole- 
le în care impotenta masculină a fost subiectul celor mai 
crude ironii apasă în continuare asupra omului modern, 
ceea ce face ca, deși nefericiți și bolnavi, foarte mulţi băr- 
baţi să fie orgolioși și refractari la orice tratament. 

Prin tradiție, impotenţa e pe nedrept atribuită păca- 
telor tinereţilor, exceselor, factorilor ereditari, masturbă- 
rii, viciilor de tot felul. În majoritatea cazurilor, impoten- 
ła masculină (ca și frigiditatea feminină) se datorează 
unor factori psihici și poate apărea ca o consecinţă a unui 
conflict emoțional nerezolvat. 

Astfel, printre numeroasele cauze ale acestei proble- 
me, putem enumera următoarele: 

- educaţia sexuală deficitară; 
- teama de imaginea femeii, din cauza unor traume su- 
ferite în copilărie sau adolescenţă; 

- sentimentul de inferioritate derivat dintr-un complex 
de culpabilitate și aflat în legătură cu nevoia perver- 
să de pedeapsă; 

~ sadism (dorinţă de a pedepsi femeia); 

— masochism; 

- frică de a răni femeile; 

— teama de o eventuală sarcină; 

- inhibiţii cu caracter religios; 

— reprimarea unor tendințe homosexuale; 

- inhibiții cu caracter familial, adică insuflate de auto- 
ritarismul patern sau matern; 

— gelozie. 

Fiecare caz de impotenţă trebuie analizat cu atenţie, 
înainte de a dezvălui originile problemei și, în măsura 
în care e posibil, de a interveni pentru a smulge răul din 
rădăcină. Dar autoanaliza nu este suficientă pentru iden- 
tificarea cauzelor impotentei (care poate fi absolută sau 
relativă); e nevoie ca la tratament să participe și parte- 
nera, ca să poată fi îndeplinite condiţiile ideale pentru o 
relaţie senină și eliberată de spectrul declanșării altor tra- 
ume. 

Cea mai frecventă manifestare de impotenţă parțială 
e ejacularea precoce. Într-o asemenea situaţie, bărbatul e 
sfâșiat între două tendinţe opuse și la fel de puternice: 
de o parte dorinţa sexuală, iar de cealaltă inhibarea ei. E 
o problemă emoțională gravă, care trebuie rezolvată fără 
întârziere, pentru ca să nu ducă la apariția unor efecte 
nefaste în viața psihologică și sexuală a cuplului. 

Impotența se poate manifesta și printr-un fel de indi- 
ferenţă sexuală față de parteneră. Obstacolul acesta poa- 
te fi trecut uneori prin schimbarea partenerei, dar o ast- 
fel de soluţie nu e mereu ușor de aplicat. De cele mai 

multe ori, bolnavul trebuie până la urmă să se supună 
unui veritabil tratament psihanalitic care să-i permită să 
doboare piedicile pe care i le pune propriul inconștient 
și care îi strică viața, caracterul și relaţiile cu ceilalți. Sen- 
timentul de umilinţă născut din incapacitatea de a-și sa- 
tisface partenera poate fi la fel de nociv ca un sentiment 
inconștient de culpabilitate, putând și el să provoace de- 
presie, oboseală, nervozitate, agitație sau orice alte pro- 
bleme psihice. 

Durata tratamentului ce va fi urmat variază de la un 
individ la altul. Pentru unii, e suficientă o scurtă perioa- 
dă de abstinenţă. În schimb, în cazurile mai grave, în 
care se manifestă o adevărată nevroză, e absolut indis- 
pensabil să fie consultat un specialist. 


Frigiditatea 


O femeie tânără și frumoasă, Anne-Marie G., căsăto- 
rită de puţin timp cu un inginer, a ajuns la psihanalist ca 
să-și poată rezolva problema; o indiferenţă totală, după 
cum o descria chiar ea, față de raporturile sexuale: „Nu 
pot să înțeleg de ce-i sexul așa de interesant“, i-a mărtu- 
risit ea specialistului. „Mă întreb de multe ori dacă sunt 
eu anormală sau dacă nu cumva femeile se prefac că 
simt o plăcere pe care de fapt nu o încearcă deloc.“ 

Într-o singură propoziție, Anne-Marie G. a dat glas în- 
doielii pe care o au multe femei în privința autenticității 
plăcerii sexuale. Și, dacă dăm crezare statisticilor, aseme- 
nea îndoieli par a fi întemeiate. Într-adevăr, anumite fe- 
mei nu încearcă nici urmă de plăcere în timpul actului se- 
xual. Dimpotrivă, îl suportă cu resemnare, considerân- 

du-l doar o îndatorire conjugală, un fel de datorie pe care 
o au față de soț în schimbul „pensiei alimentare“. 

O grămadă de tinere ajung în pragul măritișului cu 
mintea plină de idei și experienţe confuze. De cele mai 
multe ori, ele au avut încă din perioada logodnei prile- 
jul să-și cunoască sexual viitorul soţ, dar un asemenea 
raport scurt și încărcat de vinovăţie (Supraeul exercită o 
presiune destul de mare chiar și asupra fetelor celor mai 
„emancipate“) nu le poate ajuta deloc să-și închipuie 
cum va fi viața lor conjugală, căci de multe ori e un ade- 
vărat dezastru. O dată cu trecerea timpului și cu mMicșo- 
rarea pasiunii care permitea îndulcirea și netezirea celor 
mai fruste aspecte ale mariajului, tânăra își dă seama că 
nu e prea satisfăcută de condiția ei de femeie. Încetul cu 
încetul, contactele nocturne cu soțul încep să i se pară 
neplăcute și inoportune. Să adăugăm la cele spuse și fap- 
tul că puțini bărbaţi știu cu adevărat cum să-și satisfacă 
soțiile din punct de vedere sexual. Rezultatul e că des- 
tul de puţine cupluri reușesc să se bucure întru totul de 
clipele de intimitate. 

O astfel de situație ajunge în mod obligatoriu să dea 
naștere la melancolii și nevroze. Am văzut ce se întâm- 
plă cu bărbaţii. Să vedem acum cum stau lucrurile cu fe- 
meile. 

Problemele lor sunt grupate sub denumirea generică 
de „frigiditate“. Dar frigiditatea feminină, ca și impoten- 
ţa masculină, poate lua numeroase forme și se explică 
prin diferite cauze. Prin definiție, e frigidă femeia care 
nu are nici pic de dorinţă sexuală și nu simte nici cea mai 
mică plăcere în timpul actului sexual. 

Cauzele unui asemenea defect pot fi atât fizice, cât și 
psihice. Printre primele, să amintim imaturitatea orga- 

nelor sexuale, care au încă o structură relativ infantilă, 

sau traumatismele care însoțesc nașterea. În categoria ca- 

uzelor psihice, mult mai numeroase, pot fi incluse: 

— teama de o eventuală sarcină; 

- ignoranţa în materie de sex; 

- traumele provocate de primul contact; 

- inhibiţiile datorate educaţiei religioase ori familiale; 

- falsa pudoare; 

- teama de a fi spionați dintr-o cameră alăturată; 

- teama că nu va fi pe placul soțului (e tipic cazul tine- 
relor inhibate pentru că sunt convinse că sunt urâte, 
că au sâni prea mici sau picioare strâmbe); 

- iubirea pentru un alt bărbat; 

- relații complicate cu părinţii (mai ales cu tatăl, ceea 
ce dă naștere complexului Electrei); 

- frica de bărbați; 

- oboseala fizică; 

- pulsiuni homosexuale latente; 

- complexul de inferioritate pe care îl implică nevoia 
de a suferi și care respinge atât plăcerile simţurilor, 
cât și pe cele ale spiritului. 

Pe lângă acestea mai există multe alte cauze, ca în ca- 
zul femeilor foarte frumoase (ca Anne-Marie G.) care își 
închipuie că sexul le poate urâţi. Într-adevăr, avem de-a 
face cu femei obișnuite să se privească tot timpul în 
oglindă și să se admire încă din copilărie. Ele văd orice 
contact cu bărbaţii ca pe o agresiune la adresa lor. Pe de 
altă parte, astfel de ființe consideră și maternitatea tot ca 
pe o agresiune asupra frumuseții, asupra siluetei și tine- 
reții lor. Frigide sunt și femeile care, în timpul sărutări- 
lor și al îmbrățișărilor, sunt mai preocupate să nu-și stri- 
ce machiajul și coafura. Ele sunt genul care cad în extaz 

în fața oglinzii, sunt de o frivolitate și o nestatornicie fără 
egal, fiind înnebunite după complimente, dar fugind de 
orice relație concretă. 

Bărbatul care se căsătorește cu o asemenea femeie ră- 
mâne șocat de indiferența ei sexuală și cade în dispera- 
re când vede că frumusețea poate deveni un obstacol în 
calea pasiunii. Dar, din păcate, chiar asta se întâmplă. Fe- 
meile cele mai frumoase sunt, de multe ori, atât de în- 
drăgostite de propria persoană, încât au impresia că tre- 
buie să li se consacre o admiraţie totală și de la distanţă. 

Dintre cauzele deja menţionate, ne vom opri puţin 
asupra traumelor provocate de primul contact. Multe 
femei perfect normale din punct de vedere sexual de- 
vin frigide în urma unui prim contact dureros sau ne- 
plăcut, care le inspiră o profundă ostilitate față de par- 
tenerul lor. Chiar dacă actul sexual va deveni pe urmă 
mai plăcut, inconștientul nu iartă și păstrează intactă 
violența traumei suferite. În acest mod, ostilitatea se 
transformă în sadism: femeia începe să fie o scorpie cu 
soțul, rezervându-și iubirea numai pentru copii. Lipsa 
de satisfacție sexuală o face să-și irosească tinerețea. 
Certurile cu bărbatul nu mai contenesc, ea îl critică, în 
loc să-l încurajeze cu tact, scoțându-i în evidenţă toate 
defectele și comparându-l cu colegii (evident, compa- 
raţia e întotdeauna în dezavantajul lui), îi scoate me- 
reu ochii cu sacrificiile pe care le face pentru el, pen- 
tru casă, pentru familie și își dă cu pumnii în cap pen- 
tru că s-a măritat. 

Ostilitatea se poate uneori transforma și în maso- 
chism, iar într-o asemenea situație femeia nefericită se 
resemnează. Ea plânge și se abandonează de fiecare dată 
soțului ca și cum ar fi sacrificată pe altarul mariajului. 

Frigiditatea sa își găsește un mod de manifestare în la- 
crimi și suspine. Femeia își regăsește virginitatea, din 
moment ce relațiile sexuale nu mai sunt pentru ea decât 
o agresiune asupra virtuţii sale. Lucrurile se petrec ca și 
cum, în mod inconștient, ea și-ar fi propus să se răzbu- 
ne pe soț pentru imensa decepție suferită în noaptea 
nunții. 

Se știe că majoritatea femeilor se comportă în acest 
mod fără să știe de ce sunt frigide și însetate de răzbu- 
nare. Ele ajung să creadă că așa s-au născut: indiferen- 
te față de sex, nerăbdătoare și dezgustate de dorințele 
bărbaţilor. Dacă au primit o educaţie religioasă, își gă- 
sesc refugiul în credinţă, jucând rolul victimei fără apă- 
rare, și se poartă ca și cum lumea întreagă ar fi roasă 
de vicii. Relaţiile cu soţul sunt reci, distante, formale, 
deși aparent calme; între ei se manifestă încă de la în- 
ceput o insatisfacţie reciprocă, care îi transformă în 
dușmani. Atmosfera din familie e tensionată, devenind 
astfel o sursă de nevroză pentru copiii care suportă 
consecinţele, ispășind pentru lucruri de care nu sunt 
vinovați. 

Nu trebuie să vă temeţi să vă dezvăluiţi în faţa pro- 
priei persoane și, astfel, să vă descoperiţi sufletul. Lu- 
mea e plină de cazuri asemănătoare. Persoana atinsă de 
impotenţă sau frigiditate nu trebuie să se simtă rușina- 
tă, ci dimpotrivă, să se străduiască să-și remedieze si- 
tuația. Dacă acest rău nu l-ar afecta decât pe individul 
atins de el, obligația de a se vindeca ar fi relativă, dar, 
din moment ce o persoană nevrozată din cauza insatis- 
facţiei sexuale are o influență cât de poate de negativă 
asupra celor cu care trăiește, dând naștere unei atmo- 
sfere de neînţelegeri și de nervozitate care îi macină pe 

ceilalți, este evident că ea trebuie neapărat să încerce să 
se vindece. 

Indiferent de vârsta pe care o are, din momentul în 
care o femeie își dă seama că nu face decât să-și îndepli- 
nească îndatoririle conjugale, ca și cum n-ar fi vorba de- 
cât despre o obligație, ea ar trebui să se gândească la ori- 
ginile indiferenței pe care o manifestă. Poate fi vorba de 
o criză ușoară, datorată unei oboseli fizice trecătoare, și 
într-un asemenea caz remediul e foarte simplu: puțină 
odihnă și discuţia cu soțul, în care să-i explice motivele 
acestei apatii de moment. Dar dacă oboseala devine un 
pretext, dacă durerile de cap din fiecare seară se trans- 
formă într-un laitmotiv pentru a putea evita orice con- 
tact, atunci e necesar să fie identificate cât mai repede ca- 
uzele acestui comportament. 


Inhibijţiile 


Deschiderea mult mai mare a oamenilor în privința 
sexualităţii le-a permis tinerilor din ziua de azi să fie mai 
puţin inhibaţi decât părinţii lor. Altădată, nu era de con- 
ceput ca un tânăr (și cu atât mai puțin o tânără) să aibă 
probleme sexuale. Astăzi, acest lucru e recunoscut de 
toată lumea. 

Evident, asta nu-i o regulă generală, pentru că mai 
există încă taţi autoritari și mame pline de false pudori 
care preferă să-și țină copiii în ignoranță în ceea ce pri- 
vește lucrurile esenţiale din viață. O astfel de atitudine 
are drept consecinţă aceea de a le asigura tinerilor un vi- 
itor nesănătos și plin de probleme, atât pe plan sexual, 
cât și psihologic. 

Inhibiţiile pot fi de diverse feluri. În practică, din mo- 
mentul în care se naște, copilul e supus unui fel de spă- 
lare a creierului, care se traduce printr-o serie de inter- 
dicții: „Nu face asta!“, „Nu-ţi băga degetul în gură!“, 
„Nu mai plânge!“, „Nu te mai atinge!“ etc. Apoi, în pe- 
rioada în care copilul începe să gândească și să pună mii 
și mii de întrebări, de foarte multe ori i se răspunde: 
„Nu, de-aia“. Toate aceste interdicții ajung să le creeze 
micuțţilor o stare de teamă și de angoasă. 

În momentul în care începe să manifeste primele cu- 
riozități de ordin sexual și (dacă are curajul) să întrebe 
diferite lucruri legate de acest subiect, copilul își dă re- 
pede seama că subiectul acesta e dezaprobat de părinți, 
așa că ajunge să-și formuleze întrebările într-un mod ipo- 
crit sau excesiv de răutăcios. 

Se observă, de asemenea, o categorie de inhibiții ce 
pot fi incluse în denumirea generică de „pudori“ în mod 
intim legate de dezvoltarea psihică a adolescenților și 
care au o influenţă negativă asupra echilibrului acesto- 
ra, deoarece pot da naștere la timiditate, la nehotărâre, 
iar mai apoi, o dată deveniți adulți, le pot provoca o ten- 
dință de evitare a relațiilor sexuale, pe care însă le do- 
resc foarte tare. Atunci când pudoarea se menţine în li- 
mitele corecte din punct de vedere social, practic și mo- 
ral, nu-i nici o problemă, dar dacă se transformă într-un 
sentiment de culpabilitate și într-un sistem de apărare, 
ea devine o obsesie ascunsă. 

La toate aceste inhibiţii, trebuie neapărat să le mai 
adăugăm și pe cele de origine religioasă. Dincolo de cre- 
dinţa în sine, e evident că orice religie încearcă să pătrun- 
dă în intimitatea indivizilor și să le impună anumite nor- 
me de conduită, adică obligații și interdicții. Viaţa sexu- 

ală, care ar trebui să fie lăsată la alegerea fiecărui om, e 
astfel deformată de diferite tabuuri și prejudecăţi. Inter- 
pretată de persoane intolerante și intransigente, religia 
devine aspră și opresivă. În anumite perioade istorice, 
sexualitatea a fost chiar obiectul principal al cenzurii re- 
ligioase și morale. 

Rezultatul se cunoaște foarte bine: dragostea redevi- 
ne un instinct sexual primitiv și nu mai are nimic din 
sentimentul care ar trebui să fie. Astfel, căsătoria ajunge 
să unească pe viaţă două ființe care au fost puternic atra- 
se una de alta, dar adesea într-un mod trecător. Din ra- 
porturile maritale care îl favorizează pe nedrept pe băr- 
bat apare autoritarismul acestuia, manifestat în dauna 
soției și copiilor. Sexul, care ar trebui să depindă doar de 
voinţa celor implicați, ajunge astfel să fie supus aprobă- 
rilor sau interdicţiilor altora: preoți, părinţi sau prieteni. 

Oamenii comit incredibil de multe erori pentru că re- 
fuză să-și recunoască inhibiţiile. Din cauză că nu îndrăz- 
nesc să-i mărturisească partenerului sau partenerei ade- 
vărul, mulţi se trezesc cu verigheta pe deget și legați de 
o persoană pe care, de fapt, nici n-o iubesc, nici n-o apre- 
ciază cu adevărat. Cu toate acestea, în fața lui Dumne- 
zeu și a oamenilor, cu persoana respectivă își vor îm- 
părți toată viața. De aceea, înainte de a se uni prin ma- 
riaj, bărbaţii și femeile ar trebui să se întrebe dacă, fă- 
când asta, ascultă de propria voință sau de a celorlalți. 
Ar fi cazul, de asemenea, să-și analizeze inhibițiile și să 
le înlăture înainte de a fi prea târziu, căci inhibiţiile de 
dinainte de căsătorie se transformă repede în frustrări 
sexuale și lipsă de încredere în sine. lată de ce persoa- 
nele frustrate din punct de vedere sexual sunt cele mai 
expuse unor dezamăgiri, nu numai în muncă, dar și în 

relaţiile sociale. Existenţa lor devine astfel din ce în ce 
mai influențată de complicațiile care le caracterizează re- 
lațiile sexuale. 


Sexualitatea în cadrul mariajului 


Deși sexul nu e întotdeauna motivul pentru care se 
căsătoresc oamenii (de altfel, foarte rar el îndeplinește 
un asemenea rol), e sigur că un cuplu care nu are relații 
sexuale nu prea are sens. 

Există destule polemici referitoare la felul în care este 
considerată căsătoria, unii privind-o ca pe un eveniment 
logic și natural în viața omului, în timp ce alții o resping 
ca pe o legătură artificial creată, care-i împiedică pe cei 
prinși în ea să-și trăiască viața sexuală în mod liber și să- 
nătos. 

Din punct de vedere psihic și fără nici un raport cu 
vreun considerent de tip social sau moral, căsătoria e un 
lucru nemaipomenit dacă relaţiile între soț și soție sunt 
satisfăcătoare. Cu alte cuvinte, matrimoniul nu e un fe- 
nomen contra naturii, cum insinuează unii; de altfel, e 
de ajuns să observăm exemplele pe care le dau animale- 
le, ca să ne dăm seama că unirea a două ființe e un feno- 
men instinctiv. În general, e chiar avantajos pentru sănă- 
tatea fizică și psihică a partenerilor, pentru că duce la în- 
cadrarea în niște limite normale a instinctelor și a satis- 
facerii lor. 

Astfel, căsătoria nu e doar unul dintre sacramentele 
Bisericii sau legalizarea civilă a uniunii dintre un bărbat 
și o femeie, ci și manifestarea instinctului animal de a-și 
face un cuib, de a avea pui și de a le asigura protecţia. 

Așa că putem vorbi despre căsătorii deviate de la esen- 
ţa lor atunci când avem de-a face cu mariaje de conve- 
niență, din interes sau care sunt încheiate pentru a mu- 
șamaliza un scandal ori dintr-un cu totul alt motiv care 
le îndepărtează de adevăratul lor scop. 

Doi soți care nu sunt potriviți unul pentru celălalt din 
punct de vedere sexual și care, prin urmare, sunt depar- 
te de a se satisface unul pe celălalt sunt supuși unei tor- 
turi psihice neîncetate. Lipsa relațiilor normale dintre ei 
e nefastă nu numai pentru liniștea vieții de cuplu, dar și 
pentru echilibrul lor mental, care e astfel grav afectat. 
Conflictul dintre căsătorie și sexualitate e ceva absurd. 
O uniune care nu ţine cont de nevoile psihice și fizice ale 
celor doi parteneri e sortită eșecului și are șanse să ducă 
la apariţia unor copii nevrotici și nefericiți. 

Acest lucru se întâmplă deoarece un bărbat și o feme- 
ie pe care îi desparte o neînțelegere profundă nu sunt în 
stare, oricâte eforturi ar face, să le asigure progeniturilor 
lor o educaţie perfectă. Dimpotrivă, ei cad dintr-o extre- 
mă în alta: fie îi răsfață prea mult, fie creează în casă un 
climat morocănos, în ciuda unei aparente înțelegeri, și 
astfel își neglijează copiii, făcând din ei candidații ideali 
la toate dezastrele psihice. 

În momentul în care vorbim de sexualitate, nu ne re- 
ferim doar la actul sexual. Prin sexualitate, înțelegem an- 
samblul emoțiilor și al sentimentelor care îmbogățesc 
uniunea dintre doi oameni și le dau puterea să facă față 
greutăților vieții. Altfel spus, într-un cuplu nu putem 
concepe iubirea fără viață sexuală și nici viața sexuală 
fără iubire. Raportul dintre sentimente și libido e atât de 
subtil, încât e imposibil să ne dăm seama unde se termi- 
nă unele și unde începe celălalt. 

Armonia dintr-un cuplu depinde chiar de existența 
acestei relații perfecte. Numeroase perechi se străduiesc 
să atingă armonia, dar lasă să treacă prea mulți ani până 
să ajungă la înţelegerea perfectă. Armonia conjugală nu 
se obține dintr-o dată și poate uneori să fie minată de o 
traumă imposibil sau foarte greu de uitat. Flirtul e nociv 
pentru sănătatea psihică și nu contribuie la a-i pregăti 
pentru căsătorie pe cei implicaţi, dacă nu sunt rezolvate 
câteva neînțelegeri, mai ales în ceea ce-l privește pe băr- 
bat, deoarece el nu-și găsește niciodată liniștea în timpul 
acestui joc și, în plus, ajunge să aibă un sentiment incon- 
știent de ostilitate față de femeia care îl ațâţă, dar nu ce- 
dează deloc. Tocmai această ostilitate față de femeie va 
duce, în timpul căsătoriei, la o serie de revanșe afective 
și la subtile torturi psihologice. 

La fel de nefast în ceea ce privește pregătirea pentru 
căsătorie e și vechiul obicei de a-l îndemna pe bărbat să 
aibă primele experienţe sexuale cu o prostituată. Asta 
contribuie la apariţia, chiar dacă doar la nivel inconștient, 
a ideii că sexul (dar și dragostea) e un lucru murdar și cu 
care nu te poți lăuda. Prostituata pe care o poți cumpăra 
e disprețuită, iar disprețul se răsfrânge, în cele din urmă, 
asupra tuturor femeilor, inclusiv asupra viitoarei soții. To- 
tuși, trebuie să ţinem seama de o constatare de alt ordin: 
prostituata e vulgară fiindcă societatea o face să fie ast- 
fel. Disprețuită de toată lumea, ea ajunge în cele din urmă 
să se identifice cu imaginea pe care ceilalți și-o fac despre 
meseria ei, cel puţin în țările occidentale. Ca inițiatoare 
în artele amorului, prostituata dăunează viitorului cuplu 
și dintr-un alt motiv. Ea e mult mai expertă decât „elevul 
său“ în ars amatoria și, într-un anumit fel, îl privează de 
iniţiativa care trebuie să-l caracterizeze pe un bărbat. Ea 

îl privează de plăcerea luptei și a cuceririi, nu cedează de- 
cât pentru bani și, în cele din urmă, se arată mult mai pri- 
cepută decât el. Asemenea prime experiențe nu pot de- 
cât să învenineze viitoarele relații sexuale ale bărbatului, 
care, în mod inconștient, simte că i s-a răpit virilitatea și 
se răzbună pe tovarășa sa (ori mai degrabă pe cea pe care 
ar trebui s-o considere tovarășa sa) pentru această senza- 
ție de impotenţă psihică. 

Cărțile și filmele erotice reprezintă o altă serie de di- 
ficultăţi cu care se confruntă în momentul de față orice 
cuplu tânăr; în adolescenţă, băiatul nu are tot timpul po- 
sibilitatea de a-și satisface toate dorinţele pe care i le tre- 
zesc anumite reviste sau filme; asta îi provoacă un sen- 
timent de frustrare care poate avea consecinţe pe termen 
lung. În acest caz, e clar că, pentru a avea un bun echili- 
bru psihic, ar fi preferabil ca adolescenţii să se abțină de 
la tot ce le poate provoca o stare de surescitare angoa- 
santă, care poate avea consecințe dintre cele mai nefas- 
te asupra vieții lor sexuale ca adulți. A subestima pute- 
rea dorințelor și tulburărilor provocate de o excitație 
prostească și zadarnică poate duce la apariția unor pro- 
bleme psihice grave și, prin urmare, la zdruncinarea 
echilibrului spiritual. 


Căsătoria nevropatului 


Dacă pornesc de la premise cum sunt cele pe care 
le-am descris până aici, multe cupluri funcționează prost. 
Când două persoane de sex opus se hotărăsc să trăiască 
împreună și își unesc experiențele nevrotice, atunci echi- 
librul lor, deja precar, riscă să se năruie. 

Așa că ar fi de bun-simţ ca tinerii să fie sfătuiți să 
consulte un psihanalist înainte să ia decizia de a se că- 
sători și, dacă se dovedește că au nevoie, să se supună 
unui tratament. Un astfel de lucru ar fi benefic nu doar 
pentru nevrozat, ci pentru întreaga societate, pentru că 
s-ar reduce riscurile apariției, mai târziu, a unor băr- 
baţi sau femei cu o constituție mentală fragilă și care 
vor fi candidați la tot soiul de frustrări. Așa vor fi evi- 
tate sau măcar reduse riscurile apariţiei unor nevroze 
colective. Bărbatul și femeia incapabili să aibă o ade- 
vărată relație conjugală se refugiază în distracții care 
nu-i implică deloc, dar care, la nivel inconștient, le 
agravează situaţia deja nu prea clară. Astfel, totul de- 
vine haotic. 

Din această privinţă, ar fi destul de folositor să ne pu- 
nem următoarele întrebări: 

- În ce fel îmi influențează viața mediul exterior? 

- Care sunt faptele care îmi provoacă o angoasă maxi- 
mă, în afară de războaie, de scandalurile publice și de 
tot ceea ce îmi stârnește un sentiment de uluire și con- 
sternare? 

- Ce nu funcționează la nivelul relației cu partene- 
rul / partenera de viață? Sau în viața mea sexuală? 

- Îmi iubesc cu adevărat partenerul / partenera sau nu 
fac decât să mă conformez unui stereotip despre dra- 
goste? 

- Pot să-mi aduc aminte de cel puţin trei momente în 
care am fost nedrept(ă), pentru că m-am aflat sub im- 
pulsul unor forţe interioare independente de voința 
mea? 

— De ce să nu-mi iau câteva zile de vacanţă departe de 
familie, ca să-mi pun ordine în gânduri, dar fără să 

jignesc sensibilitatea celor ce trăiesc lângă mine și care 
ar putea crede că e vorba de o fugă sentimentală? 

- Priveliștea soțului /soției complet dezbrăcat/e mă 
lasă absolut rece? 

— Orice pretext, chiar și cel mai neînsemnat, e bun ca să 
deschid o discuţie în contradictoriu, în urma căreia 
mă simt mai liniștit(ă) și mai puţin tensionat(ă)? 

- M-am gândit vreodată la posibilitatea ca partenerul(a) 
să mă înșele astfel încât să rumeg în minte aceeași 
idee zi și noapte? 

—  Nutresc convingerea că m-am înșelat în privința ce- 
lor mai multe lucruri în viață și mai ales în alegerea 
partenerului(ei)? 

- Consider că mariajul e o legătură contra naturii, în 
stare să pervertească și să anihileze toate bunele sen- 
timente pe care îndrăgostiţii cred că le au unul pen- 
tru celălalt în perioada logodnei? 

— Mi se întâmplă des să-i cer mamei mele sfatul atunci 
când ceva nu merge în relația mea? Îi mărturisesc lu- 
cruri care ar trebui să nu treacă de pragul dormitoru- 
lui conjugal? 

- Sunt influenţat(ă) de tatăl meu sau de mama mea? 

- Pot trăi departe de părinți? Aș putea să trăiesc într-o 
altă țară cu familia mea, știind că, în acest caz, relați- 
ile cu părinţii s-ar reduce la vizite sporadice? 


În funcţie de condiția familială și de starea civilă pe 
care o aveţi, puteţi adăuga la acestea multe alte între- 
bări. Cele pe care le-am prezentat sunt doar un fel de 
indicator, pentru a ști în ce direcție să o luaţi. Dar nu 
neglijați să vă întrebaţi dacă gelozia pe care o simţiţi se 
bazează pe ceva concret sau dacă nu e vorba decât de 

amor propriu și de un sentiment de posesiune care nu 
e deloc potrivit pentru relațiile de afecțiune ce se stabi- 
lesc între doi oameni. De fapt, un pic de gelozie, com- 
binată cu un grăunte de umor, poate fi ceva extrem de 
măgulitor pentru persoana iubită și nu are nici o legă- 
tură cu gelozia obsedantă și morbidă care distruge echi- 
librul psihic și fizic al cuplului. Să considerăm deci 
gelozia un semn de iubire? În nici un caz! Gelosul e o 
ființă cât se poate de imatură și care suferă de o lipsă 
de încredere în sine ce-i macină toată existența. Dar un 
nevropat care e și gelos nu se vindecă în momentul că- 
sătoriei, dimpotrivă, din moment ce se simte „stăpân“ 
pe partenera sa, el devine și mai neliniștit și îngrijorat, 
de frica „hoţilor“ care ar putea încerca să-i fure ceea ce, 
de acum înainte, îi aparține. De altfel sentimentul de 
gelozie îi împinge de multe ori pe bărbaţi (în mai mare 
măsură decât pe femei) să se căsătorească, ei acționând 
ca și cum legăturile legale (și religioase) oficial recunos- 
cute le-ar putea asigura posesia totală și definitivă a 
persoanei care le trezește gelozia. Nevropatul gelos nu 
poate cunoaște liniștea. Temerile nu-i dau pace deloc. 
Are mereu o piatră pe inimă. Și ce e această neliniște 
dacă nu o angoasă care nu-l părăsește niciodată? Și la 
baza chinurilor prin care trece nu se află oare un senti- 
ment de culpabilitate care-l face să se supună unui fel 
de martiriu și să nu-și acorde nici o clipă de armistițiu 
sau de răgaz? 

Am putea crede că individul nevrozat și gelos își gă- 
sește ușurarea suferințelor în actul sexual, ca simbol al 
nevoii sale disperate de a-l poseda pe celălalt. Dar nimic 
nu-i mai fals. De cele mai multe ori, gelozia îl împiedică 
să se bucure de raporturile sexuale și se poate chiar tra- 

duce printr-o impotenţă temporară, ceea ce înrăutățește 
și mai mult lucrurile. 

Totul se petrece ca și cum, lăsându-se dus de fantas- 
mele cărora le dă naștere imaginaţia sa, gelosul ajunge 
să creeze singur premisele favorabile infidelității parte- 
nerei (sau partenerului, în cazul femeilor care suferă de 
o asemenea boală). În acest fel, numeroși indivizi care 
sunt geloși fără motiv sfârșesc prin a avea toate motive- 
le pentru a deveni și, în plus, sunt convinși că toate bă- 
nuielile lor au fost fondate încă de la început. 


Incompatibilitatea sexuală 


Incompatibilitatea sexuală se află întotdeauna la baza 
eșecului unei căsătorii și poate duce la despărțire sau la 
o permanentă neînțelegere a celor doi parteneri. 

Poate că acum abordăm cu mai multă libertate anu- 
mite subiecte care erau cândva tabu. Dar dacă o discu- 
ție inteligentă dintre un bărbat și o femeie, referitor la fe- 
lul în care se desfășoară relațiile lor sexuale, poate fi foar- 
te folositoare în numeroase cazuri, în schimb, în multe 
altele e absolut zadarnică. Evident, cel ce vrea să desco- 
pere cauzele problemelor cu care se confruntă merită să 
încerce să afle cât de mult a influenţat educaţia sexuală 
primită de partener(ă) armonia sexuală și așa precară a 
cuplului și să deschidă discuţia despre asta, fără să se 
lase târât în certuri înjositoare și reproșuri reciproce. Și 
cu asta ce? Căsătoria nu e o soluție în sine; nu e un leac 
pentru problemele sexuale; dimpotrivă, în anumite si- 
tuaţii, poate chiar să agraveze situaţia preexistentă, par- 
tenerul bolnav molipsindu-l și pe celălalt cu nevroza sa, 

ceea ce face ca responsabilitatea eșecului să apese în cele 
din urmă pe umerii amândurora. Cu atât mai rea e si- 
tuația dacă amândoi sunt nevrozaţi. Orice raționament 
e imposibil în acest caz, iar asta face absolut indispensa- 
bilă intervenţia unui al treilea (care să fie un specialist, 
nu o soacră sau un prieten), pentru a pune un pic de or- 
dine într-un haos care ameninţă să devină din ce în ce 
mai mare. 

Dacă incompatibilitatea sexuală este cauzată doar de 
lipsa educaţiei sexuale, putem spera la o schimbare de 
atitudine. O tânără care consideră sexul ca pe ceva mur- 
dar, din cauza unei traume suferite în copilărie, poate fi 
vindecată de un bărbat înțelegător și priceput. Dar ce-o 
să se întâmple cu ea dacă dă peste un om grosolan și pre- 
tențios? Și ce-o să se întâmple și cu partenerul ei, care, 
simțindu-se „suportat“, „respins“, „acceptat cu resem- 
nare“, va deveni, la rândul lui, când i se va stinge pasiu- 
nea, un individ nefericit și nesigur pe el? 

Altădată, se spunea că femeia trebuie să știe anumite 
lucruri, o dată măritată. Astăzi am trecut în extrema cea- 
laltă, tinerele sunt libere să treacă de la o experienţă se- 
xuală la alta, fără să manifeste nici urmă de dragoste ori 
curiozitate. Rezultatul e mereu cam același: un cumul de 
decepții și de neînţelegeri. Femeia și bărbatul devin ast- 
fel sclavi ai propriilor instincte. 

Unii psihologi americani îi sfătuiesc să se căsăto- 
rească pe tinerii care nu au împlinit încă douăzeci de 
ani. Alţii, dimpotrivă, consideră că astfel de legături 
sunt destinate eșecului. Din punctul nostru de vedere, 
nu există nici o regulă valabilă pentru toată lumea, 
deoarece un individ poate să fie total imatur la cinci- 
zeci de ani, în timp ce un tânăr de douăzeci de ani poa- 

te avea o profundă înțelegere a libertății sexuale și a 
drepturilor pe care le implică aceasta. Totuși, trebuie 
să ținem seama că, în general, tinerii sunt mai înclinați 
să ia hotărâri pripite și impulsive și asta cu atât mai 
mult cu cât a fost mai superficială educaţia primită de 
la părinți. 

Un cuplu începe să șchioapete încă din start dacă par- 
tenerul atins de nevroză nu face nimic ca să se vindece. 
Și nimic nu-i mai dezolant ca doi soți care se hotărăsc să 
doarmă în camere separate, sub un pretext oarecare, ca 
să salveze ceea ce mai rămâne din așa-zisa lor iubire: din 
motive igienice, din cauza unor orare diferite de lucru, 
pe motiv că au o cameră prea mică, din cauză că unul 
suferă de insomnii. Mariajul ajunge să însemne în astfel 
de cazuri a deveni martir pe viaţă, a suferi cu o pasivi- 
tate care ar fi absolut inadmisibilă în orice altă situaţie. 
Și înseamnă, de asemenea, a da naștere unor copii cât se 
poate de nefericiţi. 


Cuplurile condamnate 


Cor, flori de lămâiţă, rochie albă, covor de trandafiri... 
Părinţii și prietenii îi felicită pe proaspeți soți și nimeni, 
nici chiar invitatul cel mai cinic sau mai pesimist, nu s-ar 
putea gândi măcar în treacăt că noua pereche nu are mai 
deloc șanse de fericire. 

Multe, chiar prea multe sunt cuplurile condamnate 
încă din start. O să amintim aici doar cazurile cele mai 
întâlnite: 

— perechile în care ambii parteneri sunt nevrozați, am 
explicat deja de ce; 

- cuplurile formate din două persoane care au primit 
o educație sexuală diferită. Să presupunem că el are 
o idee foarte proastă despre femei din motive fami- 
liale (de exemplu, pentru că mama sa l-a abandonat 
încă de mic) sau din cauza experienţelor sale ante- 
rioare (de exemplu cu prostituate), în timp ce ea a 
fost educată cu multă severitate de către părinţi, care 
considerau că educaţia sexuală e inutilă și dăunătoa- 
re. El știe prea multe și știe prost, iar ea nu știe ni- 
mic. Doar un miracol (e un fel de-a spune) ar putea 
să-i salveze pe acești tineri, care se simt periculos de 
atrași unul de celălalt tocmai din cauza contrastului 
dintre ei; 

- căsătoriile aranjate de părinți; 

- căsătoriile încheiate pentru a uita; a te căsători pen- 
tru a uita e același lucru cu a bea sau a te droga pen- 
tru a uita. O astfel de hotărâre nu numai că e nedreap- 
tă cu persoana aleasă, ci e nefastă și pentru cel ce re- 
curge la ea. Și, de multe ori, e mult prea târziu ca să 
fie revocată; 

- mariajul dintre un bărbat impotent și o femeie sănă- 
toasă din punct de vedere psihic și fizic. În căsătorie, 
regula amorului platonic nu funcționează; 

- mariajul dintre o femeie frigidă și un bărbat normal 
din punct de vedere sexual; 

- căsătoriile în care unul dintre parteneri are tendinţe 
homosexuale manifeste ori latente; 

- căsătoriile între persoane care depind încă de părinţi 
și, din acest motiv, sunt imature din punct de vedere 
emoțional. În astfel de cazuri, orice dezacord între cei 
doi soți se prelungește în mod necesar spre părinți, 
dând naștere certurilor între socri; 

— căsătoriile între persoane prea intransigente sau al că- 
ror Supraeu e hiperdezvoltat. -= 


Astfel de uniuni sunt de obicei lipsite de viitor. To- 
tuși, înainte de a ridica steagul alb în semn de predare, 
trebuie ca partenerii să încerce să salveze ce se mai poa- 
te salva. Bunăvoinţa e cel mai bun leac pentru un cuplu 
bolnav și devine echivalentă cu încercarea disperată a 
unui muribund de a se agăța de viaţă. 


Ce e de făcut? 


Din fericire, multe cupluri, chiar dacă nu cunosc o 
mare fericire și nici nu trăiesc într-o armonie perfectă, re- 
ușesc să o scoată la capăt. În asemenea cazuri, cei doi soți 
știu să se adapteze la situaţiile neprevăzute și acceptă ob- 
stacolele de tip sexual. Ei ar putea să fie extrem de feri- 
ciți, dar se mulțumesc cu o părticică din această fericire, 
pe care-o concentrează asupra aspectelor celor mai fru- 
moase ale relației lor, de exemplu copiii sau o situație eco- 
nomică ori socială bună sau activități și gusturi comune. 

Dacă încercăm să ne analizăm propriul cuplu — pe 
care îl considerăm reușit — poate că vom ajunge să gă- 
sim câteva aspecte care lasă de dorit și ne pot submina 
relaţia, dacă nu suntem atenți. 

Poate că vom descoperi și că, dacă relația noastră 
funcționează, asta nu se datorește deloc eforturilor noas- 
tre, ci situaţiilor favorabile, care se pot schimba însă din- 
tr-un moment în altul. 

Spunând toate acestea, nu vrem să fim pesimiști, ci 
doar să vă atenționăm în privința anumitor pericole pe 

care o să le menţionăm, propunându-vă să vă comparaţi 
situația cu alte câteva de ordin general. 


Plictiseala 


Numeroase cupluri ar putea fi cât se poate de unite și 
perfecte din toate punctele de vedere, dacă nu ar fi ame- 
nințate de păianjenul negru al plictisului. Faptul nu e de- 
loc lipsit de importanţă, dar nu e nici un pericol de neîn- 
lăturat. Plictisul e de obicei primul pas spre „dezgust“, 
„lene“, „greață“ sau „dorinţa de evadare“. Înainte de a fi 
prea târziu, încercaţi să-l înlăturați, ieșind cât mai des îm- 
preună și distrându-vă. E necesar să considerați că seri- 
le sunt cel mai bun moment pentru a profita de prezen- 
ţa celuilalt, nu să vă gândiţi la ele ca la sfârșitul unei zile 
grele de muncă. Partenerul(a) nu trebuie considerat(ă) 
niciodată un accesoriu al casei. Dacă nu vreți cu tot dina- 
dinsul să vă plictisiți de moarte, străduiți-vă să luaţi mă- 
surile ce se impun, căci plictiseala poate fi primul semn 
al unei oboseli de origine nevrotică. 


Bănuielile 


După cum spuneam, un grăunte de gelozie poate fi 
măgulitor și agreabil pentru cel sau cea care-l inspiră, 
dar bănuielile tăcute și încărcate de ostilitate se află prin- 
tre cei mai mari dușmani ai fericirii conjugale. Dacă exis- 
tă într-adevăr ceva ce poate justifica o bănuială, proble- 
ma trebuie rezolvată împreună de cei doi parteneri. A 
prefera nesiguranța bănuielilor care pun stăpânire pe in- 
divid echivalează cu o dorință de autopedepsire în spa- 
tele căreia se ascunde sentimentul de culpabilitate. 

Lamentaţiile 


Multe cupluri, deși aparent cât se poate de unite, 
își petrec o mare parte din timp plângându-se de tot 
și de nimic. Dacă uneori e absolut necesar să vă plân- 
geţi de ceva, e preferabil să o faceţi referitor la lucru- 
rile aflate în afara vieții conjugale și pe cât posibil îm- 
preună, pentru că asta poate crea o complicitate în- 
tre cei doi soți. Păstrați-vă însă vigilența. Adesea, ten- 
dința de a te plânge trădează o insatisfacţie sexuală. 
De aceea e mai întâlnită în cuplurile trecute de o anu- 
mită vârstă, care și-au consumat toată energia sexu- 
ală. 


Izolarea 


Primul sfat care ar trebui să le fie dat tinerilor care se 
căsătoresc e de a-și considera partenerul sau partenera 
ca pe un tovarăș de dragoste și de drum, cu care vor îm- 
părți totul. A se înfășura în propriul orgoliu ori a se în- 
chide în timiditate e o greșeală care poate costa foarte 
scump. 


Pudoarea 


„__ Celor mai mulţi bărbaţi le place ca femeia să dea do- 
vadă de o anumită pudoare. Numeroase femei se plâng 
că soții lor nu mai simt nici urmă de emoție când le văd 
goale și, chiar dacă nu se plâng de asta decât în sinea 
lor, feminitatea lor e totuși grav afectată. De fapt, și 
pentru unul, și pentru celălalt, actul sexual ar trebui să 
fie de fiecare dată o cucerire. E drept că pudoarea în ex- 

ces poate fi enervantă; sunt bărbaţi care nu și-au văzut 
niciodată soția goală și care trebuie să se mulțumească 
cu un amor sălciu, pe întuneric. Dar atât lipsa de pu- 
doare, cât și timiditatea sunt dușmanii sexului; o ușoa- 
ră înroșire nu i-a făcut niciodată rău unei femei și, din 
când un când, un refuz formulat într-un mod cochet 
poate să trezească și mai mult atenția și interesul par- 
tenerului ei de viaţă. 


Neglijenţa și lipsa de educație 


Ceea ce vom spune aici poate părea doar un simplu 
sfat privitor la educație, dar nu-i deloc așa. Cine se că- 
sătorește nu înseamnă că-și pierde bunele maniere. E cât 
se poate de necesar ca un bărbat și o femeie care se ho- 
tărăsc să-și petreacă toată viața împreună să nu fie nici 
dezordonați, nici mârlani. E necesar să fie evitate jigni- 
rile, înjurăturile și bombănelile. Disputele sunt adesea 
necesare într-un cuplu, dar nu trebuie să se ajungă la ex- 
cese ce vor fi regretate mai târziu. 


Tăcerea 


Vorbiţi, vorbiţi și iar vorbiţi. Sunt bărbaţi care se 
plâng că nevasta vorbește prea mult, în timp ce există 
femei care sunt exasperate de mutismul soțului. Cu si- 
guranţă, e vorba de cupluri care, încă de la început, 
și-au refuzat plăcerea de a-și împărtăși gândurile și de 
a considera conversaţia o distracţie. Cei ce știu să vor- 
bească și să converseze unul cu altul nu se despart 
niciodată. 

Nimănui nu-i place să fie criticat. De aceea, dacă e ne- 
cesară o observație, atunci aceasta trebuie făcută cu tact 
și cu delicateţe. 


Lenea 


Multe mariaje încep bine, dar sfârșesc prost. Asta în- 
seamnă că, la început, s-au izolat de lume ca să-și trăias- 
că iubirea, pierzându-și astfel prietenii și cunoștințele, 
astfel încât la un moment dat s-au trezit singuri. Lenea 
pe care au manifestat-o față de relaţiile sociale e însoțită 
uneori și de o lene mentală, dublată de un fel de delăsa- 
re care exclude orice interes față de ceea ce depășește cer- 
cul familial și profesional. leșirea din această izolare e 
absolut necesară, pentru ca să se evite astfel instalarea, 
mai devreme sau mai târziu, a unei nevroze, care predis- 
pune, în mod fatal, la nefericire. 


Teama 


ine poate susține că nu i-a fost niciodată frică 

de nimeni și de nimic? 

Frica e un sentiment pe care-l cunosc până și 
eroii, chiar dacă ei reacționează cu îndrăzneală și curaj. 
Cutezanţa n-ar avea nici un sens dacă nu ar fi o victorie 
asupra fricii. 

Teama ne pândește la un colț de stradă, ne copleșeș- 
te când vine noaptea, chinuie tineri și bătrâni, femei și 
bărbaţi. Nimic nu-i mai fals și mai prostesc decât să spui: 
„Mie nu mi-a fost și nu mi-e niciodată frică“. 

Frica e o reacție în fața a ceva ce ne sperie sau ne sur- 
prinde în mod neplăcut ori de care ne temem. E o reac- 
ție sănătoasă din punct de vedere psihic, căreia îi dă naș- 
tere instinctul de conservare manifestat de oricine în fața 
unui pericol. Cu alte cuvinte, frica e semnul că vrem să 
trăim și să ne apărăm de primejdii în toate felurile posi- 
bile. 

Ce este angoasa? 


Prin angoasă înțelegem o frică mult mai adâncă și, în 
același timp, mai subtilă. E un fel de teamă care, adesea, 
se confundă cu o stare de anxietate: e strâns legată de 
nevroză și cel atins de ea încearcă mereu să-i găsească o 
justificare. 

Angoasele sunt de două feluri: reale și nevrotice (de- 
spre acestea din urmă am vorbit deja). 

Angoasa reală nu are legătură cu nevroza. Un nevro- 
tic nu este în mod necesar și angoasat, după cum o per- 
soană angoasată nu prezintă neapărat și simptome ne- 
vrotice. Asta înseamnă că angoasa reală are întotdeauna 
un motiv care poate fi înțeles. Cu alte cuvinte, e o reac- 
ție logică în fața unei primejdii reale și efective. 

Dar oamenii nu sunt cu toţii angoasaţi de aceleași lu- 
cruri. Fiecăruia dintre noi îi este frică pe măsura cunoș- 
tințelor și experienţelor acumulate. Sălbaticii se sperie 
de obiecte cât se poate de inofensive, aparţinând lumii 
civilizate, în timp ce oamenii civilizați o iau la fugă din 
fața unui animal foarte pașnic din punctul de vedere al 
omului primitiv. Prin urmare, teama se naște, într-o mare 
măsură, din ignoranță. 

Angoasa reală poate fi comparată cu senzațiile neplă- 
cute care însoțesc despărțirea nou-născutului de pânte- 
cele cald și primitor al mamei: frica de necunoscut, an- 
Xietatea, teama de a trăi, de a respira, de a-și ține respi- 
rația. 

La nivel inconștient, această senzație corporală deza- 
greabilă s-a accentuat și s-a adaptat la organismul uman 
de-a lungul a mii de generații. Cu alte cuvinte, asta ar 
însemna că nimeni nu se poate ascunde de angoasă, pe 

care, din acest punct de vedere, o împărtășim cu anima- 
lele. Nu putem ști ce simte un animal sălbatic în fața pe- 
ricolului, dar știm bine că nu rămâne impasibil atunci 
când apare ceva ce-i ameninţă siguranța. Când dă față 
cu primejdia, întreaga lui ființă se pregătește să fugă și 
pentru asta animalul face apel la toate resursele de care 
dispune. 

Termenul „angoasă“ poate părea total inadecvat pen- 
tru o capră, o pisică sau o pasăre, deoarece în general el 
e folosit doar pentru a descrie senzaţia de teamă a omu- 
lui civilizat, care este mult mai complexă și mai abstrac- 
tă decât frica pe care o implică un pericol iminent. 

Dar, dacă înlăturăm din definiție partea care îl limi- 
tează, putem cu siguranţă să afirmăm că pisicile, capre- 
le, păsările și multe alte animale resimt exact același tip 
de angoasă în fața primejdiei ca și ființa umană. 

În schimb, angoasa de tip nevrotic corespunde cu o sta- 
re de anxietate față de primejdii foarte vagi, de nedefinit, 
dar obsedante și care pot varia în timp, ca și cum indivi- 
dul ar trebui în mod neapărat să se teamă de ceva. Obiec- 
tul temerilor variază, dar el există mai ales ca o justifica- 
re a stării de alarmă prin care trece persoana nevrozată. 

Putem spune că nevroticul trăiește într-o continuă 
„angoasă a așteptării“ (sau „așteptare angoasată“), ca și 
cum dintr-un moment în altul ar trebui să i se întâmple 
ceva groaznic. Asta îl împiedică să ducă o viaţă liniștită 
și să profite de clipele frumoase ale existenţei. El se teme 
de fericire, deoarece, în mod instinctiv, consideră că ori- 
ce satisfacție e temporară și menită unei dispariţii rapi- 
de și, de aceea, se pregătește pentru dureri și suferințe. 

Orice ocazie e bună pentru nevroticul angoasat: zia- 
rele, discuţiile cu prietenii, știrile de la radio, de la tele- 

vizor, nefericirile și problemele celorlalţi. El e mereu în- 
grijorat și, fiindcă așteptarea angoasată în care trăiește 
devine o adevărată angoasă, își irosește timpul chinuin- 
du-se degeaba. 

Ce senzații fizice însoțesc starea de angoasă? Un sen- 
timent de apăsare în capul pieptului, însoțit adesea de 
dureri de cap; nervozitate, incapacitatea de a se concen- 
tra, transpirația palmelor, palpitaţii, lipsă de încredere în 
sine, senzaţia de înmuiere a picioarelor, lipsă de poftă de 
mâncare sau, dimpotrivă, o foame continuă, teama de a 
rămâne singur, frica de întuneric. Evident că angoasatul 
nevrotic e în mod esențial pesimist și își vede viața în ne- 
gru. El nu are niciodată vreo speranţă și e convins că nici 
problemele sale nu-și vor găsi soluția, nici bolile de care 
suferă leacul. 

Angoasa poate să influenţeze starea de sănătate a ce- 
lui atins de ea. Mulţi medici sunt uimiţi să vadă câţi băr- 
baţi și femei își fac probleme din cauza unor stări de rău 
cărora nu li s-ar fi dat altădată nici cea mai mică atenţie. 
Numărul celor care se tem de o moarte subită e în con- 
tinuă creștere. Pentru toţi aceștia, cea mai mică durere fi- 
zică e un semn de alarmă și se reped la medic, deși nu 
au încredere în diagnosticul lui. Dacă s-ar face o statis- 
tică, probabil că am descoperi că majoritatea bolilor au 
o origine psihică. Nu există nici o metodă care să poată 
învinge imediat aceste senzații. Seninătatea e fructul unei 
îndelungate ucenicii. Frica e atât de perfidă, încât e foar- 
te ușor să o simțim chiar și când, în aparenţă, nu avem 
nici un motiv să ne temem. 

Trăim într-o lume generatoare de anxietăți, de ten- 
siuni și de ostilitate. Nu numai că e mult mai rea decât 
cele ce i-au precedat, dar accesul la informaţie ne face să 

participăm îndeaproape la evenimentele cele mai atroce 
din istoria umanităţii. Nu se mai poate să ne ascundem 
după paravanul necunoașterii și să ne prefacem că nu 
putem să-i ajutăm cu nimic pe ceilalți. 

„În momentul actual, a fi mereu fericit e un nonsens, 
am putea spune că e aproape imoral. 

Cunoscând toate nenorocirile care se petrec în jurul 
nostru, cum am putea să rămânem indiferenți și să ne 
izolăm în egoism? 

lată de ce pare mai logic să acceptăm ca „normală“ și 
„curentă“ angoasa care, din când în când, e pusă în re- 
laţie cu toate pericolele despre care aflăm. Însă e impor- 
tant să nu ne lăsăm copleșiți și să învăţăm să trăim cu 
propriile angoase. 

Astfel, primul pas pe care trebuie să-l facem ca să ne 
înfrângem angoasa e să o acceptăm ca atare, cu toate 
problemele pe care le implică. Pasul următor constă în a 
nu ne plânge deloc de ea și a ne baza pe resursele noas- 
tre fizice și psihice ca să privim cu speranță și bucurie 
fiecare zi pe care o trăim. 


Originile angoasei 


Numeroși indivizi își duc viața fără să-și lase măcar 
un moment de liniște. Ocupaţia lor preferată pare a fi de 
a-și găsi continuu alte și alte motive de îngrijorare și tris- 
tețe. 

Unor femei le place să spună: „N-am nici măcar un 
minut pentru mine. Am o familie pe care o iubesc, o casă 
frumoasă și s-ar zice că nu-mi lipsește nimic. Totuși, sunt 
mereu nervoasă, cu nervii întinși la maximum, uneori 

îmi vine chiar să pun punct și să mă sinucid; din ferici- 
re, e doar o idee care-mi trece prin minte, dar n-aș putea 
spune de ce. Poate din cauză că, mai mult sau mai pu- 
țin conștient, mă tem că tot ce am ar putea dintr-odată 
să dispară. Și ceea ce este cel mai ciudat e că sentimen- 
tul de nefericire mă copleșește mai ales în momentele de 
liniște și calm. Mă uit la copiii mei care se joacă: sunt fru- 
moși, sănătoși, fericiți, iar eu încep să mă gândesc că ar 
putea să li se întâmple ceva groaznic. Ideea asta nu în- 
cetează să mă chinuie“. 

Convingerea că fericirea se plătește scump ne face să 
ne gândim la superstiţiile anumitor popoare orientale. 
Părinţii copiilor frumoși și drăgălași susțin că aceștia 
sunt urâţi și bolnavi, ca să nu trezească ceea ce numesc 
„invidia zeilor“. Dar chiar trebuie să ne otrăvim viaţa cu 
asemenea credințe? 

Am spus deja că astăzi e un nonsens să fim fericiți. 

Dar la fel de lipsit de sens e și să ne străduim să nu fim 
niciodată fericiți. Omul are nevoie de calm și împăcare la 
nivelul sentimentelor. E oare drept ca un individ să se în- 
chidă într-un cocon de egoism și să guste din fericire, pre- 
tinzând în tot acest timp că nu știe că există oameni care 
suferă și nefăcând nimic ca să-i ajute? Bineînţeles că nu. 
Dar la fel de nedrept e și ca un om să se afunde în pesi- 
mismul cel mai negru și să nu fie în stare să reacționeze 
pozitiv la greutăţile pe care i le scoate în cale viața. 

De exemplu, teama de boală e cât se poate de înţeles, 
dar ea nu justifică faptul că ne spălăm și ne dezinfectăm 
fără încetare. Chiar dacă într-o familie există o maladie 
ereditară, nu e cazul să ne gândim numai la asta. Frica 
dă cale liberă apariţiei bolilor, în timp ce ordinea și cal- 
mul le previn. 

Cu siguranţă ați observat că, la cea mai mică scădere 
a temperaturii aerului, unele mame își înfofolesc copiii, 
ca să nu răcească, până când aceștia ajung să semene cu 
niște mici eschimoși. Însă nu numai că micuţii vor răci, 
dar vor face și gripă, deoarece temerile mamei îi predis- 
pun la îmbolnăviri. 

Anxietatea nu cunoaște limite. Nu e o maladie care să 
facă vreo diferenţă între clasele sociale. E adevărat că oa- 
menii primitivi pot resimţi angoasă în fața unui lucru pe 
care nu-l cunosc, dar în acest caz — așa cum am văzut — 
e vorba de o teamă reală. În schimb, frica de un obiect anu- 
me, despre care subiectul știe că e perfect inofensiv, trădea- 
ză o atitudine nevrotică în care s-a infiltrat angoasa. 

Există oameni foarte pricepuți în munca lor, dar inca- 
pabili să se simtă siguri pe ceea ce fac. De fiecare dată 
când se apucă de ceva simt teama de aventură. Unii con- 
sideră că asta e atât de pasionant, încât nu reușesc să se 
destindă decât după ce au terminat ceea ce aveau de fă- 
cut. 

Oboseala pe care o implică fiecare sarcină de rezolvat 
e multiplicată de acest efort de a se controla tot timpul. 
Circumstanţele psihice sunt defavorabile. Necunoscutul! 
Aventura! Ce lucru minunat și îngrozitor în același timp! 

Unii cred că aventura e fascinantă și se reped în în- 
tâmpinarea ei, alţii tremură doar gândindu-se la ea. 
Obiectul speranţei și al temerilor rămâne același, chiar 
dacă dă naștere unor reacții total opuse. Ceea ce diferă 
e starea psihică a subiectului care, în primul caz, are în- 
credere în sine și în capacitățile sale, în timp ce în al doi- 
lea se lasă cuprins de frică și de anxietate. 

Educaţia primită în copilărie contribuie, de altfel, 
foarte mult la a predispune oamenii la angoasă. Lumea 


262 A. Roberti 


celor mici e continuu amenințată de adulți. Siguranţa lor 
e zdruncinată și expusă tuturor represaliilor: „Dacă nu-ţi 
mănânci supa, o să vină omul negru și-o să te ia!“, „Dacă 
nu mă asculţi, te închid în pivniță!“, „Dacă nu-ţi ceri ier- 
tare, o să te mănânce lupul!“. Universul infantil, care ar 
trebui să fie frumos și să-i facă pe copii încrezători în for- 
tele lor, e astfel populat cu personaje fantastice și mon- 
struoase, create de cei mari pentru a-i speria pe micuţi; 
personaje care îi înghit, îi ucid, îi torturează și comit tot 
felul de răutăți; personaje care se desfac din umbre când 
se face întuneric, atunci când copiii sunt lipsiți de apă- 
rare. 

Nu are nici un rost să obiectăm că lumea poveștilor 
își pierde realitatea în zorii adolescenţei. Urmele sale ră- 
mân în inconștient, iar adultul va păstra întreaga viață 
o frică iraţională de necunoscut, adică de forțele miste- 
rioase pe care nu le poate controla. De fapt, teama de 
vârcolaci sau de vrăjitoarea cea rea ne însoțește toată via- 
ţa, până la bătrânețe, deși raţiunea și bunul-simţ ar pu- 
tea să o reducă la tăcere pentru totdeauna. 

La atmosfera înfricoșătoare și plină de magie a poveș- 
tilor pentru copii se mai adaugă și pericolul așa-numitei 
„iubiri materne“, care vine tot dintr-o anxietate conta- 
gioasă și nocivă: „Nu traversa strada, că poate să te cal- 
ce mașina!“, „Nu mânca prea multe căpșune, o să te doa- 
ră burta!“, „Nu-ţi scoate fularul, că o să răcești!”. Și tot 
așa: o întreagă serie de indicații care nu se termină nici- 
odată le răpesc copiilor și le limitează orice iniţiativă, fă- 
cându-i să ghicească un pericol dincolo de orice acțiune. 
Să conchidem, din asta, că educaţia ar trebui abolită? În 
nici un caz, dar trebuie să încercăm să evităm interdicţi- 
ile care implică o alternativă dureroasă în stilul: „Nu face 

asta, că ...“. Uneori e preferabil să lăsăm copilul să se lo- 
vească, din vina lui, decât să se teamă de un lucru care 
poate că n-o să i se întâmple niciodată. Majoritatea pă- 
rinților care cred că fac bine protejându-și „fizic“ odras- 
lele le fac de fapt foarte mult rău din punct de vedere 
spiritual. 

E absolut șocant să constatăm cât de supuși sunt mi- 
cuţii încă de la naștere presiunii fricii, o frică aflată în opo- 
ziție cu sentimentul de protecție pe care părinții ar trebui 
să li-l ofere. Acesta e paradoxul educaţiei familiale. Liniș- 
tii pe care ar fi cazul să o simtă copilul când se află lângă 
mama sa i se opune în mod clar și înspăimântător lumea 
exterioară, adică „nesiguranța“. În loc să-și înveţe copiii 
cum să stăpânească și să învingă această nesiguranţă, pă- 
rinții tind să-i dea dimensiuni și mai importante, fie din 
egoism, ca să-i țină pe copii lipiţi de ei, fie pentru că ei în- 
șiși nu au fost niciodată în stare să-și domine propriile an- 
goase. lar asta se poate produce fără ca părinţii să fie re- 
almente conștienți. Într-adevăr, chiar dacă nu se încadrea- 
ză în categoria părinților ameninţători („Dacă nu faci asta, 
o să ţi se întâmple ceva“), temerile lor cele mai ascunse 
intră în contact cu sensibilitatea copilului, care le înregis- 
trează și, la rândul său, și le însușește. La responsabilita- 
tea pe care o au părinții, e necesar să fie adăugată cea a 
educatorilor, a rudelor apropiate, a profesorilor și a prie- 
tenilor. Copilul e considerat o ființă diferită, căreia i se 
poate spune orice, care poate fi făcută să creadă orice, pro- 
fitând de inocenţa sa. La întrebările pe care le pune un co- 
pil curios, tendința generală e fie de a răspunde aiurea, 
pentru ca micuțul să tacă o dată, fie de a-i ascunde ade- 
vărul pentru că e încă prea mic și nu trebuie să știe anu- 
mite lucruri. O asemenea atitudine ajunge să-i creeze co- 

pilului o anxietate care, departe de a-i mai trezi dorința 
de a ști, îl face conștient de inferioritatea sa și îl predispu- 
ne la ignoranță, ca și cum lumea în care s-a născut îl res- 
pinge. El încearcă să o cucerească, cel puţin la început, dar 
pe de o parte e minţit, iar pe de alta înspăimântat. Așa că, 
nemaiștiind cui să se adreseze, nici ce să creadă, copilul 
se închide într-un univers fantastic și defazat, care poate 
fi cauza unei viitoare nevroze. 

Dacă unui copil i se răpește siguranţa, înseamnă că e 
aruncat în mod inevitabil în brațele fricii. Dar frica și si- 
guranța nu pot să coexiste. În loc să-l ajute pe cel mic să 
facă primele sale experienţe, cei mari îl îndepărtează 
plictisiți ori suspicioși, după caz, limitându-i astfel in- 
stinctele și dorințele. Prin urmare, nu va fi de mirare că 
el nu va da dovadă de vreo urmă de interes față de școa- 
lă și nu va fi în stare să se concentreze și să arate vreo 
preocupare pentru ceva anume, pentru că va fi mereu cu 
mintea aiurea. 


Controlul asupra fricii 


Fricoșii și angoasaţii par să caute fără încetare o nouă 
motivaţie pentru fricile și angoasele de care suferă: cău- 
tarea lor e inconștientă, dar constantă și obsedantă. Ei nu 
pot petrece nici o singură zi fără temeri. 

Dumneavoastră aveţi astfel de probleme? Puteţi să vă 
daţi seama răspunzând la următoarele întrebări: 

— Vă temeţi de un război nuclear și vă gândiţi adesea la 
asta? 

- Înainte să plecaţi în vacanţă, vorbiți de zor despre fap- 
tul că e posibil să vi se spargă casa? 

Aveţi impresia că sunteți spionat, chiar și când vă 
aflaţi singur într-o cameră? : 
Dacă vi se vorbește de o nenorocire, vă încrucişați 
imediat degetele sau bateți în lemn? 

Sunteţi superstițios? 

Vă temeți să vă arătaţi fericit, deoarece credeți că asta 
va atrage automat ceva rău? 

Vă temeți de viitor? 

Vă refugiați în trecut, pentru că în felul ăsta nu sun- 
teți nevoit să înfruntaţi lucrurile neplăcute? 

Vă temeţi să nu vă îmbolnăviţi, dumneavoastră sau 
cei dragi? 

Când sunteţi la țară, vă feriţi să mergeţi prin iarba 
înaltă, de teamă să nu vă muște un șarpe ori să vă în- 
tepe vreo insectă? 

Vă faceți cruce înainte să plecaţi la drum? 

Vă plac filmele de groază? Găsiţi în ele o plăcere mor- 
bidă, în afară de sentimentul încurajator de siguran- 
tă, datorat faptului că știți că nu-i decât o ficțiune care 
nu vă poate face nici un rău? 

Când eraţi copil, ați fost adesea ameninţat că vine 
bau-bau, lupul cel rău, diavolul, căpcăunul sau orice 
alt personaj înfricoșător? Adormeaţi fără să vă gân- 
diţi la ce trăsnăi aţi făcut sau la iad? 

Orice nouă inițiativă, orice comportament nou, care 
presupune un efort din partea dumneavoastră, vă dă 
în mod automat arsuri la stomac și sentimentul că 
sunteți asuprit? 

Vă chinuie gândul că familia nu este fericită lângă 
dumneavoastră ori că, în ciuda a tot ceea ce faceți, nu 
reușiți să le oferiţi totul celor pe cari iubiţi? 

-  Simțţiţi nevoia să fiți aprobaţi de ceilalţi, ca să nu ajun- 
geți victima unor crize de demoralizare? 

— Sunteţi bănuitor și vă e greu să vă încredeţi într-un 
prieten sau chiar în propria familie? 

— Vă treziţi cu o vagă senzaţie de apăsare pe care nu 
știți cum să o explicaţi și care nu are nici cel mai mic 
suport fizic? 

— Vă lipsește simțul umorului? 

- Un câștig neașteptat (o moștenire, o mărire de sala- 
riu) vă face să deveniți nervos, pentru că vă temeți că 
nu veţi ști să-l folosiți cum trebuie? 

De fapt, totul, chiar și fericirea, poate fi un izvor de 
temeri. E legea nevroticului angoasat care, în momente- 
le de criză, nu mai reușește să deosebească binele de rău. 
E ca și cum n-ar mai fi în stare să gândească, să dea do- 
vadă de logică. Toate problemele lui au o singură solu- 
ție, mereu aceeași, cea mai pesimistă și care-l face să su- 
fere cel mai mult. 

De altfel, poate chiar asta vrea cel angoasat: să sufe- 
re. În chin, găsește o sublimare, o rațiune de a trăi. Aten- 
ționat încă din copilărie în legătură cu primejdiile ce-i 
amenință existenţa, el se vede nevoit să le înfrunte, dar 
ca un învins. Are vocaţie de Don Quijote. Suferinţa e 
Dulcineea lui. Dar asta nu ajunge. Pericolele nu dispar, 
căci suferința anticipată nu le anihilează, așa cum ar vrea 
în mod inconștient persoana angoasată. Faptul că un in- 
divid își duce zilele temându-se de posibilitatea izbuc- 
nirii unui război nuclear nu elimină tragica eventuali- 
tate, care, de altfel, nu depinde deloc de voinţa lui. Așa 
că suferința e un efort prostesc și zadarnic. Pe de altă 
parte, dacă o astfel de persoană ar reuși să-și țină frica 

în frâu, pe Pământ nu s-ar schimba nimic, dar starea sa 

psihică se va îmbunătăţi sensibil. 

Ce sfat ar fi bun ca să scăpăm de angoase? Să încer- 
căm să descoperim cauzele care le pot provoca: 

a) educaţia primită în copilărie; 

b) un complex de culpabilitate; 

c) o traumă. 

Vom oferi, de asemenea, câteva sugestii care nu au 
pretenţia să se constituie într-o soluție, dar vă pot ajuta 
să aflați un răspuns pentru tulburările psihice care vă 
macină și să vă convingeţi că angoasa nu-i decât un coș- 
mar care dispare la lumina zilei. 

1. E preferabil să nu încercați să ignoraţi gândul care nu 
vă dă pace. Înfruntați-vă obiectul temerilor, căci frica 
se naște de foarte multe ori din confuzie și ignoran- 
tă. Vorbiţi despre problema pe care o aveţi, discutați 
cu ceilalți, nu o lăsaţi să vă macine. 

2. Trebuie să încercăm să transformăm teama într-o mo- 
tivație pentru a acționa. Dacă e ceva ce vă provoacă 
anxietatea, nu vă lăsaţi până nu eliminați această ca- 
uză. Nu vă abandonați în mod pasiv Su el an- 
xietății. 

3. E cât se poate de folositor să ne analizăm temerile. 
Noaptea, angoasa se mărește atât de mult, încât ia 


proporții uriașe. ps 

Gândul care vă neliniștește nu încetează să vă bân- 
tuie. Dacă nu puteți scăpa de veninul său, treziţi-vă, 
chiar dacă asta înseamnă să nu mai dormiţi în noap- 
tea respectivă. Nu trebuie să vă lăsați stăpânit de an- 
goasă, cu atât mai mult în timpul nopții, când vă sim- 
țiți slab și vulnerabil. 

4. Evitaţi să le spuneți tuturor de ce vă e frică. Dacă vă 
temeti că sunteți bolnav, nu încercaţi să vă convingeţi 
cel mai bun prieten că într-adevăr sunteţi și că medi- 
cii nu înțeleg nimic. Nu-l bateţi la cap cu statistici care 
ar putea, fără rost, să-l facă să se teamă de ce-i mai rău. 

5. Încercaţi să-i opuneți oricărei frici oarbe și iraționale 
un lucru de care sunteți cât se poate de sigur. Nu vă 
obișnuiți cu ideea că sunteți un fricos. 

6. Nu fiți invidios. Nu vă angoasați pentru că nu aveți 
lucruri pe care alții par că le-au obținut mult mai ușor. 
Independent de ce puteţi valora ori face, invidia nu 
vă va aduce decât frustrări. 

7. E preferabil să nu vă înconjurați de nătângi. Dacă 
aveți nervii sensibili, vă trebuie prieteni loiali și si- 
guri, care să fie în stare să vă canalizeze angoasa. 

8. Gândiţi-vă puţin și la ceilalți. Dacă dezastrele care sfâ- 
șie lumea vă îngrozesc, încercaţi să faceţi ceva ca să 
fie evitate ori ca să luptați împotriva lor. Dacă vă e fri- 
că de vreun pericol anume, ajutaţi-i pe cei care au tre- 
cut prin el. 

9. Încercaţi să vă convingeți că viața e frumoasă. Consi- 
derațţi că zilele vă sunt niște coli albe de hârtie, nu bu- 
căţi de sugativă pe care rămân imprimate senzațiile 
și faptele negative care s-au petrecut înainte. Accep- 
taţi să vă nașteți din nou în fiecare dimineaţă și să în- 
cepeţi o nouă pagină albă. E de datoria dumneavoas- 
tră să o umpleţi în cel mai bun mod cu putință. Faceți 
acest exercițiu mental, iar seara, în taină, recitiți pagi- 
na scrisă și comentaţi cele întâmplate peste zi. Și, 
după ce aţi făcut bilanţul zilei, nu vă mai gândiţi la 
ea. Mâine — iar asta e cât se poate de adevărat — va 
fi o nouă zi. 

Așteptării angoasante (care e legată de orice eveni- 
ment ce urmează să se întâmple în viitor) i se adaugă 
toate temerile care, din punct de vedere psihic, sunt le- 
gate de anumite obiecte ori situații specifice. Ne referim 
la „fobii“. 

Fobiile sunt frici lipsite de logică, maladive și irațio- 
nale. Se pare că au fost inventariate aproximativ o sută, 
dar e foarte probabil că numărul lor e mult mai mare în 
realitate. 

Astfel de emoții de substituție sunt de diverse feluri. 
Unele sunt absolut ciudate și ne-ar putea face să râdem 
cu hohote dacă nu ar provoca niște suferințe cumplite. 

Fobiile sunt simple și complexe. Cele simple apar în 
general ca o consecinţă a unei traume suferite în copilă- 
rie, în timp ce fobiile complexe servesc la ascunderea 
unui conflict emoțional trăit în mod inconștient. 

De asemenea, fobiile pot fi împărţite în trei categorii. 
În prima sunt incluse cele referitoare la obiecte ori situa- 
ţii care sunt într-adevăr înspăimântătoare și de care se 
tem chiar și persoanele cu un psihic sănătos. Specificul 
lor nu e dat de obiectul temerilor, ci de intensitatea su- 
ferinţei căreia îi dau naștere. Acesta e, de exemplu, ca- 
zul fobiilor de boli, de animalele periculoase etc. 

A doua categorie grupează toate fobiile care se rapor- 
tează la situații care pot deveni periculoase (deși așa ceva 
se întâmplă rar). De exemplu, călătoriile cu avionul; e 

“adevărat că acesta se poate prăbuși, dar accidentele sunt 
atât de rare, încât în mod normal oamenii nu se neliniș- 
tesc deloc și iau avionul fără să-și pună astfel de proble- 
me, spre deosebire de cel ce suferă de fobia de a călători 

cu avionul și care nu încetează să se teamă de un acci- 
dent. | 

Același lucru se întâmplă și cu călătoria cu trenul: unii 
nu recurg niciodată la el, pentru că au sentimentul (sau 
„presimţirea“, după cum afirmă ei) că se va întâmpla un 
accident. Alţii nu merg niciodată pe trotuar, ci doar pe 
partea carosabilă, punându-și viaţa în primejdie, pentru 
că se tem să nu le cadă o ţiglă în cap. E adevărat că așa 
- ceva se poate produce câteodată, dar nu-i anormal să te 
gândești numai la asta? De aceea ne aflăm aici în fața 
unei veritabile fobii. i 

În cea de-a treia categorie intră toate fricile pe care 
un individ cu un psihic sănătos nu le-ar putea înțele- 
ge sau împărtăși. De exemplu, frica de insecte în aer 
liber sau de șoareci pe câmp. În general, e absurd ca 
o senzaţie de dezgust să se transforme pe termen 
lung într-o adevărată panică. Acest tip de angoasă se 
află, fără nici o îndoială, într-o strânsă legătură cu is- 
teria. 

De obicei, e destul de greu ca o fobie să fie învinsă, 
deoarece dominarea senzației de teamă nu e același lu- 
cru cu vindecarea. O fobie poate fi înlocuită de alta sau 
peste ea se poate suprapune un alt simptom nevrotic la 
fel de grav. Într-o astfel de situație, prima soluţie e să 
încercăm să aflăm ce a provocat frica, renunțând la ori- 
ce soluție de moment, ca și la medicamente, alcool ori 
stupefiante. A doua soluție e de a trăi cu propria fobie, 
fără să încercăm să o schimbăm, acceptând-o ca pe o 
manie inofensivă, ca pe o mică neplăcere a vieții, adică 
nedându-i prea multă importanţă. Faptul de a o ignora 
ne va permite să scăpăm mai ușor de ea, atunci când va 
veni timpul. 

În sfârșit, ultima soluţie încearcă să creeze condiţiile 
adecvate pentru a despuia imaginaţia de puterea pe care 
o are. Să presupunem că vă temeţi de întuneric; în acest 
caz, lansaţi-vă singur o provocare și intrați într-o came- 
ră cufundată în cel mai mare întuneric, ținând mâinile 
întinse ca să puteţi merge, la fel ca orbii. 

Probabil.că frica pe care o credeţi prezentă n-o să vă 
invadeze de data aceasta. Fobia va dispărea în momen- 
tul în care veți avea certitudinea că întunericul nu ascun- 
de nici taine, nici creaturi supranaturale. 


Superstiţia 


lată încă o teamă iraţională care se adaugă celor pe 
care le-am menţionat și de care e plin folclorul tuturor 
popoarelor. Dacă îţi taie calea o pisică neagră, dacă verși 
sarea, dacă spargi o oglindă etc., toate acestea sunt sem- 
ne ale unor nenorociri ce urmează să vină. Unii cunosc 
niște temeri absurde de toate aceste lucruri. Din acest 
motiv, omul zilelor noastre e încă destul de aproape de 
semenii săi din Evul Mediu. 

Originile multor superstiții rămân obscure și e greu 
să ne dăm seama ce le-a dat naștere, în timp ce altele, 
mai recente, sunt relativ ușor de explicat; să luăm ca 
exemplu tipic pentru cele din urmă superstiția potri- 
vit căreia a aprinde țigările a trei persoane cu același 
chibrit aduce nenorocire. Credinţa e recentă, datând 
din timpul Primului Război Mondial, în timpul căruia 
gestul respectiv făcut pe front era de-a dreptul sinuci- 
gaș, deoarece putea orienta tirul inamicului către cel 
ce îl făcea. 


272 „A. Roberti 
Ura, progenitura fricii 


Teama de viață naște ura față de cei care, dimpotrivă, 
sunt fericiți că se află pe lume. 

Uneori, fericirea celuilalt poate fi o proiecţie a spiri- 
tului nostru chinuit, care ne împinge să le atribuim alto- 
ra, pe care nu-i cunoaștem prea bine, tot ceea ce ne do- 
rim pentru noi și să-i urâm pe toți cei care, în mintea 
noastră, se bucură de privilegiul liniștii sufletești. 

În realitate, fiecare are probleme și trebuie să-și în- 
frunte îndoielile proprii. Ura e un mecanism de protec- 
ţie și de apărare, o reacție în fața fricii. Și ce altceva e fri- 
ca dacă nu lipsa sentimentului de securitate? Chiar 
această absență a securității îl face pe individ să reacţio- 
neze într-un mod ostil față de lumea care „conspiră“ îm- 
potriva lui și mai ales împotriva liniștii „lui“. 

Omul nu se naște cu sentimentul de ură. Ostilitatea 
se dezvoltă încetul cu încetul, încă din copilărie, pe ne- 
drept considerată de optimişti și de unii poeți drept cea 
mai frumoasă perioadă din viaţa omului. De fapt, copi- 
lul începe prin a-și uri părinţii, pe care în același timp îi 
și iubește. 

Îi urăște atunci când ei îl pedepsesc mult prea aspru, 
când îl pălmuiesc sau îl bat. 

Cum să-ţi urăști tatăl sau mama? Multe persoane s-ar 
simți jignite de o asemenea acuzaţie, respingând-o ca ne- 
dreaptă și, în același timp, îngrozitoare. Dar nu vom re- 
uși să ducem autoanaliza mai departe ascunzându-ne 
sentimentele ambigue, tocmai pentru că acestea vor fi 
astfel focurile de artificii care vor da naștere viitoarelor 
probleme. Afirmația de mai sus devine acceptabilă dacă 
adăugăm că ura apare de obicei la un nivel inconștient. 

Dar există o serie întreagă de tulburări psihice și menta- 
le, iar ura nu e cel mai rău dintre ele. 

Raportat la adult, copilul e crescut într-un climat de 
temeri și nehotărâre. Cei mari reușesc să-l convingă că 
el e a cincea roată la căruţă, că nu-i decât un omuleţ in- 
signifiant. Așa că să se joace, să asculte și să tacă! 

În loc să-l încurajeze, așa cum fac animalele cu puii 
lor, părinţii se cred obligaţi să-l jignească și să-l umileas- 
că inclusiv în fața străinilor, reducându-l la tăcere când 
nu vorbește despre ce vor ei sau rugându-l să nu-i mai 
deranjeze. 

Mai târziu, pentru copilul devenit adult fiecare zi 

-va fi o luptă pentru a satisface vocile care îi răsună 
încă în minte. „Iaci!“, „Nu ne mai întrerupe!“, „La- 
să-ne în pace!“, „Cere-ţi iertare!“, „Vino aici că acum 
îți dau o palmă!“ Și faptul cel mai straniu e că micu- 
țul ajunge să acumuleze o încărcătură atât de mare de 
ură și de agresivitate neexprimată, încât, în momen- 
tul în care devine adult, se răzbună, la rândul său, pe 
cei mai slabi decât el, adică pe propriii lui copii, de- 
versându-și agresivitatea sub formă de precepte, de 
ordine și de interdicții. Pe scurt, el se răzbună pe cei 
fără apărare pentru nedreptăţile la care a fost supus 
de părinţii săi. Ne aflăm într-un cerc vicios de tradiţii 
nesănătoase care sunt cunoscute tocmai sub numele 
de „bună educaţie“. Bineînțeles, societatea suportă 
toate consecințele. 

Această încărcătură fără margini de ură pe care o pur- 
tăm cu toții, deși ne prefacem că nu știm, se întoarce apoi 
împotriva noastră. Individul se urăște tot atât de mult 
cât își urăște aproapele. Iar tensiunea și nefericirea îi de- 
rivă în mare măsură din vocaţia sa pentru pedeapsă și 

ispășire. El se simte rău (doar l-au convins de asta părin- 
ţii când era mic) și asta cu atât mai mult cu cât e mai pu- 
ternic resentimentul său față de cei ce au vrut să-l edu- 
ce astfel. Pulsiunile lui inconștiente contrastează puter- 
nic cu atmosfera de ipocrizie care învăluie relaţiile între 
mamă și copil. Să-și urască un om mama care i-a dat via- 
tă, care s-a sacrificat pentru el? E o glumă, nu? Nu, așa 
ceva e imposibil, ni se va spune. 

Dacă ura dă naștere urii, nesiguranța naște agresivi- 
tate. Războiul se declanșează din cauza ostilității dintre 
două ţări, dar ostilitatea nu e altceva decât teama reci- 
procă de agresiune. Un individ îl urăște pe altul, dar îl 
urăște din cauză că se teme de el. Se consideră, în mod 
eronat, că ura și frica sunt două sentimente distincte. De 
fapt, ele sunt atât de puternic legate unul de altul, încât 
ajung să se confunde. Autoritatea dă naștere fricii, care 
produce astfel ura. 

S-ar putea spune că ura e opusul iubirii iar asta e de 
asemenea adevărat. Adesea, ura este un produs al do- 
rinței de a fi iubiți de o persoană de care suntem respinși. 
Un om izolat, care nu e dorit și iubit de nimeni, tinde să 
se răzbune pe primul care îi bate la ușă. Un bărbat care 
își bate nevasta (sau pe orice femeie cu care întreține ra- 
porturi intime) se răzbună pentru frustrările resimtite în 
copilărie din cauza mamei sale, care poate că l-a respins 
ori i-a dat impresia că nu-l iubește. Criminali, hoți, in- 
fractori, toţi sunt ființe care au avut o copilărie neferici- 
tă. Și nu pentru că au trăit în sărăcie, ci pentru că erau 
lăsaţi singuri, nu li se oferea afecțiune, se temeau de pă- 
rinți, mai ales de tatăl obișnuit să-și „educe“ copiii cu 
ajutorul palmelor și al pumnilor. Viitorul delincvent creș- 
te lipsit de afecțiune familială. 

Ura e astfel totală. Cel ce urăște se detestă de fapt pe 
sine, nu e mulțumit de el însuși și ar vrea să fie altcine- 
va. Încetul cu încetul, părerea pe care o are despre pro- 
pria persoană ajunge să coincidă perfect cu cea pe care, 
pe când era mic, o avea despre adulți: e o părere cât se 
poate de negativă. 

De aici ia naștere un instinct dăunător pentru el, o do- 
rință inconștientă de a se pedepsi și de a se anihila, care 
de multe ori tinde către sinucidere. Sau, dacă ura faţă de 
sine însuși e temperată de condiţiile sociale și culturale 
ceva mai favorabile, ea se manifestă sub forma unor ma- 
ladii psihosomatice sau și mai rău. Acestei uri, pe care 
unii o numesc în mod eufemistic „ostilitate“, nu i se poa- 
te da ca leac dragostea. Din contră, iubirea poate să-l iri- 
te și mai mult pe suferind și să provoace crize violente 
de furie. Amabilitatea nu face decât să înrăutățească si- 
tuaţia, putând duce la delir și la nebunie. Prin urmare, ce 
soluții s-ar putea găsi? Înainte de orice, e necesar ca in- 
dividul să devină conștient de ura pe care o resimte. Nu 
are rost să continue să se prefacă și să pretindă că „nu 
urăște pe nimeni“, deși se teme de ceilalţi. Într-o lume ci- 
vilizată, ura nu se manifestă prin înjunghierea pe la spa- 
te, nici într-un mod agresiv, ci se poate ascunde în spate-: 
le unor zâmbete și cuvinte amabile. Funcţionarul care 
nu-și poate suferi șeful poate uneori să pară foarte res- 
pectuos cu acesta și să fie plin de amabilitate, ca un sub- 
altern model. Unele neveste își detestă bărbaţii, dar trec 
în ochii lumii drept soții nemaipomenite, deoarece case- 
le lor sunt lună, iar soții bine „îngrijiţi“. A stabili limitele 
și originile urii de care suntem încărcaţi înseamnă, prin 
urmare, a da cărţile pe față. Iar a ști spre cine țintește 
acest sentiment e un mod foarte bun de a evita să comi- 

tem niște acțiuni neprevăzute și regretabile. Suntem lupi 
adormiţi, așa că nu-i cazul să ne deghizăm în oi. 

Pe de altă parte, e de dorit să ne îmbunătăţim relația 
cu noi înșine. Înainte de a-i iubi pe ceilalți, trebuie să în- 
vățăm să ne iubim pe noi, să ne privim cu indulgență și 
să ne tratăm cu respect. Luaţi-l de mână pe bietul copi- 
laş umilit care aţi fost, scoateţi-l din copilăria sa întune- 
cată și ajutați-l să descopere o lume a adulților ceva mai 
indulgentă. Nu-l copleșiți cu reproșuri la fiecare greșea- 
lä pe care o face. Și, când Eul copilăresc se comportă bine, 
recompensaţi-l, complimentați-l și acoperiţi-l de laude. 

Faptul că ne place de noi înșine ne permite să-l tole- 
răm mai ușor pe aproapele nostru. O persoană indulgen- 
tă cu sine însăși nu are tendinţe narcisiace și e mai înțe- 
legătoare cu ceilalți; în schimb, intransigența personală 
nu dă naștere decât la intoleranţă. Încercați să vă imagi- 
naţi o lume mai bună. Un adversar de care vă temeți are 
și slăbiciuni; învățați să-l observați și încercați să-l învin- 
geți în mod cinstit, fără să-i uitaţi însă călcâiul lui Achi- 
le. Și nu-l atacați pe la spate, din umbra urii tainice pe 
care o nutriţi față de el. 

Nu faceţi planuri de răzbunare. Numai cei slabi au 
nevoie de răzbunare, nu și cei puternici. Cine e puternic 
își trage toate puterile din suflet, cu excepția dorinței de 
a se răzbuna. | 


Singurătatea 
Pentru mulţi dintre noi, prinși într-o viață frenetică și 


complicată, problema cea mai mare — în ciuda aparen- 
telor — e cea a singurătăţii. Nu-i deloc ușor să explicăm 

de ce. Singurătatea pe care o simţim e o stare absurdă, 
în total contrast cu numărul din ce în ce mai mare de 
persoane pe care le vedem și pe lângă care trecem în fie- 
care zi, imediat ce ieșim din casă. Cum se poate să ne 
simțim singuri înconjurați de atâția oameni? 

Închipuiți-vă o familie care trăiește într-o casă confor- 
tabilă, cuibărită într-o vale plină de verdeață, și care nu 

are decât rare contacte cu restul lumii. Nu se poate de- 
loc spune că persoanele respective suferă din cauza sin- 
gurătăţii, dacă intimitatea lor pașnică le este de ajuns. 
Cu alte cuvinte, singurătatea nu e o condiţie care depin- 
de de prezenţa altora, ci doar de noi înșine. Un om se 
poate simţi singur nu pentru că nu are prieteni, ci pen- 
tru că are prea mulți. 

A se simţi singur într-o mare de oameni e o senzație 
absolut înspăimântătoare. Cine a trecut deja prin acest 
„fel de izolare va înțelege foarte bine ce vrem să spunem. 

Individul care se simte singur e un om nefericit, dez- 
amăgit, plin de amărăciune și ranchiună faţă de lumea 
care, în aparenţă, îl respinge. În loc să-și învingă izola- 

„rea încercând să afle are sunt cauzele ei cele mai adânci, 
oamenii care se simt singuri tind să se închidă în ei, evi- 
tând să aibă contacte cu semenii, deși le doresc și le-ar fi 
cât se poate de benefice. 

Eléonore T. spune următoarele: „Sunt măritată de 
cinci ani, am un băiat de trei ani și soțul meu conduce fi- 
liala unei companii importante. Avem o casă frumoasă, 
dar prea puțini bani, pentru că am cheltuit aproape tot 
ce-am avut ca s-o mobilăm. Dar asta nu are importanţă, 
pentru că soțul meu câștigă bine și crede că în curând va 
fi promovat. Nu din cauza asta mă frământ eu. Proble- 
ma mea e de alt tip și nu mă afectează decât pe mine: de 

când nu mai locuim în capitală, acolo unde m-am năs- 
cut și mi-am făcut studiile, ci aici, unde nu cunosc pe ni- 
meni, mă simt îngrozitor de singură. Soțul meu are un 
program imposibil, așa că nu-l văd decât seara târziu; de 
multe ori și sâmbăta lucrează toată ziua. Cât despre ve- 
cini, mi-e foarte greu să încep cu ei o conversație care să 
depășească un salut. Eu nu lucrez, poate că aici e punc- 
tul slab, pentru că, după ce fac curăţenie în casă și mă 
ocup de fiul meu, nu-mi mai rămâne nimic altceva de 
făcut. 

Mă simt singură și tristă. Mi-e dor de părinţi, deși 
după ce m-am căsătorit m-am obișnuit să nu-i văd de- 
cât o dată la două săptămâni. Dar atunci era altfel: știam 
că sunt aproape de mine și puteam să mă duc să-i văd 
când voiam. Mi-e dor de prietenii mei, de colegii de fa- 
cultate. Mi se răspunde de multe ori: «Dar ai un copil! 
Nu-ţi ajunge?». Ei, bine, drept să spun, nu! Fiul meu are 
trei ani, e simpatic, vesel, inteligent, dar nu e cea mai 
bună companie pentru o femeie de vârsta mea, deși îi 
sunt mamă. Știu că n-am explicat prea bine ce-i cu mine 
și n-aș vrea să fiu prost înțeleasă: cu toate că îmi iubesc 
mult băieţelul, relația pe care o am cu el e una de la 
mamă la copil, nu e o relaţie între doi prieteni. Dacă so- 
tul meu ar lucra ceva mai puţin, lucrurile ar sta cu totul 
altfel. Lui îi e foarte ușor să se adapteze oriunde, să co- 
munice cu oamenii: așa e natura lui, are un caracter plă- 
cut. Duminica, telefonul sună întruna și casa se umple 
de prieteni, de prietenii lui, de colegii de birou, iar atunci 
pare de-a dreptul imposibil ca în timpul săptămânii să 
mă simt atât de singură și abandonată. 

Soțul meu crede că dau prea mult familiei și nimic ce- 
lorlalți. Din punctul lui de vedere, am adoptat atitudi- 

nea unei snoabe, iar asta nu-mi convine deloc. El știe că 
sunt timidă, dar oamenii habar n-au de asta. Ce pot să 
fac? Așa sunt eu și, la vârsta mea, pur și simplu nu știu 
de unde să încep ca să mă pot schimba și să devin o fi- 
ință exuberantă. Poate e din cauză că sunt din nord și nu 
știu cum să mă împrietenesc cu meridionalii?“. 

După ce a recurs la un examen amănunțit, Eléonore 
și-a dat seama de un lucru important, care i-a elucidat 
imediat misterul comportamentului și a explicat ceea ce 
_mărturisise. Când era mică, ea era pur și simplu înnebu- 
nită după dragostea tatălui ei, dar acesta părea să o pre- 
fere pe sora ei mai mică, mai drăguță și mai simpatică 
decât ea. Deși relaţiile cu mama erau afectuoase, ea a su- 
ferit mereu din cauza preferinței tatălui pentru sora sa. 
„Da, a recunoscut Eléonore, mă simțeam respinsă, arun- 
cată pe planul doi.“ „Adică singură?“ am întrebat-o. 
„Exact, a mărturisit, singură.“ 

Un copil respins de părinți caută singurătatea. Micu- 
ţii care cresc în orfelinate și spitale, înconjurați de prea 
puţină grijă și afecţiune, devin adulți melancolici și mi- 
zantropi. În cazul lor, singurătatea îi apără de amenința- 
rea pe care o reprezintă lumea exterioară. Ei se simt sin- 
guri pentru că se feresc de oameni și se feresc de oameni 
pentru că aceștia fac să se nască în ei sentimente confu- 
ze de angoasă. 

lată, prin urmare, încă un sentiment care se naște din 
frică: singurătatea. O persoană cu adevărat singură nu e 
în stare să iasă din cochilia ei pentru a oferi afecțiune; ea 
vrea mai întâi să primească, are nevoie de siguranţă. În- 
cetul cu încetul, sufletul i se învăluie într-o ceață cenu- 
șie, foarte greu de explicat. Ce putem face pentru a-i veni 
în ajutor? Foarte puţin, în afară de a o sfătui să consulte 

un psihanalist, ca să încerce să-și aducă aminte câteva 
episoade dureroase care i-au marcat copilăria și să înțe- 
leagă sentimentele ce au făcut-o să sufere. Și nu trebuie 
să aștepte deloc ca să facă asta. La limita unei singură- 
tăți totale, omul ajunge să aleagă sinuciderea, perfecta 
„izolare“ pe care o implică moartea. Nimeni n-o să știe 
vreodată ce gândesc sinucigașii în ultimele clipe de via- 
tă, dar e destul de plauzibil să presupunem că ceea ce-i 
împinge la sinucidere e chiar singurătatea. Durerea nu e 
de ajuns. Oricât de mare ar fi, ea poate fi suportată dacă 
avem lângă noi pe cineva cu care să o împărțim. Dar sin- 
gurătatea opacă, monotonă, din care și lacrimile au dis- 
părut, e prea mult pentru un om. E pur și simplu insu- 
portabilă. 

Printre sinucigași se găsesc oameni din toate catego- 
riile sociale și profesionale: femei casnice, homosexuali, 
industriași, adolescenţi, bătrâni, bogaţi, săraci, agricul- 
tori, funcționari. Multe sinucideri îi iau prin surprinde- . 
re pe ceilalți. Ne amintim de caracterul jovial al unuia, 
de averea altuia și ne gândim că absolut nimic nu ne lăsa 
să bănuim un sfârșit atât de tragic. Măștile pe care și le 
iau singuraticii îl pot păcăli chiar și pe observatorul cel 
mai perspicace. 

Din fericire, singurătatea îmbracă diverse forme, iar 
cele mai multe dintre ele nu duc individul până la dis- 
pariție. Uneori poate fi vorba de o stare de spirit trecă- 
toare, de o formă de timiditate, de consecinţa durerii pro- 
vocate de pierderea cuiva. Așa cum este cazul doamnei 
T,L., în vârstă de 58 de ani, rămasă văduvă după două- 
zeci și șapte de ani de căsnicie fericită și care s-a trezit 
brusc singură. Fără copii, într-o casă mult prea mare și 
prea goală pentru ea, sărmana femeie era pe punctul de 

a înnebuni. Nimic nui putea să o mai bucure. Încetul cu 
încetul, chiar și vechile ei prietene o părăsiseră și nu o 
mai sunau. Casa era goală și tristă. 

Cazul ei, deși mult mai dramatic decât cel al El&ono- 
rei, putea fi totuși rezolvat, deoarece doamna T.L. avu- 
sese o viaţă liniștită și fericită, iar asta îi dăduse puteri și 
siguranţă în forțele proprii. Durerea și senzaţia de sin- 
gurătate erau cât se poate de înţeles, dat fiind tristele cir- 
cumstanțe în care apăruseră, dar la fel de comprehensi- 
bilă a fost și reacţia sa la această stare. 

„Deși nu mai era foarte tânără, în ciuda vârstei, ea a ho- 
tărât să-și deschidă ușile pentru vechii prieteni și, mai ales, 
să-și caute prieteni noi. S-a consacrat operelor de caritate 
și și-a transformat casa într-un soi de creșă în care îi adă- 
postea gratis pe copiii femeilor care munceau la o uzină 
din apropiere. Ea nu a mai fost niciodată singură și viața 
i s-a umplut de satisfacţii. Acest efort valoros nu a dimi- 
nuat deloc durerea pe care o simţea când se gândea la so- 
tul ei cel drag, dar, într-un anumit fel, amintirea omului 
blând și amabil lângă care trăise atâția ani i-a redat cura- 
jul și i-a arătat pe ce cale să o apuce: pe cea a vieții. 


Sfaturi pentru a scăpa de singurătate 


Nu trebuie niciodată să ne lăsăm învinși de împreju- 
rările neprielnicie, indiferent cât de crude și dureroase 
ar fi. Trebuie să știm că toți oamenii sunt „Singuri“ și că 
pentru nașterea oricărei relaţii de prietenie sau de iubi- 
re e necesar să facem un efort. E absurd și pueril să ce- 
rem ca iniţiativa să le aparțină mereu altora. O astfel de 
atitudine ne aruncă direct în brațele singurătăţii. 

Fiţi cât mai natural. Nu veţi reuși niciodată să învin- 
geți singurătatea dacă veţi recurge la atitudini care 
vă vor face să păreţi altfel decât în realitate. Multo- 
ra le e rușine de singurătatea lor și, din cauză că nu 
vor să admită că sunt singuri, se prefac că nu au ne- 
voie de nimeni. 

Cel care nu cunoaște singurătatea e mereu expansiv, 
extrovertit, atent, dispus să ajute și să asculte. Spon- 
taneitatea îi permite să depășească numeroase barie- 
re și să le inspire simpatie oamenilor. 

Nu fiți prea exigent când vă alegeţi prietenii. Toţi 
avem calități și defecte. Nu ne facem prieteni în 
funcție de mărimea contului din bancă sau de inte- 
ligenta lor. 

Nu trebuie să ne subestimăm niciodată timpul liber. 
Sarcinile pe care le aveți de îndeplinit vi se vor pă- 
rea mai ușoare și mai agreabile dacă le opuneți per- 
spectiva unei seri petrecute cu prietenii sau un sfâr- 
şit de săptămână deconectant. Și o carte poate fi un 
prieten excelent, dar nu vă ajută să rezolvați proble- 
ma singurătăţii. 

E bine să vă înscrieţi într-o asociație sau într-un 
cerc, în funcţie de preferințe. Există mulți alți oa- 
meni care se simt singuri și nu cer decât puţină 
companie. 

Nu trebuie să vă fixați limite de vârstă. Nu spuneți 
că sunteți prea bătrân pentru un lucru sau altul. Și 
nu spuneți nici: „Omul acesta e mult mai în vârstă 
decât mine și, în consecință, nu mă interesează“. Se 
pot lega prietenii minunate între persoane între care 
există o mare diferență de vârstă și, într-o prietenie, 


vârsta nu contează chiar deloc. 

7. În primul rând, rămâneți în relaţii bune cu părinții. 
Nu căutaţi simpatii și înțelegere în afara cercului fa- 
milial, în timp ce în familie alții au nevoie de spriji- 
nul și afecțiunea dumneavoastră. Nu veţi reuși nici- 
odată să fiți niște prieteni buni dacă nu știți să fiţi 
părinţi sau copii buni. 

8. Trebuie să aveți măcar un pic de înțelegere față de 
greșelile proprii. 

9. Nu e cazul să vă faceți griji din cauza singurătăţii și 
să considerați că destinul vă condamnă la ea pe ve- 
cie. 

10. E bine să profitați de o perioadă temporară de sin- 
gurătate pentru a vă consacra unor lucruri cu ade- 
vărat productive. Alegeţi o activitate pe care ați fi 
abandonat-o dacă v-aţi fi folosit timpul liber ca să 
ieșiți și să vă distrați cu prietenii. 

11. Întrebați-vă mereu: „Sunt o persoană simpatică? 
Sunt spontan, cordial și sincer în complimentele pe 
care le fac?“. ` 


Înainte de a trage concluziile, e necesar să precizăm 
ceva: numeroși indivizi se plâng de singurătate, dar de 
fapt sunt singuri pentru că nu fac nimic ca să-și găseas- 
că prieteni, pentru că se simt inferiori prietenilor pe care 
ar dori să-i aibă și nu-i au. Ei se poartă ca și cum ar fi si- 
guri că nu merită atenţia nimănui. Originea acestui con- 
flict ciudat se află în nevoia de a se autopedepsi făcând 
apel la indiferența celorlalți. Dacă vă dați seama că un 
sentiment de culpabilitate vă împiedică să reacționați și 
să urmaţi sfaturile pe care vi le-am dat în această carte, 
atunci singura soluţie valabilă și utilă constă în a încer- 
ca să descoperiţi de unde vă vine sentimentul de inferio- 


284 A. Roberti 


ritate și care sunt originile sentimentului de culpabilita- 
te pe care îl aveţi. Rezolvarea problemei dumneavoastră 
poate apărea numai dacă descoperiți răspunsul la aceste 
două întrebări. 


De ce să ne facem probleme? 


Frica nu dă naștere numai urii și singurătăţii. Ea duce 
și la apariţia neliniștilor, a îngrijorărilor, a unei stări de 
continuă preocupare care, chiar dacă nu e același lucru 
cu angoasa, reprezintă, într-o mai mare sau mai mică 
măsură, tot o incapacitate de a ne bucura de viaţă. 

Trebuie să precizăm, pentru început, că în anumite 
momente e imposibil să nu ne facem griji. De exemplu, 
dacă un copil are un puseu de febră, e de înțeles ca pă- 
rinţii să fie îngrijorați. Dacă afacerile merg prost, e logic 
ca persoana implicată să-și facă probleme în privința vi- 
itorului. Dar neliniștea devine anormală atunci când pă- 
rinții se dau de ceasul morții, deși copilul e sănătos, sau 
când omul de afaceri se chinuie singur cu gânduri negre 
despre viitor, cu toate că afacerile îi sunt înfloritoare. 

E foarte ușor să devenim prăpăstioși cronici și să ne 
facem probleme din orice. Orice ocazie e bună pentru un 
astfel de individ: „Dacă mi se întâmplă și mie asta?“ 
„Dacă lucrurile se schimbă?“. Unii cred că reușesc să de- 
pășească acest obstacol devenind fataliști: „De ce să-mi 
fac griji?“, încearcă ei să se convingă singuri, „Dacă soar- 
ta vrea să mă ruinez, n-o să pot face mare lucru ca să evit 
asta“. 

Dacă ar fi să spunem când încep oamenii să-și facă 
probleme în legătură cu viitorul, am situa acest mo- 

ment în jurul vârstei de cinci-șase ani, adică în perioa- 
da primelor contacte cu școala. În general, dacă micu- 
ţii nu au niște părinți sau învățători sensibilizați în 
mod special față de probiemele copiilor, ei vor începe 
să-și facă griji în legătură cu notele pe care le iau, cu 
întrebările pe care le pune profesorul, cu felul în care 
trebuie să se poarte cu colegii de clasă. În timp ce îna- 
inte, când se jucau nu prea le păsa dacă pierd sau câș- 
tigă, școala îi învață repede ce înseamnă competiția, 
disciplina și obligaţiile. Astfel ei își pierd simţul prie- 
teniei și al solidarității. 

E cât se poate de sigur că examenele accentuează pro- 
pensiunea pentru neliniște. 

Ce adult n-a visat cândva că se află în fața unui pro- 
fesor cu o figură gravă și severă și nu știe să răspundă 
la întrebările de neînțeles pe care i le pune acesta? Visul 
dezvăluie, fără putinţă de tăgadă, un complex de infe- 
rioritate care s-a cuibărit în noi. Ne facem probleme din 
cauza autorităţii care ne judecă, în această atitudine re- 
unindu-se câteva elemente: orgoliul, simţul datoriei, ne- 
voia de a fi apreciați pentru inteligența sau capacităţile 
noastre, necesitatea de a evita o umilire etc. 

E exagerat sau chiar absurd să ne facem griji din ca- 
uza unui examen. Părinţii ar trebui să canalizeze teme- 
„rile copilului în așa fel încât ele să devină un factor po- 
zitiv, un îndemn la învăţătură. 

În ciuda celor afirmate de unele mame, neliniștea nu-l 
ajută deloc pe elev; ea îi răvășește gândurile în loc să-l 
stimuleze, în loc să-l ajute să se concentreze asupra lu- 
crurilor pe care le citește. ÎI face astfel să-și risipească 
energia intelectuală, iar asta are, evident, repercusiuni 
asupra rezultatului final. Un copil sau un adolescent care 

se duce liniștit la un examen are șanse mult mai mari de- 
cât unul cu inima cât un purice. 

Îngrijorarea asta evoluează la adulţi, dar rămâne în 
mod fundamental inutilă și nefastă. În unele cazuri, ea 
se transformă într-o scuză pentru a spune: „Sunt atât de 
îngrijorat, încât nu reușesc să fac nimic...“. E un bun 
mod de a se justifica pentru cei ce se confruntă cu un 
eșec. 

Un celebru psihanalist american afirmă că neliniștea 
cronică acționează ca un automobil al cărui motor mer- 
ge pe loc douăzeci și patru de ore din douăzeci și patru, 
fără să se miște nici înainte, nici înapoi. lată o compara- 
ție excelentă. Cel ce se obișnuiește să-și facă griji din ori- 
ce nu se calmează niciodată și își consumă energia cău- 
tând de zor idei care, în mod normal nu ar trebui să re- 
prezinte deloc motive de neliniște. 


Dreptul la nefericire 


Ura, singurătatea și neliniștea își dau mâna pentru a-i 
provoca celui atins de ele sentimentul că e nefericit. 

Prin nefericire înțelegem predispoziția de a-și plânge 
de milă și de a-i considera pe alții vinovaţi de ceea ce, în 
realitate, nu poate fi atribuit decât apatiei proprii. 

„Sunt îngrozitor de nefericită și nimeni nu mă înţele- 
ge“, se vaită o tânără, ca s-o audă părinții ei. „Cunoști 
vreun om mai nefericit decât mine?“, îi spune un tânăr 
unui prieten, crezând cu tărie în ceea ce afirmă. „Ai fă- 
cut din mine o femeie nefericită și mi-ai răpit toate ilu- 
ziile!“, îi reproșează soția pe un ton melodramatic soțu- 
lui ei. 

În toate aceste afirmaţii, în spatele lamentărilor se as- 
cunde un anume orgoliu, ca și cum nefericirea ar fi o sta- 
re privilegiată, pentru care trebuie să dai dovadă de sen- 
sibilitate și inteligenţă. Nu se spune, oare: „Fericiţi cei 
săraci cu duhul!“ ori „Mai bine să nu știi nimic ca să fii 
fericit“? 

O întreagă literatură romantică ne-a obișnuit să 
considerăm că poeţii și oamenii cultivați sunt perso- 
naje melancolice și de aceea găsim o oarecare conso- 
lare în ideea că putem să ne împărtășim stările sufle- 
tești cu asemenea tovarăși iluștri de suferință. lată de 
ce toată lumea își proclamă sus și tare nefericirea. Sun- 
tem astfel obișnuiți cu o suferință care e glorificată și 
care ne servește apoi drept pretext ca să fim plânși, 
mângâiați și luaţi în seamă. Dar această imagine e 
complet greșită. O persoană nefericită nu e deloc sim- 
patică. Poate că la început e ascultată cu bunăvoință, 
dar, încetul cu încetul, chiar și cei mai dispuși spre 
compătimire ajung să se îndepărteze, ca și cum ar fi 
respinși de un prieten atât de trist și de incomod. lar 
în faptul că e părăsit, nefericitul găsește o nouă con- 
firmare a temerilor sale. „Știam eu“, va spune cu ae- 
rul încântat al celui ce a prezis corect ce se va întâm- 
pla, „toți mă abandonează“. 

Insistăm asupra faptului că nefericirea e o predispo- 
ziție sufletească, o stare psihică. Nu are rost să încercăm 
s-o combatem eliminându-i cauzele aparente, deoarece 
vor fi inventate imediat noi și noi pretexte de nefericire. 
Dacă vrem cu adevărat să învingem nefericirea, trebuie 
să plecăm de la hotărârea fermă de a câștiga nu doar o 
bătălie, ci tot războiul. Un soldat cu arma descărcată e 
menit pierzaniei și nu-l poate apăra decât mila lui Dum- 

nezeu. Un nefericit care se hotărăște să fie fericit trebuie 

mai întâi să se asigure că intențiile lui sunt sincere. 

Ce e fericirea? Ne găsim iar în fața unui cuvânt ciu- - 
dat, mai mult poetic decât omenesc, căruia e imposibil 
să-i dăm o definiţie absolută și universală. Putem spune 
doar că e vorba de o condiție subiectivă și relativă, în pri- 
vinţa căreia fiecare dintre noi are idei proprii. „Azi mă 
simt fericit“, constatăm uneori cu uimire. De ce? Habar 
n-avem. Suntem fericiţi și totul pare că ne zâmbește, da- 
torită acestei stări de euforie neașteptate și minunate care 
ne umple de optimism, deși nu ni s-a întâmplat nimic 
special. Viaţa e azi la fel ca ieri. Oamenii cu care ne în- 
tâlnim sunt neschimbaţi. Și totuși, totul pare diferit, mai 
bun și mai frumos. 

Persoana sănătoasă din punct de vedere psihic osci- 
leză între fericire și nefericire, fără să sufere traume gra- 
ve. Un om întotdeauna fericit e o utopie, iar unul conti- 
nuu nefericit un caz patologic. Evident, cel ce oscilează 
între momente de bucurie și de tristețe poate încerca să 
multiplice numărul primelor pentru a le compensa pe 
cele din urmă. În acest scop, iată câteva sfaturi utile: 

1. E necesar să vă concentrați în fiecare zi asupra a ceea 
ce faceți de obicei. Va fi un mod bun să redescope- 
riți lucrurile care vă înconjoară. Să presupunem că 
sunteți o femeie casnică, petrecându-vă tot timpul în 
bucătărie, în fața aragazului și știind să gătiți chiar 
și cu ochii închiși. Ei bine, încercați măcar o dată să 
vă apropiaţi de cratiţe ca și cum ați fi o începătoare, 
hotărâţi-vă să încercaţi un fel nou de mâncare, pre- 
gătiți-l cu dragoste, puneţi masa ca pentru o ocazie 
specială, nu uitaţi să puneţi în supă un pic de sare și 
de tandrețe pentru toți cei dragi. 

Să presupunem că sunteți un om de afaceri, din specia 
celor ce se trezesc foarte prost dispuși în fiecare di- 
mineaţă ca să se ducă la birou, care se îmbracă și mă- 
nâncă pe fugă, încep să bombăne dacă mașina nu 
pornește la cheie și înjură ca niște birjari dacă trafi- 
cul e mai aglomerat decât de obicei. 

Așa că vă recomandăm să vă sculați într-o zi cu o jumă- 
tate de oră mai devreme, să vă îmbrăcaţi cu mai 
multă grijă decât de obicei și, în loc de mașină, să 
mergeţi pe jos ori să luaţi autobuzul. Veţi descoperi 
astfel fețe noi și nu va trebui să vă gândiţi la circu- 
laţie. Vă veți permite, în sfârșit, luxul de a privi în 
jurul vostru, de a observa liniștea sau tensiunea de 
pe fețele oamenilor, de a remarca și judeca diferite 
lucruri pe care le veţi putea povesti seara celor din 
familie. 

Începeţi-vă ziua cu dreptul, în liniște și cu optimism, fi- 
ind mai puţin critic cu ceilalţi și generos cu propria 
persoană. Totul va merge mai bine și vă veți simţi 
chiar mai fericit. 

2. Nu trebuie să vă închipuiţi că nu aveţi dreptul la fe- 
ricire. În ciuda petelor pe care credem că le avem pe 
conștiință, oricine are dreptul la o rază de soare. 

3. Nu folosește la nimic să vă ascundeţi în spatele pre- 
textului că aţi avut o copilărie nefericită. E adevărat 
că mare parte dintre problemele noastre actuale de- 
pind foarte mult de traumele pe care le-am suferit 
când eram mici, dar în loc să ne resemnăm cu gân- 
dul ăsta, e cazul să ne revoltăm că trebuie să târâm 
după noi povara unui lucru care ne-a tulburat sau 
înspăimântat cu mulți ani în urmă. Nu vă confor- 
mați părerii majorității. Părinţii nu au mereu drep- 

tate, dar nici nu greșesc în mod sistematic. Ei sunt 
oameni ca toți alții, cu calităţi și defecte. Iubirea fa- 
milială nu trebuie să anuleze orice judecată critică și 
obiectivă. 

Puteţi plânge, dacă simţiţi nevoia, dar nu trebuie să 
vorbiți mereu ca și cum abia vă abţineţi să nu izbuc- 
niți în lacrimi. O criză bună de plâns poate să ne 
ușureze și are un efect benefic asupra nervilor, dar 
o lacrimă care strălucește continuu în colțul ochiu- 
lui, fără să se scurgă pe obraz, e nocivă și provoacă 
antipatia celorlalți. 

Dacă, la un moment dat, ajungeţi să nu mai credeți 
că veţi fi vreodată fericit, acordaţi-vă un armistițiu 
de un sfert de oră, în timpul căruia să vă consacrați 
unor acțiuni care vă fac într-adevăr plăcere. Un 
bărbat ne-a explicat într-o zi care e secretul lui pen- 
tru a-și păstra calmul și seninătatea de-a lungul zi- 
lei, indiferent ce i s-ar putea întâmpla; taina lui e 
ascunsă într-un birou micuţ, cu trei sertare încuia- 
te, de la care doar el are cheia. Cei din familie nu 
îndrăznesc niciodată să-l deranjeze când se așază 
la acest birou pentru că pretextează că are de făcut 
ceva urgent, pe care n-a apucat să-l termine, și îi 
roagă pe toți ai casei să-l lase în pace, ca să poată 
lucra. După ce încuie ușa în urma lui, deschide ser- 
tarele biroului și scoate din ele o mie și una de co- 
mori care n-au nici o legătură cu profesia lui; are 
o colecție de timbre, o fotografie care îi amintește 
de câteva clipe de fericire, o notă de plată de la ho- 
telul unde și-a petrecut luna de miere, diferite ilus- 
trate din locuri care îi plac, fotografiile prietenilor 
dragi și multe alte suveniruri agreabile. Dacă l-ar 

spiona cineva în timp ce-și examinează comorile, 
ar ajunge imediat la concluzia că omul nostru are 
un comportament infantil și mai degrabă fetișist; 
dar nu-i deloc așa, cel puţin nu în cazul lui. Din 
moment ce contactul cu obiectele și amintirile ca- 
re-i sunt dragi îi redă forţa și curajul, ce e rău în 
asta? E modul lui de a rămâne singur cu el însuși, 
de a medita, de a da puțin frâu liber fanteziei, un 
obicei cât se poate de inofensiv, pe care un psih- 
analist ar putea uneori să-l interpreteze într-un 
mod negativ, dar care, în practică, se arată a fi util 
și inocent. 

Dacă vi se face o nedreptate, e bine să știți să iertaţi, 
pentru că asta vă va aduce liniștea. Nu există ceva 
mai dăunător ca setea de răzbunare. Să ierți înseam- 
nă să te simţi mai bine decât ceilalți și mai puternic 
din punct de vedere psihic. 

Îngrijiți-vă de sănătatea dumneavoastră. 

Trebuie să încercaţi să deveniți pe zi ce trece „un pic“ 


“mai bun; din punctul de vedere al caracterului, al fe- 


lului în care conduceţi mașina, în care gătiţi, în rela- 
țiile cu colegii, cu copiii, cu partenerul(a) de viață 
etc. Faceţi în așa fel încât viaţa să vă fie un efort con- 
stant, dar reconfortant, de perfecționare a propriilor 
capacități; lumea înconjurătoare va părea astfel mai 
bună, pentru că ne vom proiecta în ea o personalita- 
te îmbunătățită. 

Învățați să vă găsiţi cât mai multe ocupaţii plăcute. 
Nimic nu-i mai trist și mai dezolant ca plictiseala și 
inactivitatea. 

E absolut necesar să nu vă lăsați demoralizat de pro- 
blemele de ordin economic. 

Am amintit de câteva ori cazul celor ce nu sunt feri- 
ciți deoarece cred că nu merită această fericire. Acestei 
categorii îi aparțin foarte multe femei care plâng chiar și 
la nunți sau la botezuri sau care varsă șiroaie de lacrimi 
în mijlocul oricărui eveniment fericit. 

Un singur lucru putem să recomandăm acestor per- 
soane: să meargă la un psihanalist. Dorinţa de ispășire 
exclude pe loc voinţa de a se vindeca și, în consecinţă, 
împiedică orice autoanaliză de profunzime. Masochis- 
mul, care se află la rădăcina unei astfel de suferinţe eter- 
ne și încăpățânate, va trebui neapărat tratat de către un 
specialist, înainte de a se transforma într-o pulsiune si- 
nucigașă. 


Alcoolismul și drogurile 


Nu numai pistolul, gazele sau lama de ras pot să uci- 
dă; cine vrea să-și ia viața o poate face în mii de alte fe- 
luri, nu atât de dure și definitive, dar la fel de grave și de 
dramatice, deoarece deznodământul lor e tot moartea. 
Doar agonia e mult mai lungă. Cel ce alege alcoolul sau, 
și mai rău, drogurile o ia pe un drum care duce în mod 
inevitabil către un sfârșit tragic. Alcoolicii și toxicomanii 
sunt ființe slabe. Nefiind în stare să se adune, să-și ia via- 
ta în propriile mâini, ei fac apel la mijloace radicale, care 
îi transformă în adevărate marionete. Iluzia uitării e cea 

„care îi împinge către aceste excese absurde. Dar prețul 
care trebuie plătit pentru falsa euforie e, de fapt, mult 
prea ridicat; se plătește cu sănătatea și cu viața. 

Un alcoolic nu e neapărat un amărât cu nasul roșu și 
cu fața congestionată, care se ține de toate gardurile. Al- 
coolicul poate fi un domn distins care își începe dimi- 
neața cu un pahar de tărie „ca să se pună pe picioare“, 
continuă cu tot felul de aperitive, iar seara îl găsește în 
fața a două sau trei pahare de whisky, ultimele dintr-o 
lungă serie. El ține bine la beție; abia dacă e ceva mai ve- 
sel și mai exuberant decât dacă n-ar fi băut, discută cu 
pasiune, râde, glumește tot timpul sau, dimpotrivă, se 
întristează, se desprinde din cercul prietenilor, care îl lasă 
să-și rumege melancolia într-un colț al camerei. 

Cu un pahar în mână, „distinsul“ nostru domn se 
simte mai sigur pe el. Problemele care i se păreau de 
nerezolvat dimineaţa ajung seara niște fleacuri fără im- 
portanță. Alcoolul îi dă senzaţia că rezolvă orice. Afa- 
cerile merg prost? Două, trei păhărele de gin și totul 
pare mai simplu, mai ușor. Și ce mai contează că a 
doua zi dimineaţă stomacul i se întoarce pe dos, iar 
pofta de mâncare e inexistentă, că migrenele pun stă- 
pânire pe el, că are grețuri și că ficatul începe să tragă 
semnale de alarmă? 

E prostesc ca un om să o ducă tot așa. Știm cu toții că 
a bea prea mult e un obicei dăunător și, ca toate viciile 
din această categorie, extrem de greu de vindecat. 

Să încercăm deci să înțelegem de ce unii oameni beau 
și se droghează. Răspunsul e simplu: e vorba de o întoar- 
cere în prima copilărie, într-o situație îndepărtată, din 
primele zile ale existenţei, când bebelușul aflat la sânul 
mamei sugea laptele bun și călduţ. Aţi observat ce face 
un nou-născut când e pus la sân? Dacă plânge, contac- 
tul cu sânul mamei e de ajuns ca să-l liniștească, laptele 
care i se scurge în gură și brațele care îl țin strâns cu drag 

la piept îl calmează, îl satisfac, iar încordarea lui dispa- 
„re imediat. 

Din punct de vedere psihologic, alcoolul reprezintă 
pentru adult ceea ce este sânul matern pentru nou-năs- 
cut. Îi redă încrederea în sine. Cu alte cuvinte, e repeta- 
rea unei fericiri îndepărtate. O astfel de explicație vi se 
poate părea mult prea îndrăzneață, dar nu e deloc așa. 
Toată lumea știe, chiar și cei care sunt foarte puţin dis- 
puși să admită descoperirile psihanalizei, că un om frus- 
trat își găsește o mângâiere pentru răul de care suferă în 
întoarcerea simbolică la perioada în care era sugar. El fu- 
mează, bea, se droghează. Dorinţa de a uita tot ce i s-a 
întâmplat de când a ieșit din această stare de fericire pri- 
mară și până în momentul prezent i se îndeplinește ca 
prin farmec. În concluzie, individul se întoarce astfel la 
primele stadii ale vieții sale. 

Băutura îi dă omului impresia că e liber. Nu mai are 
nici inhibiții, nici complexe. Dacă e timid, devine vesel 
și cordial. Peste adevărata lui fire se suprapune masca 
omului care ar vrea să fie și poate că nu va fi niciodată 
dacă nu ar recurge la un astfel de excitant. 

S-ar zice că angoasa dispare sub efectul alcoolului, 
dar, la sculare, ea revine cu forțe proaspete și e chiar și 
mai chinuitoare, iar individului îi e cu atât mai greu să-i 
reziste. Pentru câteva ore de armistițiu, oamenii se su- 
pun riscului de a-și distruge viaţa, fără să ia în calcul fap- 
tul că există și alte căi, mai prielnice, de a-și rezolva pro- 
blemele. Unii psihiatri consideră alcoolismul un fel de 
nebunie; una sub efectul căreia omul poate face tot ce-i 
trece prin cap, inclusiv să omoare pe cineva ori să se si- 
nucidă. Delictele comise sub influenţa nefastă a alcoolu- 
lui sunt nenumărate. 

Și mai gravă e problema drogurilor, care reprezintă 
un subiect arzător și sunt răspândite în întreaga lume. 
Nu e cazul să insistăm aici asupra pericolului implicit al 
acestui flagel care ameninţă sănătatea și viața atâtor per- 
soane. Indivizii care se lasă târâţi în infernul lor nu pot 
să spună după aceea: „N-am știut, n-am crezut...“. Cine 
folosește stupefiante știe cât se poate de bine la ce se ex- 
pune. 

Toţi cei ce se droghează din disperare sunt la fel de 
bolnavi ca și bețivii cronici. Ar fi prea ușor să cădem în- 
tr-o morală meschină și să-i acuzăm pe cei vinovați. Sco- 
pul nostru nu e să separăm ceea ce e rezonabil de ce nu 
e, ci să găsim cât mai repede un leac care să prevină acest 
viciu și să-i ajute pe cei care suferă din cauza asta. Iar o 
vindecare totală și radicală nu poate avea loc fără recur- 
sul la psihanaliză. 

Mai întâi, trebuie să știm ce-i frământă pe bărbaţii și 
femeile care își distrug astfel viața. Trebuie să căutăm ră- 
dăcinile răului, să aflăm ce s-a petrecut în timpul copi- 
lăriei și adolescenţei lor. O cură de dezintoxicare nu ser- 
vește la mare lucru dacă nu sunt eliminate cauzele psi- 
hice responsabile de o asemenea anulare benevolă a per- 
sonalității. Altfel, cu prima ocazie, cel dezintoxicat va re- 
veni la viciul său. 

De fapt, ceea ce trebuie să fie îngrijit sunt conflictele 
personalității, adică rădăcinile profunde ale răului. Nu 
se poate conta pe o vagă bunăvoință a pacientului. Ar fi 
de-a dreptul ridicol ca unui drogat să i se spună doar: 
„Dacă vrei să te vindeci, încearcă să fii mai optimist, pri- 
vește în jurul tău, zâmbește-i vieţii etc.“. Toxicomanul 
nici măcar nu poate asculta aceste sfaturi. Lumea întrea- 
gă îl dezgustă, oamenii îl incomodează și se refugiază în 

stupefiante pentru că senzațiile pe care le experimentea- 
ză în acele momente îi aduc în memorie amintirea plă- 
cută, inconștientă, dar consolatoare, a sânului matern. 


Fuga de realitate 


Nu învăţăm să trăim fugind de viaţă. Viaţa e așa cum 
o vedem, are culorile pe care i le împrumută inconștien- 
tul nostru, pulsiunile, instinctele și dorințele noastre re- 
fulate; cu alte cuvinte, viața e așa cum ne-o facem. Cum 
altfel s-ar putea explica faptul că pentru unii ea e plină 
de bucurii și de fericire, în timp ce pentru alţii e o sursă 
nesecată de tristeți și nenorociri? 

Pentru a ilustra cele spuse, să luăm ca exemplu felul 
în care pregătesc venirea pe lume a primului lor copil 
două perechi care fac parte din același mediu social, au 
aceeași condiţie economică (ca să eliminăm orice expli- 
caţie de ordin socioeconomic) și vârste identice. Pentru 
primul cuplu, așteptarea e un izvor de bucurii; în cel 
de-al doilea, atmosfera e încărcată de tensiune, iar dis- 
cuţiile se învârt în jurul fricii de momentul nașterii și de 
sacrificiile care vor veni. Pentru prima dintre cele două 
viitoare mame copilul care se va naște e motiv de mare 
fericire; pentru a doua, el e o încurcătură, un oaspete ne- 
dorit, care îi va face probleme în carieră, îi va sparge 
obiectele preferate, o va face să se îngrașe și să renunțe 
la multe plăceri. 

Un alt exemplu e cel al vacanței. Pentru primul cuplu, 
aceasta e o recompensă bine meritată și pun bani deopar- 
te tot timpul anului ca să profite de cele trei săptămâni de 
odihnă de care, numai gândindu-se, și deja se bucură. 

În ceea ce privește a doua pereche, ei nu știu nici mă- 
car în ultimul moment unde vor merge, căci unul vrea 
la căldură și să se scalde în mare, iar celălalt are chef de 
răcoare și de plimbări pe munte; pe urmă se contrazic în 
privința locului unde o să stea și, în final, ajung să pe- 
treacă douăzeci de zile de vacanţă epuizante, pe fondul 
unor certuri din care nici unul nu a știut să tragă învă- 
țăminte. Și, cu toate astea, ambele cupluri își petrec va- 
canța în același loc și în aceeași perioadă a anului. De 
fapt, nu putem fugi tot timpul din faţa realităţii și, ime- 
diat ce am ajuns în posesia a ceva, să vrem cu tot dina- 
dinsul contrariul său. Sunt incredibil de mulți cei ce se 
lamentează că le lipsește cutare sau cutare lucru, dar, 
imediat ce au găsit ce le lipsea, o iau de la capăt cu plân- 
gerile, pentru că, de fapt, s-au răzgândit. Pe scurt, ei nu 
fac decât să se plângă și să se contrazică singuri. Oame- 
nii de tipul acesta nu suportă realitatea ca atare, indife- 
rent dacă ea e urâtă sau frumoasă, și își găsesc refugiu 
în reverii, crezând că fantezia o să le aducă satisfacţii 
mult mai mari. Dar fantezia nu-i satisface deloc, dimpo- 
trivă, unicul ei efect e de a le mări poftele și de a-i face 
din ce în ce mai incapabili să profite de ocaziile favora- 
bile care se ivesc, condamnându-i astfel la o irosire a cli- 
pelor plăcute pe care nu vor ști niciodată să le savureze. 


Cum să trăim mai bine 


biectivul pe care fiecare om ar trebui să se 

străduiască să-l atingă e, fără îndoială, acela 

de a trăi cât mai bine. Acestei sarcini vă pro- 
punem să vă consacraţi eforturile. 

Ce se întâmplă cu individul care le permite bolilor fi- 
zice și conflictelor psihice să-i amenințe existența, fără 
ca el să miște un deget pentru a se apăra? Evident, va 
îmbătrâni prematur și se va plânge continuu de ocaziile 
pe care le-a pierdut sau irosit. Toată ființa sa exprimă 
doar amărăciune și regrete. Cei mai buni ani i s-au dus 
pentru totdeauna și nu i-a folosit decât ca să-și urmeze 
fantasmele și să-și rumege gândurile distrugătoare, care 
i se par acum inutile, prostești și fără consistență. 

„Ah! De-aș putea s-o iau de la început!“, se vaită bă- 
trânii. Dar, din păcate, e prea târziu. Ce-i făcut e bun fă- 
cut. lar bătrânețea devine în asemenea cazuri tristă și pli- 
nă de amărăciune și cei atinși de ea se refugiază într-un 
soi de agonie morbidă a spiritului. Incapabili să-și evo- 
ce trecutul fără să tremure, ei așteaptă moartea, ca să-i 
elibereze de suferințele morale prin care trec. Ei nu gă- 

sesc nici urmă de plăcere în amintiri, care nu poartă nici 
ecoul râsetelor, nici al plăcerilor trecute. Imaginea care 
le rămâne în memorie e o sinteză nemiloasă a anilor care 
au trecut degeaba și apoi au dispărut. 

Ne întrebăm uneori cum e posibil ca o persoană care 
vede, aude, citește și mai ales gândește să-și păstreze op- 
timismul în vremurile noastre. 

Dar, departe de a fi virtutea celor proști, optimismul 
e în realitate o cucerire făcută cu greu de către spirit, care 
reușește să devină suficient de puternic pentru a rezista 
atacurilor din exterior și a găsi motive de satisfacție și de 
plăcere în jurul său. 


Pesimismul și optimismul 


Să vedem acum ce deosebește un optimist de un pe- 
simist. Evident, nu e vorba nici de inteligenţă, nici de no- 
roc. Sunt două tipuri diametral opuse, caracterizate prin 
faptul că au puncte de vedere diferite atunci când jude- 
că și apreciază același lucru, același fapt sau aceeași si- 
tuaţie. lată câteva exemple care ilustrează cât se poate de 
clar diferenţa de care vorbim: 

— La primele ore ale dimineţii, o pisică neagră taie 
brusc atât calea optimistului, cât și pe cea pesimistului, 
provocându-le reacţii total diferite. Deși nu e supersti- 
tios, pesimistul ajunge să creadă că totul îi va merge rău 
în ziua respectivă. Optimistul se gândește că în țările an- 
glo-saxone pisica neagră e un semn de noroc și se bucu- 
ră că a văzut-o. Se poate chiar ca optimistul să nu-i dea 
nici o atenţie animalului, nevăzând în el decât o pisică 
oarecare, care nu anunţă nimic special. 

— După o plimbare lungă, și optimistul, și pesimis- 
tul se simt obosiţi. Pesimistul exclamă: „Cum ajung aca- 
să, mă duc să mă culc, nu vreau să fiu bolnav mâine, iar 
oboseala asta nu-mi spune nimic bun“. Optimistul spu- 
ne: „Mă întorc acasă, fac un duș și pe urmă ies din nou“. 

— Optimistul și pesimistul ajung seara târziu într-un 
orășel în care nu există decât un singur hotel și nu gă- 
sesc nici o cameră liberă. Pesimistul se supără și începe 
să înjure. Optimistul se gândește: „Ei, o să profit de asta 
ca să văd răsăritul și mâine o să dorm douăsprezece ore 
la rând“. 

— Văzând un pahar umplut pe jumătate, optimistul 
se gândește: „E pe jumătate plin“, în timp ce pesimistul 
își zice: „E pe jumătate gol“. 

— Optimistul se uită la ceas și exclamă: „E șase și pa- 
truzeci și cinci“. Pesimistul constată: „E șapte fără un 
sfert“. 

— Pesimistul și optimistul sunt trimiși în străinătate 
de către întreprinderea în care lucrează. Pesimistul e dis- 
perat și se plânge de zor (deși a fost promovat și a pri- 
mit și o mărire de salariu), în timp ce optimistul e foar- 
te încântat la ideea de a cunoaște un oraș nou. 

— Optimistul și pesimistul se taie ușor la deget. 
Amândoi se duc imediat la doctor, dar pesimistul își face 
și o injecție antitetanos, pe când optimistul își spune: 
„Am avut noroc... ar fi putut fi mult mai rău“. 

Putem să mai dăm nenumărate exemple de acest fel. 
Nu ne lipsesc ocaziile de a face comparații cu prietenii 
și rudele apropiate. Adesea, în spatele unei fraze sau al 
unui comentariu fără importanţă se ascunde un tempe- 
rament morocănos și pesimist, care întunecă atmosfera 
și răspândește numai tristețe asupra celorlalți. 

Dar dumneavoastră? V-aţi întrebat vreodată cum vă 
văd oamenii? 

Sunteţi optimist sau pesimist? 

Încercaţi să vedeți partea bună a lucrurilor și a oame- 
nilor? 

Vă străduiți să zâmbiţi și să priviți cu umor un inci- 
dent sau ceva neplăcut care vi se întâmplă? 

Cu siguranţă, nu-i deloc ușor pentru un om să se 
transforme dintr-odată într-o persoană veselă, mai ales 
după ce și-a petrecut cea mai mare parte a timpului plân- 
gându-se de nenorocirile proprii și de cele ale altora. Dar, 
ajunși până aici, ați analizat cauzele profunde ale schim- 
bărilor de dispoziţie prin care treceţi și ați încercat să gă- 
siţi leacul nevrozelor de care suferiți (bineînțeles, dacă 
recursul la psihanalist nu e neapărat necesar). Așa că nu 
vă va fi greu să vă daţi seama de adevărata dimensiune 
a problemelor cu care vă confruntați. 

Știți acum de ce aveţi anumite ticuri, de ce suferiți 
de unele manii sau fobii; de ce sunteți deprimat, de ce 
ați simţit o puternică angoasă, timp de ani de zile, la 
ideea că sunteţi inferior altora. Știţi că toate aceste 
simptome și multe altele vă fac să suferiți în mod indi- 
rect, adică acționând ca niște substitute ale unor pro- 
bleme mai ascunse și refulate. Analizându-vă copilăria, 
viața sexuală, evaluând cu obiectivitate educaţia pe care 
v-au dat-o părinții și profesorii, aţi identificat, probabil 
focarul de infecție în care au luat naștere atâtea tulbu- 
rări inconștiente. Și vom repeta iar și iar: a ști înseam- 
nă a ne vindeca sau măcar a ne putea explica ceea ce 
știam deja, dar ne prefăceam sau chiar credeam că nu 
știm. Asta înseamnă mai ales a ne pune ordine în gân- 
duri, a descoperi senzațiile îndepărtate care au afectat 

sensibilitatea copilului care am fost și care s-au trans- 
format apoi la adult în dorinţe, instincte, pulsiuni și 
tendințe imposibil de reprimat. 

Din moment ce ați făcut un pic de ordine, ați restabi- 
lit echilibrul între forțele binelui și cele ale răului, între 
inconștient și intransigenţa conștiinței morale, de ce să 
nu vă acordați privilegiul de a fi ceva mai optimişti? De 
ce să nu acționați altfel decât până acum, măcar ca să fa- 
ceți o mică schimbare? 

Cu puţină practică, puteți deveni optimişti. Puteţi face 
asta învățând să zâmbiţi și cu un pic de autosugestie. To- 
tuși, nu confundați optimismul cu iluzia și cu naivitatea, 
deoarece decepțiile vă vor fi astfel și mai mari. Optimis- 
mul nu exclude deloc posibilitatea eșecurilor și a greșe- 
lilor, dar le vede la adevărata lor valoare. 

Încercaţi să vă spuneți următoarele: 

— Am irosit prea mult timp, am pierdut numeroase 
ocazii de a fi fericit, așa că acum vreau să recuperez tim- 
pul pierdut și să profit de viaţă. 

— Și o să încep chiar de azi. 

— Trecutul să fie pentru mine o lecţie, nu un obsta- 
col, pentru că vreau să trăiesc numai în prezent. 

— Dacă azi mă simt fericit, vreau să fiu la fel și mâi- 
ne. 

— Dacă azi lucrurile nu merg cum aș vrea, mâine o 
să meargă mult mai bine. 

— Dacă sunt îngrijorat și am de rezolvat anumite pro- 
bleme, o să mă culc fără să mă gândesc la ele și sunt si- 
gur că mâine mă voi trezi într-o dispoziție mai bună și 
voi fi gata să încerc să găsesc cea mai bună soluție pen- 
tru problemele respective. 

— Am încredere în mine. 

— Sunt o persoană interesantă și dacă alţii nu par să 
mă înţeleagă și să mă aprecieze, cu atât mai rău pentru 
ei. 

— Sunt un om cinstit și loial și știu că nu aș putea face 
nimănui nici un rău. 

— În general, oamenii sunt simpatici, deși fac tot po- 
sibilul ca să pară nesuferiţi. Oricum ar fi, ei merită aten- 
ție și respect. 

— Sunt un tip simpatic. 

— Nu-mi folosesc îndeajuns capacităţile. Dacă aș face 
un efort, aș fi mult mai eficient. 

— Dacă în trecut am făcut vreo greșeală, nu e cazul 
să-mi pun cenușă în cap. Oricine poate greși, chiar mai 
mult decât mine. Îmi acord iertarea și mă declar gata să 
pornesc mai departe cu dreptul. 

— Nu e niciodată cazul să mă supăr. 

— Nu înjur, nu blestem, nu tip și vocea mea păstrea- 
ză întotdeauna un ton serios și politicos. 

— Mă interesez de tot felul de lucruri. 

— Banii vin și se duc, dar prietenii rămân. 

— Nu are rost să alerg fără motiv. Mâine aș putea face 
diverse lucruri pe care nu e neapărat nevoie să le fac azi. 

— Ceasurile se află aici ca să-mi spună ce oră e, nu ca 
să mă facă să alerg și să nu pierd nici un minut. 

— De acum înainte îmi voi face obiceiul să mă plimb 
în fiecare zi, preferabil singur, fără să aibă importanţă pe 
unde. 

— Mă voi strădui să privesc lucrurile ca un copil, cu 
cea mai mare atenţie. 

— Voi fi mai prudent, dar asta nu înseamnă că am în- 
ceput să îmbătrânesc. Dimpotrivă, nu m-am simţit nici- 
odată atât de tânăr și de plin de energie. 

— Mă simt mai senin, mai calm. 

— În ciuda a orice, viața e frumoasă. 

— Cine știe câte lucruri interesante o să descopăr mâi- 
ne! 

Sunt fraze cât se poate de simple, aproape elementa- 
re. 

Dar simplitatea lor favorizează autosugestia și dorin- 
ţa de a ne îmbunătăţi existenţa. 


Cum să rămânem tineri 


Ar fi minunat să rămânem tineri și frumoși toată via- 
ţa. Nu am mai cunoaște decepțiile pe care ni le dau ri- 
durile sau părul alb; trecerea timpului nu ne-ar mai atin- 
ge într-un mod atât de crud. Corpul, pe care l-am men- 
ține într-o formă fizică perfectă cu ajutorul gimnasticii și 
al unei alimentaţii echilibrate, nu ar mai fi expus dure- 
rilor și slăbiciunilor pe care le aduce bătrânețea. 

E doar un vis, dar, cine știe, poate că mâine știința va 
face miracole! Pentru moment însă, trebuie să ne mulțu- 
mim cu mijloacele pe care le avem la dispoziţie; să ne 
apărăm cum putem, să nu ne resemnăm în fața bătrâne- 
ţii și să respingem ideea de a ne lua și de a trece drept 
„bătrâni“. 

Spiritul, ambiguul și neprețuitul nostru tovarăș, nu 
are vârstă. Lăsaţi-l să se simtă tânăr. Împedicaţi procese- 
le mentale ale „îmbătrânirii“, împiedicaţi-vă creierul să 
renunţe la gândire, faceți ca inima să vă fie mai mult de- 
cât motorul care ajută corpul să trăiască și lăsaţi-o să se 
bucure de clipele fericite și pline de savoare ale vieţii. 
Trebuie să vă convingeţi că, dacă vă schimbaţi, atunci nu 

puteți s-o faceţi decât în bine, căci anii aduc cu ei înţe- 
lepciune și maturitate. 

Învăţaţi să vă stăpâniți mai bine instinctele și să vă 
împăcați mai bine cu Eul și cu Supraeul. 

— Nu vă mai tot gândiţi la trecut, pentru că asta nu 
vă folosește la nimic: nici să retrăiți momentele de feri- 
cire (iremediabil pierdute), nici să rezolvaţi niște proble- 
me care au dispărut. Pe de altă parte, gândul la cei cu 
care v-aţi petrecut viața vă ajută să vedeți prezentul în 
culori mai vesele. 

— Prezentul e cel care contează. Lăsaţi viitorului plă- 
cerea neprevăzutului; nu comiteţi greșeala de a face pre- 
viziuni în privinţa lucrurilor care se vor întâmpla. Amin- 
tiți-vă că înțelepții spuneau: „Viitorul e în mâinile zei- 
lor“. 

— Nu-i criticați pe ceilalți doar pentru că sunt mai ti- 
neri și au experienţe diferite de ale dumneavoastră. 

— Nu respingeţi în mod sistematic lumea actuală. 
Faptul că o cunoașteţi foarte puțin ar putea acționa ca 
un stimulent. 

Interesul față de tot ceea ce-i înconjoară e unul dintre 
cele mai bune leacuri pe care îl putem recomanda celor 
ce vor să rămână tineri. 

— Munciţi: munca poate fi plăcută, deoarece le permi- 
te oamenilor să se simtă de folos atât lor, cât și celorlalți. 
Dar nu uitaţi că și distracțiile pot fi la fel de plăcute. Al- 
ternativa la muncă nu e neapărat odihna, care de multe 
ori constă într-o contemplare melancolică a propriei per- 
soane și în îndepărtarea progresivă de viaţă. Luaţi exem- 
plu de la străini care încă din tinereţe învaţă să călătoreas- 
că și să manifeste curiozitate față de orice. Cine-și poate 
imagina o bunicuţă de-a noastră luându-și rămas bun de 

la familie și îmbarcându-se pentru o croazieră transatlan- 
tică? Dacă ar vrea să facă asta, ai ei ar sfătui-o să-și bage 
minţile în cap, i-ar aduce aminte ce vârstă are și de ce boli 
suferă. Nu vă plecaţi însă urechea la astfel de sfaturi și bu- 
curați-vă de cele mai frumoase momente din viață. Profi- 
taţi de ea și nu faceţi economii pentru alţii. 

— Abțineţi-vă să dați sfaturi și refuzați să-i ascultați 
pe cei care vor să se transforme în consilieri. 

— Nu vă lăsaţi influenţat de cei ce vor cu tot dinadin- 
sul să vă aducă aminte ce vârstă aveți și priviți-i ca pe 
niște mârlani. 

Și, mai ales, fiți deschis către compasiune. Gândiţi-vă 
la toți oamenii de stat, la toți marii savanţi și artiști ce- 
lebri care au dat ce-aveau mai bun în ei când aveau vâr- 
sta dumneavoastră sau erau chiar mai vârstnici. Asta în- 
seamnă că spiritul nu e afectat de trecerea timpului și se 
îmbogățește cu experienţe noi, devenind din ce în ce mai 
fecund și mai lucid. 


Importanţa muncii 


Dacă pentru a ne simţi tineri și plini de viaţă la bătrâ- 
nete e absolut necesar să rămânem activi, acest lucru e 
cu atât mai valabil în tinerețe. Se spune că munca îl în- 
nobilează pe om, deși unii adaugă cu malițiozitate „și îl 
coboară la nivelul animalelor“ (dar asta se întâmplă nu- 
mai atunci când oamenii sunt exploataţi, când muncesc 
împotriva voinţei lor, când sunt chinuiți). 

De foarte multe ori, omul se realizează în parte și prin 
muncă, aceasta constituindu-se într-un fel de remediu al 
tulburărilor sale sufletești. 

Nu trebuie să încercați să luptaţi împotriva muncii. 
În schimb, încercați să vă folosiți capacităţile în armonie 
cu ambițiile pe care le aveţi și nu renunțați la ele doar de 
dragul banilor, care sunt efemeri și, de aceea, sursă de 
frustrări. Cel ce muncește doar pentru bani are în față 
două uși deschise și amândouă duc către nevroză: fie se 
apucă de o activitate care îl interesează numai din punct 
de vedere financiar și care îi permite să menţină un anu- 
mit nivel de viață pentru familia sa, fie se lasă antrenat 
într-un vârtej al muncii fără încetare, care îi răpește ori- 
ce odihnă (mentală și fizică) și care ajunge să-l facă să se 
gândească doar la cum să câștige și mai mulți bani. 

Bineînţeles, idealul ar fi să existe o coincidenţă între 
nevoia de a fi independent din punct de vedere econo- 
mic și cea de a-și pune în evidenţă capacitatea creatoare 
și inteligenţa care, în funcție de caz, poate fi folosită ma- 
nual sau intelectual. Atât în primul caz, cât și în cel de-al 
doilea, e necesar să fie păstrat entuziasmul, pentru că alt- 
fel oamenii ar putea ajunge foarte repede să acționeze 
mașinal și să-și trăiască viața în mare parte ca niște ro- 
boți; cu alte cuvinte, ar ajunge să renunţe chiar la condi- 
ţia lor de oameni. 

E oare important să avem succes în muncă? Da, dar 
nu e esenţial, pentru că dacă punem lucrurile prea mult 
la inimă, riscăm să fim dezamăgiţi. A reuși în viaţă nu 
înseamnă a ajunge pe cele mai înalte culmi ale profesiei, 
nici a se cățăra pe treapta cea mai de sus a scării profe- 
sionale. 

Ar fi foarte trist ca fericirea să poată fi cucerită doar 
cu un preț atât de stupid și de ingrat. A reuși înseamnă 
de fapt a trăi cu seninătate și în armonie cu sine însuși, 
respingând tot ce se poate constitui într-un stimul obse- 

dant. Din orice punct de vedere, munca trebuie să fie un 
mijloc, nu un scop căruia să-i consacrăm întreaga noas- 
tră energie. 


“w 


Echilibrul în viață 

Ne-am putea compara viața cu o balanță cu mai mul- 
te talgere, fiecare corespunzând diferitelor părți din care 
e constituit universul fiecărui om: iubirea, familia, mun- 
ca, distracțiile, prietenii etc. Obiectivul nostru e să men- 
ținem echilibrul între toate aceste talgere și să facem în 
așa fel încât nici unul să nu aibă o greutate mai mare de- 
cât celelalte și astfel să ne tulbure existența. 

Ca să ne simțim echilibrați în viață, trebuie să știm să 
ne programăm existența. Bineînţeles, nu e vorba să ne 
planificăm fiecare zi într-un mod cât se poate de strict și 
de riguros, ca și cum am face un orar de internat: dacă 


am proceda așa, cea mai mică schimbare neprevăzută ar 


fi de ajuns ca să ne dea peste cap tot programul; în plus, 
o asemenea programare a vieții e plictisitoare și descu- 
rajantă. De aceea, o planificare nu trebuie să fie inflexi- 
bilă ori să excludă plăcerea noului. 

Voința de a dispune cum vrem de timpul care ni s-a 
dat trebuie să ia naștere din nevoia de a ne simţi stăpâni 
pe noi, de a putea să luăm decizii, de a ne bucura dinain- 
te de anumite proiecte care nu depind nici de ceilalți, nici 
de circumstanţe. Cât e de trist să-i auzim pe oameni spu- 
nând lucruri de genul: „Mi-ar plăcea să fac asta sau asta, 
dar n-am niciodată timp!“. Timpul trebuie căutat și gă- 
sit, căci putem să renunțăm la lucruri mai puțin impor- 
tante pentru ceva care ar putea contribui la starea noas- 

tră de bine. Faptul că un individ nu e în stare să-și con- 
sacre o parte a timpului unor activități care l-ar face fe- 
ricit trădează o profundă lipsă de interes față de viaţă și 
de propria persoană. 

Mulţi scriitori celebri și-au scris operele noaptea, la 
lumina lumânării, adică într-un moment în care puteau 
să-i acorde creaţiei tot timpul lor. Unii au scris zeci de 
cărți fără să redacteze mai mult de o pagină sau doar câ- 
teva rânduri pe zi. Le plăcea să scrie și au scris. S-au or- 
ganizat și au găsit timpul necesar pentru pasiunea lor. 

Oamenii ajung să-și reducă ziua la o alternanță mo- 
notonă slujbă-familie, deși ar putea să acţioneze, să eli- 
mine kilogramele în plus făcând sport, să stingă televi- 
zorul și să citească o carte, să le telefoneze prietenilor, să 
se organizeze. Persoanele considerate simpatice sunt cele 
care îi scot pe ceilalți din apatie datorită spiritului lor de 
inițiativă, privit la început cu suspiciune de cei ce sunt 
geloși pentru că lor le lipsește. 

Cui nu i-ar plăcea o familie care să fie întotdeauna pli- 
nă de bună dispoziţie, puțin cam gălăgioasă, dar mereu 
gata să se apuce de tot soiul de lucruri? 

Nu vă surâde ideea de a vă întoarce acasă unde veți 
găsi numai fețe zâmbitoare, fețe la care v-aţi gândit cu 
dragoste în timpul zilei, mai ales în momentele în care 
vă simţeaţi mai neliniștit, tensionat sau obosit? Bunăsta- 
rea familiei depinde însă, într-o mare măsură, și de noi; 
de dragostea pe care o dăm și știm să i-o arătăm parte- 
nerului sau partenerei de viață, copiilor și părinților 
noștri. Trebuie să știm să-i iertăm pe părinţi pentru gre- 
șelile lor sau pentru educaţia eronată, poate, pe care 
ne-au dat-o. Psihanaliza se raportează mult la traumele 
din copilărie, dă vina pe părinți, care au fost prea egoiști 

ori, dimpotrivă, au dat dovadă de o iubire sufocantă, dar 
uită cât de importantă e iertarea. Evident că e nevoie să 
judecăm și să știm. Dar atunci când cunoaștem cauzele 
nevrozei, la ce bun să le mai purtăm pică celor care ar fi 
putut să evite ca ea să se producă? A ierta înseamnă a se 
situa mult mai presus de simpla vindecare. 


Importanţa sănătăţii 


În contextul a tot ceea ce am spus până acum, nu pu- 
tem uita nici măcar o clipă importanţa pe care o are să- 
nătatea, atât a noastră, cât și a celorlalți. Nu trebuie să 
încetați să mai dormiţi. Apăraţi-vă orele de odihnă, ale 
dumneavoastră și ale celor cu care vă împărțiți viața. 

Nu e drept ca soția dumneavoastră, care era tânără și 
frumoasă când aţi cunoscut-o, să ajungă cu timpul răpu- 
să de oboseală și tensionată. 

Gândiţi-vă și la ea și nu o împiedicaţi să aibă parte de 
odihna pe care o merită. Ce-o să vă faceți dacă va fi cu- 
prinsă de o stare de epuizare mentală și fizică? Cine va 
suporta consecinţele? Bineînţeles că ea, dar pe lângă ea 
și restul familiei. 

Același sfat li se adresează și soțiilor. Nu trebuie să vă 
neglijați tovarășul de viață pe motiv că e mai puternic și 
mai rezistent. 

Dacă mergeţi la culcare măcinat de gânduri negre, cu 
siguranţă veţi avea o noapte agitată. Prin urmare, cal- 
maţi-vă spiritul înainte de a adormi și transmiteți-le sta- 
rea dumneavoastră de seninătate și celorlalți. Când erați 
mici, vă plăcea să fiți sărutați de noapte bună; acum, 
aveţi nevoie să vă asiguraţi că nu aveți nimic de împăr- 

Hit cu voi înșivă. Faceti bilanţul zilei care a trecut și gân- 
diți-vă că mâine va începe o nouă zi. 

Și, pentru că vorbim de sănătate, nu uitaţi de impor- 
tanța igienei; nu vă permiteți să fiți neglijenți și șleam- 
peți. 

E nevoie să faceți baie sau duș în fiecare zi, nu numai 
din motive de igienă, ci și pentru a le da mușchilor o sen- 
zaţie stimulantă de bine. Dacă nu puteţi dimineaţa, pen- 
tru că baia e folosită de prea mulţi, faceţi o baie sau un 
duș seara; vă veți simţi astfel mult mai liniștit și gata să 
profitaţi de un somn odihnitor. 

Nu uitaţi, de asemenea, că medicii nu sunt numai 
pentru bolnavi. 

Ei există și pentru cei sănătoși care vor să-și facă un 
examen complet din când în când. Asupra acestui punct 
e necesar să insistăm, deoarece e vorba de un obicei încă 
prea puțin răspândit. 

E bine ca o dată pe an să mergeţi la doctor împreună 
cu toată familia pentru o examinare de rutină; e o chel- 
tuială de folos și e cu atât mai bine venită dacă medicul 
constată că aveți o sănătate perfectă. Nu asta aţi vrea să 
auziți? Pe de altă parte, dacă se descoperă că cineva din 
familie suferă de vreo boală, e preferabil să fie îngrijit 
din timp și să evitați orice surpriză neplăcută. 

Același lucru e valabil și pentru medicul stomatolog, 
la care trebuie să mergeţi de cum apare cea mai mică 
urmă de carie. 

Să vorbim acum de mese. Gospodinele care se încă- 
păţânează să le umple farfuria soțului și copiilor lor nu 
le fac un serviciu, chiar dacă ele gătesc totul cu multă 
dragoste. Nu e bine să mâncăm prea mult. Corpul nu 
trebuie să acumuleze grăsimi. Nu negăm deloc dreptul 

oamenilor de a savura un rasol sau o friptură la grătar, 
în cantități rezonabile, dar e mereu preferabil să vă ridi- 
caţi de la masă fără să fiți cu adevărat sătui. Cele mai 
multe boli pot să fie vindecate tocmai printr-o scurtă ab- 
tinere de la mâncare. Carnea nu e atât de necesară pe cât 
se crede. Unele persoane ar trebui chiar s-o evite. În 
schimb, e cât se poate de important să aveţi o alimenta- 
ție echilibrată; nu vă îmbuibaţi și săriți uneori peste o 
masă ori mulțumiți-vă cu câteva fructe. Un mic dejun 
copios, în genul celor pe care le iau englezii, e o formu- 
lă excelentă. Vă sfătuim să renunţați la ceașca de cafea 
băută în picioare la cafeneaua din colţ; în schimb, o cană 
zdravănă de cafea cu lapte sau de ciocolată, împreună 
cu pâine prăjită, gem, ouă, șuncă sau cereale vă vor per- 
mite să acumulaţi putere pentru toată dimineaţa. E o 
problemă de obișnuință, care trebuie inculcată copiilor 
încă de mici și pe care ar trebui să încercaţi s-o adoptați 
dacă sunteţi ocupat în prima parte a zilei și nu puteți 
mânca sau bea nimic. Nu trebuie nici să vă așezați la 
masă cu stomacul gol și având foarte puţin timp la dis- 
poziție, deoarece stomacul va digera cu greutate mânca- 
rea pe care ați înfulecat-o prea repede. 

E necesar să știți să vă rezervaţi o clipă de liniște pen- 
tru ora prânzului. 


Dragostea, prietenia 


Omul nu-i făcut să trăiască singur, ci are nevoie de al- 
ţii. Relaţiile cu ceilalți pot da naștere unei multitudini de 
sentimente; în general, acestea pot fi împărțite în senti- 
mente afectuoase și ostile. Cel ce dorește să aibă o viață 

frumoasă trebuie să se străduiască să le elimine pe cele 
din urmă. Dacă reușește să creeze în jurul lui o atmosfe- 
ră de cordialitate și de afecţiune, va fi o persoană senină 
și fericită. 

Dar asta nu-i întotdeauna ușor de realizat; de multe 
ori e chiar imposibil, deoarece, în ciuda bunăvoinţei 
noastre, putem da naștere unor antipatii, invidii și ran- 
chiune. Gentilețea ne poate fi adesea greșit interpretată, 
iar amabilitatea considerată ipocrită. 

Ce putem spune? Din nou, e necesar să fim răbdători. 
Nu putem spera să-i mulțumim pe toți și să le fim sim- 
patici. Iubirea și prietenia îi sunt la fel de necesare omu- 
lui ca și aerul pe care-l respiră. Un individ care preferă 
să se închidă în singurătate comite o greșeală dintre cele 
mai grave. Nu fugind de viață putem s-o cucerim. Prin 
urmare, nu așteptați ca alții să facă primul pas și să vă 
ofere pe tavă prietenia și dragostea pe care aţi vrea să le 
primiți. E cam pueril să gândiţi așa. Nu mai sunteți co- 
pilașii adorabili ai mămicii afectuoase și înțelegătoare. 
Din momentul în care deveniți adulți, trebuie să învățați 
să vă daţi seama care sunt sentimentele celorlalți, să ale- 
geţi, să ghiciţi, să recunoașteți, să vedeți, fără să vă lăsați 
orbit de prejudecățile care v-ar putea face să excludeţi 
pe nedrept din cercul de prieteni persoane demne de 
toată stima. 


Ultimele sfaturi, în loc de concluzie 
Peregrinarea noastră pe drumurile psihicului uman 


se sfârșește aici. Călătoria a fost una prietenoasă și spe- 
răm că i-a ajutat pe unii dintre dumneavoastră să-și în- 

vingă tensiunea nervoasă. La urma urmei, nu-i chiar așa 
de greu să trăiţi mai bine. 

Uneori, e de ajuns să fiți optimişti ca să vă simţiţi alt- 
fel și să priviți viața altfel. Prin urmare, e important să 
vă amintiți următoarele: 

— Nu vă neglijați necazurile, dar depășiți-vă suferin- 
tele încercând să le descoperiţi originile, adică anulân- 
du-le agresivitatea. l 

— lubiţi și fiți iubiți. 

— Să nu vă închipuiţi că avantajele pe care vi le ofe- 
ră viața sunt gratuite. Viața are un preț, pe care însă noi 
îl fixăm. 

— Nu vă neglijați familia. Să nu credeţi cumva că veți 
avea parte de fericire dacă sunteţi simpatic cu străinii, 
dar morocănos și neînțelegător cu familia. Numai între 
cei dragi veţi putea învăţa ce e fericirea... 

— Nu vă lăsați impresionat de lumea exterioară; chiar 
dacă aflaţi în fiecare zi lucruri triste, refuzaţi să deveniți 
pesimist și observați evenimentele care au loc dintr-un 
punct de vedere critic și cu un interes care-l deosebește 
pe adult de copilul înspăimântat care crede în bau-bau 
și vrăjitoare. 

— Nu fiți pretenţios. Nu afirmați că sunteţi mai bun 
decât alții; în schimb, străduiţi-vă să fiți mai bun ca ieri. 
Trecutul propriu trebuie să vă fie unicul termen de com- 
paratie. 

— Nu vă pierdeţi niciodată simțul umorului. Învățați 
să râdeți. 


Invăţaţi, de asemenea, să minimalizați unele mici ne- 
plăceri care ar putea risca să vă rănească într-un mod 
disproporționat. Cu siguranţă, simțul umorului nu con- 


Cum să trăim mai bine 315 


stă într-o atitudine ironică faţă de ceilalţi. Toţi oamenii 
sunt egali, numai că unii sunt mai norocoși decât alții. 

— Nu vă obișnuiți să adoptați atitudini puerile, căci 
asta nu place nimănui. Fiţi tineri, dar niciodată renun- 
țând la demnitate. 

— Încercaţi să puneţi în valoare inteligenţa altora. Tu- 
turor ne place să fim lăudaţi. Nu vă răzbunațţi însă pe 
ceilalți dacă nu obţineţi prea multă recunoștință din par- 
tea oamenilor. Dacă sunteţi amabil și serviabil cu ceilalți, 
vi se va răspunde cu minimum 10% din amabilitatea pe 
care ați arătat-o, iar asta e deja mult. 

— Trebuie să știți să vă îngrijiţi de propria sănătate, 
să fiți puţin egoist, ca să nu deveniți apoi o povară pen- 
tru alții. 

— Nu vă consideraţi zilele un șir de obligaţii nesfâr- 
șite. Gândiţi-vă uneori la drepturile pe care le aveţi, dar 
nu încercaţi să le impuneţi altora într-un mod agresiv. 
Fiecare zi trebuie să conțină măcar o oră de distracție și 
de odihnă. 

— Trebuie să fiți tolerant. Spiritul de răzbunare nu vă 
va ajuta deloc să fiți un om senin și calm și nu va face 
decât să dea naștere atitudinilor de tip nevrotic. 

Un gest este o acțiune 
care-ţi spune multe despre 
ceea ce gândește cineva — 
chiar dacă persoana însăși nu 
este conștientă de acest 
lucru. Gesturile sunt extrem de edificatoare... 

Ştiai că felul în care stai, poziția umerilor, felul în care îţi miști 
picioarele, expresia ochilor și a sprâncenelor spun mult despre cât 
de dominant sau de supus te simţi, și că, până și atunci când încerci 
să-ți ascunzi sentimentele, atitudinea ta sexuală este trădată de ochi 
și de gură? Sau că poziția pe care o adopți într-o conversaţie și 
gesturile pe care le faci pot determina durata dialogului și cât de des 
vei fi întrerupt? Chiar și felul în care zâmbești — și mușchii faciali 
pe care îi folosești — trădează dacă ești cu adevărat fericit sau doar 
te prefaci. Acestea sunt Gesturile, iar ele nu se rezumă doar la 
conversații. Oriunde te-ai afla, orice ai face, gesturile sunt indicii 
importante ale stării tale de spirit. 

Știați că în secolul al 
XII-lea oamenii nu se spălau 
decât parțial, apa fiind consi- 
derată nocivă pentru orga- 
nism? Că un italian, atunci 
când își prinde lobul urechii între degete, comunică o înclinație 
homosexuală? Că expresia „fuck“ ce apare tot timpul în vorbirea 
americanilor are o etimologie învăluită în mister sau că unica metodă 
de a te apăra de deochi este să porți în buzunar o bucată de lemn sau 
o piatră? Cum să te comporți la semafor sau cum să stai la coadă, de 
ce numai englezii râd la propriile lor bancuri sau de ce italienii nu 
sunt niciodată punctuali, ce trăsături de caracter deconspiră chipul 
uman, poți afla toate acestea din Cartea gesturilor europene, un ghid la 
îndemâna oricărui globe-trotter, un îndreptar nonconformist și 
amuzant, ilustrat cu episoade inedite din experiența proprie 
autorului, de călător prin țările europene! 


Peter Collett este autorul bestseller-ului Cartea gesturilor. Profesor 
și membru al Departamentului de psihologie experimentală din 
cadrul Universității Oxford, psiholog al emisiunii „Big Brother“, Peter 
Collett abordează teme care țin deopotrivă de domeniul psihologiei 
sociale, studiului personalităţii individuale sau limbajului trupului. 

L) 
Li Li 
Tu Si b a n | | „După ce a epuizat toate 
F 


bârfele, și-a comparat geanta 
cu a ]ulietei, a criticat ultimul 
film al lui Woody Allen și a 
privit la trecătorii de pe stra- 
dă, Eva începe să se văică- 
rească: 

— Mi-ar plăcea să cer o mărire de salariu, să-mi fie mai ușor să 
vorbesc despre bani cu Jules, să nu mai rămân mereu lefteră la 
sfârșitul lunii, să știu dacă părinţii mei au de gând să-mi lase o 
moștenire babană. 

[...] 

— Ar trebui să citești cartea asta: Tu și banii. 

— Ce e? 

— Un ghid care tratează ultimul mare tabu al societății noastre: 
banii. Te-ar ajuta. Cei doi autori ne explică faptul că, în general, nu 
se vorbește despre bani; iar dacă se vorbește, nu se spune mare lucru 
sau, în orice caz, se vehiculează banalități. Banii deranjează și ăsta-i 
motivul pentru care s-au hotărât să le consacre vreo două sute de 
pagini. E prima dată când citesc o asemenea carte. 

— Poţi să mă luminezi? În ce constă originalitatea? 

— Ei bine, autorii analizează toate situaţiile în care banii joacă 
într-adevăr un rol important: banii în relația de cuplu, banii și copiii, 
banii și părinții, banii la serviciu, banii în relaţiile cu prietenii.“ 

